
ANGLICKO / 1572

 „Maidenhallova dedička!"

Joby sa sotva ovládla, keď pozrela na brata Jamieho a staršiu sestru Berengariu, ktorí sedeli za vysokým sto​lom tesne vedľa seba. Ich krása ju už tak neoslňovala, ako keď bola malá. Otec ju zvykol dvíhať vysoko nad hlavu a sľuboval jej, že keď vyrastie, bude rovnako pek​ná ako Berengaria.

Nehovoril však pravdu. A nielen o tomto. Ako sa uká​zalo, klamal aj o ďalších veciach. Klamal, keď tvrdil, že budú mať dosť jedla a teplé a pohodlné bývanie. Klamal, keď prisahal, že jej mama čoskoro prestane hovoriť s duchmi.

Predovšetkým však klamal, že bude žiť naveky.

Joby mykla hlavou ovenčenou tmavými kučerami a is​krivý pohľad uprela na brata. Musela si skrátiť vlasy, po​tom ako v súboji mečom porazila niekoľkých chlapcov. Tí jej z pomsty nakydali na hlavu teplý med a živicu z borovice. Teraz jej vyrastené vlasy tvorili lesklé kučierky a ona zistila, že má vlastne jednu celkom peknú črtu.

„Maidenhallova dedička," zopakovala. „Ach, Jamie. len pomysli na to úžasné bohatstvo. Myslíš, že sa kupé v zlatej kadi? Nosí smaragdy aj do postele?"

„V posteli nemá nič," zašepkal Rhys, člen Jamieho dru​žiny. „Otec ju drží pod zámkou tak isto ako svoje zlato."

Rhys ticho zaklial, lebo ho Thomas, druhy cien Ja​mieho družiny, kopol pod stolom do nohy.

Joby dobre vedela, že ten kopanec mal Rhysa umlčať. Dospelí si mysleli, že v dvanástich rokoch nevie o ničom, a chceli, aby to tak aj ostalo. Joby sa im ani nepo​kúšala povedať, čo vie a čo nie, pretože podľa jej názoru už jestvovalo priveľa zákazov, ktoré obmedzovali jej slo​bodu. Keby niektorý z dospelých zistil, čo vie, usiloval by sa vypátrať, kde sa to naučila.

Jamiemu sa rozžiarili oči. „Smaragdy asi nie. Možno však nosí hodvábnu nočnú košeľu."

„Hodváb," riekla zasnene Joby a rukou si podoprela hlavu. „Taliansky alebo francúzsky?"

Nato sa všetci za stolom rozosmiali a Joby vedela, že má publikum. Ľudí si možno nezíska svojím vzhľadom, vedela však, že ich dokáže rozosmiať.

Možno si ich vetva Montgomeryovskej rodiny ne​môže dovoliť pozvať na večeru alebo vlastne na večere šašov a iných komediantov, ale Joby robila, čo mohla, aby oživila ich inak bezútešný život.

Jedným skokom sa vyšvihla na stôl a potom zoskoči​la na chladnú kamennú dlážku starého hradu.

Jamie trocha zamračene pozrel na svoju matku, kto​rá mĺkvo sedela oproti nemu a jedla tak málo, že nik nechápal, ako sa môže udržať pri živote. Jobino nespô​sobné šantenie však nepreniklo do matkinho večne zasneného sveta. Neurčito hľadela smerom k mladšej dcére a Jamie nemal potuchy, či ju vidí alebo nie. Ak áno, ktovie, či si pamätá kto je. Matka občas nazývala Joby Edwardom, Berengariou, a niekedy jej pravým menom Margarét.

Jamie pozrel späť na mladšiu sestru, ktorá bola ako vždy oblečená sťa rytierovo páža - v pančuchových no​haviciach a veste. Už tisíckrát si vravel, že ju musí prinú​tiť, aby sa začala obliekať ako dievča, vedel však, že nemá to srdce. Joby má dosť času, aby dospela a čelila príko​riam života. Nech je dieťaťom tak dlho, ako sa len dá.
„A čo myslíte, ako sa oblieka?" spýtala sa Joby a po​stavila sa pred svoje obecenstvo. Za stolom sedelo len päť ľudí a niekoľko sluhov - jediní, čo im ostali - sa za​čalo trúsiť z kuchyne, ale Joby si rada predstavovala, že má stovky divákov a že stojí na javisku pred kráľovnou. Joby napodobňovala zobúdzajúcu sa ženu, ako sa naťahuje a zíva. „Doneste mi môj zlatý nočník," priká​zala vznešene a odmenou jej bol smiech vlastnej sestry. Ak tým rozosmiala Berengariu, potom jej Jamie dovolí pokračovať.

Joby začala predstierať pohyby ženy, ktorá si dvíha nočnú košeľu a sadá si na nočník. „Ach, tie smaragdy mi spôsobujú tú najnádhernejšiu bolesť," povedala zvíjajúc sa, akoby mala kŕče.

Jamie, ktorý sa zhováral s Berengariou, nadvihol obo​čie, aby jej dal najavo, že nemá zájsť priďaleko.

Joby sa narovnala. „Doneste mi, prosím, šaty. Nie! Nie! Nie tie. Nie, nie, ty hlupák. Koľkokrát som ti vra​vela, že tie som už nosila? Chcem nové šaty. Vždy nové. Čože? Toto sú nové šaty? Azda si nemyslíš, že Maidenhallova dedička bude nosiť niečo také? Veď ten hodváb je taký tenký, že sa... Veď by sa krčil, keby som ho nosila."

Nato sa Rhys rozrehotal a dokonca Thomas, ktorý sa smial iba zriedkakedy, nadvihol kútik úst. Obaja videli na kráľovskom dvore ženy, čo nosili také naškrobené ša​ty, že ich mohli mať pokojne vyrezané z dreva.

„Nuž," pokračovala Joby. Ustúpila dozadu a pozerala na imaginárne šaty, „tieto sú mi viac po chuti. Hej, vy tam, zodvihnite ma do nich."

Po týchto slovách sa Thomas usmial tak naširoko, že odhalil zuby, a Jamie sa rozosmial.

Joby vyskočila, akože vchádza do neohybných šiat a potom čakala, kým jej zapnú háčiky.

„A teraz šperky." Predstierala, že pozerá na šperky, čo jej ukazujú. „Áno, tu máme smaragdy, rubíny a diaman​ty a tu zasa perly. Ktoré si mám vybrať?" spýtala sa a zá​roveň si odpovedala. „Vybrať? Ako sa z nich dá vyberať? Ja budem, pochopiteľne, nosiť všetky!"
Joby sa rozkročila, akoby čelila búrke na mori, a na​tiahla ruky. „Dobre, ľudkovia, teraz ma podoprite. Hej, vy tam, navešajte na mňa šperky."

Všetci za stolom sa smiali, lebo Joby natiahla najprv jednu nohu, potom druhú, žatým ruku a nakoniec krk, ako keď jej kat navlieka slučku. Ešte s natiahnutým kr​kom sa jej podarilo vzbudiť dojem, že jej hlava klesá pod ťarchou veľkých a impozantných náušníc. A keď jej ne​viditeľní sluhovia položili na hlavu čelenku, očividne sa pod jej váhou zakolísala.

V tom okamihu sa už, všetci - sluhovia, členovia dru​žiny, rodina - všetci okrem Jobinej matky, zvíjali od smiechu.

„Teraz ma pustite," prikázala Joby imaginárnym slu​hom, ktorí ju ešte vždy podopierali. Na sekundu sa nebezpečne zaknísala, najprv na jednu stranu, potom na druhú. Vyzerala, že užuž spadne - ako opitý námorník, ktorý stou na palube a čelí búrke na mori. Vo chvíli, keď sa už takmer zosunula na zem, nabrala rovnováhu a ko​nečne, s dôstojným držaním tela, sa vzpriamila.

Publikum len s námahou stíchlo a čakalo, čo bude na​sledovať.

„A teraz," vyhlásila s vážnou tvárou Joby, „pozriem si toho muža, ktorý ma má sprevádzať. Mňa, najbohatšiu ženu v celom Anglicku. Uvidím, či je hoden vziať ma k mužovi, za ktorého sa mám podľa dohody vydať. Poč​kať, najprv mi o ňom porozprávajte."

Všetci za stolom vrhli kradmý pohľad na Jamieho, ktorý placho naklonil hlavu a držal si Berengariinu ruku pri srdci. Bol doma len niekoľko dní a zistil, že neznesie, ak si z neho ktokoľvek z rodiny uťahuje za jeho chrbtom.

„James Montgomery," pokračovala Joby. „Ach, áno, už som o tej rodine počula. Trocha peňazí, no neveľa. Napokon, nik sa mi v bohatstve nevyrovná, však? Čože? Vravte! Nepočujem vás. Áno, áno, tak je to lepšie. Viem, aká som bohatá, ale som žena a som rada, keď sa to po​vie nahlas."

Na chvíľu sa akoby stratila v myšlienkach, pretože ob​divovala šperky na ľavej ruke. „Dobre, o čom som hovo​rila? Ach áno. O tom mužovi, čo má to privilégium, tú česť sprevádzať ma. Volá sa Montgomery. Čo vravíte? Patrí k schudobnenej vetve Montgomeryovcov?"

Jobina šibalská tvárička s ostrým nosom sa zvraštila od rozpakov. „Chudobný? Zdá sa mi, že to slovo nepo​znám. Vysvetlite mi ho, prosím."

Keď smiech utíchol, pokračovala: „Aha, chápem. Ľu​dia, ktorí majú len sto kusov hodvábnych šiat a len tro​cha šperkov. Čože? Nijaké šperky? Nijaký hodváb? Čo to znamená? Tvrdíte, že ten človek žije v dome s rozpa​dávajúcou sa strechou a niekedy nemá na stole mäso?"

Nato sa Jamie zamračil. Uvedomil si, že práve preto súhlasil vziať ponižujúcu prácu a sprevádzať nejakú roz​maznanú dedičku naprieč Anglickom, aby sa stretla so svojím takmer rovnako bohatým snúbencom. Hoci to bola pravda, neznášal, ak sa o tom hovorilo nahlas.

Joby ignorovala bratov hnevlivý pohľad. „Ak nemá čo jesť, musí byť dosť... malý," hútala. Jamieho jej slová ro​zosmiali a spôsobili, že zabudol na svoje problémy. Ma​lý teda naozaj nie je.

„Môžem si ho niesť v škatuli?" spýtala sa Joby a zdvih​la dlane, pričom nezabudla predstierať, že ich má ovešané šperkmi. Prsty mala naširoko od seba, lebo jej ima​ginárne prstene boli také veľké, že ich jednoducho ne​mohla spojiť. „Prirodzene, v šperkovnici," dodala. „Áno, tak to bude dobre. Takto budem môcť vziať so sebou viac šperkov. Čože? Tá šperkovnica ešte nieje hotová? Ste pre​pustený! Aj vy! A... Aha, chápem, nie je malý. Neje, no nie je malý. To nechápem. Hádam bude lepšie, keď ho sem pošlete, potom uvidím toho... toho... Zopakujte mi to slovo? Ach, áno, chudobného. Nech sa pozriem na toho chatrného, ehm, ach, chudobného človeka."

Joby pantomimicky vyjadrila postoj Maidenhallovej dedičky, ktorá, klesajúc pod ťarchou stoviek šperkov, nehybne očakáva príchod Jamesa Montgomeryho.

Kútikom úst napodobnila škrípanie zhrdzavených pántov otvárajúcich sa dverí. „Som na to odborníčka," povedala do publika, „tie zlaté pánty odporne škrípu. Preto ich tu nechceme."

V nasledujúcej chvíli Jobina tvár nadobudla ohrome​ný výraz: otvorila ústa, vytreštila oči a zatienila si ich ru​kou, akoby ju oslepovalo jasné svetlo. „Si taký krásny," vyslovila hlasným javiskovým šeptom.

Jamie očervenel a jeho dvaja spoločníci, otrávení zo žien, ktoré robili zo seba bláznov, keď uvideli Jamieho mimoriadnu krasu, sa rozosmiali.

„Nijaký klenot na svete," Joby prekrikovala hlasný smiech mužov, „sa nedá porovnať s tvojou krásou. Ach, musím ťa mať. Musím, musím, musím ťa mať. Tu máš!" zvolala a predstierala. že si sťahuje celé hrste šperkov z rúk, z krku, z uší aj z hlavy a všetky tie vzácne kusy mu hádže do náručia.

„Musíš sa so mnou oženiť," kričala Joby. „Nemôžem bez teba žiť. Ty si ten, ktorého som celý život hľadala. Smaragdy pri tebe tmavnú, nežiaria tak jasne ako tvoje oči. Perly v blízkosti tvojej pokožky strácajú lesk. Dia​manty ne..."

Zasekla sa, pretože Jamie schmatol zodratý vankúš, na ktorom sedel, a hodil ho do nej, takže ju udrel rovno do jej plochej hrude.

Chytila ho a pevne objala. „Toto je od môjho naj​krajšieho milovaného. On... Ach, nebesá, on na ňom se​del. Dotkla sa ho tá najnežnejšia časť jeho tela. Kiežby sa moje oči a pery mohli deliť o to, čo tento pôvabný vankúš..."

Tentoraz nedokončila, pretože Jamie preskočil stôl a zakryl jej rukou ústa. Ostrými zubami ho uhryzla do malíčka a prekvapený Jamie uvoľnil svoj stisk.

„On ma objíma," zvolala. „Zomriem od rozkoše."

„Zomrieš, ak nezavrieš ústa," pohrozil jej Jamie. „Kde si sa naučila také veci? Nie, radšej nehovor. Keď však neberieš ohľad na môj jemnocit, pomysli, ako šo​kuješ svoju drahú sestru."

Joby vrhla pohľad na pôvabnú tvár svojej sestry, čer​venú od smiechu. Pristalo jej to a Joby predstierala, že Berengaria je taká nevinná a anjelská, ako vyzerá. Prav​da bola taká, že Joby bola k svojej sestre bezmedzné úprimná a často ju do noci zabávala historkami o svo​jich najnovších husárskych kúskoch.

„Choď!" prikázal jej Jamie a ukázal na prítomných v miestnosti. „S tvojím zosmiešňovaním je koniec, povedz mi, sestrička, kto bol počas mojej neprítomnosti terčom posmechu?"

Joby, ktorá nikdy dlho nehľadala slová, odpovedala: „Mali sme smutnú domácnosť. Bol tu len otec, Edward..." zasekla sa, chrbtom ruky si zakryla ústa.

V starej ošarpanej miestnosti zavládlo krátke ticho. Zdalo sa, že všetci zabudli na dvojitý pohreb, ktorý vystrojili len pred dvoma dňami. Formálne držala domác​nosť smútok, hlboký smútok za otca a najstaršieho syna Edwarda. Edward sa však nikdy nedelil o jednoduché ra​dosti rodinného života a ich otec bol večne zabarikádovaný vo svojej izbe na vrchole veže. Ťažko sa dá žialiť za človekom, ktorého ste sotva videli, alebo ktorý vám -v prípade Edwarda - vôbec nechýbal.

„Áno," ticho poznamenal Jamie. „Myslím, že je na​čase, aby sme si spomenuli, prečo sme tu." So strnulým chrbtom obišiel stôl a vyprevadil Berengariu z miestnosti.

O niekoľko minul sa obaja ocitli v jej izbe.

„Prečo mi to nik nepovedal?" spýtal sa, stojac pri ma​lom rozpadávajúcom sa okne. Natiahol ruku a odlúpil kúsok kameňa. Múry nahlodávala voda. Pred rokmi, keď bol preč, rozpredali olovené odkvapy, takže voda presakovala do kameňa.

Obrátil sa a pozrel na sestru, ktorá pokojne sedela na čalúnenej stoličke, čo sa väčšmi hodila do sedliackej chyže než, do domu, ktorý kedysi býval pyšným a nádherným sídlom, „prečo mi to nik nepovedal?" zopakoval otázku.

Berengaria mala nachystané vysvetlenie, no mies​to toho mu povedala pravdu: „Hrdosť. Tá veľká pre​kliata montgomeryovská hrdosť." Zaváhala a potom sa usmiala, „Tá hrdosť, čo ti teraz sťahuje žalúdok a vyráža pot na čele. Povedz, to sa hráš s dýkou, čo ti dal otec?"

Jamie chvíľu nechápal, o čom Berengaria hovorí. No potom si uvedomil, že v ruke naozaj drží nádhernú dý​ku, ktorú mu kedysi daroval otec. Drahokamy na ruko​väti nahradili pred rokmi sklom, keď však dýku podržali na slnku, ešte vždy bolo vidieť zlato, ktoré pokrývalo oceľovú rúčku. 
Jamie sa rozosmial. „Zabudol som, ako dobre ma poznáš."

Sadol si na vankúš k jej nohám a oprel si hlavu o jej koleno. Blažene privrel viečka, kým ho hladkala po vlasoch.

„Nikdy som nevidel ženu, ktorá by sa ti rovnala krá​sou," riekol nežne.

„Nie je zbytočné, aby si to vravel, keď sme dvojčatá?"

Pobozkal jej ruku. „Som starý, škaredý a zjazvený, kým teba sa čas ani nedotkol."

„To je pravda, som nedotknutá," odvetila v snahe za​žartovať si na účet svojho panenstva.

Jamie sa však nezasmial. Miesto toho zdvihol ruku k jej tvári.

„To je zbytočné," láskavo sa usmiala a chytila mu ru​ku. „Nič nevidím. Nevidím a nijaký muž nechce slepú ženu. Som bezcenná, bolo by lepšie, keby som hneď po narodení zomrela."

Vydesila ju prudkosť, s akou Jamie vstal. „Ach, Jamie, prepáč. Nemyslela som to tak... Nerozmýšľala som. Pro​sím ťa, poď si ku mne sadnúť. Dovoľ mi, aby som sa ťa dotýkala. Prosím."

Jamie si znova sadol. Srdce mu prudko bilo. Z pocitu viny. Boli so sestrou dvojčatá, Jamie však bol o dosť väčší, takže trvalo celé hodiny, kým sa narodil. Keď jej konečne umožnil, aby prišla na svet, pupočnú šnúru ma​la ovinutú okolo krku. Onedlho sa zistilo, že je slepá. Pô​rodná baba povedala, že je to Jamieho vina, lebo dlho prichádzal na svet, takže po celý život si vyčítal, čo svo​jej krásnej sestre spôsobil.

A po celý život sa zdržoval v jej blízkosti, nikdy s ňou nestrácal trpezlivosť a jej spoločnosť ho nikdy neunavovala. So všetkým jej pomáhal, povzbudzoval ju, aby sa šplhala na stromy, chodila po kopcoch, ba dokonca sa​ma jazdila na koni.

Iba ich brat Edward nepovažoval Jamieho pomoc sle​pej sestre za anjelskú. Vždy, keď ktosi poznamenal, aký je Jamie dobrý a namiesto vyvádzania s rovesníkmi be​rie sestru na maliny, ich starší brat povedal: „Pripravil ju o zrak, no nie? Tak prečo by jej to nemal odplatiť?"

Jamie sa zhlboka nadýchol. „Prečo mi nik nepovedal, čo stváral Edward od pýchy?" spýtal sa a vrátil sa do prí​tomnosti. Vina ho ešte vždy tlačila k zemi. Vina nad tým, že opustil sestru, ktorá ho tak veľmi potrebovala, vina za to, čo sa stalo po jeho odchode.

„Musíš prestať so sebaobviňovaním," hrešila ho Berengaria a oboma rukami ho potiahla za husté čierne vlasy, čím ho donútila zakloniť hlavu a pozrieť na ňu. Ťažko bolo uveriť, že tie dokonalé modré oči s hustými mihalnicami nevidia.

„Ak na mňa hľadíš so súcitom, vyšklbem ti vlasy," hrozila mu a potiahla silnejšie.

„Jaj!" Zasmial sa, keď ho pustila. Potom si položil jej ruku na hruď a pobozkal ju. „Nemôžem za to, že cítim vinu. Viem, že otec aj Edward boli rovnakí."

,,Áno“ uškrnula sa Berengaria. „Otec nikdy nevystrčil nos z knihy, aby tomu zabránil, a Edward bol prasa. Ne​jestvovala dedinčanka nad desať, ktorá by bola pred ním v bezpečí. Zomrel mladý, pretože ho diabol tak veľmi miloval, že ho chcel mať navždy pri sebe."

Jamie sa proti svojej vôli rozosmial. „Ako veľmi si mi celé tie mesiace chýbala."

„Roky, drahý braček. Roky."

„Prečo si ženy vždy pamätajú tie najbezvýznamnejšie detaily?"

Uštipla ho do ucha, až vykríkol. „Teraz mi prestaň ho​voriť o svojich ženách a porozprávaj mi o úlohe, na kto​rú si sa podujal."
„Aká si milá. Ako môžeš považovať sprevádzanie boha​tej dedičky naprieč krajinou za rytierovu svätú výpravu?"

„Je to tak, ak sa to týka teba. Vždy ma zaráža, ako ste mohli byť s Edwardom bratia."

„Niekedy uvažujem, kto bol jeho otec, keďže sa naro​dil päť mesiacov po svadbe našich rodičov," cynicky po​znamenal Jamie.

Keby to povedal niekto iný, Berengaria by bránila svo​ju drahú matku, ktorej myseľ sa tak dávno vzdialila od reality. „Raz som sa matky na to spýtala."

Jamie ostal prekvapený. „A čo povedala?"

„Mávla rukou a povedala: ,V to leto sa okolo mňa krútilo toľko krásnych mladých mužov, obávam sa, že si ne​spomeniem, ktorý to bol.'"

V Jamiem sa vzápätí ozval muž a vzkypel v ňom hnev. Pridobre však poznal matku, aby sa pohoršil, a tak sa upokojil a usmial. „Ak jej rodina zistila, že je tehotná, bolo najlepšie vydať ju a nik nebol vhodnejší ako náš otec. Akoby som počul jeho matku: ,Poď, drahý, odlož tú knihu. Je čas oženiť sa."'

„Myslíš, že si počas svadobnej noci čítal? Ach, Jamie, myslíš, že sme..." Vytreštila oči.

„Niekedy aj učenci odkladajú knihy. Okrem toho, po​zri na nás a na našich bratancov a sesternice. Podobáme sa. A Joby je kópiou svojho otca."

„Áno," prikývla, „takže aj ty si o tom rozmýšľal?"

„Občas."

„Asi vždy, keď ťa Edward sotil do konského hnoja, alebo keď ťa priviazal ku konáru a nechal tak, alebo keď ti zničil hračky?"

„Alebo keď ti nadával," doložil nežne Jamie, potom sa mu rozžiarili oči. „Alebo keď sa ťa pokúsil vydať za Henryho Olivera."

Berengaria si vzdychla: „Henry ešte vždy bombarduje matku svojimi žiadosťami."

„Stále má inteligenciu mrkvy?"

„Skôr reďkovky," odvetila zachmúrene. Nechcela, aby niekto videl jej zúfalstvo, že jedinú ponuku na sobáš do​stala od takého človeka, ako je Henry Oliver. „Prosím ťa, už nehovorme o Edwardovi ani o tom, ako zničil to málo, čo sme mali. A určite nie o tom - o tom mužovi! Porozprávaj mi o tej svojej dedičke."

Jamie chcel čosi namietnuť, no zatvoril ústa. „Jeho" dedička mala veľa spoločného s hazardérstvom, prosti​tútkami a celkovou mravnou skazenosťou jeho „brata" Edwarda. V Jamieho mysli si niekto taký degenerovaný ako Edward nezaslúžil titul brata. Kým Jamie bojoval a plnil si úlohy v meno kráľovnej a vystavoval nebezpečenstvu svoj život, Edward rozpredal všetko, čo vlast​nila jeho rodina, aby si mohol dovoliť kone (ktorým dolámal nohy a krky), nádherné šaty (ktoré stratil alebo zničil) a nikdy nekončiace hazardné hry (v ktorých nikdy nevyhral).

Kým Edward rýchlo ruinoval rodinu, otec sa zatvoril vo veži a písal dejiny sveta. Málo jedol, málo spal, s ni​kým sa nevídal, s nikým nehovoril. Jednoducho, písal. Vo dne v noci. Keď za ním šli Berengaria a Joby s dô​kazmi o Edwardových výstrelkoch, vrátane machinácií s pozemkovými listinami, ktoré podpísal, aby vyplatil svoje dlhy, otec povedal: „Čo mám robiť? Raz mu to bu​de aj tak všetko patriť, takže si môže robiť, čo chce. Musím dokončiť túto knihu, prv než zomriem."

Nakoniec však horúčka vzala život obom: Edwardovi aj otcovi. Jeden deň boli nažive a dva dni nato boli mŕtvi.

Keď Jamie prišiel na pohreb, zistil, že kedysi pomer​ne výnosný majetok teraz sotva živoril. Všetka pôda, okrem tej, na ktorej stálo panské sídlo, bola predaná. Kúriu predali pred rokom spolu s poliami a chalupami, v ktorých žili roľníci.

Celé dni nemohli upokojiť Jamieho hnev. „Ako ste mali podľa neho žiť? Čo si myslel, ako sa uživíte, keď nedostanete nájomné alebo úrodu?"

„Pochopiteľne z toho, čo vyhrá v hazardných hrách. Vždy vravel, že nabudúce už vyhrá," odvetila Joby. Vy​zerala predčasne dospelá a srdcervúco mladá. Nadvihla obočie a pozrela na brata: „Azda by si mal venovať me​nej času rečneniu o tom, čo nemôžeš zmeniť, a niečo urobiť s tým, čo máš." Významne pozrela smerom k Berengarii.

Joby tým narážala na to, že nik nechce slepú ženu bez ohľadu na to, aká je krásna alebo majetná. Za jej zabez​pečenie bude vždy zodpovedný Jamie.

„Hrdosť," vyslovil. „Áno, ty a Joby ste boli prihrdé, aby ste ma zavolali domov."

„Nie, ja som bola hrdá. Joby povedala... Nuž, asi bu​de lepšie, keď nezopakujem, čo povedala."

„Čosi také, že som bol zbabelý a nechal vás v rukách netvora ako Edward?"

„Si k sebe láskavejší, než bola ona," riekla Berengaria. Usmiala sa, lebo si presne spomenula, čo povedala Joby. „Kde sa naučila všetky tie strašné slová?"

Jamie sa zarazil. „Joby je nepochybne Montgomeryová. Otec mal pravdu, keď povedal, že Jób nezažil to, čo on so svojím najmladším dieťaťom."

„Otec nenávidel všetko, čo ho odvádzalo od jeho vzácnej knihy." V jej hlase bolo cítiť trpkosť. „Joby mu však mohla nahlas čítať a ja som nemohla."

Jamie jej stisol ruku a obaja sa na chvíľu ponorili do nešťastných spomienok.

„To stačí!" zvolala prísne Berengaria. „Dedička. Po​rozprávaj mi o tej svojej dedičke."

„V nijakom prípade nie je moja. Má sa vydať za jed​ného z Bolingbrookovcov."

„Predstav si toľké bohatstvo," povedala zasnene Be​rengaria. „Čo myslíš, iste spália denne kopu polien, aby vyhriali celý dom?"

Jamie sa rozosmial. „Joby sníva o šperkoch a hodvá​be a ty rojčíš o teple."

„Nesnívam len o tom," riekla nežne. „Snívam o tom, že sa s tou svojou dedičkou oženíš."

Jamie jej nahnevane pustil ruku. Vstal a prešiel k ok​nu. Bez toho, aby si to uvedomil, vytiahol z puzdra osudiami dýku a začal sa s ňou hrať. „Prečo ženy do všetkého vnášaní romantiku?"

„Romantiku. ha!" vyhŕkla zanietene. „Chcem mať na stole poriadne jedlo. Vieš si predstaviť, aké to je, jesť ce​lý mesiac iba rozvarenú šošovicu? Vieš, čo to urobí so žalúdkom, nehovoriac o črevách? Vieš..."

Jamie jej položil ruky na plecia a usadil späť na sto​ličku. „Prepáč. Ja ...“ Čo má na to povedať? Kým jeho ro​dina hladovala, on hodoval za kráľovniným stolom.

„Nie je to tvoja chyba," ozvala sa ticho. „Ale mole v múke nám nevnášajú do života romantiku. Musíme brať do úvahy skutočnosti, vidieť, čo máme. Predovšet​kým by sme mohli ísť za našimi bohatými príbuznými a spoľahnúť sa na ich milosrdenstvo. Mohli by sme sa k nim presťahovať a konečne jesť tri jedlá denne."

Jamie nadvihol obočie a na chvíľu sa na ňu zahľadel. „Ak je toto jedna z možností, prečo si k nim so svojou papuľnatou sestričkou neodišla už pred rokmi? Edward by sa nestaral a otec by si to ani nevšimol. Prečo si rad​šej ostala tu a jedla mizerné jedlo?"
Berengaria sa pomaly usmiala a potom, ako zvykli ho​voriť, keď boli spolu, odvetila: „Hrdosť."

„Dosť zlé, že sa naša hrdosť nedá predávať," podotkol Jamie. „Keby sa dala, boli by sme bohatší než Maidenhallova dedička."

Po týchto slovách sa obaja rozosmiali, pretože prirov​nanie „bohatší než Maidenhallova dedička" používalo celé Anglicko. Jamie ho dokonca počul až vo Francúzsku.

„Hrdosť nemôžeme predať," pomaly vyslovila Beren​garia, „máme však čosi iné, čo je oveľa vzácnejšie."

„A, prosím ťa, povedz mi, čo je to? Máme tu trh na rozpadávajúce sa kamene? Možno by sme mohli tvrdiť, že voda z prameňa je liečivá, aby sme sem prilákali ná​vštevníkov. Alebo by sme mohli..."

„Tvoja krása."

„Predávať hnoj zo stajní," pokračoval Jamie. „Alebo by sme mohli... Preboha, čo?"

„Tvoju krásu. Aj Joby to vravela. Jamie, porozmýšľaj o tom! Čo sa za peniaze nedá kúpiť?"

„Veľmi málo, ak vôbec."

„Krása."

„Ach, už to začínam chápať. Mám predať svoju... krá​su, ako to ty nazývaš. Ak som na predaj, potom sa za peniaze dá kúpiť aj krása... ak ju mám." Oči sa mu roz​žiarili ako vždy, keď si ju doberal. „Ako vieš, že nie som škaredý ako... ako kopec tej tvojej šošovice?"

„Jamie, nevidím, ale nie som slepá," namietla Berengaria tónom, akoby hovorila s hlupákom.

Jamie musel potlačiť smiech.

„Myslíš si, že nepočujem a necítim vzdychy žien, keď prejdeš okolo nich? Myslíš, že som nepočula ich necud​né reči o tom, čo by s tebou rady robili?"

„To ma zaujíma," povedal. „Porozprávaj mi o tom viac."

„Jamie! Myslím to vážne."

Jamie ju chytil okolo pliec a nosom sa takmer dotkol jej nosa. „Sladká sestrička," riekol, hoci bol iba o niekoľ​ko minút starší od nej, „nepočúvaš, čo hovorím. Mám odprevadil' tú bohatú dedičku k mužovi, za ktorého sa má vydať. Nepotrebuje manžela; už ho má."

„A kto je ten Bolingbrooke?"

„Ako dobre vieš, je bohatý. Jeho otec je takmer taký bohatý ako jej."

„Tak načo potrebuje viac peňazí?"

Jamie sa zhovievavo usmial. Jeho krásna sestra žila po celý život na vidieku a bohatstvo pre ňu znamenalo mať teplé šaty a dostatok jedla. Jamie však cestoval a ve​del, že nejestvuje nič také, ako mať „dosť" peňazí alebo „dosť" moci. Pre mnohých slovo dosť nejestvuje.

„Nesprávaj sa ku mne povýšene," odvrkla.

„Nič som nepovedal." Na znak protestu zdvihol obe niky, v jednej ešte vždy držal dýku.

„Áno, ja však počujem tvoje myšlienky. Vieš, že kráľovná naznačila, že môže udeliť Perkinovi Maidenhallovi tituly, ak dostatočne zaplatí."

„A on odmietol. Svojou lakomosťou je známy po ce​lom Anglicku. Aspoň raz mám z toho radosť, inak by si nenajal takého chudáka, ako som ja, aby sprevádzal je​ho vzácnu dcéru.“
„Chudobný, to áno, ale ty si zdedil všetky otcove tituly."

Jamie sa na chvíľu zarazil. „No tak som zdedil," zopako​val zamyslene. „No zak som zdedil. Takže som gróf, však?"

„A vikomt a máš najmenej tri hodnosti baroneta."

„Hmmm, myslíš, že by som mohol donútiť Joby, aby si predo mňa kľakla a pobozkala mi prsteň?"

„Jamie, uvažuj o manželstve ako o obchode. Máš ti​tuly, si nádherný."

Po týchto slovách mu skoro zabehlo. „Staviaš ma do pozície unikátneho vtáka, ktorého dražia na vianočný stôl. Lord Gunár. Pristúpte, dámy, pozrite na to jemné perie. Nebude sa nádherne vynímať na vašom stole? Vezmite si toho vtáka domov a váš manžel i deti vás bu​dú navždy milovať."

Berengaria stisla pery do jemnej čiary. „Čo iné máme než teba? Mňa? Myslíš si, že sa nejaký bohatý muž ože​ní so mnou? Slepou a bez vena? A čo Joby? Nemá veno, nikdy z nej nevyrastie krásavica a po jej charaktere sot​va ktosi zatúži."

„Si ohľaduplná," uťahoval si. „A ty si hlúpy."

„Prepáč," ohradil sa s hnevom v hlase. „Keď sa po​zriem do zrkadla, vidím len seba, nie toho Apolóna, kto​rého, ako sa zdá, vidia moje dve sestry." Nadýchol sa a upokojil. „Milá sestrička, myslíš, že som o tom všet​kom neuvažoval? Síce nie tak, ako si to uviedla ty, viem však, že keby som sa dobre oženil, vyriešilo by to veľa problémov. A myslíš, že moja prvá myšlienka nepatrila tej dedičke, že sobáš s ňou by bol spôsobom, ktorý by vyriešil všetky naše problémy?"

Berengaria sa usmiala a Jamie ten úsmev poznal až pridobre.

Teraz jej ho však neopätoval. „Čo máš s tou našou ne​podarenou sestrou za lubom? Čo plánujete?" Nijakí dva​ja ľudia nemohli byť odlišnejší než Berengaria a Joby, no napriek tomu sa spriahli ako najlepšie dôverníčky.

„Berengaria!" vyslovil prísne. „Nezapojím sa do nija​kého vášho výmyslu. Je to práca. Poctivé zamestnanie. Ak to dievča bezpečne doručím do snúbencových rúk, dobre mi zaplatia. Nič viac v tom nie je a nesúhlasím, aby si ty a tá tvoja nepodarená sestra..."

Zarazil sa a vzdychol si. Vedel vybojovať bitku vo vojne, viesť mužov do boja, vyjednať mier medzi krajinami, no nech mu pomáhajú nebesá, keď sa doňho pustia obe jeho sestry!

„Nechcem s tým mať nič spoločné," povedal Ne​chcem! Rozumela si? Berengaria, prestaň sa na mňa tak čudne usmievať!"
„Jamie, ak sa do teba zaľúbi, otec jej určite dovolí vydať sa za teba. Je jeho jediné dieťa, má všetko, takže jej urči​te dá všetko, na čo si len pomyslí."

Dokonca aj v Jamieho ušiach zneli Jobine dôvody presvedčivo. Chcel oponovať, nemohol však povedať nič, pretože mal plné ústa špendlíkov. Stál bosý iba v spodnej košeli celé ráno aj polovicu popoludnia, kým Joby usmerňovala miestneho krajčíra a šesť šičiek pri strihaní garderóby, v ktorej si mal získať dedičkino srdce.

Večer predtým vypil pol džbána lacného vína, kým počúval hanebný plán, ktorý zosnovali Joby s Berengariou. Napriek tomu, aký bol plán odporný, skutočnosť, že odviedli toľko práce v priebehu niekoľkých dní, naňho urobila dojem.

Kým počúval, dozvedel sa viac, ako chcel vedieť o bezcharakternosti svojho brata (alebo, ako rád myslieval, nevlastného brata) Edwarda. Nielenže rozpredal montgomeryovskú pôdu, ale predal ju ľuďom, ktorých charakter sa dal porovnať iba s jeho vlastným.

„Hnus, klamstvo, vraždy..." vyratúvala Joby.

„Áno," prerušil ju Jamie, „ale čo vlastne urobili?"
Spravovanie majetku nebola silná stránka ani jed​ného z nových majiteľov. Zdalo sa, že terorizovanie sed​liakov bola ich jediná skutočná vášeň, pálili úrodu a domy, znásilnili každé zrelé dievča, ktoré našli, jazdili na koňoch po čerstvo vysadených poliach.

Keď Jamie počul, ako Joby upokojovala sedliakov rečami o tom, že keď sa Jamie vráti, všetko dá do poriad​ku, takmer mu vyrazilo dych.

„Ale to už nie je moja pôda," zaúpel.

Berengaria mykla plecom. „Montgomeryovci vlastnili túto zem po stáročia, tak ako by si sa mohol zbaviť zod​povednosti po necelých dvoch rokoch?"

„Výmenou za zlato, tak je to," takmer zreval, obe však vedeli, že cíti na pleciach ťarchu všetkých tých stáročí.

„Veď hovoríme o zlate," podotkla Joby, potom kývla na sluhu, ktorý stál za Jamiem.

Neskôr si Jamie pomyslel, že keby nebol opitý, vysko​čil by von oknom a ušiel. Prešli len dva týždne odvtedy, čo prijal ponuku sprevádzať tú nesmierne bohatú mladú dámu naprieč Anglickom, no za tú chvíľu sestry zapoji​li do svojho plánu všetky tri malé dedinky, ktoré sídlili na montgomeryovskej pôde. Teda na pôde, ktorú Edward predal.

Keď Jamiemu došlo, čo povedala, očervenel v tvári. Jeho muži z družiny sa tak rehotali, že museli opustiť miestnosť. Zdalo sa, že sestry svojho brata „predali".

„Len o tvojej kráse," pokúšala sa ho upokojiť Beren​garia akoby to malo pomôcť.

„Chápeš, ako u žrebca alebo unikátneho býka," vy​svetľovala Joby a potom sa rozosmiala, keď sa ju Jamie pokúsil dolapiť.
Predchádzajúci večer prichádzali do starej sály zá​stupcovia každej dediny a jeden po druhom ukazovali, aké bohatstvo sa im podarilo zachrániť - alebo ako Ja​mie tušil - ukradnúť. Našli sa tam časti strieborných lyžíc, rúčka zo zlatej kanvice, mince s podobizňami dáv​no mŕtvych kráľov, tašky s husím perím, ktoré by sa da​lo predať, prasiatka (z ktorých jedno sa pokúšalo opiť sa spolu s Jamiem), kože, spony z opaskov, niekoľko gombíkov zo šiat nejakej bohatej dámy. Zdalo sa, že zoznam vecí bol nekonečný.

„Prosím vás, povedzte mi, na čo je to všetko?" spýtal sa Jamie a pozrel na navŕšený stôl i na hromadu vecí na dlážke. Zvedavé prasa prevrhlo drevenú času a vypilo zvyšok vína. To, čo sa mužom zdalo nechutné, ono po​važovalo za lahodné.

„Dáme ti ušiť nádhernú garderóbu," vysvetľovala Be​rengaria. „Oblečieme ťa ako svetáckeho princa a Maidenhallova dedička sa do teba na prvý pohľad zaľúbi."

Keď Jamie počul tento nezmysel, prudko zaklonil hlavu a rozosmial sa. Prasiatko, usalašené pri jeho zá​pästí, pozrelo naňho a tiež sa rozosmialo.

Keď sa Jamie rozhliadol po miestnosti, zarazil sa. Zis​til, že prítomní, a teraz ich tam mohla byť stovka (nie​ktorí z nich sa očividne nikdy nekúpali), sa nesmiali.

„Jamie, si naša jediná nádej," dohovárala mu Beren​garia. „Mohol by si zapôsobiť na každú ženu, aby sa do teba zaľúbila."

„Nie!" zvolal. Tresol pohárom o stôl, až z neho vyšplechlo víno, a takmer udrel prasa po nohe. Tak pevne stískal stopku prasknutého pohára, že ani necítil, ako sa mu prasa oprelo o ruku a strčilo rypák do pohára.

„To neurobím! Tá žena sa má vydať za druhého. Jej otec by to nikdy neschválil." Chcel povedať, že má v úmysle oženiť sa z lásky, no chudobní grófi bez pôdy si nemôžu dovoliť taký prepych. Nemá peniaze, ma však tituly. Možno sa nájde dcéra nejakého bohatého kupca...

Čo, pravdaže, dokonale sedí na Maidenhallovu dedičku. Veľa ľudí ju síce nevidelo, no nik ju neopisuje inak ako „bohatá". Bola nepolapiteľná ako víla z roz​právky. Jedni vravia, že je krásna ako bohyňa. Druhí, že je znetvorená a ohavná. Nech je akákoľvek, je priprave​ná zdediť milióny.

„Nemôžem. Nechcem. Nie. Rozhodne nie." Presne to vravel predošlý večer a dnes mu už brali miery a skúšali šaty. Radšej sa ani nepýtal, kde a ako je​ho sestry i dedinčania zohnali také nádherné látky. Šípil, že celkom vyprázdnili Edwardove truhlice, a pretože spoznal niektoré zo žien, ktoré kedysi pracovali na ich panstve, usúdil, že ich novému majiteľovi budú určite niektoré doplnky šatstva chýbať.

Neopýtal sa, pretože nechcel nič vedieť. „Prekliate  prasa," zaklial so špendlíkmi v ústach a s vystretými rukami.

Joby mu ich vyhrala z úst. „Áno, drahý braček?" „Vezmi to prekliate prasa spod mojich nôh!" „Ale ono ťa miluje," poznamenala Joby a každý, kto hol v miestnosti, sa pokúšal potlačiť smiech. Všetci boli šťastní, lebo vedeli, že Jamie vyrieši ich problémy. Ako by ho mohla nejaká žena nemilovať? Meter osemdesiat vysoký, široko plecia, úzky driek; pevné svalnaté stehná a tvár ako tmavý anjel: nádherné tmavozelené oči, čier​ne vlasy, pokožka medovej farby a pery nádherne tvaro​vané ako socha z mramoru. Bolo bežné, že ženy pri pohľade naňho onemeli.

„To prasiatko je ženského pohlavia," podotkla Berengaria, načo všetci vyprskli od potláčaného smiechu.

„To stačí!" zreval Jamie na ľudí, ktorí sa od rehotu váľali jeden po druhom, Potom zo seba strhol kabátec, ktorý ho zahaľoval. S bolestným výkrikom sa zarazil, pretože sa mu do dlane zapichli dva špendlíky, a netr​pezlivo čakal, kým mu ich Joby odstráni.

Schmatol z bielizníka svoje staré, obnosené šaty a po​hol sa k dverám. Nenamáhal sa ani obliecť, keď mu pod nohy vbehlo prasiatko a takmer ho podrazilo. Nahneva​ný Jamie zdrapil zviera a chystal sa ho vyhodiť z okna druhého poschodia. No vtedy mu pozrel do očí.

„Dočerta," zašomral a strčil tučného tvora pod pazu​chu. Keď za sebou zabuchol dvere, ozvali sa výbuchy smiechu. „Ženy!" zamrmlal a takmer utekal dolu staro​dávnym, kamenným schodiskom.
Axia nevidela ani nepočula muža, ktorý ju nečakane chytil pevne okolo pása, veľkou dlaňou jej zakryl ústa a ťahal ju na odľahlé miesto za kermi. Srdce jej bilo opreteky, povedala si však.- musím ostať pokojná. Musím ostať pokojnú, za každú cenu. A v krátkom záblesku otcovi všetko odpustila. Pre toto žila po celý život za vy​sokými múrmi, preto trávila život takmer ako vo väzení. V druhom záblesku si pomyslela: Ako sa dostal do záhra​dy? Múr pokrývali ostré kovové hroty; psy voľne pobe​hovali a oznámili by príchod každého votrelca; všade boli robotnici.

Zdalo sa joj, že to trvalo večnosť, kým ju muž zatia​hol k zadnej časti živého plota. V jednej chvíli kreslila portrét svojej nádhernej sesternice Frances - bol to prinajmenšom dvadsiaty portrét v tomto roku - a v na​sledujúcej ju uniesli. Ako vedel? uvažovala. Ako vedel, kto som?''
Muž zastal, svalnatou rukou držal Axiu popod prsia, obrátenú chrbtom k sebe. Nikdy predtým nebola tak blízko muža. Joj domácnosť sa hemžila otcovými špeh​mi, a ak sa na ňu nejaký muž, záhradník, správca, kto​koľvek, iba usmial, o niekoľko dní bol preč.

„Ak ti uvoľním ústa, sľúbiš mi, že nespustíš poplach?"

Pri uchu cítila jeho dych.

„Nemusíš mi veriť, no nemienim ti ublížiť. Chcem len nejaké informácie."

Axia sa upokojila. Samozrejme, všetci muži chcú od nej informácie. Koľko zlata otec skrýva v dome? Koľko nehnuteľností vlastní? Aké bude jej veno? Túžba ľudí dozvedieť sa veľkosť otcovho bohatstva je nekonečná.

Prikývla. Pravdaže mu povie všetko, čo vie. Každému povie, čo vie - čo vlastne znamenalo - nič.

Muž však nezložil ruku hneď. Axia si uvedomila, že sa pozerá na ňu. Krk mala prehnutý dozadu, hlava spo​čívala na jeho pleci a čelom sa mu opierala o líce.

„Si celkom roztomilý kvietok," poznamenal a Axia sa prvý raz bála. Začala sa vzpierať. „Prestaň s tým! Ne​mám čas na flirtovanie. Mám prácu."

Axia sa otočila, aby ho videla. Nemala by sa mu ospravedlniť za to, že zdržuje svoj únos?

Mal však odvrátenú hlavu a upieral zrak pomedzi kry na Frances. „Je krásna, však?"

Axia ho udrela po ruke, a tak jej pustil ústa, no nie telo. „Joj! Prečo to robíš?" „Urobím viac, ak..."

Znova jej zakryl ústa. „Vravel som, že ti neublížim. Prišiel som, aby som ju, Maidenhallovu dedičku, spre​vádzal naprieč Anglickom."

Axia sa upokojila a vzápätí pochopila situáciu. Chcel zistiť, aká je tá žena, a bolo len prirodzené, ak si myslel, že Frances - ktorá v skutočnosti nemala ani cent,- je dedička. Napokon, Frances bola oblečená v šatách hod​ných kráľovnej a žila, ako sa domnievala, presne ako má žiť bohatá žena. Inými slovami, ak jej padla na zem ihla, zavolala sluhu, aby ju zdvihol. Axia prikývla na znak súhlasu. „Budeš ticho, ak ťa pustím?" Axia znova energicky prikývla. Pustil jej ústa a súčasne uvoľnil zovretie. Axia, zdravá a rozumná osoba, sa pokúsila veľkým skokom ujsť.

Muž ju zrazil k zemi. Sotil ju o zem tak silno, že jej vyrazil dych, potom ju svojím veľkým a ťažkým telom priľahol.

Keď sa spamätala natoľko, aby videla, pozrela naňho. Nebesá, ale bol ohromujúci. Nie pekný, jednoducho božsky nádherný. Vyzeral ako z rozprávkovej knižky.

Čo sa Jamieho týkalo, videl veľmi peknú mladú ženu, nie takú krásnu ako dedička, no živosť v jej tvári hovo​rila za všetko. Tvár v tvare srdca s tmavohnedými vlas​mi, obrovské hnedé oči lemované krátkymi, ale hustými mihalnicami, malý noštek a tie najdokonalejšie ústočká, aké kedy videl. Jej oči naňho rozvážne pozerali, akoby očakávala, že sa predstaví. Nijaká žena tak naňho nikdy nepozrela, považoval to za fascinujúce. Čo sa týkalo ostatného, mala plno prsia, útly driek a plne vykrojené boky. Muža by z nej svrbeli ruky - teda aspoň jeho.

Keď sa spamätala zo šoku spôsobeného jeho krásou, hútala, prečo otec najal takého krásavca, aby ju sprevádzal k snúbencovi. Veď vždy najímal škaredých mužov, mužov, ktorí nepokúšali bohatú mladú ženu. Jej otec mal cenu predovšetkým vďaka svojim peniazom. Od Frances sa naučila, že krásni ľudia nemusia byť uži​toční. Akoby verili, že ich číra prítomnosť je všetko, čo sa od nich očakáva, lak prečo jej otec poslal tohto krásneho, neužitočného muža ako sprievodcu? Čo tým zamýšľa?

„Mohla by si ma, prosím, vypočuť?" spýtal sa.

Kým hovoril, díval sa na jej malé, zaoblené telo ležia​ce pod ním a ona cítila jeho ruku, pohybujúcu sa od jej pása nahor. Nikdy taký pohľad nevidela, inštinktívne však spoznala, na čo myslí.

„Dotknite sa ma a začnem kričať," zastrájala sa s chlad​ným pohľadom.

„Nemám vo zvyku znásilňovať," odvrkol, akoby ura​zila jeho hrdosť.

„Tak ma potom pustite a zlezte zo mňa." „Ach áno," spamätal sa a usmial sa spôsobom, akým podľa nej zničil mnohé ženy. Lenže pekní mladí muži sa vždy takto blažené usmievajú na Maidenhallovu dedičku, alebo, ako v tomto prípade, na ženu, o ktorej sa do​mnievajú, že je s ňou spojená.

Stále na nej však ležal. „Budeš ticho?" „Iba ak zo mňa zleziete. Nemôžem dýchať." S očividnou neochotou sa z nej skotúľal, no keď sa Axia znova pokúsila o útek, bol už pripravený. Chytil ju za sukňu a jemne ju stiahol pod seba. „Ty nie si veľmi čestný človek, však?" spýtal sa vážne.

„Mám veľký zmysel pre česť," odvrkla so zábleskom v očiach, „keď vyjednávam s počestnými ľuďmi. Vy, pa​ne, ste neoprávnene vstúpili na náš pozemok."

„Povedal by som, že som tu o deň skôr, to je všetko." Jeho ruka sa znova pomaly posúvala nahor. Prižmúrila oči. „Ak ma pustíte, všetko vám poviem," riekla. Znelo to, akoby bol jeho dotyk odpornejší než

všetky hriechy sveta.

Z výrazu jeho tváre vyčítala, že ho jej slová šokovali. Niet pochýb, že od žien nikdy nepočul iné slovo ako áno. Tým, že strávila veľa času s nádhernou Frances, vedela, akú moc má krása. Axia sa mohla hodinu hádať so záhradníkmi, ako treba prerezávať jablone, Frances však stačilo, aby podišla k nim, zaklipkala mihalnicami a po​vedala, že podľa nej by mali byť stromy ostrihané tak a tak. O dve minúty nato sa už traja muži predbiehali, aby to urobili, ako povedala. V kvetinovej záhrade chlapec za​ľúbený do Frances ostrihal rozmarín do tvaru písmena F. A labute - Francesine obľúbené vtáky - tie boli všade.

Hádam je prehnané tvrdiť to, no Axia nenávidela pek​ných ľudí. Rada ich skicovala a kreslila, to áno, no ako spoločníkov radšej uprednostňovala mužov, ktorí vyze​rali ako Tode a hlavný správca.

„Áno, samozrejme," povedal a znova sa z nej odvalil. „Ale, prosím, neutečte a nerobte nijaký hluk. Inak bu​dem musieť..."

Axia si sadla. „Znova na mňa položíte ruky? Zabrá​nite tým, aby som vám povedala všetko, čo chcete ve​dieť." Musela sa usmiať, keď zbadala v jeho očiach zmätok spôsobený jej pohŕdavým tónom.

Jamie sa zdvihol a podával jej ruku, aby jej pomohol vstať, no ignorovala ju. Keď sa postavila, spýtala sa: „Čo chcete vedieť? Libru po libre, množstvo zlata, ktoré vlastní Maidenhall? Alebo odhad nákladov?"

„Vy ste ale cynická potvorka! Nie, chcem vedieť nie​čo o nej."
„Ach áno, o krásnej Frances." Axia si oprašovala šaty. Jamie bol oblečený v čiernom zamate, kým ona v zrebnom plátne, zamat však bol pre zablatený vidiek veľmi nepraktický.

„Tak sa vola? Frances?"

„Chcete zložiť na jej meno zamilovaný sonet? Už sa stalo a varujem vás, že sa ťažko rýmuje."

To ho rozosmialo. Pozrel pomedzi kry na Frances, ktorá sedela na slnkom zaliatej lavičke a v rukách drža​la knihu. „Prečo sedí lak nehybne? Je taká vzdelaná, že ju kniha natoľko púta?"

„Frances nevie čítať ani písať. Tvrdí, že čítanie by spôsobilo vrásky na jej dokonalom čele a písanie by jej pokrčilo bielu pokožku na rukách."

Muž sa znova zasmial, „Tak potom prečo sedí tak nehybne?"
„Maľujem jej portrét," vysvetľovala Axia, akoby hovo​rila s idiotom, ktorý nevidí, čo je očividné.

„Veď ty si maliarka a si tu. Žeby si nevšimla tvoju ne​prítomnosť?"

„Stačí jej pomyslenie, že na ňu ktosi pozerá." Axia vrhla rýchly pohľad na jeho kabátec. „Vy krvácate?"

„Dočerta. Zabudol som na čerešne," vyhŕkol a začal vyťahovať z vrecka pomliaždené čerešne.

„Tak, nielenže ste neoprávnene vstúpili na pozemok, ale ste aj zlodej."

Stál chrbtom ku kríkom. „Sotva ju to zaujíma. Je taká bohatá, že jej zopár čerešní nebude chýbať. Nedáš si?" „Nie, ďakujem. Mohli by ste mi, prosím, povedať, čo chcete vedieť, aby som sa mohla vrátiť k svojej práci?" „Poznáš ju dobre?"

„Koho?" Axia sa tvárila, že nevie, o koho mu ide. „Prirodzene Maidenhallovu dedičku." „Tak ako každý. To ona vás zaujíma? Okrem zlata?" „Áno, okrem zlata," zopakoval. Vážne na ňu pozrel a vypľul čerešňovú kôstku na zem. „Chcem sa o nej niečo dozvedieť. Čo by som pre ňu mohol urobiť alebo jej dať, aby ju to potešilo?"

Axia sa naňho na chvíľu uprene zadívala. „A prečo ju chcete potešiť?"

Mužova tvár sa zmenila, znežnela a vari aj ešte väč​šmi opeknela. Axia si bola istá, že keby tak pozrel na i mi ženu, roztopila by sa ako lacný vosk na sviece. Naklonil sa k nej a zašepkal hlasom nádherným ako jeho l var a te​lo. „No tak, povedz," riekol zvodne, „aký dar by som jej mal dať, aby ju potešil?"

Axia sa naňho sladko usmiala. „Obojstranné zrkad​lo?" Mala tým samozrejme na mysli to, aby sa s Frances videli v zrkadle naraz.

Muž sa rozosmial, potom sa zarazil, aby hlukom nevzbudil pozornosť. Odhodil poslednú čerešňu a po​vedal: „Potrebujem priateľa. Vlastne partnera v jednej záležitosti."

„Mňa?" spýtala sa s predstieranou nevinnosťou, a keď prikývol, pokračovala: „A čo dostanem za to, že vám po​môžem?"

„Začínaš sa mi páčiť."

„Nemôžem povedať, že by som to isté cítila k vám. Pokračujte, aby sme mohli ísť konečne každý svojou cestou."

„Choď," mávol rukou. „Choď a nechaj ma. Prídem zajtra. Možno sa uvidíme, možno nie."

Axia sa preklínala, no bola zvedavá. „Čo mi ponúka​te za to, že vám pomôžem?" Dedičkám nikdy neponú​kajú peniaze; ony dávajú peniaze.

„Viac bohatstva, ako si dokážeš predstaviť v najdivokejších snoch."

Ach, pomyslela si, maidenhallovské zlato - a striebro a pôdu u lode ti sklady a...
„Nie," povedal. „Nepozeraj tak na mňa. Nemám v úmysle niekomu ublížiť. Chcem..." Zaváhal, pozrel na ňu, akoby ju odhadoval.

„Chcete ju získať pre seba, však?"

Na zlomok sekundy uvidela v jeho očiach prekvape​nie a vedela, že uhádla. Nebol prvý, bol jeden z tisícov, ktorí sa chceli oženiť s Maidenhallovým zlatom. Nechá ho žiť v ilúzii: nech si myslí, že je prvý. Prečo jej otec na​jal človeka, ktorý vyzerá ako tento? znova sa zamyslela. Muž, ktorý si myslí, že všetky ženy umierajú túžbou dať mu všetko.

Axia sa usmiala. „Ste naozaj ctižiadostivý. Nie je už náhodou zasnúbená?"
„Áno, nuž..." začal a pomaly vytiahol z puzdra na bo​ku malú dýku. Axii od strachu na chvíľu poskočilo srd​ce až do krku, potom si však uvedomila, že to bol neúmyselný pohyb, a pochybovala, že si uvedomuje, že má v ruke zbraň.

„Chápem," podotkla. „Máte v úmysle ju cestou pre​svedčiť, aby si to rozmyslela a vyslovila sa vo váš pros​pech."

„Myslíš si, že môžem?" spýtal sa. Bola to prvá úprim​ná vec, ktorú vyslovil.

Takmer ho na znak sympatie potľapkala po ruke. „Frances vás bude milovať," povedala, no v duchu sa smiala nad tým klamstvom. Frances neznášala všetko, čo bolo rovnako nádherné ako ona. Rada sa obklopova​la nepeknými vecami, aby sa ešte väčšmi vynímala. „Tak​že ste sa prišli oženiť s Maidenhallovou dedičkou? Na vašu rodinu a majetok doľahli ťažké časy, však?"

Oči sa mu rozžiarili. „Vedel som, že ti môžem dô​verovať. Od prvej chvíle, čo som ťa tu uvidel stáť so štetcom v ruke, som vedel, že si dôveryhodná osoba. Bu​deme dobrí priatelia. Budeš s ňou cestovať?"

„Ach, iste. Vlastne sme sesternice."

„Áno," usmial sa. „Aj ja mám bohatých príbuzných."

„Povedzte mi, hm... nepoznám vaše meno."

„Som James Montgomery, gróf z Dalkeithu. Mám ti​tul, ale, bohužiaľ, nijakú pôdu a v súvislosti s tým nijaké zlato. A ty si slečna...?"

„Samozrejme Maidenhallová, bohužiaľ, som len Axia Maidenhallová."

„Nezvyčajné meno pre nezvyčajnú dámu. Takže po​vedz mi, čím na ňu urobím dojem? Hádam nejakým da​rom. Sonetmi na jej krásu? Vzácnym ovocím? Žltými ružami? Povedz. Pre mňa nie je nič ťažké zohnať."
„Sedmokráskami," odvetila bez váhania Axia.

„Sedmokráskami? Tými najskromnejšími z kvetín?"

„Áno. Frances neznáša všetko, čo konkuruje jej kráse. Ruže sú rivali, kým sedmokrásky sú jednoduchým poza​dím pre oslnivý drahokam."

„Si veľmi bystrá, však?"

„Ľudia v mojom postavení musia byť bystrí, ak chcú prežiť."

Usmial sa na ňu. „Áno, rozumieme si."

„Pláštenka lemovaná Sedmokráskami," riekla Axia. „Treba jej ju prehodiť okolo pliec, kým bude mať zatvo​rené oči. Nie je to romantické?"

„Áno, veľmi." Pochybovačné na ňu pozrel. „Vravíš pravdu?"

Hanblivo naklonila hlavu. „Dovolíte mi nakresliť por​tréty vašej schudobnenej rodiny?"

„Áno," usmial sa. „A dobre ti zaplatím. Mám sestru dvojča."

Axia mu nepozerala do očí, aby nevidel, čo si myslí o jeho márnivosti. Vari nepredpokladá, že zradí svoju sesternicu len preto, aby mohla maľovať nejakú bezcha​rakternú krásku. „Bude mi cťou, pane."

„Môžeš ma volať Jamie." Po týchto slovách sa k nej sklonil, akoby sa ju chystal pobozkať na ústa. Axia však otočila hlavu, takže ju pobozkal na líce.

„Toto nieje súčasťou dohody," poznamenala, ako dú​fala, tónom, akým Frances odmieta svojho dvadsiateho pytača za deň. „Ešte nie," dodala a uháňala späť k svoj​mu maliarskemu podstavcu. Kútikom oka ho videla bežať cez ovocnú záhradu. Na muža jeho veľkosti neuveriteľne rýchlo.

Zdvihla štetec, priblížila ho k plátnu, no nedokázala maľovať, pretože sa hrozne rozosmiala. Zajtra spozná, že ona je dedičkou a Frances iba chudobnou platenou spoločníčkou.

Uprostred smiechu sa však roztriasla. Smiech vystrie​dal strach. Ak sa tento James Montgomery tak ľahko do​stal na pozemok, môžu sa aj iní, napríklad ľudia, ktorí nenávidia otca z takého alebo onakého dôvodu (a boli ich húfy), ľudia, ktorí ju chceli uniesť kvôli výkupnému. Ľudia, ktorí...

V jednom okamihu stála za maliarskym stojanom a v nasledujúcom klesla v mdlobách na zem.

Jamie ešte v ten večer napísal sestrám list, ako sľúbil. Čo im má povedať? pomyslel si, keď zdvihol pero, no vzá​pätí sa usmial. Chcú rozprávku, nech šiju majú. O mužovi, ktorý musí bojovať, aby získal devu krajšiu, než si človek dokáže predstaviť - Frances Maidenhallovú.

Moje drahé sestry, stretol som ju. Lekcie, ktoré som sa naučil, aby som unikol Edwardovým mučeniam majú aspoň nejaký úži​tok, pretože som použil prevísajúci konár, aby som pre​konal vysoký múr. So psami neboli problémy, pretože som si požičal kus látky zo záhradníkovej kôlne. Bolo to dobrodružstvo hodné Joby.

Maidenhallova dedička sedela v záhrade, pretože jej maľovali portrét. Bola nehybná ako socha a dokonalá ako Venuša. Neprekvapuje ma, že ju otec drží pod za m kou, pretože jej mimoriadna krása je cennejšia než drahokamy.

Nehovoril som s ňou, len som ju pozoroval, kúpal sa v jej jase a tešil z jej krásy.

Jamie zastal. Áno, to by šlo. Dobrodružstvo a ro​mantika. Čo ešte napísať, aby sa prestali znepokojovať? Ach áno, ubezpečí ich, že našiel pomoc.
Vyzvedal som od devy, ktorá maľovala dedičkin por​trét. Bola ako pekný vrabček, ktorého chytili do klietky, no mala obratný jazýček a je ochotná pomôcť mi získať ruku dedičky. Keď všetko dobre dopadne, privediem vám to vrabca, aby vám namaľovalo vaše portréty.

S láskou

James

„Ten idiot!" vybuchla Joby, keď dočítala list. „Myslí si, že môže použiť nepeknú ženu, aby mu pomohla zís​kať ruku krásavice? Viem, že mu nepomôže." Mladí muži zopárkrát videli Berengariu z diaľky a požiadali Jo​by, aby ich zoznámili. Joby sa vždy rozzúrila.

„Nás braček je zaľúbený," riekla nežne Berengaria.

„Myslíš? Áno, áno, v jednom kuse reční o jej kráse. Som rada. Jamieho sužujú pochybnosti a svedomie. Ja na jeho mieste..."

„Nie, nie, on je zaľúbený do toho škaredého vrabčeka."

„Ty si sa pomiatla," vyslovila Joby bez známky ne​priateľstva.

„Uvidíme," usmiala sa Berengaria. „Uvidíme."

„Nuž?" spýtal sa Rhys a ponad krčah s pivom uprene hľadela na Jamieho. „Videl si ju. Ako vyzerá?"

Thomas, Rhys a Jamie sa priatelili už dlhé roky. Spo​lu preskákali nejednu bitku, delili sa o jedlo, keď ho ma​li, a svorne živorili, keď ho nemali. Jamie pôsobil dojmom mierneho a milého človeka, s ktorým sa dá ľah​ko vyjsť. Rhys a Thomas však dobre vedeli, že keď nie​kto prekročil medze, Jamie sa rozzúril tak, že mohli padať hlavy.

V priebehu rokov sa však Rhys a Thomas naučili, že Jamie má jednu veľkú slabosť: ženy pokladal za anjelov, ktorí zišli na zem. Pravdaže, k Jamiemu sa vďaka jeho výzoru ženy často správali anjelsky. Kamkoľvek šli, v každej krajine, bez ohľadu na to, či to boli plavé Dán​ky alebo tmavé krásky zo Svätej zeme, i tá najodpornej​šia čertica sa zmenila na anjela, keď sa zjavil Jamie.

Rhys si spomínal, ako ho vo Francúzsku jedna farmárka ohrozovala vidlami, no keď zbadala Jamieho, stačilo, že sa na ňu usmial. V okamihu vytiahla spod doštenej dlážky fľaše s vínom a ponúkala postele s peri​nami na noc. Teda jednu posteľ s perinami. Jamiemu. Rhysovi a Thomasovi ukázala na zem.

Keby mal Jamie inú povahu, využíval by to, no nero​bil tak. Bol zdvorilý a láskavý a väčšinu ponúk odmietal. „Nebolo by to správne s ohľadom na ženinho manžela," hovorieval. Keď tento výrok počuli muži v jeho blízkos​ti, revali od smiechu.

Keď trávili čas na kráľovskom dvore, býval Jamie veľmi zaneprázdnený, lebo sa našlo len veľmi málo vyda​tých alebo slobodných žien, ktoré sa ho nepokúsili dos​tať do postele. Jamie však väčšinou odmietol. Niežeby bol puritán alebo držal celibát, to rozhodne nie; bol iba opatrný.

„Dávam si pozor, aby ma nezabili na bojisku, tak pre​čo by som mal riskovať život pre jednu noc s vydatou ženou?" pýtal sa. „Vari potrebujem, aby ma prenasledo​val otec nejakej panny? A milenku si nemôžem dovoliť."

Napriek bi í/kosti a spriaznenosti vedeli o Jamieho ži​vote so ženami veľmi málo. Niekedy jeho posteľ celé no​ci zívala prázdnotou a keď sa na druhý deň vrátil, ustavične zíval, no neprezradil, kde bol a s kým.

Teraz, keď Jamie uvažoval o manželstve, ukázalo sa, ako veľmi ho znepokojujú rodinné financie.

„Ako vyzerá?" vyzvedal znova Rhys. Myslel tým samozrejme Maidenhallovu dedičku. Odkedy sa narodila mužovi, ktorého bohatstvo bolo nepredstaviteľné, stala sa objektom ľudského fantazírovania. „Keby som bol bo​hatý ako Maidenhallova dedička" vyslovil občas hádam každý človek v Anglicku. Dokonca sa hovorilo, že aj kráľovná sa raz opýtala ktoréhosi veľvyslanca, či si mys​lí, že je taká bohatá ako Maidenhallova dedička.

Nikto nikdy však nepovedal: „Kiežby som bol taký bohatý ako Perkin Maidenhall," lebo v tom nebola nija​ká romantika, najmä odkedy sa Perkin Maidenhall pre​slávil svojou lakomosťou. Historky o jeho skúposti sa stali povestným i. Hovorilo sa, že nosil jedny šaty, kým sa mu nerozpadli na tele, a že bol na kosť vyziabnutý, pre​tože nechcel míňať penia/e na jedlo. Nemal nijaké ra​dosti, netrávil čas pri hrách. Hovorilo sa, že sa oženil (pretože nevestin otec mu nepredal kus zeme, čo ležal medzi ďalšími dvoma, ktoré už vlastnil), šiel so ženou len raz do postele a výsledkom bola dcéra. Jeho žena zo​mrela niekoľko dní po pôrode.

Nie, samotnému Maidenhallovi závidelo len zopár ľu​dí, ostatní závideli jeho dcére, dievčaťu bez matky, kto​ré sa nikdy neukázalo na verejnosti, žilo za vysokými múrmi kdesi v južnom Anglicku. Dokonca ani dedinča​nia, ktorí žili v blízkosti jej panstva, ju nikdy nevideli. Ak o nej niekto zo sluhov hovoril, čoskoro „zmizol", preto​že Maidenhall mal špehov všade.

„Áno," ozval sa Thomas, „von s tým." Zvyčajne ne​chával na Rhysa, aby zistil, čo chcel vedieť, teraz si však Jamieho mlčanie vyžadovalo dôraznejší prístup.

„Je to pekný milý vrabček," povedal Jamie s pohľa​dom upretým do diaľky. „Má veľké hnedé oči, ktoré vidia skrz človeka, bucľaté prsia a rýchle isté pohyby vrabčaťa." Na tvári sa mu rozhostil úsmev. „A jazyk má ostrý ako vrabec zobák. Takým jazykom dokáže človeka raniť."

Rhysovi a Thomasovi od prekvapenia klesla sánka. Rhys sa spamätal prvý a prehovoril: „Ty si sa zaľúbil do Maidenhallovej dedičky?"

Jamie pozrel na mužov, akoby boli hlúpi. „Do Axie?" To meno sa len sťažka dralo z jeho úst, pretože si uve​domil, že povedal viac, ako chcel. Niektoré veci si za​slúžili utajenie. „Láska? Láska s tým nemá nič spoločné. Mám odprevadiť jednu ženu k jej..."

„Vrabec s bucľatými prsiami, há?" zopakoval so smie​chom Rhys a štuchol Thomasa do rebier. „Myslím, že túto zimu sa najeme dosýta, ak sa zahľadel do Maiden​hallovej dedičky."

Thomas sa nesmial. „Kto je Axia?" „Žena, ktorá mi pomôže získať si dedičku," zachmú​rene utrúsil Jamie.

„Ale ja som si myslel, že ten tvoj bucľatý vrabček je dedička," zmätene vyslovil Rhys.

„Nie," odvetil Jamie a pozrel do svojho džbána. „De​dička sa volá Frances a je krásna ako slnečný jas. Neviem, či som niekedy videl dokonalejšiu ženu: má zla​tisté vlasy, mihalnice ako vejáre, ružové líca, pôvabné pery, dokonalú bradu. Je to bieloružová bohyňa."

Rhys sa to pokúšal pochopiť. „Tvoje slová nejdú do​kopy s tvojím (onom. Opisuješ zázrak prírody, no znie to, akoby bola fúria. No tak, povedz, čím môže žena, ktorá tak vyzerá, odradiť muža?"

„Nevie písať ani čítať," riekol Jamie. „A má rada, keď maľujú jej portrét. Je..."

Rhys sa rozosmial. „Ozajstná žena. Možno by som sa o ňu mohol uchádzať ja, keď si pre ňu pridobrý."

Jamie ho schladil pohľadom. „Musím urobiť, čo tre​ba. Musím myslieť na svoje sestry, a ak tú ženu treba dobyť, urobím to."

„Nemyslím, že to bude taká hrozná robota."

„Ty si nevidel, aká je krásna," riekol Jamie. „Budem sa musieť poriadne usilovať. Je zvyknutá na dvorenie."

„Na rozdiel od toho tvojho vrabčeka s bucľatými prsiami?" spýtal sa Jamieho Thomas a pozoroval ho. Bol starší od Rhysa aj Jamieho, ktorí ešte nedosiahli trid​siatku. Thomas pomaly ťahal na štyridsiatku a už toho videl dosť, aby vedel, ako sa správať k mužovi ako Jamie. Keď James Montgomery začne pokladať nejakého člo​veka „za svojho", stará sa oňho, zaobíde sa bez neho, ak treba, no ubezpečí sa, že tí, čo mu patria, majú, čo potrebujú.

Jamie sa usmial. „Ach, byť voľný," vzdychol si. „Byť tak synom farmára a oženiť sa, s kým chcem." Zdvihol pohár. „Na slobodu," povedal a vypil jeho obsah do dna.
Rhys a Thomas si pred prípitkom vymenili pohľady. Bez ohľadu na to, ako dlho boli s Jamiem, nikdy mu ne​rozumeli. Bol jedným z mala ľudí, ktorí videli Maidenhallovu dedičku, a sťažoval sa, že je pekná.

„Na slobodu," pridali sa a napili sa vína.
„Videl si ho?“ spýtala sa Axia a tvár jej sčervenela od hnevu.

„Nie, nevidel," odvetil Tode a čistil si nechty vrecko​vým nožíkom, aby neprezradil, aký je rozčúlený.

Keď ju statný záhradník priniesol do domu, Todovi pri pohľade na jej bezvládne telo takmer prestalo biť srd​ce. Chvíľu si myslel, že je mŕtva. Dal ju odniesť do jej iz​by, potom zatarasil dvere pred dotieravcami a poslal do dediny po lekára. Keď si však uvedomil, že Axia iba zamdlela, lekára dnu nevpustil. Sám jej dal napiť a donútil ju, aby mu porozprávala všetko, čo sa stalo. Kým hovo​rila, robil, čo mohol, aby skryl svoje obavy, pretože ten votrelec jej mohol ublížiť.

„On nekráča, vykračuje si," vravela Axia. Už sa cel​kom zotavila a teraz sa nahnevane prechádzala po izbe. „Naparuje sa. Vystrie plecia a chodí, akoby mu patrila celá zem. Prečo? Pretože je gróf? Cha! Môj otec má den​ne dvoch grófov na raňajky."

„Nečudo, že je cholerik," poznamenal Tode.

Axia sa jeho posmešku nezasmiala. „Mal si vidieť, ako bažil po drahej sesternici Frances. Prišlo by ti z to​ho zle."

Tode o tom pochyboval, no nič nepovedal, najmä od​kedy mal vo zvyku s ňou súhlasiť, ak išlo o Frances. „Bo​lo od teba múdre povedať mu, že ona je dedička. Mohol ťa niekam uniesť."

„Nie, nie, on nie. Nie James Montgomery. Chce sa so mnou oženiť. S ňou. Teda s jej zlatom." Axia sťažka dopadla na stoličku. „Prečo nik nevidí mňa? Môj otec ma zamyká, akoby som vykonala čosi zlé. Zločinci majú viac slobody než ja."

„Nijaká dedička či mladá žena v tvojom postavení si manžela nevyberá," povedal a pokúšal sa dať zmysel jej hnevu.

„Áno, za ňou však nemusia prichádzať muži cez múr, aby ju videli. Teda aby videli, ako žiari. Niekedy som ot​covi povďačná. Čo si," mávla rukou a neurčito ukázala na ľudí za múrmi záhrady, ľudí, ktorých nikdy nevidela, „myslia, že robím celý deň?"

Tode vedel, že občas musí zahrať svoju rolu. „Ješ kolibríčie jazýčky zaliate omáčkou z perál. Popoludnia trá​viš rátaním svojich šperkov. Každý deň si vyberáš hodváb na nové šaty."

Axia sa nezasmiala, iba sa naňho zahľadela. „Hovoríš pravdu."

„Platia ma, aby som ťa rozosmieval a čo je smiešnej​šie než pravda?" Sťažka sa presunul od omietnutej steny. Zmrzačené nohy ho dnes dosť trápili.

„Poď! Sadni si," riekla mrzuto Axia. Vedela, že ne​znáša, keď je k nemu súcitná. „Trápiš ma, keď tu takto krívaš."

„Tak mi, prosím, prepáč, že ťa trápim," odvrkol a kle​sol na čalúnenú stoličku v pomerne malej a zbytočne ošúchanej izbe. Perkin Maidenhall kúpil toto panstvo, pretože bolo súčasťou veľkého pozemku, ktorý chcel vlastniť. Keď sa mu narodila dcéra, poslal ju sem, aby tu žila ukrytá za múrmi. Za devätnásť rokov svojho života mala len dvoch spoločníkov: Toda a Frances. Keď prišiel Tode, mal dvanásť rokov a zažil iba neutíchajúcu bolesť a strach, takže to isté, no ešte vo väčšej miere ča​kal od života za múrmi maidenhallovského panstva.

Axia, ktorá mala len osem, no správala sa ako dospelá a nie ako dieťa, mu dala srdce a to najlepšie, čo mu pan​stvo mohlo ponúknuť. Vďaka jej milujúcej opatere sa naučil smiať a zistil, čo srdečnosť a láskavosť zname​najú. Povedať, že ju miluje, je slabé slovo.

„Ten Montgomery ťa - alebo Frances - má zajtra sprevádzať?" Todove oči, jeho jediná krásna črta, žiarili, keď šiju doberal a pokúšal odvrátiť pozornosť od stras​tí jej života.

„Frances alebo mňa alebo teba," odvetila nahnevane. „Chce len Maidenhallovo zlato. Keby som ti dala parochňu, kľakol by na koleno a vyznával ti lásku."

„To by som rád videl," podotkol Tode a palcom pre​šiel po jazvách, ktoré sa mu tiahli dolu krkom. Len má​lo ľudí vedelo, že od kľúčnej kosti do polovice stehien bol dokonalý - nebol zjazvený ani dolámaný.

Axia zrazu prudko vydýchla a klesla na stoličku. Zaklonila hlavu a jej tvár vyzerala strápene. „Takáto bude teda moja cesta? Bude mi dvoriť a klamať každý muž odtiaľto až po Lincolnshire? Vari ma budú pekní muži ťa​hať do krovia a vravieť falošné slová lásky v nádeji, že dostanú otcovo bohatstvo? Keby len vedeli! Iba syn bo​hatého človeka ako Gregory Bolingbrooke si môže do​voliť zaplatiť toľko, aby vyženil otcovo zlato."

Tode ju neprerušoval, pretože bol celkom na jej stra​ne, no nikdy jej to nepovedal. Iba by sa cítila horšie. Za celý život sa am raz nedostala mimo vlastných pozem​kov. Vyrastala obklopená ľuďmi, ktorých platil (tak má​lo, ako sa len dalo) jej otec. A ti si mohli prilepšiť, ak špehovali jeho dcéru a informovali ho o všetkom, čo ro​bila. Bola preňho drahým kusom majetku a nechcel prísť o niečo také cenné ako jej panenstvo kvôli nejaké​mu prostému sluhovi.
Preto len čo sa zdalo, že si Axia začína obľubovať ne​jakého muža, hneď ho prepustili. Pretože priateľstvo so ženami mohlo spôsobiť, že by ju ovplyvnili, aj tie pre​pustili, keď sa objavili čo len náznaky oddanosti. Okrem Frances sa len Todovi podarilo zostať pri nej. Možno pri pohľade naň si nik nevedel predstaviť, že by v inej by​tosti dokázal vzbudiť lásku. Pravda bola však taká, že Tode bol jediný človek, ktorého mala Axia rada.

„Ach, Tode," vzdychla si. Z jej hlasu znelo zúfalstvo. „Vieš, čo ma čaká v tomto manželstve?"

Bol rád, že sa pozerá na strop (ktorý už potreboval novú omietku), inak by v jeho očiach uvidela zúfalstvo. Vedel stokrát lepšie než ona, čo ju čaká.

„Nijaká láska. Nie, nie som naivná. To, že som bola po celý život zajatkyňou, ma niečomu naučilo. Na tom Gregorym Bolingbrookovi nie je čosi v poriadku, keď jeho otec musí zaplatiť môjmu, aby ho smel so mnou oženiť. Nemôžem sa tešiť na život v láske so zdravým, bohatým mužom a uvažovať, či budeme mať deti?"

Keď nečakane sklonila hlavu a pozrela na Toda, od​vrátil sa, aby mu nevidela do očí. „Nič mi nehovor!" zvo​lala. „Nechcem to vedieť."

Vyskočila zo stoličky a rozhodila ruky: „Aspoň raz v živote by som chcela normálne žiť. Chcela by som po​zerať mužovi do očí a vidieť, že ma miluje alebo nenávi​dí kvôli mne, nie kvôli otcovmu zlatu. Nie som Frances, ktorá sa nemôže dočkať, kedy sa pochváli, že je sesternicou najbohatšej dedičky v krajine. Vieš, že sa radšej porozprávam s kuchárkou než s tými starcami, ktorých mi otec posiela na návštevu."

Todovi sa rozžiarili oči. „Ty, drahá Axia, by si sa roz​právala s každým, kto žije za týmito múrmi, a vypytova​la sa na každého."
„Ach, vidieť svet," vzdychla si, zatočila sa, až sa jej rozkrútila sukňa. „To by som chcela najradšej na svete. Ach, nebesá, tak rada by som namaľovala svet." Presta​la sa krútiť. „Aby som ho však videla správne, musela by som byť niekým obyčajným ako... ako Frances. Áno, byť obyčajná ako Frances, to by som rada."

Tode si musel zahryznúť do jazyka, aby sa zdržal ko​mentára. Musel sa prekonať, aby nepovedal, čo si myslí o Frances. Keď mala Axia dvanásť, dostala od otca list, v ktorom písal, že jej posiela trinásťročnú sesternicu, ktorá jej bude robiť spoločnicu. Axia bola taká vzrušená, až Tode žiarlil. V priebehu niekoľkých mesiacov pre​vrátila panstvo naruby, aby sa pripravila na Francesin príchod. Vysťahovala sa z vlastnej izby - z najlepšej spál​ne v dome - a úplne ju zrenovovala. Keď Tode namietal proti takej márnotratnosti, Axia povedala: „Ak sa jej tu nebude páčiť, neostane tu," akoby to malo ukončiť roz​hovor. A hoci Axia sa bála rozhnevať otca a radšej nikdy nie pre seba nepýtala, nikdy neváhala žiadať niečo pre druhých, takže skôr ako Frances prišla, dostala Axia plnú moc, aby zariadila izbu novými záclonami, posteľ​nými prikrývkami i novými vankúšmi. A ako sa blížil deň Francesinho príchodu, Axia bola od očakávania ce​lá bez seba.

V deň Francesinho príchodu ju nemohli nikde nájsť. Po dlhom hľadám ju lode našiel vysoko v konároch jab​lone. „Čo ak ma nebude mať rada?" zašepkala Axia. „Ak sa jej nebudem páčiť, povie to môjmu otcovi a on ju pošle preč." Dalo dosť námahy presvedčiť ju, že ju bude mať každý rád, kým zliezla dolu a šla privítať sesternicu.

Frances však nemala Axiu rada. Tode, ktorý bol svetaznalejší než Axia a zocelený prvými dvanástimi rokmi svojho života, videl, že Frances sa naučila brať, čo mohla a kedy mohla, a s prispením horlivej Axie, ktorá túžila splniť každé jej želanie, sa rozhodla vziať si čo najviac. Nečudo, že aj James Montgomery považoval Frances za dedičku, veď bola oblečená tak, ako sa nazdávala, že má byť oblečená, jesť a žiť príbuzná Maidenhallovej dedičky. A čím viac jej Axia dávala, tým viac sa kráľovná Frances podľa všetkého domnievala, že má na to právo. Za sedem rokov od Francesinho príchodu sa Tode po​kúšal Axiu donútiť, aby prestala Frances tak veľa dávať a pýtať od otca všetko, čo chcela Frances - či už to bo​li pomaranče v zime alebo jedinečný odtieň hodvábu. No Axia len kývla rukou a povedala: „Ak ju to urobí šťastnou, prečo jej to nedať? Môj otec si to môže dovo​liť." Tode však vedel, že Axia, taká osamelá, väznená po celý život, ostane navždy tým malým dievčatkom, ktoré sa bojí ostať samo s cudzincami. A po všetky tie roky, hoci jej to Frances nikdy neodplatila, Axia sa nikdy neprestala o Frances starať. Jedinou odplatou za Francesinu nevďačnosť boli jej štipľavé poznámky a predstiera​nie, že ju to nezaujíma. A, pomyslel si Tode s úsmevom, občasný žart, napríklad, že namaľovala škaredú ženu na jedno z Francesiných zrkadiel alebo ukryla sedmokrásky pod jej vankúš, pretože z nich Frances kýchala.

Tode sa náhle musel vrátiť do prítomnosti, lebo Axia naňho pozrela s výrazom vyjadrujúcim nádej: „Budem Frances."

„Ach, iste. Pokryjeme steny tvojej spálne zrkadlami a odstránime tie smutné knihy, ktoré tak obľubuješ. A, samozrejme, tie maľby musia preč. A..." Zarazil sa. „Prosím ťa, povedz mi, kým bude Frances?" Len čo to dopovedal, poznal odpoveď. „Nie! Tvoj otec..."

„Sa nedozvie, nestará sa. Poviem mu, že som to uro​bila, aby som chránila jeho vzácny tovar. Ak Maidenhallovu dedičku unesú, bude to bezcenná Frances, nie ja, koho budú držať v zajatí. A som si istá, že svojim väzniteľnom čoskoro povie pravdu. Tým sa však netreba znepokojovať, pretože budeme pod dohľadom. Nijaké nebezpečenstvo nehrozí."

„Vďaka tomu Montgomerymu, však? On ti vložil ten​to nápad do hlavy."

„Pre mňa za mňa, nech sa dá vypchať. Nemá česť, nijaký zmysel pre slušnosť. Nemá dušu, môže klamať i podvádzať."

Tode dobre vedel, ako Axia zmýšľa o mužoch či že​nách, ktorí chcú byť v jej blízkosti pre otcove peniaze. Raz povedala o Frances: „Jej priateľstvo sa aspoň nedá kúpiť. Skúsila som to."

Podišla ku kreslu, na ktorom sedel, oprela sa o operad​lo, takže sa ho takmer dotýkala tvárou. Bola jediným člo​vekom na svete, ktorý sa pri pohľade naňho neodvrátil, a keď sa k nemu takto priblížila, zaplavila ho vlna lásky.

„Nechápeš?" pokračovala. „Toto je moja jediná príležitosť. Jediná. Mohla by som cestovať ako chudobná spoločnica mojej bohatej sesternice."

„Budeš naozaj chudobná, ak budeš mať menej než Frances," poznamenal s pohľadom nežným ako pohľad holuba.

Axia vedela o Todovej láske, a keď bolo treba, využi​la ju, pretože údajne bol otcovým hlavným špehom. Sladko sa naňho usmiala. „To závisí od teba."

„Odstúp," riekol a rozhodil ruky, pretože pochopil, o čo jej ide. „Myslíš si, že ma môžeš prehovoriť na všet​ko. Je to nebezpečné. Hnev tvojho otca je..."

„Ako by zúril, keby ma uniesli zbojníci a žiadali vý​kupné?" Pozrela naňho, stíšila hlas a dúfala, že nenájde dieru v jej logike, pretože pred chvíľou ho ubezpečovala, že bude v bezpečí. „Ako sa budeš cítiť, keď otec od​mietne zaplatiť výkupné a oni ma zabijú?"

Keď videla, ako mu iskria oči, vedela, že vyhrala. Za​tlieskala, nahlas sa rozosmiala a roztancovala sa po iz​be. „Nik nebude vedieť, kto som! Nijakí hlupáci na mňa nebudú zízať, ako to robia noví muži, ktorých najíma otec. Nik nebude zízať na moje šaty a jedlo, pýtať sa, či nosím do postele hodvábnu košeľu alebo nie. Nik nebu​de posudzovať každé slovo, čo vyslovím, pretože to po​vedala najbohatšia dedička Anglicka. Nijaké ponuky na sobáš v rozpätí troch dní."

Tode sa usmial. Axia, pravdaže, preháňala, no vyzna​nia lásky jej hádzali cez múry panstva pravidelne. Mla​díci za nimi spievali ľúbostné piesne. Písali sonety na Axiinu krásu a tvrdili, že ju zazreli v sne alebo „z diaľ​ky" alebo že sa vyšplhali na strom, pozorovali ju a bez​nádejne sa do nej zaľúbili. Vždy, keď to Frances počula, vravela: „Museli vidieť mňa."
„Bude s tým súhlasiť Frances?" spýtal sa ústupčivo, čím chcel získať čas, aby si to premyslel. „Vieš, ako ti ra​da robí prieky."

„Súhlasiť?" spýtala sa s úžasom Axia. „Súhlasiť! Ty sa ma pýtaš, či bude súhlasiť s tým, že bude mať všetko"! Zlato a krásu? Pýtaš sa ma, či to všetko chce?"

Šťastne sa usmiala. „Frances nechaj na mňa."

„A nech Boh odpustí jej duši," poznamenal Tode po pod nos, aby ho nepočula.

Frances pokojne počúvala, čo Axia hovorí. Steny jej iz​by, o polovicu väčšej než bola Axiina, pokrývali jej po​dobizne a maľby, každá v drahom ráme.

„Chceš, aby som bola tebou?" spýtala sa Frances so zdvihnutým nosom. „Mám riskovať svoj život, keď každý zločinec v krajine sa pokúša zmocniť zlata tvojho otca?" Axia si vzdychla. „Vieš, že otec by ma neposlal na​prieč krajinou, keby to nebolo bezpečné."

Frances sa pousmiala. „Bezpečné možno pre teba, ale keď budem dedičkou ja, čo bude s mojou bezpeč​nosťou?"

„Bezpečnosťou? Správaš sa, akoby hordy zbojníkov s mečmi napadli túto karavánu. Vieš, že otec zajtra po​siela mužov, ktorí ma majú sprevádzať. Nás, Nikto nás nespozná. Nikto sa nebude zaujímať," vyslovila trpko. Okrem toho veľmi dobre vedela, že dá Todovi dosť peňazí, aby zaplatil zamestnancom za mlčanie.

Axia pokračovala. „Frances, toto nebude kráľovský sprievod. Vieš, aký je môj otec držgroš; celé Anglicko pozná jeho lakomosť. Náš sprievod bude nepochybne ta​ký chudobný, že nik nespozná otcovo bohatstvo. Budú si myslieť, že som - ty - si obyčajná dcéra obchodníka, nič viac, nič menej. Je to tvoja jediná príležitosť..."

„Prestaň!" zvolala Frances a zdvihla ruky. Na chvíľu podišla k oknu, pozrela von, a keď sa obrátila, tvárila sa prísne. „Ty vždy dosiahneš svoje, však, Axia?"

„Ako môžeš povedať niečo také? Žijem ako väzeň." „Väzeň! Cha! Nevieš, čo je väzenie, pokým si nebola chudobná, zatiaľ čo moja rodina bola a ešte vždy je. No ty, celý život si mala všetko, čo si si vypýtala. Všetko, čo chceš, alebo musíš urobiť, je požiadať o to otca a on ti to okamžite dá. A tvoje slovo tu na panstve je zákon."

Axia zaťala päste, no radšej mlčala. Všetko, čo Fran​ces povedala, bola pravda: Axia nepoznala chudobu. Kým svet hladoval, žila v nádhere, a predsa nevďačné túžila po slobode. Frances vždy vedela, čo má povedať, aby sa Axia cítila previnilo.
„Dobre, ukážem ti, aké je to mať moc," povedala Frances, keď Axia neodpovedala.

Axii takmer zabehlo. „Moc? Myslíš si, že tu mám ne​jakú moc?"

Frances sa zasmiala. „Ty si tu kráľovná, hoci to nevieš." „Veď to ty koketuješ so záhradníkmi, uťahuješ si z pa​holkov, ktorí..."

„To je jediné, čo mám! Nechápeš? Ani nemusíš pove​dať ‚Otvorte mi dvere', aby ich otvorili. Nevidíš, že kaž​dý si uvedomuje, kto si, a robí všetko, aby si získal tvoju priazeň?"

„Žijem tak šetrne, ako sa dá, zatiaľ čo som počula o..." „Počula?! Ach, Axia, si taká naivná, že rozprávky po​važuješ za pravdivé. Dobre. Uvidíme, či si poradíš ako jedna z ľudu, ale varujem ťa, keď s tým začneme, do​hranie to do konca. Ja budem Maidenhallova dedička, kým nedosiahneme miesto určenia. Ak za mnou prídeš o týždeň alebo dokonca zajtra a povieš, že chceš byť za​sa sebou, popriem, že viem, o čom hovoríš. A urobím to len pod tou podmienkou."

Axia nadvihla obočie. „Myslíš, že je ľahké byť legen​dou, nikdy nevedieť, kto je tvoj priateľ a kto tvoj nepria​teľ? Pred troma rokmi ma takmer uniesli. Myslíš si, že je dobré žiť dennodenne v strachu?"

„Tak ako ja žijem v strachu z teba? Stačí, aby si napí​sala svojmu otcovi, nech ma pošle preč, a budem /nová chudobná. Všetko, čo mi tvoj otec platí za to, že bývam s tebou, posielam môjmu otcovi a mladším sestrám. Tým, že bývam s tebou, som sa vzdala príležitosti na dobrý vydaj, nikdy nestretnem nikoho vhodného, keď tu budem s tebou zatvorená. No moje sestry M možno dob​re vydajú vďaka mojej obeti."

„Nepošlem ťa preč," podotkla ticho Axia ako už veľa ráz predtým, no Frances jej nikdy neverila. Vždy, keď sa nepohodlí, Frances povedala: „Teraz ma pošleš preč a moja rodina bude hladovať."

Frances sa po chvíli pomaly usmiala. „Možno by sme mohli spísať finančnú dohodu. Vari si nemyslíš, že som taká hlúpa a budem riskovať život pre nič za nič."

Axia sa usmiala. „Ak sa ma pýtaš, či si myslím, že by si pre mňa urobila niečo z priateľstva, čestne vravím, že mi to nikdy neprišlo na um. Dovolila som si vyhotoviť zoznam možných platieb," povedala a rozvinula perga​menový zvitok.

Frances ho vzala, prezrela si ho a usmiala sa. „To ne​stačí. Nebudem riskovať život pre bezvýznamnú sumu."

Ako vždy, Axia holá pripravená aj na toto. „Nesadne​me si?" spýtala sa unavene. Dohadovanie s Frances vždy zabralo čas.

Zlato, šperky, šály a dokonca výnosy z pôdy, ktorá patrila Axiinej matke, zmenili o niekoľko hodín majiteľ​ku. Pravdupovediac, bolo to menej, ako Axia predpo​kladala, že zaplatí.

Axia vstala a zrolovala pergamen. „Nebude sa ti páčiť v mojej koži," riekla napokon.

„Ani tebe v mojej," odvetila Frances.

Potom si váhavo a veľmi, veľmi rýchlo potriasli rukou.

Dohoda bola uzavretá.
Jamie mal mizernú náladu.

Keď sa doma so sestrami smiali a žartovali, zdalo sa mu, že získať ruku bohatej mladej ženy, je dobrý nápad, Bolo načase oženiť sa, a tá predstava ho vôbec nedesila, Už ho unavovalo spať na zemi alebo v zablšených hos​tincoch. Rád by získal späť, čo otec i brat predali, na to však potreboval peniaze. A tak sa zdalo, že najlepším riešením je presvedčiť mladú, bohatú dievčinu, že ju tak veľmi miluje, že poprosí otca, aby jej dovolil vydať sa za iného, než jej vybral on sám.

A Jamie, pravdaže, v svojej márnivosti cítil, že je lep​šou partiou než ten, za koho sa má vydať. Je Montgomery, pochádza zo starodávnej rodiny a hoci nemá peniaze, jeho tituly a krv to určite vyvážia.

No včera večer, keď zaplatil deťom za to, aby nazbie​rali sedmokrásky, ktoré mali byť všité do plášťa, začalo ho hrýzť svedomie. Perkin Maidenhall mu dal túto prá​cu na základe dôvery. Dôvery.- Mal chrániť jeho dcéru pred nepriateľmi, a nie stať sa jej nepriateľom.

Ako im to môže urobiť, pýtal sa sám seba. Doteraz sa však nikdy nečudoval, ak uspel. Napriek predstieraní-) skromnosti vedel, že sa ženám páči. No vždy, keď uvažoval o tom, že sa bude uchádzať o krásnu Frances, spo​menul si na to, ako pod ním ležala pekná, drobná Axia. Spomenul si na jej prsia dotýkajúce sa jeho ruky; spo​menul si na jej hnedé oči, ktoré naňho pohŕdavo poze​rali. Možno práve to sa mu na nej páčilo: nebola celá bez seba pri pohľade naňho. Dalo by sa povedať, že si od neho držala odstup, akoby chcela povedať: mám svo​ju cenu.

Už len pri pomyslení na ňu sa usmial, no úsmev mu rýchlo zmizol z tváre. Ako dokáže celé týždenne cesto​vať s ňou, zatiaľ čo sa bude pokúšať získať si Maidenhallovu dedičku, milovať ju, čo pravdaže bola hanebnosť, pretože ju nemiloval a veľmi pochyboval, že niekedy bu​de, a okrem toho bola zasnúbená s iným a okrem toho...

„Hrom a peklo!" zamrmlal Jamie. „Čo je, dočerta, toto?"
Jamie sedel na koni, keď pozrel dolu pred seba a pre​kvapene si pretieral oči. To, čo videl, určite nemohlo byť skutočné. To ho iba klame ranné slnko. Napokon, včera do neskorej noci dozeral na prišívame sedmokrások do plášťa (ktorý si sotva mohol dovoliť) a teraz ho so stovkami kvetových hlavičiek starostlivo zabalili do koča s tovarom, ktorý so svojimi mužmi potrebujú na cestu. Dalo dosť práce prichystať sa na stretnutie s Maidenhallovou dedičkou.

Teraz, keď práve prešiel kopec, neveril vlastným očiam. „Koľko ich tam je?" spýtal sa Thomas, ktorý sa niesol na koni vedľa neho.

„Napočítal som ich osem," odvetil Rhys, ktorý šiel ve​dľa Jamieho z opačnej strany. Po chvíli dodal: „Vyzerá to ako cirkus."

Jamie sa zmohol iba na otázku: „Ako ju ochránim?" Pred kamennými múrmi, ktoré chránili dedičku, stálo osem nákladných vozov, no nie obyčajných. Šesť z nich bolo vyrobených z masívnych dubových dosiek pospája​ných hrubými železnými obručami. Na nich veľkými pís​menami stálo meno Maidenhall. Holi to pokladnice na kolesách. Keby Maidenhall najal trubača, aby oznamo​val, že vezú cenný tovar naprieč krajinou, nebolo by to o nič nápadnejšie.
Čo sa týkalo zvyšných dvoch vozov, boli čerstvo na​treté červenou a zlatou farbou, na bokoch pomaľované anjelmi a pozdĺž hornej časti a po stranách povievali zá​vesy. Vo Svätej zemi Jamie videl podobné vozy, ktoré patrili sultánovým manželkám, ibaže boli vkusnejšie na​maľované. Nič nemohlo nápadnejšie oznamovať prevoz Maidenhallovej dedičky a jej vena ako tieto vozy.

„Prilákame každého zlodeja v kráľovstve," pozname​nal Thomas.

„A každého chlapíka, ktorý chce získať jej ruku," odvetil Rhys. Potom zbadal Jamieho urazený pohľad. Od​kašlal si. „Samozrejme, okrem teba. Nechcel som..."

„Rhys, jedného dňa zakopneš o vlastný jazyk," zahundral Jamie a popchol koňa.

Thomas na chvíľu zdržal Rhysa a poznamenal: „Dnes má mizernú náladu. Bude lepšie, ak si svoje rady nechá​me pre seba." Popohnal koňa a nasledoval svojho veli​teľa dolu kopcom.

Jamie mal skutočne problém ovládnuť svoj hnev. Ve​del, že Maidenhall je iba kupec, možno významný, no iba kupec. Nedalo sa od neho očakávať, že sa vyzná vo vojenskej taktike a stratégii, no už i pomyslenie, že poš​le svoje jediné dieťa naprieč Anglickom v sprievode vozov, ktoré vyzerajú ako plné zlata, bolo priveľmi ne​bezpečné.

Práve svitalo. V rannom šere zbadal mužov, očividne kočišov, ktorí sa len preberali. Kde sú stráže? l si c ani Maidenhall nepredpokladá, že len traja muži ochránia toľko vozov?

O chvíľu ich zbadal: z prítmia vozov vychádzali tra​ja obrovskí chlapi, zívali a naťahovali sa. Jamiemu sa okamžite znepáčili. Maidenhall sa dopustil bežnej chyby: nazdal sa, že veľkosť rovná sa sila. Jamie však vedel, že mužov nemôžete najímať podľa váhy - tak sa kupuje iba mäso. Títo traja chlapi boli rovnako vysokí ako on, no vážili dva razy toľko. A podľa toho, ako sa pohybovali, Jamie usúdil, že nemajú výcvik.

Toto nebudem robiť, pomyslel si, vzápätí však vedel, že sám seba klame. Keby nemal Maidenhallov list - keby nestretol toho muža - keby mu nepovedal, že si ho na​jal, lebo mu dôveruje. Nestačilo, že Jamie uvažoval, že sklame mužovu dôveru tým, že sa pokúsi získať jeho dcéru? No vrhnúť ju a jej vozy so zlatom do rúk iného bolo viac, ako znieslo jeho svedomie.

„James Montgomery," predstavil sa, keď zostúpil z koňa. Ako predpokladal, muži naňho drzo pozreli. Ja​mie by najradšej zastonal, pretože ich pohľady potvrdili jeho skúsenosť. Mal by im ukázať, koho majú poslúchať. „Ste iba traja?"

„Nikdy predtým sa nik nesťažoval," povedal jeden z nich a vypol hruď. „Vlastne, zvyčajne stačí jeden." Pozrel na kumpánov, ktorí sa samoľúbo usmiali.

Samý tuk. Pomyslel si Jamie. Tučné telá, tukom obrastené mozgy.
„Na jedného ste zabudli," podotkol jeden z chlapov, potláčajúc posmech. „Sme štyria." Nato sa všetci traja hlasno rozreholali, až, im slzy tiekli nad tou duchaplnos​ťou. Jeden sa spamätal a ukázal: „On. On je ten štvrtý."

Trocha bokom stál vysoký, chudý chlapec s nepeknou tvárou. Po boku mu visel meč, ktorý vyzeral, akoby ho priniesli do Anglicka Rimania. Neisto sa na Jamieho usmial.

Jamie rozhodil ruky a prešiel k stromu, kde stáli Rhys a Thomas.

Thomas spýtavo nadvihol obočie.

„Zamaskujeme vozy ako najlepšie budeme vedieť," riekol Jamie. „Aby som ich ochránil v takom stave, ako sú teraz, potreboval by som stovky vojakov, a nie tých tučniakov. Čo najskôr sa ich zbavím. Nateraz sa s tým zmierim."

„A čo ten chlapec?" spýtal sa Thomas.

„Pošli ho späť k mame. Nie, choď a porozprávaj sa s kočišmi. A, Rhys, nepúšťaj sa do bitky s tými chvastúňmi."

Rhys ostro pozrel na Jamieho, no prikývol. Pravdu povediac, pocítil k tým trom odpor v okamihu, ako ich uvidel, a rád by sa do nich pustil.

„Kupci!" zašomral Jamie, kým kráčal späť k vozom.

Vráta v múre boli ešte vždy zavreté na závoru, a tak Jamie zacengal. Nik však neprišiel. Znova zacengal, nič.

S neľúbosťou zistil, že tí traja chlapi stoja za ním a ro​bia, čo môžu, aby vyzerali hrozivo. Pochopil, čo tým chcú povedať: od začiatku mali v úmysle dať mu najavo

svoju nadradenosť.

„Musíme vás varovať," vyslovil povýšenecky jeden

z chlapov, „pred ,ním'."

Jamie nemal čas na žarty. „Otvorte vráta," zareval. Ako má ochrániť samotnú ženu, ak ju obklopujú vozy plné zlata! Čo ak sa niečo stane Axii - nie, opravil sa -Frances, tej dedičke? Bol taký zamestnaný vlastnými myšlienkami, že sotva počul chlapov, ktorí stáli za ním.

„Videli ste ho?" zahučal mu do ucha chlap, akoby bo​li dôverníci. „Nemôžem ho nazvať mužom. Je to kripel a má zjazvenú tvár. Hotový netvor."

Jamie sa neotočil. Neodvážil sa. Aj Berengariu ľudia niekedy nazývali netvorom.

„Ak vyjde von, sotva udržím raňajky v žalúdku," za​žartoval druhý z chlapov.

„Nemôže s nami cestovať. Bude mi zle už pri pohľade naň," hlasno sa zasmial ďalší. „Mali by sme ho hodiť psom spolu so zvyškom žobrákov a slepcov."

V jednej chvíli Jamie búchal na vráta a v nasledujúcej zrazil chlapa na zem päsťou. Stúpil mu na krk a mečom mieril na hrdlo druhého muža. Znenazdajky sa tam zja​vil Rhys s Thomasom a Thomas priložil dýku na krk tre​tiemu chlapovi. Rhys sa postaral o muža, ktorý ležal na zemi.

„Vypadnite," precedil pomedzi zuby Jamie. „Vypadni​te skôr, než vycedím vašu krv." Videl, že chlapi by mu to radi odplatili, a vedel, že chvíľu si musí dávať pozor na chrbát, no zbabelci rýchlo ušli, hundrúc si popod nos nadávky.

„A teraz ako ochránime vozy?" Znechutene sa spýtal Thomas, kým sa pohrával s mečom. Počul, čo tí chlapi vraveli, keď vyslovili slovo slepci, vedel, čo bude nasle​dovať.

„A čo ten chlapec?" opýtal sa Rhys, ktorý bol takisto nahnevaný na Jamieho ako Thomas. „Nepotrebujeme mať pri sebe deti, keď máme chrániť ženy."

Rhys sa odrazu ocitol na zemi. Nad ním stál chlapec a hrdzavým starým mečom sa dotýkal jeho hrdla. „Mám ho zabiť, pane?" spýtal sa chlapec.

Hoci Rhys na situácii nevidel nič smiešne, Jamie s Thomasom sa dobre bavili, ba aj kočiši, ktorí všetko sledovali so zatajeným dychom. Keď sa Rhys pohol, aby dal chlapcovi lekciu, Jamie mu vtom zabránil mávnutím ruky. „Ako sa voláš?"

„Smith, pane."

„Už si niekedy bojoval?" Jamie, pravdaže, vedel, že nie, no chcel si vyskúšať chlapcovu úprimnosť.

Chlapec chvíľu vyzeral, akoby sa chystal vyrozprávať dômyselný príbeh, potom sa však uškrnul a tvár mal jasnú a úprimnú ako sedmokrásky vnútri plášťa, ktorý Ja​mie skrýval v koči. „Nič také som nerobil, pane. Iba som pomáhal otcovi na farme."

Thomas a Jamie sa usmiali a Rhys takmer. Nikdy ne​bol nežičlivý a chlapec mal odvahu. „Si najatý," povedal Jamie. Keď prikázal chlapcovi, aby mu priniesol z koča plášť, obrátil sa k zvončeku pri vrátach.

No skôr než sa ho dotkol, vráta sa otvorili a pred nimi stál ten, o ktorom pred chvíľou počuli. Bol to mladý muž s vysokou a pevnou hornou časťou tela na krátkych zmr​začených nohách. Na tvári mal dlhé, hlboké jazvy, všet​ky na ľavom líci. Jazvy sa tiahli dolu krkom až pod košeľu. Zahojené jazvy v zvláštnych uhloch mu sťahova​li tvár do grotesknej karikatúry ľudskej podobizne. A bo​lo zrejmé, že keď boli jazvy čerstvé, niečo mu do nich nasypali, aby zostali navždy červené a hrubé. Jamie tušil, že muž sa s takýmto fyzickým znetvorením nenarodil.

Jamie pred ním neustúpil, ako ľudia zvykli. „Ako sa voláš?"

„Tode," odvetil muž a rozvážne odolal Jamieho po​hľadu. Počul všetko, čo sa práve odohralo, počul, čo za​znelo, aj čo urobil Jamie.

„Aké je tvoje pravé meno?" naliehal Jamie. Bol za​mračený. Spomenul si, koľkokrát použil päste, aby informoval ľudí, že Berengaria má okrem prezývky Slepaňa aj meno.

Na to sa Toda nikdy nikto nepýtal. Jediný jeho ústu​pok bol, že si zmenil výslovnosť z Toada, čo znamenalo Žabiak - tak ho volal otec, na Toda. „Neviem," riekol úprimne, „no Tode celkom stačí." Po týchto slovách ustúpil a dovolil Jamiemu a jeho mužom vojsť. Keď Ja​mie prechádzal okolo Toda, na znak priazne mu stisol plece. A vtedy si navždy získal Todovu oddanosť. Iba Axia sa ho dotkla, aj to len zriedkavo. Nijaký muž sa k nemu nikdy takto priateľsky nesprával.

Tode sa ponáhľal, ako vedel, aby s Jamiem držal krok. Videl, že Jamie nemá najlepšie náladu a že nemá zmysel dráždiť ho, no dokázal ho pochopiť. Sám netúžil cesto​vať po krajine s tými železom obitými vozmi označený​mi Maidenhallovým menom. Axia by bola ustavične v nebezpečenstve. Nie, opravil sa, Frances by bola, pre​tože ona je teraz Maidenhallovou dedičkou. Tode na chvíľu potlačil ston. Axia zaplatila každému na panstve, aby neprezradil, kto je ona a kto Frances. Vďaka nebe​siam, to tajomstvo im bolo zverené iba na niekoľko hodín, kým obe ženy navždy opustia panstvo.

Frances na nich čakala v prijímacej izbe hneď vedľa vstupnej haly.

Teraz stál Jamie predo dvermi a pokúšal sa ovládnuť zlú náladu. Bili sa v ňom vina a obavy o ženinu bezpeč​nosť. Prisahal si, že nech sa stane čokoľvek, bude s ňou dobre zaobchádzať.

Stala pred stenou pomaľovanou výjavom z gréckych bájí a holá taká rozkošná, že pohľad na ňu vyčaril na Jamieho tvári úsmev. No nespôsobila ho ani tak jej krása, ako ona sama, pretože vyzerala presne ako Jobina paró​dia Maideiihallovej dedičky. Šaty z tmavozeleného hod​vábu museli vážiť ako malý poník. Ich živôtik zdobila zlatá výšivka. Na bielej pokožke pŕs sa skveli smaragdy, a ak obrovské barokové perly, ktoré jej viseli z uší, boli pravé, ich predajom by sa zaplatila jedna vojna. Dokon​ca vlasy mala upravené v sieti z drahokamov.

„Gróf Montgomery," povedala, vystrela ruku a Jamie ju srdečne pobozkal, pričom si všimol, že má na kaž​dom prste prsteň. „Takže vy ma máte sprevádzať k môj​mu snúbencovi."
„Ak môžem," riekol a usmieval sa, kým nevybral z plášťa dokument, ktorý sa jej chystal podať.

No keď sa Frances dotkla papiera, Jamie očervenel a ruku odtiahol. „Dovolíte, aby som list od vášho otca prečítal sám? ,Montgomery"' začal, „rád by som vás za​mestnal..."

Frances natiahla ruku. „Hádam bude lepšie, ak ho prečítam sama."

Jamie vytreštil oči. „Vy viete čítať?"

Všetci naokolo stŕpli. Jamieho poznámka ich ohromila.

„Nemal som..." začal, očervenel ešte väčšmi a od​kašlal si. „Nemal som v úmysle uraziť vás. Povedali mi..."

„Neverí, že niekto taký pekný ako ty, vie čítať. Je to ako pokryť povrch perál diamantmi. Nie je to tak, môj pane?" ozvala sa Axia, ktorá stála za Frances. Bola men​šia od svojej sesternice a oblečená tak jednoducho, ako Frances veľkolepo. V šatách, ktoré mala na sebe, vyze​rala ako vrabček vedľa exotického vtáka. No teplé, hne​dé šaty s bielou výšivkou na rukávoch zvýraznili jej veľké oči lepšie než všetky Francesine šperky.

Jamie prísne pozrel na Axiu, čím jej dal najavo, čo si myslí o jej klamstve. V tej chvíli si spomenul na plášť. Nebolo pochýb, že Frances neznáša sedmokrásky. Ženy, oblečené ako Frances, určite neobľubujú niečo také skromné ako sedmokrásky. Nuž, ale ktorá žena skutoč​ne neznáša kvety? Napokon, iný dar pre ňu aj tak nemal. Lepšie, ak jej niečo dá.

„Slečna Maidenhallová," povedal a sladko sa na Frances usmial. Robil, čo mohol, aby ignoroval Axiu, ktorá sa vyškierala spoza Francesinho chrbta. „Mám pre vás dar."

„Naozaj?" Frances očividne vyzerala úprimne poteše​ná a Jamie sa čudoval. Maidenhallova dedička určite do​stávala dary denne.

Jamiemu sa odrazu chcelo zotrieť ten úškrn z Axiinej tváre. „Nič to nie je," riekol čo najsladšie. „To najmenej pekné pre tú najkrajšiu; to najprostejšie pre tú najvzne​šenejšiu."

„Som zvedavá," radostne povedala Frances. Veľmi dobre si uvedomovala, že Axia stojí za ňou. „Prosím, môžem vidieť ten dar?"

„Ešte nie. Musíte zatvoriť oči."

„Ach áno," šťastne vyslovila Frances a zatvorila oči.

Jamie naznačil mladému Smithovi, aby vošiel do miestnosti aj s plášťom z červeného zamatu. Jamie jem​ne ovinul plášť okolo Frances, pričom stovky kvetino​vých hlávok jej zahalili telo. Na hlavu jej nasadil kapucíni, takže sedmokrásky jej lemovali tvár, a zapol komplikovanú sponu na krku.

Keď sa chcela Frances nadýchnuť, čosi jej v tom bránilo.

„A teraz," povedal Jamie a ustúpil, aby sa na ňu pozrel, pretože vyzerala ako mystická dáma z povesti, ako kráska jari.

Frances sa poobzerala, no cítila sa tak čudne, že naj​prv nechápala, čo sa robí. Potom ich zbadala. „Sedmo​krásky!" zalapala po dychu a jej reakcia bola taká silná, že Jamie sa tešil, že tak urobil.

Frances sa pokúšala rozopnúť sponu, no nešlo jej to. Keď nemohla plášť vyzliecť, zbledla a potom v mdlo​bách klesala na zem.
Zmätený Jamie ju však zachytil skôr, než dopadla, a potom ju rýchlo preniesol na pohovku pri okne. „Ví​no!" rozkázal. Vari je tá žena chorá? Preto ju držali ukrytú pred svetom? Má azda chorobu, ktorá ju pomaly nahlodáva? Stiahol jej kapucíni a rozopol plášť. Ležala hlavou v jeho lone, jej dlhé chudé telo vystreté na posteli zo sedmokrások. Zdalo sa, že bledne každou sekun​dou. Vari zomiera? „Víno, dočerta! Zavolajte lekára!"

V tej chvíli sa na dochrámaných nohách zjavil Tode a podával mu liatinovú času plnú vína. Keď však uvidel Frances, času odhodil. „Vyzlečte jej plášť."

„Čože?" nechápal Jamie.

„To tie kvety. Spôsobujú, že kýcha a má závraty. Vy​zlečte jej ho!"

Jamie okamžite zareagoval. Strhol plášť z Frances a hodil ho nabok Smithovi a ten s ním vybehol z miest​nosti. Jamie pochopil, že Frances potrebuje vzduch, a tak sa pokúsil otvoriť okno. Pretože sa zaseklo, vyra​zil ho nohou. Potom prehodil Frances cez podokenicu, aby bola hlavou a hornou polovicou tela na čerstvom vzduchu.

V priebehu niekoľkých minút už znova pokojne dý​chala. Ešte vždy vyzerala, akoby stála na prahu smrti, no skutočne dýchala.

Keď Jamiemu prestalo srdce silno búšiť a zasa mohol rozmýšľať, spomenul si, že to zapríčinila Axia. A nepo​treboval na to ani čary, aby zistil, prečo: malá žiarlivosť na bohatšiu, krajšiu sesternicu spôsobila, že ju svojím či​nom takmer zabila.

Jamie naznačil Rhysovi, aby sa postaral o Frances, potom sa rozhliadol po zástupe sluhov a poddaných, ktorí sa zbehli okolo nich, a hľadal Axiu. Stála ako so​cha, tvár mala nečitateľnú, no podľa všetkého vôbec m ronila slzy ľútosti. Čo by získala sesternicinou smrťou? Bola pripravená dediť?

Keby to urobil muž, Jamie by vytiahol meč. V tej chví​li však nebola v jeho očiach ani ženou.

„Čo si myslíte, že ste..." vyhŕkla Axia, keď ju Jamie schmatol za zápästie a začal ťahať.

Pozornosť davu sa obrátila z Frances na Axiu, preto​že aj keď im zaplatila, aby zachovali tajomstvo, všetci vedeli, že Axia je Maidenhallova dedička, osoba, ktorú musia vždy poslúchať.

„Ty krpatá klamárka," oboril sa na ňu Jamie, keď si sadol na stoličku a prehodil si ju cez kolená, zadnou časťou navrch.

„Prestaňte," vrieskala. „Ako sa opovažujete? Ja som..."

Tvrdé plesknutie po zadku prerušilo jej slová.

„Ty čertica, mohla si ju zabiť," hrešil ju Jamie a ušted​ril jej ďalší úder.

„Toto si odpykáte," zvrieskla Axia. „Môj otec..."

„Poďakuj sa mi!" zrúkol späť. „Tvoj otec ťa mal už dávno vytrieskať. Si klamárka a sebecká potvora." Po týchto slovách ju pustil na zem a potom prekročil.

Axia, červená od poníženia, si sadla na zem a všimla si pohľady prítomných. Všetci poznali pravdu, no nik nezdvihol ruku, aby jej pomohol. A kde je Tode?

Na druhej strane miestnosti sa Frances opierala o podobločnicu. Ešte vždy bola bledá, no radosť nad Axiiným ponížením jej vrátila farbu do líc. Veľmi dobre vedela, že Axia by jej nikdy neublížila. Občas jej vo​pchala sedmokrásky pod vankúš, do šatníka, do šiat -jednoducho všade -, keď zistila, že z nich Frances ký​cha. Ani jedna však netušila, ako prudko bude Frances reagovať v prítomnosti väčšieho množstva sedmokrások. Tak prečo Frances nepovie tomuto hnusnému chla​povi pravdu, že je to len huncútstvo a nič iné?

„Má v úmysle získať tvoje peniaze!" zvolala na ňu Axia. Jamie zastal, chrbtom otočený k nej. „Má v pláne dvoriť ti, a keď uveríš, že ho miluješ, pokúsi sa presved​čiť tvojho otca, aby si sa zaňho vydala," doložila. Ako sa opovážil takto ju ponížiť! Bolo príjemné dať Frances najavo, aké je to, keď sa na ňu usmievajú nie pre jej krásu, ale pre otcove peniaze.

Jamie sa neobrátil, iba zamrzol, kde stál. Keď včera stretol toto dievča, páčilo sa mu. Veľmi. Ako sa mohol v niekom tak hrozne zmýliť?

„Tak potom dúfam, že sa mu to podarí," odvetila Frances tak hlasno, ako vedela.

Po týchto slovách celá domácnosť vybuchla od smie​chu. Jamie s úsmevom opustil miestnosť. A usmieval sa, až kým nedošiel do najbližšej krčmy, kde sa pustil do po​malého opíjania sa.

Axia zaťala päste a opakovane búšila do postele. Ne​chcela, aby sa to takto zomlelo! Nemala v úmysle Frances zabiť, ako sa niekomu zdalo. Iba chcela, aby dostala záchvat kýchania. Ako mala vedieť, že tá slabošská Frances takmer prestane dýchať len preto, že bude v pri​veľkej blízkosti sedmokrások? Dokonca aj Tode na ňu hľadel vyčítavo.

A ten Montgomery! Axia roztiahla ruky a spustila ich na posteľ. Páčila sa mu, keď ju prvý raz uvidel. Bola o tom presvedčená. Nie pre otcove peniaze, ale pre ňu samotnú.
Teraz však, samozrejme, videl iba Frances a vozy plné bohviečoho, čím ich otec naplnil, a na Axiu ani nepozrel. Po raňajšom incidente sa Axia utiahla do svojej izby, aby si zbalila pigmentové farby a štetce, uhlové kriedy a vos​kové farby a ostala tam po zvyšok dňa. Možno by sa ma​la rozlúčiť s ľuďmi v tomto prekrásnom väzení, no otec ich menil tak často, že jej nik neprirástol k srdcu okrem Toda. A Frances, ak sa rátajú diabolské zmluvy.

Na chvíľu jej vyhŕkli slzy, no silou vôle ich zatlačila späť. Nebolo na svete človeka, ktorý by chápal, čo cíti. Napokon, kto by mal súcit s najbohatšou ženou Anglic​ka? Nik, tak je to. Dokonca ešte keď bola dieťaťom a plakala, jeden záhradníkov pomocník povedal: „Utri si slzy zlatom." V jej živote nikdy nik nejestvoval, aby bol pri nej iba preto, že chce. Pretože jej nikdy nedovolili opustiť tieto priestory, každého, koho kedy stretla, platil jej otec, aby tam bol.
V živote ju predstavili mnohým ľuďom. Všímala si, ako sa im menili pohľady. Veľa ráz k nim prišli mladí muži a nevediac, kto je, pozerali na ňu so záujmom. Buď pohľadom blúdili po jej tele alebo ju pustili z hlavy. Keď však počuli, že je tá povestná Maidenhallova dedička - ach áno, nebola až taká izolovaná, aby sa o tom nikdy nedozvedela - ich pohľad sa zmenil. Zaujaté po​hľady sa zmenili na podliezavé, nezaujaté na ostražité. Neraz si všimla zmenu v ich pohľade. Alebo správaní či v hlase. Ľudia k nej niekedy boli hrubí, aby jej dali naja​vo, že im na nej nezáleží. Keď bola malá, zopár ľudí, kto​rých stretla prvý raz, jej povedalo, že jej nedovolia, aby s nimi zle zaobchádzala, akoby si už predom urobili zá​ver, že bude nejaká obluda. Mala učiteľa, ktorý s obľu​bou vravel: „Peniaze tvojho otca ti nedovoľujú..."

„Peniaze môjho otca mi nedovoľujú žiť slobodne," vy​slovila nahlas. Voľne sa prechádzať po dedinskom jarmo​ku a sledovať bábkové divadlo, slobodne si zvoliť, kto ma bude alebo nebude mať rád podľa toho, aká som.
„Právo na normálny sobáš," zašepkala a musela pre​hltnúť slzy. Nijaký muž, ktorý uväzní svoju jedinú dcéru, ktorá sa tak stane tajomnejšia a tým stúpne jej cena, ju nedá silnému a zdravému manželovi. Nebola si istá, čo nie je v poriadku s Gregorym Bolingbrookom, tušila však, že niečo s ním je. Vždy, keď sa spýtala jedného z ot​cových poslov, ako vyzerá jej snúbenec, muž uhol pohľa​dom. Podľa nej je šialený. Alebo zlý. Alebo chorý. Alebo možno všetko dokopy. Rozhodne je jeho otec ochotný zaplatiť Perkinovi Maidenhallovi majetok, aby priviedol Maidenhallovu dedičku do rodiny - s výhradou, samo​zrejme, že po Perkinovej smrti jeho dcéra zdedí všetko.

Axia však poznala svojho otca lepšie než ostatní. Ne​prekvapilo by ju, keby počula, že otec predal všetko tesne pred smrťou a zakopal všetky zisky na mieste, kde ich nik nenájde. Ak si ich nemôže vziať so sebou, zabráni, aby ich dostali druhí. A Axia vedela lepšie než ktokoľ​vek iný, že rád ukrýval svoje vlastníctvo.

Takže teraz, vlastne zajtra, sa vydá na najväčšie dob​rodružstvo svojho života. Nerobí si ilúzie o tom, že jej ži​vot s Gregorym Bolingbrookom bude slobodnejší než doteraz. Aspoňže jej otec dovolil maľovať a kresliť. Čo ak jej manžel - alebo jeho otec, ktorý podľa všetkého riadi všetko - verí, že ženy by mali šiť, modliť sa a nič viac?

„Áááá!" zastonala Axia a znova búšila päsťami o posteľ. Až doteraz si počínala dobre. Zariadila, že po​čas celej cesty nebude Maidenhallovou dedičkou. Ach, posledný deň muži aj ženy na panstve mali radosť z to​ho, že jej nemuseli otvárať dvere; kuchár ju vyhnal z ku​chyne a jeden zo sluhov odvrkol, aby sa mu pratala z cesty, no nič naozaj hrozné sa nestalo. Nie, iba sa teši​li, že môžu predstierať, že je „obyčajný" človek.

No vo vlastných očiach bola obyčajná. „Obyčajná ako burina v kvetinovom záhone," povedala raz Frances, keď ešte boh deti. „A práve taká silná," odvetila Axia a sotila Frances do čerstvo pohnojeného kvetinového záhonu.

„Obyčajná." vyslovila nahlas. „Obyčajná, no nie slo​bodná."

Tak, čo by teraz urobil obyčajný človek? Ospravedlnil by sa Jamesovi Montgomerymu a dobre s ním vychá​dzal, pomyslela si. Jej však okamžite zišlo na um: to rad​šej zjem hlinu.
Nechty zatínala do dlane pri spomienke na to, ako po​zeral na krásnu Frances. Včera tak pozeral na ňu, na Axiu, so záujmom, a na druhý deň bol vo vytržení z bo​hatej Frances.

A na to, čo sa stalo potom, Axia odmietala myslieť. Chichot, čo počula po celom panstve, mal iste niečo spoločné s tým, prečo sa po zvyšok dňa skrývala, teda, odpočívala vo svojej izbe.

„Dočerta s ním!" hnevala sa. Ani sa nespýtal, jed​noducho predpokladal, že je žiarlivá, zlomyseľná a... schopná vraždy!
Znova jej vystrekli slzy, no donútila sa vstať a umyla si oči. Presne pred ňou stálo vyšité Carpe diem. Uži dňa. Bolo to jej motto. Vezmi si z každého dňa všetko, čo môžeš získať. Vezmi si slnečný jas; vezmi si malinovú tortu z podokenice; ukradni bozk, ak môžeš; ostaň hore celú noc a nech sa nasledujúci deň postará sám o seba. Tode povedal, že také motto ju raz dostane do problé​mov, Axia sa však zasmiala a odvetila: „To dúfam. Tak sa aspoň nebudem nudiť."

Problémy sú to, čo chcem, pomyslela si teraz a potom sa zachichotala na tom, čo jej prišlo na um. „Mala by som na Gregoryho prahu zastať ako tehotná. To by porušilo zmluvu." Prestala sa usmievať a uškrnula sa. „Alebo aspoň zamedzilo, aby som mala šialencovo šia​lené dieťa."

Náhle si uvedomila, že sa zotmelo a nik jej neprišiel zažať sviece. Uvedomila si, že dnes večer dokazujú Maidenhallovej dedičke, že sú takí dobrí ako ona.

Zamračila sa a ľutujúc sa vstala z postele, upravila si šaty, učesala vlasy a pohla sa k dverám. Impulzívne sa obrátila a schmatla z dreveného stojana na stole pod ok​nom pekný malý vyšívaný čepiec. Bola to jediná vec, čo mala po matke: niekoľko vrstiev tmavomodrého hodvá​bu, pošitého fantastickými šelmami ako draky, jednorožce a mýtické zvery. Ako dieťa Axia trávila celé hodiny skúmaním čepca a teraz bol jej najvzácnejším majetkom. Nosila ho len zriedkavo, keď potrebovala útechu -ako práve teraz.

Bol chladný jarný večer, no vo vzduchu bolo cítiť vôňu pučiacich stromov. Ak jej nebude chýbať nik z panstva, určite jej bude chýbať záhrada, pomyslela si, keď bežala po nej a na husté vlasy si zapínala matkin čepiec. Pretože väčšina osadenstva práve večerala, mala takmer celú záhradu len pre seba.

Keď prechádzala popri severnom múre, ktorý stál najďalej od domu, všimla si, že vrchná časť múra je poškodená a chýbajú na ňom ochranné hroty. Kým si vrývala do pamäti, že musí niekomu povedať, aby ho opravil, zbadala čerstvé zárezy na prevísajúcom dubo​vom konári. Na chvíľu ju to zmiatlo a uvažovala, z akého dôvodu záhradníci urobili tie značky.

„Takže takto sa sem dostal," zašepkala prekvapene. Po​lom sa poobzerala, či ju niekto nepočul. Nik tam nebol. Videla, ako prehodil lano cez konár, vyšvihol sa hore a preskočil múr. Je to jednoduché, keď viete, ako na to.

Axia neváhala, nadvihla sukňu a bežala k najbližšej záhradnej kôlni po lano. O pätnásť minút, po menšom úsilí, už stála na druhej strane múra.

Axia sa na chvíľu oprela o múr, ešte teplý od slnka, a rozhliadla sa dookola. V rastúcej tme videla za polia​mi domy a pastviny. Videla ľudí - cudzincov, ľudí, kto​rým jej otec neplatil ktorí kráčali po poľných cestách. Srdce sa jej rozbúchalo. Takmer schmatla lano, aby sa prehupla späť do bezpečia za múrom.

Jej strach sa však čoskoro zmenil na zvedavosť, lebo spoza rohu z ľavej strany múra začula hlasy. Pomaly, po špičkách, aby nerobila hluk, sa zakrádala popri múre, keď zbadala tri šiatre. Na jednom z nich viala zástava s erbom znázorňujúcim troch zlatých leopardov.

„Možno keby som mu vrazil prachy do gágora, zdvih​lo by mu to náladu," počula hlas muža. Narovnala sa, no až keď videla, že sú to dvaja muži, ktorí ho sprevádzali. Toho muža, ktorý... Radšej na to nebude myslieť!

O kom to hovoria, hútala Axia. Komu bolo treba zdvihnúť náladu? Nie jej? Prosím, nie jej. Nie, prvý muž predsa povedal mu.
„Niečo ho podráždilo," odvetil druhý muž. Mal pekný, príjemný hlas. Podľa hlasu sa zdal starší než ten prvý.

„Nemohla to byť dedička. Taká krásavica. Milá, jem​ná, nesmelá. Nečudo, že ju otec skrýval."

Axia zaryla nechty do drsného tehlového múra. „Myslím, že ho znepokojuje tá druhá," riekol druhý muž.

Prvý zasyčal. „Tá pekná, drobná? Pravda, má prsia, ktoré by donútili muža plakať, no musel by byť pomäte​ný, aby ho vzrušovala jej nálada. Aha, tu je. Skryme sa." Axia vytreštila oči, až ju rozboleli. Prsia, ktoré by do​nútili muža plakať? Tým myslel jej prsia? Ona je „tá druhá"? Pozrela dolu, akoby sa videla prvý raz. Iste, dosť ťažko sa jej spalo na bruchu. No nebola si istá, či sa môže porovnávať so ženami mimo panstva.

Už bola takmer úplná tma, no Axiine oči si na ňu pri​vykli. Uvidela chudého chlapca, jedného zo strážcov, ktorých najal jej otec. Vykĺzol zo stanu s vlajkou a po​náhľal sa na cestu vedúcu do dediny. A len o niekoľko sekúnd neskôr vyšiel zo stanu on a zmizol v tme.

Axiu premohla zvedavosť. Rýchlo a ticho bežala k sta​nu. Čo je to za človeka? dumala, keď sa ticho prešmykla dnu. Horela tam len jedna svieca, ktorá vrhala tiene na prekvapujúco prázdny priestor. Stál tam skladací stôl, skladacia stolička a vzadu zvláštna posteľ, skôr slamník s hrubými ľanovými plachtami a vlnenou prikrývkou než ozajstná posteľ. Oblečenie ležalo na veľ​kom koženom kufri. Neodolala a dotkla sa jemného za​matu a saténu. Bola si istá, že jej otec nezaplatil toľko, aby si mohol dovoliť takéto šaty. Náhle si uvedomila, že sú to šaty, v ktorých chce dvoriť dedičke.

Znechutene pustila zamatový rukáv, keď tu začula zvuk. Štrbinou v stane vošiel dnu on. Axia okamžite sfúkla sviecu.

„Kto si?" spýtal sa hrozivo. Axia zbadala v jeho ruke obrysy meča.

Zabije ju, lebo vstúpila na jeho územie? Prehltla. „To som ja," ozvala sa. Hlas jej od strachu prešiel do vysokej fistule.

„Ach," riekol nevýrazne. „Vyzleč sa a ľahni si. Budem tam o minútu."

Axii klesla sánka takmer ku kolenám. Čo si myslí, kto je?

Zamračene povedal do tmy: „Ty si to dievča, čo mi poslal Smith, však?" Vďaka tme a tomu, čo vypil, mal problém sústrediť sa.

„A-áno," zabľabotala. Lepšie než to dievča, na ktoré sa hneval dnes ráno.

„Dobre! Tak sa vyzleč a zažni sviecu. Chcem vidieť, za čo platím."

Aha, až teraz Axia pochopila, o čo ide. Preboha! Pla​tenie. Myslí si, že som...

„Zažni sviecu, povedal som," vyštekol.

„Nie!" vyhŕkla Axia, potom sa zarazila. „Nemôžem, pane." Úmyselne hovorila vyšším hlasom.

„A prečo nemôžeš zapáliť sviecu?" Jeho hlas znel otrávene.

Axia tuho rozmýšľala. „Som škaredá, pane. Veľmi, veľmi škaredá. Mala som ovčie kiahne. Je to naozaj odporné."
Cítila, ako sa odtiahol. „Ale," povedala sugestívne (aspoň dúfala, že to znelo presvedčivo), „hovorí sa, že mám prsia, ktoré by donútili muža plakať."

Muž sa slabo zasmial. „Asi to mám zistiť, však?" opý​tal sa a podišiel k nej.

A čo teraz? uvažovala Axia. Má sa vyzliecť? Ak ju vy​bil na verejnosti, čo jej urobí osamote? A, prepánajána, čo jej urobí, ak sa nevyzlečie?

Carpe diem, pomyslela si. Uži dňa.

Stál pred ňou. V stane však bola taká tma, že jeho prítomnosť iba cítila, no nevidela ho. Cítila jeho dych, tichý a mužný. A, trochu ju šokovalo, že bol viac ako pripitý.

„No?" naliehal, akoby od nej čakal nejaký čin.

Ale čo? hútala Axia. Mám si všetko vyzliecť a... „Som panna, pane," vyhŕkla.

„Čo si?"

„Áno," odvetila sebaistejšie. „Som panna. Nuž, roz​hodne to viem dokonale predstierať."

Cítila, ako sa zamračil, a tak vystrela ruku a špičkou prsta sa dotkla jeho pevnej hrude. „Pozrite, pane," za​šepkala, „máte tu pannu, ktorej by ste sa rád dotkli. Ta​kú, čo má prsia, ktoré by donútili muža plakať."

Zaváhal a potom nežne vyslovil: „Áno, rád." A z to​ho, ako to vyslovil, Axii takmer poskočilo srdce. Teraz sa mohla vrátiť do svojej komôrky a cítiť, že tento muž, naozaj a úprimne túžil po nej.
No keď ustupovala, muž urobil zvláštnu vec: položil jej ruku na ľavý prsník. Axia sa od úžasu nezmohla na slovo. Napokon by ani nemohla, pretože sa k nej sklonil a pobozkal ju na pootvorené ústa.

Jeho bozk bol nežný, jemný a keď sa začal odťahovať, naklonila sa k nemu.

„Si vynikajúca herečka," zašepkal, ešte vždy ju držal za prsník. Druhou rukou jej prechádzal po krku a po​tom ju hladkal po líci. „Myslel by som si, že ťa ešte ni​kdy nepobozkali."

„Nie, naučíte ma to?"

Jamie neodpovedal, iba ju znova pobozkal.

Tešiť sa z dotykov, pomyslela si Axia. Je to také bož​ské, keď sa človeka dotýkajú. Na základe otcových prí​kazov nik, ani muž, ani žena, sa jej nesmeli dotknúť. Iba Tode sa jej dotkol, aj to len v súkromí, a to len ruky ale​bo jemne prstami líca.

Nemohla si pomôcť a pobozkala ho na dlaň. On sa k nej naklonil a ho/kal ju na krk, na bradu, na ušný lalôčik, keď sa k nemu Axia pritisla.

„Som Jamie," riekol. „A ty?"

„Diana," zašepkala a dych sa jej zatajil v hrdle. Už len cítiť jeho pokožku, jeho telo týčiace sa nad ňou prináša​lo radosť.

„Áno, panenská bohyňa," povedal a Axia cítila, že sa usmial.

Palcom jej láskal líce. „Nezdá sa, žeby si mala jazvy po ovčích kiahňach. Pokožku máš hladučkú ako mramor."

„Ibaže teplejšiu."

„Ach áno, teplejšiu."

Znalecky jej rozviazal šnúrky na šatách a ona vedela, že teraz ho musí zastaviť. Jeho bozky sa však zmenili na drobné obhryzkávanie.

„Páči sa ti to?" spýtal sa. „Povedz, čo máš rada?"

„Neviem." Zaklonila hlavu, čím mu uľahčila prístup ku krku. „Všetko je pre mňa nové, ale doteraz sa mi všet​ko páčilo."

Cítila, že sa nežne usmial. Cítila, ako jej rukami prechádza po celom tele a akoby mávnutím čarovného prútika jej stiahol šaty. Jeho ruky cítila na celom tele, kĺzali sa po jej hladkej horúcej koži, a keď jednu ruku posunul nižšie, oslabla od túžby. Najprv sa zľakla, keď jej rukou vkĺzol medzi nohy a keď v sebe pocíti​la jeho prsty. No keď odtiahol ruku, bola sklamaná. „Nie," zašepkala.

Ustúpil a chytil ju za plecia. „Ty si panna." „A to je zle?" zašepkala. V stane bola taká tma, že do​konca ani nevidela obrysy jeho tváre.

„Je to závažná vec vziať panenstvo," riekol vážne, zrazu ľutoval, že toľko vypil. „Neurobím to."

Prosím, neopúšťaj ma, chcela povedať. „Ja... potrebu​jem peniaze. Som z chudobnej rodiny." Toto čítala ale​bo počula od mladých mužov.

„Tak potom táto minca ti patrí. Vezmi si ju a choď." Keď sa chystal otočiť, zúfalo ho objala okolo krku a nahým telom sa celá pritisla k jeho oblečenému. „Pro​sím, neopúšťaj ma, Jamie," zašepkala zachrípnuto. „Môj život je osamelý a nevieš si predstaviť, čo ma čaká v budúcnosti. Som si istá, že to bude hrozné." Jej slová boli absolútne pravdivé.

Chvíľu váhal a hoci si ich nesprávne vysvetlil, cítil v jej slovách pravdu. Ak je nepekne zjazvená a z chu​dobnej rodiny, možno prostitúcia je jediná cesta, ktorá sa pre ňu otvára. A možno muž, ktorý ju pripraví o pa​nenstvo nebude taký jemný, ako by bol on. A je pravda, že ju veľmi, veľmi chcel, a to spôsobom, ktorý nemal nič spoločné s tým, koľko vypil.

Objal ju a pritiahol k sebe. Rukami jej prešiel po chrb​te a po pevnom zadku. Nikdy predtým nemal pannu, že​nu, ktorej sa nedotkol iný muž.

„Chcem si túto noc navždy zapamätať," zašepkala. „Navždy. Možno by si mohol predstierať - že ma miluješ?" spýtala sa neisto. „Nikdy ma nijaký muž nemiloval. A myslím, že ani nikdy nebude," vyslovila smutno.

Nazdával sa, že tým myslí svoju zničenú tvár, no teraz si na žene, ktorú držal v náručí nevedel predstaviť nija​kú chybu. Zdala sa mu čistá, poctivá a krajšia než bo​hyňa mesiaca Diana. „Myslím, že ťa asi milujem," počul sám seba zašepkať, potom akoby sa mu vrátil zdravý ro​zum, dodal: „Rozhodne dnes v noci."

„To stačí."

Držal ju, láskal, kým ho bozkávala na krk a bradu. „Nevyzlečieš si šály?" spýtala sa.

Znova cítila jeho úsmev. „Nie, ty to urobíš."

„Ja?" opýtala sa s takým záujmom a nadšením, že ho rozosmiala. „A môžem sa ťa dotýkať?"

„Áno, Diana, láska moja, môžeš sa ma dotýkať," rie​kol s úsmevom, potom ju zdvihol a zatočil sa s ňou. „Dnes som mal hrozný deň, naozaj hrozný, ty si však môj liek, moja odmena na konci dňa."

A ty budeš dnes v noci mojou odmenou na celý život, po​myslela si. Objala ho a vedela, že nikdy v živote sa tak dobre necítila. „Ach, pobozkaj ma tisíckrát. Bozkávaj ma, kým mi nestrpím pery a nebudem vládať rozprávať."

„Áno," smial sa, „vybozkávam každý kúsok tvojho tela."

„A ja teba. Ako ti však mám vyzliecť šaty?"

Pomohol jej, no nie veľmi. Jej detská zvedavosť tý​kajúca sa jeho tela ho veľmi vzrušovala, keď mu rukami skúmavo prechádzala po tele.

„A môžem sa ťa dotknúť tuná?" spýtala sa, keď sa mu rukami dostala medzi nohy. Jamie na to reagoval iba súhlasným stonom.

Jamie ju zdvihol a preniesol na posteľ, kde začal boz​kávať jej krásne telo a tešiť sa z jej radosti z jeho dotyku.

Axia pokojne ležala a v plnej miere vychutnávala všetko, čo s ňou robil, všetky dotyky, jeho pery na jej pr​siach, ruky na stehnách a medzi nohami, i jeho prsty, ktoré do nej vkĺzli. Keď sa presunul na ňu, nikdy necíti​la niečo také nádherné, ako jeho váhu na sebe. „Milujem ťa, Jamie," zašepkala. „Milujem." Jamie neodvetil, no keď do nej začal vnikať a ona prudko vdýchla, stiahol sa.

Axia to nesprávne pochopila. Myslela si, že v ňom vzbudila nespokojnosť a že ju chce opustiť, nemotorne nadvihla bedrá, takže do nej vošiel úplne - a ona takmer vykríkla od bolesti.

„Srdiečko," povedal a musel sa ovládnuť, aby nepo​kračoval, keď jej bozkami zotieral slzy, ktoré jej vhŕkli, „pomaly, máme na to celú noc."

Keď bolesť ustúpila, zistila, že sa jej ten pocit napl​nenia páči. „To je pekné," vyslovila a rozhodila ruky. „Vezmi si ma, Jamie, som tvoja."

Znova sa zasmial. Nebola ako ostatné, čo stretol pred ňou. „Áno," zamrmlal a začal sa v nej pohybovať.

Axia od prekvapenia vytreštila oči. Myslela si, že byť v nej je všetko, no teraz... Ach, teraz to bolo ešte nádhernejšie. Zatvorila oči, inštinktívne sa prehla a cítila je​ho jemné pohyby. A keď sa začal pohybovať rýchlejšie a hlbšie, objala ho nohami aj rukami a pritiahla si ho tak blízko, ako len vládala.

Potom sa zdalo, že zastal, zachvel sa a v nasledujúcej chvíli na ňu klesol a ona si pomyslela, aký je prijemný a slabý. Ešte pred niekoľkými minútami bol taký ťažký a silný, no teraz je ľahký ako dieťa.

Jemne ho hladkala po vlasoch, šťastná, že bola schop​ná dať mu túto rozkoš.

„Veľmi som ti ublížil?" spýtal sa mierne.

„Nie, vôbec nie," odvetila čestne potom ju premkla hrozná myšlienka. „Musím ísť." Tode ju bude hľadať a ak ju nenájde, spustí poplach.

„Nie!" vykríkol prudko. Pohol sa, takže na nej ležal iba spolovice a pevne ju držal okolo pása. Povolil stisk a odvrátil od nej hlavu. „Áno, isteže, musíš ísť."

Nech ma hľadajú, pomyslela si. Popravde, čo ju po tom, ak ju nájdu? Ako ju potrestajú? Zamknú na zvyšok života?

Presunula sa pod neho a pohladkala ho po tvári, tak​že sa obrátil k nej. „Čo ťa trápi?" zašepkala. „Povedz?"

Po dňoch trápenia Jamiemu dobre padlo uvoľniť sa. „Neviem, ako ju mám chrániť," povedal, lebo vedel, že žena nebude mať poňatia, o kom hovorí.

„Ach áno," prikývla Axia. „Dedička." Ležal jej na ra​mene, lícom sa jej opieral o plece a jednu nohu mal prekríženú cez ňu. Aké intímne, napriek tomu správne, pomyslela si. „Je pre teba taká cenná?"

„Nesmiem zlyhať. Ľudia sa na mňa spoliehajú. Ale tie vozy..." Cítil sa ospalý.

„Áno, vozy," vyslovila Axia s grimasou. Snívala o výlete cez Anglicko bez toho, aby na ňu ľudia zízali -teda teraz na Frances - len pre meno Maidenhall. Jej otec však poslal tie ťažké koče, ktoré boli nepochybne plné nevyčísliteľného bohatstva a cestou budú vzbudzo​vať zvedavosť. Vzdychla si. „Keby som bola Maidenhallovou dedičkou, chcela by som byť niekým iným."

Ospanlivo sa usmial. „A kto je väčší od nej? Anglická kráľovná?"

„Nie, pravdaže nie. Bola by som... niekým obyčaj​ným. Možno kupcovou manželkou. Nocovala by som v hostincoch alebo v takýchto stanoch. Nechcela by som, aby niekto vedel, kto som."

„Áno, ale možno ju nejakí ľudia videli."
„Kto?" spýtala sa. „Počula som, že bola po celý život väzenkyňou. Nikdy ju nepustili za vráta panstva. Mys​lím, že nikdy nevidela svet, nikdy nevidela bábkové di​vadlo, katedrálu, nikdy nestretla niekoho, koho by jej náležito nepredstavili, nikdy..."

Jamie sa usmial popod fúzy. „Ty máš teda predstavi​vosť. Frances je taká krásna, že by vzbudzovala pozor​nosť kamkoľvek by šla. Keby som s ňou cestoval sám, mal by som problémy ochrániť ju."

„Mám ju nakaziť ovčími kiahňami?" s ochotou sa spý​tala Axia.

Jamie sa znova zasmial. „Kiežby som ťa mohol vziať so sebou. Páčiš sa mi. Dodávaš mi pokoj."

„Ach áno! To by sa mi páčilo," odvetila s detskou ra​dosťou.

„Bohužiaľ," povedal smutne, „nemôžem." „Prečo? Pretože som taká škaredá? Hanbil by si sa za mňa?"

Nevedel, ako by sa cítil, keby ju videl vo dne, no to ho neznepokojovalo. „Možno by sa ťa pokúsila zabiť." „Kto? Prečo by chcel niekto zabiť mňa?“ „Dedičkina sesternica. Frances, tá dedička, je príjem​ná, milá žena, no má sesternicu, ktorú zožiera žiarlivosť." „Ach?" Axii sa zlomil hlas. „Ako vieš, či na to nemá nejaký dôvod - zlé skutky? Ženy sa niekedy javia inak mužom a inak ženám."

„Ako ty? Zdáš sa mi príťažlivá, no ostatným škaredá.“ „Niekedy. Ale čo s tou sesternicou? Nemá nie, čo by ju stavalo do priaznivejšieho svetla?"

„Myslel som, že áno, ale nieje tým, čo som si myslel. Neznášam klamárov."

„Možno mala svoje dôvody na to, aby klamala." Zo šepotu prešla do hlasného hovoru.

Jamie sa nadvihol na lakte. „Hovoríš to, akoby si ju poznala."

„Nie, isteže nie. Akoby ju mohol poznať niekto ako ja? Viem však, aké je to mať krásnu staršiu sestru."

„A ako vieš, že tá sesternica nie je krásna?"

Axia stisla pery. „Zo spôsobu, ako o nej hovoríš. Máš iný hlas, keď hovoríš o krásnej Frances, a iný, keď ho​voríš o jej sesternici. Ten tón počúvam celý svoj život, keď ľudia hovoria o mojej sestre. No nikdy som ho ne​počula, keď oslovovali mňa."

„Žena niekedy potrebuje viac ako krásu," riekol a mys​lel pritom Berengariu. Axia vycítila zmenu v jeho hlase. „Pôjdeš k mojej sestre," povedal nežne, akoby to bola veľká česť.

„K tvojej sestre? Prečo? Čo... ?"

„Nenechám ťa napospas tvojmu osudu. Po dnešnej no​ci cítim za teba zodpovednosť. Áno," zdôraznil a Axia cí​tila, že sa usmieva, potešený touto myšlienkou. „Nechám ti peniaze a list u Maidenhallovho správcu a zajtra odí​deš. Napíšem sestrám, že prídeš."

Axiu jeho šľachetnosť najprv ohromila. Nik nedáva dary niekomu takému bohatému, ako je ona. Na Viano​ce sa od nej očakávalo, že každého obdaruje, no iba Tode jej dal niečo na odplatu. Od Frances nikdy nedostala darček. No tento muž, ozajstný cudzinec, chcel prevziať zodpovednosť za jej život. Sú všetci chudobní ľudia takí láskaví a štedrí jeden k druhému? Vždy snívala o živote chudobných, ktorí sa navzájom ľúbia a pomáhajú si. Frances chodila každý rok na mesiac k svojej rodine a Axia snívala o tom, aké by bolo mať rodinu.

„Je tvoja sestra pekná?" opýtala sa Axia. „Je ako ty?"

„Odkiaľ vieš, ako vyzerám?" Prstami sa dotýkal jej bru​cha, pomaly prechádzal hore k prsiam a cítil jej stehná.
Axii sa takto len s námahou rozmýšľalo. „Videla som ťa. Si..."

Pobozkal ju. „Nehovor to. Nechcem, aby ma posu​dzovali podľa môjho výzoru o nič väčšmi ako ty."

Usmiala sa. Obrátila sa a objala ho. „Miluj sa so mnou ešte raz. Prosím."

„Áno," zmohol sa na odpoveď a posial jej ústa bozkami. Teraz bol pomalší a Axia mala veľké potešenie z ich spojenia, no najväčšmi sa jej páčila ich blízkosť, pocit, že nie je sama.

Keď Jamie konečne klesol na ňu, vedela, že tentoraz upadne do tuhého spánku, no vedela aj to, že musí odísť. Keď mu na spiacu tvár uštedrila kopu bozkov, vymanila sa zo zovretia jeho rúk, ktoré ju držali tak pevne, ako jej otec držal svoje zlato. Ticho si pohľadala šaty a obliekla sa. Nech však pozerala, ako pozerala, nemohla nájsť vy​šívaný čepček. Čepiec mojej matky, pomyslela si v pani​ke. Stratila by hocičo, len nie toto. Vrátane panenstva, pomyslela si a nemohla potlačiť chichot. „Čo to bolo?"

Axia stuhla, keď začula hlas pred stanom. „Všetko to zlato ma znervózňuje. Ak sa pohne čo len tieň, zabijem ho, prv než uvidím, čo to je."

Po tomto vyhlásení si Axia uvedomila, že musí rých​lo vyjsť von. Teraz, keď už neležala v Jamieho objatí, začala uvažovať, čo by urobil jej otec, keby zistil, že obe​tovala svoje panenstvo niekomu, koho si nevybral. Ak Jamie nechá peniaze žene menom Diana, možno im nechá aj čepiec.

„Zbohom, láska moja," povedala a ticho opustila stan. Oči mala zvyknuté na tmu a strážcovia niesli lampáše, takže prekĺzla okolo nich nepozorovane Na malú chvíľu sa vyplašila, pretože nevidela lano, ktoré viselo z múra.

Keď ho našla, mala čo robiť, aby sa dostala hore. Vedela, že narobila hluk a začula strážcov, no vtedy už bola na dru​hej strane múra, opierala sa oň a srdce jej prudko bilo.

„To musela byť veverica," poznamenal jeden zo strážcov.

„Veverica veľkosti dospelého muža," zažartoval druhý a potom obaja odišli.

Keď všetko naokolo stíchlo, Axia prebehla tmou cez ovocnú zabratiu späť do svojej komôrky.

Nezbadala Toda, ktorý vstal zo skrýše v najhlbšom kúte múra, a mračiac sa pomaly a meravo kráčal do svo​jej postele zamyslený a smutný.
„Už je tu," zvolala Frances, keď vtrhla do Axiinej izby a odtiahla závesy na posteli. Pretože závesy na okne ne​boli zasiahnuté, slnečný jas udrel Axiu rovno do tváre. „Ach, je božský, je taký láskavý, taký pozorný. Má spô​soby ako princ. A je to ten najkrajší muž na svete."

Ani nebolo treba vravieť, o kom je reč. „A môj mile​nec," zamrmlala Axia a iba neochotne sa zobúdzala.

„Čože? O čom to hovorí moja úbohá sesternica?"

„O ničom, Frances. Prečo si hore tak zavčasu? A čo to máš na sebe?"

„Žltý hodváb. Nie je božský? Šetrila som si ho."

Axia sa uškrnula. Jej otec často používal panstvo ako medzizastávku pre svoje koče s tovarom, ktoré cestovali po krajine. Vždy, keď prišiel náklad hodvábu z Fran​cúzska alebo kože z Talianska, Frances si ním poslúžila. Pravdaže povedala správcovi, aby oznámil, že látka sa použila pre dedičku. Čo sa Axie týkalo, zistila, že škro​bený hodváb bránil lezeniu po rebríku, keď oberala jablká. A zo saténu sa nedala zmyť farba. Pravdu pove​diac, šaty Axiu nikdy veľmi nezaujímali.

„Ušetrila?" spýtala sa so zívnutím Axia. „A koľko ďal​ších šiat si si ‚ušetrila‘ na túto cestu? Hotovú kráľovskú garderóbu?" Obe vedeli, že Axia vie do poslednej mince, koľko peňazí Frances utratila alebo koľko si vzala.

Frances pozrela do zrkadla na malom stojanu stolíka pod oknom. „Mala by si počuť jeho plán," chvastala sa a po​zorovala Axiu v zrkadle. „Budem jeho manželka." Na jej veľkú spokojnosť sa Axia v tej chvíli vzpriamila na posteli.
„Jeho čo?"

Frances sa obrátila a sladko a falošne sa na svoju ses​ternicu usmiala. „Ach, no nie, už je neskoro. Musím bežať. Som veľmi rada, že si spala tak dlho, sesternička, lebo si nám dnes ráno umožnila stať sa s Jamesom veľmi dobrými priateľmi." Po týchto slovách vykĺzla z izby.

Axia sa rozhliadla po niečom, čo by hodila do dverí, a našla iba topánky, ktoré vydali neuspokojivo slabý zvuk po náraze do dverí. Napriek tomu však Frances musela počúvať, pretože jej smiech sa hlasno a jasne ozýval, až kým nezbehla do haly.

Axia sa znova hodila do postele a rozmýšľala. Jeho manželka? Čo Frances chystá? A ako môže niekto spôsobiť toľko problémov za taký krátky čas?

Rýchlo sa obliekla a bez cudzej pomoci posťahovala šnúrky. Vrhla ľútostivý pohľad na stojan, kde zvyčajne mala položený matkin čepiec, a potom vybehla z izby. Ako sa zmenil jej život! Najprv včera a teraz dnes! Dnes sa má vydať na najúžasnejšiu cestu svojho života. Kým bežala dolu schodmi a uväzovala si vlasy, hútala, Čo uvi​dím cestou? Koho stretnem? Aké jedlá ochutnám? Zakú​sim nové vône? Aké zvuky budem počuť?

Keď otvorila dvere vstupnej haly, nakrátko zastala. Bol tam. Stál v slnečnom jase, ktorý mu osvetľoval zad​nú časť hlavy, pohrával sa s jeho tmavými kučerami, po​tom prechádzal po jeho krku, ktorý toľko ráz minulú noc bozkala, na plecia, také široké a pevné. Stál pri stole, v rukách držal mapu.

Pri pohľade - a spomienke - na jeho ruky sa Axia mu​sela chytiť kľučky. Spozná ju? Spozná jeho duša, kto je? Zažmurkala, odvrátila pohľad od Jamieho, sklonené​ho nad mapou, a zbadala Toda a samoľúbo sa usmievajúcu Frances, ktorí na ňu uprene hľadeli. Nikomu nedovolí, aby zistil, čo cíti.

„Dobré ráno," pozdravila veselo. Tode jej mlčky pri​kývol a ešte vždy na ňu čudne hľadel. Frances sa naďa​lej uškŕňala a Jamie na ňu zamračene pozrel.

„Vidím, že si si pospala," ostro poznamenal Jamie, akoby teraz získal ďalší dôkaz o jej bezcennosti.

Zo spôsobu, ako na ňu hľadel, poznala, že ju nespo​znal. „Nie zvyčajne," začala, pretože podľa neho vyzera​la ako lenivec. „Zvyčajne..."

„Na tom nezáleží." Prerušil ju a pozrel späť na mapu. Pokračoval, akoby bola bezvýznamná osoba. „Stretne​me sa s vozmi tu a tu..."

„Čo to robíte?" spýtala sa Axia a naklonila sa nad mapu čo najbližšie k Jamiemu. Tode sa k nej presunul z opačnej strany.

„Gróf James má skvelý plán," priadla Frances. „Ach, prosím, povezte jej to," milučko naliehala.

Axia sa mimovoľne usmiala. Frances urobí hocičo, aby si získala mužovu pozornosť: bude predstierať, že je hlúpa, bezradná, čokoľvek. Axia ju videla, ako žiadala mužov nižších od seba, aby jej niečo dočiahli. Frances si mohla z človeka uťahovať, no mužom sa zrejme páčilo všetko, nech robila, čo robila.

Frances významne žmurkala na Jamieho. „Prosím," opakovala.

S očividnou neochotou sa Jamie obrátil k Axii. „Poslal som kuriéra k mojim príbuzným, aby zohnali stráže k vozom. Každý, kto ich uvidí, si bude myslieť, že vezú Maidenhallovu dedičku a jej veno. No v skutočnosti som najal človeka, ktorý zahrá jej rolu."

„A ty nikdy neuhádneš, kto bude mnou?" vyhŕkla Frances a položila Jamiemu ruku na predlaktie.

„Ja?" opatrne sa spýtala Axia. Ona má byť dedičkou, ktorá hrá niekoho, kto predstavuje dedičku?

„Isteže nie!" odvrkol Jamie, akoby ho urazila. „Ne​budem riskovať životy žien a každá žena, ktorá bude cestovať v tých nevkusných vozoch, bude v nebezpe​čenstve."

Axia bola rada, že nechcel, aby jej ublížili, no zo spô​sobu, akým na ňu pozeral, usúdila, že ju nenávidí.

„Smith!" vybuchla Frances. „Ten vysoký chlapec, kto​rého najal otec, bude predstavovať mňa."

Axii chvíľu trvalo, kým si uvedomila, že „otec" je vlastne jej otec. Slabo sa usmiala, no nepáčilo sa jej, ako na ňu Jamie pozeral.

„Povedzte jej zvyšok," naliehala Frances. „Je to taký vynikajúci plán."

Jamie začal rolovať mapu. Očividne nebol ochotný Axii niečo povedať. „Ja si s mojimi dvoma mužmi vez​mem ďalšie dva vozy. Stanú sa z nás kupci s látkami a slečna Maidenhallová bude cestovať ako moja man​želka. Tak ju budem môcť chrániť a Maidenhallovo me​no sa ani nespomenie."

Mapu si zastrčil pod pazuchu a takmer pohŕdavo po​zrel na Axiu. „Ešte niečo?"

Axia prehltla, prečo na ňu pozerá s takým hnevom? „Ako budem cestovať ja?"

Premeral si ju od hlavy po päty. „Nebudete. Vy osta​nete tu."

Axia sa chvíľu nezmohla na slovo. Akoby sa jej zrútil svet. Nemá ísť? Ostane tu?

„Vaša účasť nieje nevyhnutná," vravel Jamie. „Najali ma, aby som ochraňoval Maidenhallovu dedičku a vy ste jedno z nebezpečenstiev. Prejavili ste svoju žiarlivosť a jej následky si ponesiete."
Axia bola v takom šoku, že mala pocit, akoby sa jej duša a telo vznášali nad miestnosťou a odtiaľ pozerala na všetko a na každého. Nepôjde? Strčili ju medzi tieto múry, keď mala tri mesiace a až do minulej noci sa za ne nedostala. A vedela, že po tejto ceste bude znova pod zámkou. A teraz tento muž tvrdí, že jej odoprie túto tro​chu slobody.

Videla Francesinu tvár. Nikdy na nikom nevidela ta​ký výraz radosti, akú cítila Frances, keď počula, že Axia nesmie ísť.

Možno sa James Montgomery nepamätá na minulú noc, no Axia vedela, že mu dala svoj najvzácnejší dar, povedala mu, že ho miluje, a on dnes tvrdí, že nie je dô​vod, aby jej poskytli zopár týždňov slobody. Odopieral jej to, po čom najväčšmi túžila.

Axiu pochytil taký záchvat zúrivosti, aký nikdy pred​tým nepocítila. Vrhla sa na Jamieho a poškriabala ho na lícach. Jej útok bol taký nečakaný, že všetci v miestnosti ostali ohromení. Nik sa nevládal pohnúť. Jamie zakopol a zatackal sa, keď sa v zmätku pokúšal zakryť si tvár pred jej rukami. Zaťala päste a udierala ho do tváre a po celý čas vrieskala: „Nenávidím vás, nenávidím vás, nenávidím!"

Prvý sa spamätal Tode. Jediný v miestnosti vedel, čo Axia cíti. Objal ju okolo pliec, pritiahol ruky k telu a pritiahol od Jamieho. Vtedy sa spamätali aj Jamieho muži a postavili sa medzi neho a tú malú divú mačku.

„Psst, tichučko," tíšil Axiu Tode a držal ju čo najpevnejšie. „Samozrejme, že pôjdeš. Neostaneš tu."

Jamie, ktorý si hánkou zakrýval líce, pozrel hore. Zdalo sa, že na jednom oku sa mu robí podliatina.  Pozrel na krv na ruke a povedal: „Je šialená."

Po tých slovách začala Axia znova zápasiť no Tode zreval cez celú miestnosť: „Frances! Povedz mu to!"
Frances si vzdychla, pretože presne vedela, čo od nej Tode chce. „Nepôjdem, ak so mnou nepôjde moja ses​ternica," vyslovila unavene, očividne nechcela, aby Axia išla, no povedala, čo sa od nej žiadalo.

Jamie pozrel z Frances na to bláznivé dievča, ktoré držal Tode. O čo tu ide? Akú moc má toto vražedné dievča nad dedičkou?

„To nemusíš robiť," Jamie upozorňoval Frances. Škra​bance na tvári ho začali štípať. „Je bláznivá. Pokúsila sa zavraždiť teba aj mňa. Nemám ju prevážať v klietke?"

Axia sa triasla na celom tele, ešte vždy sa chvela od zlosti. Nikdy netušila, že je schopná toľkého hnevu. Ale neísť? Neísť?

Tode uvoľnil stisk, lebo cítil, že Axia sa upokojila. „Frances," oslovil ju hlasom, ktorý v sebe niesol varova​nie. „Ak nepovieš, čo treba, potom mu poviem všetko."

Frances sa uškrnula. Veľmi dobre vedela, že Tode -ten príšerný malý netvor - povie grófovi Jamesovi, že v skutočnosti nie je dedička; potom to bude ona, ktorá ostane doma. zhlboka sa nadýchla: „Axia sa ma včera nepokúšala zabiť. Iba chcela, aby som kýchala. Nik ne​vedel, že sedmokrásky spôsobia..." Mávla rukou. Na​priek tomu, že hovorila pravdu, jej hlas znel chabo.

„A?" nástojil Tode, čím chcel dať Frances najavo, že jej nedovolí, aby niečo vynechala.

„Axia je nahnevaná, pretože chce ísť."

Po týchto slovách Rhys vybuchol od smiechu a do​konca aj Thomas sa usmial. Nahnevaná? To, čo práve vi​deli, bol hnev? Muži v bitke, ktorí sa pokúšajú zachrániť si vlastné životy, bojujú s menšou vášňou, než akú vide​li u tejto mladej ženy.

Rhys pozrel na Axiu. Vlasy, ktoré sa jej rozpustili, jej siahali po pás, boli husté a lesklé, lemovali ju ako ťažký, zlatohnedý plášť, prsia sa jej ešte vždy dvíhali od vzruše​nia. Jedno je isté, bola oveľa príťažlivejšia, než si pôvod​ne myslel.

Keď Jamie váhal so súhlasom, Frances rýchlo pozre​la na Toda a videla, že sa chystá povedať pravdu o tom, kto je dedička. „Prosím," povedala a jej prosba bola úprimná. „Môže ísť ako moja - ako moja slúžka." „To radšej zjem..." začala Axia, no Tode ju prerušil. „To nestačí," povedal Frances. Frances sa znechutene zaškľabila. „No tak dobre, môže byť moja sesternica alebo sestra, či čo." „Ja som tvoja sesternica," vyštekla Axia. „Tak si," zlostila sa Frances a premerala si Axiu od​hora nadol. Frances v žltých hodvábnych šatách, poši​tých tisíckami modrých motýlikov, Axia v nevýrazných, praktických vlnených. Francesin pohľad vravel, že ne​môže pochopiť, ako môžu byť príbuzné.

Rhys zbadal ten pohľad a znova sa rozosmial; Tho​mas si položil ruku na ústa, aby skryl úsmev.

„Si si istý, že ti Maidenhall zaplatil dosť?" spýtal sa Jamieho popod fúzy.

Jamie zdvihol ruku, aby ukončil hádku. „Ak vás mu​sím vziať obe, kiežby som vás mohol poslať v oddele​ných vozoch, no nemôžem." Prenikavo pozrel na Axiu. „Pocestujete ako moja sestra." Podišiel k nej bližšie, takmer sa jej dotýkal nosom. „A ak s vami budem mať nejaké problémy, pošlem vás späť aj so sprievodom. Rozumeli ste mi?"

Axia sa ho nebála a nedovolila, aby ju zastrašil. Postavila sa na špičky nôh a pozrela mu rovno do očí. „Prisahám tu a teraz, že urobím všetko, čo môžem, aby som vám čo najviac znepríjemnila život, a ak sa mi to pokú​site nejakým spôsobom odplatiť, oľutujete.“
Jamie, ktorý sa zo strany ženy nikdy predtým nestre​tol s takým nepriateľstvom, takmer vytreštil oči. Z vy​trženia ho vyrušila Frances.

„Ide aj on?“ spýtala sa Jamieho, keď kývol na Toda. Tó​nom hlasu mu dala najavo, že nechce, aby s nimi Tode šiel.

Jamie si pomädlil oči. Raz ho zastihla na mori búrka, ktorá zničila ostatné štyri lode v ich blízkosti; on, Rhys a Thomas raz bojovali s dvanástimi Turkami naraz; strá​vil sedem mesiacov vo väzení plnom potkanov a hroznej špiny. Ale, preboha, teraz by sa radšej zapodieval ho​cičím z toho, než s týmito dvoma ženami.

Zhlboka sa nadýchol. „Áno, Tode ide s nami. Maidenhall výslovne žiadal, aby ostal so svojou dcérou." Prižmúril oči a pozrel na Axiu. „A čo sa vás týka..." Ne​vedel, čo jej má povedať, pretože keby otvoril ústa, bál sa toho, čo by z, nich vyšlo. „Vy - natriete vozy tak, aby vyzerali, že patria kupcovi s látkami. Možno budete uži​točná." Po týchto slovách vyrazil z miestnosti so svojimi mužmi v pätách.

Jediná svieca osvetľovala jednoduchú izbičku a Jamie si pomyslel, ako nerada bude jeho mladšia sestra počúvať, že Maidenhallovo panstvo je síce útulné, no chýba mu bohatstvo, akí- očakával. Vlastne jedine Frances žiarila podľa očakávania. Musí napísať sestrám list a uistiť ich, že všetko je v poriadku.

„Tá Axia je šialená," písal Jamie. „Ale Frances, dedička..." Položil brko. Frances čo? Má rada svoju pomä​tenú sesternicu? Jamie si prešiel rukou po škrabancoch na tvári, potom sa mykol, lebo sa palcom dotkol boľa​vého, napuchnutého a sinavého oka Nie, ta Axia má nad Frances nejakú moc. Čo to môže byť? Aké tajomstvo môže mať devätnásťročná dedička, ktoré ju núti urobiť hocičo, len aby naň neprišli?

A čo je medzi Todom a Axiou? Sú milenci?

Jamie rozdrvil husie brko a musel použiť dýku, aby vyrezal nový hrot.

Nie je jeho starosť zisťovať, čo sa deje medzi sester​nicou Maidenhallovej dedičky a... akú funkciu má Tode v tejto čudnej domácnosti. Vrátil sa späť k listu.

Ale Frances, dedička, nedovolí, aby sesternica ostala doma. Nechápem, že Frances nevidí, akú hrozbu jej ses​ternica predstavuje.

Budeme cestovať v preoblečení. Frances ako moja manželka a ja budem predstierať, že som kupec s látka​mi. Nebudem skvelý v nových šatách? Axia, tá sesterni​ca, veľmi žiarli na Frances, takže na ňu musím dozrieť. Bude cestovať ako moja sestra. Ešte nijaká skupina po​tulných hercov netvorila takú frašku ako táto.

Posielam k vám jedno dievča. Volá sa Diana a je ne​pekne poznamenaná. Buďte k nej láskavé, ako bola ona ku mne.

Obom vám posielam srdečný pozdrav. Nech vás Boh opatruje.

Váš milujúci brat

James

„Nuž," povedala Joby. „Ešte vždy veríš tomu, že je zaľúbený do Axie?"

„Do niekoho je zaľúbený, inak by sa necítil inak by sa necítil tak mizerne," odvetila Berengaria. „Kto je ta Diana a ako bola láskavá k nášmu bratovi?"

„Tak ako sú všetky ženy láskavé k mužom, ako je náš božsky krásny brat," múdro vyhlásila Joby.

Berengaria vystrela ruku a čakala, kým jej do nej Joby nevložila list. Jamie vždy vravel, že Berengaria cíti, čo nebolo napísané v liste. „Áno," prikývla, držiac list. Po​tom ho otáčala v ruke. „Niečo ho veľmi trápi. Je..." Tvár sa jej rozjasnila. „Niečo hľadá."

„Pravdepodobne stratil svoju dýku," riekla Joby. Po​kúšala sa, aby to znelo zľahčujúce, no vlastne chcela požiadať Berengariu, aby jej o tom povedala viac.

Jej staršia sestra sa nedala oklamať. „Hľadá niekoho, no ona sa skrýva."

Keď Berengaria nepovedala viac, Joby poznamenala: „Mal by skúsiť v pivniciach. Čo myslíš, čo mieni tým, že je tá Diana nepekne poznamenaná?"

„Musíme počkať a uvidíme, no nie?" odvetila Beren​garia. Vedela, že Joby je jej očami. Ešte vždy držala v ru​ke list a mračila sa. Niečo jej brata veľmi trápi.
 Pomaly svitalo a obyvatelia Maidenhallovho panstva sa práve zobúdzali,  keď  Axia zívajúc vošla do domu. Správca práve kráčal k predným dverám. Dali vám niečo pre dievča menom Diana?" spýtala sa a pozerala mužovi do očí.

Muž sa chystal namietnuť, že podľa toho, čo mu po​vedali, už nie je dedička, a preto ju netreba poslúchať, no keď pozrel Axii do očí, videl, že je skutočne dcérou muža, o ktorom sa vraví, že vie o obchode viac než kto​koľvek iný na svete. Strčil ruku do kabátca a vytiahol list.

„Nebol k listu priložený malý modrý čepiec?" Keď pokrútil hlavou, povedala: „Tak mi potom dajte peniaze, ktoré nechal pre Dianu."

Nasypal jej mince do natiahnutej dlane.

Axia pozrela na mince a potom na správcu. „Kým prečítam tento list, navrhujem, aby ste mi vložili do dla​ne zvyšok peňazí."

Mojim najdrahším sestrám Berengarii a Joby, toto je Diana. Postarajte sa o ňu a dávajte na ňu pozor. Nedovoľte, aby jej niekto ublížil. Je mojím darom, lebo má šťastnú dušu. Dúfam, že vám poskytne toľko radosti ako mne. S láskou

James
Kým Axia čítala, cítila, ako jej cinkajú mince v ruke. Zavrela dlaň, až keď správca vyšiel z domu. Zvierala mince aj list, kým stúpala hore schodmi do svoje spálne a usmievala sa. Hodila sa na posteľ ešte v šatách, zafúľaných od farieb. Podľa svojich výpočtov mohla získať ešte aspoň hodinu spánku, kým objavia, čo urobila. S ús​mevom na perách v okamihu zaspala.

Asi o desať minút neskôr ju zobudil krik.

„Kde je?" počula zdola a vedela, že to môže byť jedi​ne rev Jamesa Montgomeryho.

S úškrnom vopchala list aj peniaze do vrecka. Bez najmenšieho záujmu o jeho besnenie znova zaspala.

Zobudila sa na zvuk otvárajúcich sa dverí. „Axia!" zvo​lal prísne Tode, no z jeho hlasu znelo aj podráždenie.

„Áno, áno," mrmlala ospanlivo. „Som pripravená." Po​maly sa vyvliekla z postele a zívajúc prešla okolo neho.

„Prečo si to urobila?" spýtal sa Tode a nasledoval ju dolu schodmi. „Prečo ho dráždiš? Myslí si, že si nebezpečná, že máš v úmysle ublížiť Frances. Prečo nemôžeš..."

Došla na koniec schodiska a tam, s tvárou červenou od zlosti, stál Jamie. Teda čiastočne červenou tvárou: červenou pod tromi modrajúcimi škrabancami na jed​nom líci a purpurovočiernym okom nad druhým lícom.

„Pokúšali ste sa holiť, však?" poznamenala chladne, keď prechádzala okolo neho smerom von.

Samozrejme vedela, prečo je nahnevaný, no keď sa to tak vezme, veď ho takmer poslúchla, no nie? Minulú noc, teda celú noc. pri svetle lampášov ona a kuchárov pomocník, dvaja záhradníkovi pomocníci a správcova manželka natreli jeden z vozov, ktorý mali použiť ako súčasť ich prestrojenia za kupcov s látkami. Ona na​maľovala tváre a kontúry a chlapci vyplnili veľké plochy. Správcova manželka namaľovala písmena podľa Axiiných pokynov.

Teraz, keď Axia stála pred vozom, a s ňou takmer ce​lé osadenstvo domácnosti plus kočiši, ktorých poslal jej otec, a strážcovia, ktorých poslali Jamieho príbuzní, po​myslela si, že voz vyzerá dobre. Ach, áno, veľmi dobre. A z úctivého výrazu tvárí tých, čo stáli okolo neho a po​maly ho obchádzali, poznala, že aj im sa páči.

Jamieho namaľovala v nadživotnej veľkosti v brnení, ako zabíja hrozitánskeho draka. Pod ním, s vystrašeným pohľadom, vytreštenými očami a nohou pripútanou re​ťazou k stĺpu, stála Frances. Ak ju Jamie nezachráni do minúty, drak ju zabije. Po obvode voza krúžil drakov ob​rovský zelený šupinatý chvost...

Ten na druhej strane voza prešiel do chvosta príšer​ného leva. Aj tu bol Jamie, no tentoraz bol iba sporo odetý: mal na sebe iba akúsi krátku koženú sukienku a bielu košeľu, ktorá mu v zdrapoch visela zo svalnatého tela. Za ním stála Frances, úplne oblečená a zápasila so stĺpom, ku ktorému bola uviazaná rukami.

Rozhodne to bola najzvláštnejšia a najvzrušujúcejšia vec, akú kedy väčšina prizerajúcich sa ľudí videla. A Axiino stvárnenie Jamieho a Frances bolo pozoruhodné.

„Axia, ja ťa zabijem," zvrieskla Frances, keď uvidela voz a chystala sa Axiu udrieť.

Jamie jej však zachytil ruku a Frances nikdy nevyne​chala príležitosť, takže sa mu hodila do náručia, aby sa mu „vyplakala" na hrudi. Frances by si, pravdaže nezmáčala oči ozajstnými slzami, lebo by jej sčerveneli, no páčil sa jej ten dojem.

Axia sa pohupovala na podpätkoch a usmievala sa. Veľmi dobre vedela, že Frances nikdy nenamietala pro​ti tomu, aby bol jej obraz všade. Námietky mala jedine k slovám, ktoré boli na voze namaľované

„Pozrite si Frances, najkrajšiu ženu na svete." „Kúpte si látku a uvidíte ju." ,Kto nič nekúpi, ten nič ne​uvidí."

Celý voz bol popísaný. „Nahliadnite! Je dnu! Živá!" „Pozrite si Jamieho, jediného muža na svete, ktorý sa jej vyrovná krásou." „Sledujte, ako jedia. Sledujte, ako dýchajú."

Ľudia, ktorí vedeli čítať, vraveli tým, čo nevedeli, o čom sa tam píše, a postupne každý, s úžasom na tvári, obracal zrak k Jamiemu a Frances.

„Urobila si zo mňa jarmočnú atrakciu!" prenikavým pohľadom zízala Frances na Axiu. „Dajú ma do klietky a budú dvíhať oponu vždy, keď si niekto kúpi aspoň cen​timeter látky?"

Axia sa tvárila vážne. „Frances, tvoja tvár má cenu as​poň pol metra najlepšieho plátna."

Jamie musel znova zadržať Frances, aby nezaútočila na Axiu.

„Prikryte to!" nariadil Jamie. „Všetko. Premaľujte to."

Okolo voza nastalo desivé ticho. Premaľovať niečo také nádherné?

„Nie!" vykríkla rozhorčená Axia. Ruky založila v bok a zazerala naňho ponad Francesinu hlavu. „Toto predá metre látky."

Jamie precedil pomedzi zuby. „Cieľom tejto cesty nie je, aby sme predávali látku ako nejaký - nejaký..." Neve​del vymyslieť dosť škaredé slovo. „Nejaký kupec, ale bezpečne vás dosiať na miesto určenia."

„Kupec?" vyslovila Axia opovržlivo, akoby to slovo bolo oplzlé. „Môžem vám pripomenúť, gróf James, že môj otec..." zarazila sa a pokračovala, „Perkin Maidenhall je len kupec?"

Práve v tejto chvíli k nim pristúpil Thomas. „Ak smiem, môj pane," ozval sa.
 Jamie, ktorý sa potešil každej príležitosti, aby mohol odísť zo scény, strčil Frances smerom k Todovi. „Posta​rajte sa o ňu," povedal a nasledoval Thomasa bokom od zízajúceho davu, ktorý rástol každou minútou. „Možno by som mohol prispieť nejakou radou." „V tejto chvíli by som ocenil radu hoc aj od diabla. To... dievča, tá naničhodnica, ma tak rozčuľuje, že ne​dokážem ani myslieť."

Thomas si odkašlal. To bolo každému jasné. Poznal Jamieho dosť dlho a vždy obdivoval jeho pokoj aj za tých najhroznejších okolností. No táto mladá žena po​dľa všetkého dokázala to, čo nedokázala vojna. „Ten voz je náhodou celkom pekný."

„Pekný?" žasol Jamie. „Videl si, čo namaľovala? To som ja." Mykol sa od bolesti, pretože od hnevu napol svaly na dobitej tvári. To ho donútilo upokojiť sa. „Tho​mas, necítil by si to isté, keby tam bola tvoja tvár." „Moja tvár by nepredala ani vrece popola." „Nedovolím, aby sa moja alebo Francesina tvár po​užila na" - od hnusu skrivil ústa - „predaj niečoho. Svet sa skončí, keď sa tvár krásnej ženy bude používať na to, aby sa predal nejaký tovar."

„Koniec sveta nechám na Boha," poznamenal Tho​mas. „Viem však, že budeme spolu cestovať celé týž​dne, tak ťa prosím, neznepriateľ si to dievča väčšmi, ako si to už urobil. Nechaj tie obrázky, nech premaľuje iba slová. Bola hore celú noc, aby to dokončila, a napokon, ty si jej prikázal pomaľovať ten voz. Neurčil si však ako."

„Musíš mi pripomínať každé slovo, čo som vyslovil?" Jamie si chcel prejsť rukou po tvári, no priveľmi ho bo​lela. „Áno, chápem. Povedz im, čo treba urobiť." riekol a mávol rukou. „Ešte vždy ju môžem zabiť, ak sa dostanem do jej tesnej blízkosti. A naložte vozy. Odchádzame zajtra." Otočil sa, pozrel dozadu a videl, že muži, kto​rých poslali jeho bratanci, sa smejú a ukazujú na voz. Veľmi dobre vedel, že povedia bratancom o tom voze všetko do detailu. „Thomas! Nech namaľuje šaty tomu mužovi s - s..."

„S levom?"

Jamie znechutene rozhodil ruky a odišiel.

„Rozumiete?"

Axia sedela škrobené na stoličke, stisla pery a pozre​la naňho. „Áno, môj pane, chápem," odvetila a vložila do svojho hlasu toľko uštipačnosti, koľko len mohla.

Jamie sa otočil a pozrel na ňu prenikavým pohľadom. Tridsať minút sa ju pokúšal presvedčiť, aká dôležitá je nastávajúca cesta. Začal sa obávať, že vyhlási pred ce​lým svetom, že Frances je Maidenhallovou dedičkou.

Ráno mal trocha času, aby sa upokojil, a kým nakla​dali vozy, Axia sa rozprávala s ľuďmi na panstve. Zistil, že tá mala je vo vedení domácnosti majstrom. Nezá​ležalo, na čo sa pýtal, či sa to týkalo účtov alebo umelé​ho opeľovania, odpoveď znela: „To robí Axia." Frances bola vždy slečna Maidenhallová, no Axia bola pre kaž​dého Axia, ako pre starých, tak aj pre mladých, od gazdinej po chlapcov pri prasciach.

A Axia riadila všetko. Akoby bola správcom a veľkovezírom v jednom. A nečudo, že sa jej Frances bála. Axia mala takú moc, že ľudia sa báli urobiť niečo bez jej dovolenia. „Neodvážim sa bez toho, aby som sa nespý​tal Axie," počul neraz.

Ako deň pokročil, Jamie sa čoraz väčšmi čudoval, ako sa v nej mohol tak veľmi zmýliť. Prvý deň, keď sa stretli, sa mu páčilo, ako naňho pozerala, ako by naznačova​la.- Mám svoju cenu! Teraz si však myslel: Nie div, že si o sebe toľko namýšľa, keď dozerá na peniaze Maidenhallovej dedičky!

Nuž, jeho nebude riadiť, prisahal, keď na ňu pozrel.

„Čo chápete?" spýtal sa.

„Že nemám robiť nijaké problémy počas cesty, inak... Čím ste mi to pohrozili? Uviažete ma ku kolesu?" „Nie celkom. Uviažem vás vnútri voza." „Ach, áno. Vedela som, že plánujete nejaké násilie na žene, ktorá dosahuje iba polovicu vašej výšky."

Jamie sa zaškľabil. Prečo nič nechápe? „Nebojím sa o seba, ale o Frances," vyslovil s prehnanou trpezlivos​ťou. „Nechápete, ako ju svet vníma." S trochou viny si spomenul na Jobinu pantomímu. „Peniaze jej otca spô​sobujú, že si ju ľudia nevšímajú ako bytosť. Keby každý vedel, kto je, bál by som sa o jej život."

„A, pravdaže, jej život je všetko, pretože sa sám chys​táte oženiť s jej peniazmi."

„Prečo som si niekedy myslel, že vám môžem dôvero​vať?" vychrlil. „Keby som vám nepovedal..."

„Potom by si Frances myslela, že ju máte naozaj rád!" odvrkla Axia. „Aspoň som ju pred vami varovala." Vsta​la a ironicky sa uškrnula. „Vravíte, že neznášate klamá​rov a sám ste ten najhorší typ klamára. Klamete všetkým ženám o láske a cti. Prepadli ste ma v prvý deň, pozerali na mňa, ako nijaký muž predtým, no po celý čas bažíte po Francesinom zlate. Potom pripravíte nevinné dievča o panenstvo a..." Od prekvapenia sa zarazila. Nemala v úmysle to povedať, no už bolo neskoro, Skryla zaťaté päste do sukne.

„Čo o nej viete?" vykríkol Jamie.

„Prišla ku mne, pretože vedela, že ste na Maidenhallovom panstve. Úbohý škaredý tvor, celú tvár má..." Axia sa nadýchla. „Pochabé dievča, myslelo si, že ju mi​lujete. No vy milujete iba Maidenhallovo zlato, však?"

Jamie sa odvrátil, takže mu Axia nevidela do tváre. Tá noc s tým dievčaťom ho prenasledovala. Zdalo sa mu, že si spomína na vôňu jej vlasov, dotyk jej pokožky. „Čo sa jej stalo? Nechal som jej peniaze," riekol ticho.

„Myslíte si, že ju pošlem k vašej rodine? Poslala som ju..." Kam? Uvažovala Axia, potom si spomenula, že ju považuje za Frances. „Poslala som ju k svojej rodine, k môjmu otcovi a sestrám." Teraz pozorne skúmala Jamieho tvár. Prečo nevidí, že ona je Diana? A čo k nej cíti? Prečo je taký láskavý k Diane a taký neľútostný k Axii?

Axia sa /hlboká nadýchla a venovala mu ten naj​chladnejší pohľad. „Čo sa týka vašej kázne o mojom správaní, áno, budem sa držať od vás čo najďalej. No čo sa týka Frances, je pod mojou ochranou celé roky, a ako vidlíc, nie sa jej nestalo. A čo sa vás týka, pravdu pove​diac, nič ma nepoteší väčšmi, než zabudnúť na to, že ži​jete." Keď prechádzala popri ňom, odtiahla si sukňu nabok, „Pre mňa, pane, ste mŕtvy." Po týchto slovách vyšla z miestnosti.

Jamie klesol na pohovku pri okne. celý život mal šťas​tie, že nemal problémy so ženami. Naozaj, nijaké. Jeho sestra Joby, ktorá sužovala každého muža, čo stretla, Ja​mieho iba pobavila, a keď začala byť priveľmi neúctivá, stačilo nadvihnúť obočie, aby ju umravnil. Berengaria bola anjel. Kráľovná, ktorá spôsobila problémy toľkým mužom, sa na Jamieho usmiala a tancovala s ním.

Zdalo sa, že ženy sa naňho na celom svete usmievali. No toto dievča s veľkými hnedými očami a vlasmi, kto​ré asi boli najhustejšie, najkrajšie, naj...
„Hrom a peklo!" zahrešil a dotkol sa opuchnutého oka tak, že mu tvárou prebehla bolesť. Ona nie je člo​vek! Pokúsila sa zabiť svoju krásnu sesternicu, urobila z nej a z neho púťovú atrakciu, posmievala sa mu, vyčí​tala mu, uviedla do rozpakov. Zdalo sa, že ten zoznam sa nikdy neskončí.

A teraz sa plietla medzi neho a Dianu, jeho sladkú zá​bavnú Dianu, ktorá mu dala nádherný dar.

„Dočerta s ňou!" povedal Jamie nahlas. Jediné, čo od nej chcel, bolo jej čestné slovo - ak vie, čo to znamená - že sa bude cestou slušne správať. Prečo musí všetko zdramatizovať? A čo myslela tým, že je pre ňu mŕtvy?

Keď sa otvorili dvere a v nich uvidel Rhysa, Jamie ve​del, že jeho čas rozjímania sa skončil. Frances, pomyslel si. Musí myslieť na Frances a na to, čo potrebuje jeho ro​dina. Vôbec mu nepomohlo, čo vravela Axia o tom, že sa Jamie dvorí Maidenhallovmu zlatu.

„Vozy sú pripravené na vašu kontrolu."

„Áno, samozrejme," odvetil Jamie a vstal. Zajtra od​chádzajú a treba dozrieť na veľa vecí. Vo dverách zastal. „Rhys, vieš niečo o ženách?"

„Ani čo sa za kvapku v mori vmestí," odvetil veselo. „A ak nejaký muž hovorí, že áno, tak je klamár."

„Hmmm," zamrmlal Jamie namiesto súhlasu, keď opúšťal izbu.
Tri dni, rozmýšľala Axia, keď sa naťahovala na hrejivom slnku. Sedela na malej vyvýšenine, vozy stáli vedľa nej i za ňou. Pred ňou sa rozprestieralo pole porastené di​vými kvetmi a v diaľke pekná malá dedinka. Keby maľo​vala krajinky, tak tento výjav by určite zachytila na plátne. No teraz tu chcela sedieť sama a pozerať na svet, alebo aspoň na malý kúsok z neho.

Prežila už tri dni a dve noci slobody, spoznala, čo sa nachádza za tehlovými múrmi panstva. Videla dediny s domami, ktorých horné podlažie vyčnievalo nad ulicu. Videla obchody plné tovaru, aký nikdy predtým nepo​znala, ako náboženské relikvie a detské hračky.

Videla potraviny: krémové zákusky, medovníky, kandizované hrozienka. Maidenhallovi kuchári varili dobre, no ani jeden z, nich nemal fantáziu. Keď Axia zbadala pekárstvo s pecami na chleba na priečelí, vyformovanými do tvaru vztýčeného revúceho medveďa a psa s vycerenými zubami, ktorý stál pred ním, takmer zamdlela od radosti. A Rhys jej len peceň kúpil. Milý Rhys, pomyslela si teraz. On i Thomas boli počas týchto dni takí láskaví a štedrí.

Po hroznej prednáške zradcu Jamesa Montgomeryho, deň pred odchodom, Axia prisahala, že s ním už nikdy neprehovorí, ak sa tomu bude môcť vyhnúť. Tak​že až doteraz ho ani raz neoslovila. V prvom voze sa viezla Frances, jej komorná Violeta a kočiš George. V druhom voze bola Axia. Tode a ich kočiš Roger. Jamie a jeho dvaja muži jazdili popri nich na koňoch.

Axia mala radosť z cesty od prvého dňa. Prvé do​poludnie neprehovorila ani slovko, iba lapala dych pri pohľade na ľudí, na domy, na vyjazdenú cestu, na roz​padávajúce sa káry vezúce tovar. Popoludní zastali, aby napojili kone, a tam sa traja chlapci hrali s obručami. Ďalšie dieťa držalo drevený pohár s loptičkou priviaza​nou k poháru povrázkom. Zvedavá Axia podišla k de​ťom, a pretože bola malá a len o trocha staršia, čoskoro sa od nich naučila, ako zaobchádzať s obručou i loptič​kou. Keď po ňu prišiel Rhys, pochválil sa, že je šam​piónom v manipulácii s loptičkou, a vzápätí sa im to pokúšal dokázať. Keď po Rhysa pribehol Thomas, chvas​tal sa, že v krúžení s obručou je najlepší na svete, a hneď im to začal predvádzať. Keď po všetkých troch prišiel Jamie, našiel štyri deti a troch dospelých, ako sa roz​pustilo smejú a hrajú detské hry. Jamie k nim s úsme​vom podišiel, no Axia stuhla, vrátila dieťaťu pohár a so vzpriameným chrbtom odišla. Toto nečakane ukončilo ich bujarý smiech.

Po tomto dni sa z Axie, Rhysa a Thomasa stali veľkí priatelia. Obaja muži z každej strany obkolesili Axiin voz a odpovedali na všetky jej otázky. Tode rád poháňal voz, keď neboli nablízku cudzí ľudia, a vtedy sa doň pre​miestnil aj Roger, aby si pospal. Štyria muži a Axia tvo​rili veselú skupinku. Smiali sa, lúštili hádanky, pokúšali sa pospomínať si na všetky detské hry. Pretože Axia strávila prvé roky života výlučne s dospelými, chýbala jej väčšina detských činností. Prvé dieťa, ktoré Axia videla a na ktoré si spomína, bol Tode. Vtedy mal takmer dvanásť a druhým bola Frances, s ktorou samozrejme nikdy nebola nijaká zábava.

Po večeroch Axia kreslila portréty. Na noc zatiahli vozy na pole a kočiši podľa Axiiných pokynov založili táborový oheň a zavesili naň liatinový hrniec plný guláša, ktorý pripravili z mäsa, čo kúpili v najbližšej dedine.

Rhys a Thomas počas dňa kŕmili Axiu. Keď cesta pre​chádzala cez dedinu, jeden z mužov sa zastavil v miest​nom pekárstve alebo v cukrární, u mäsiara či dokonca v obchode s liehovinami, aby zistil, čo také by mohol nájsť, čo Axia ešte nikdy nejedia alebo nepila. Prvý raz kúpili po dva kusy zo všetkého a ponúkli aj Frances. Napokon, ona bola dedička, tá, čo bola celý život pod zámkou. No Frances pozerala na mužov, akoby boli ne​normálni. „Ako to môžem teraz jesť?" pýtala sa mrzuto. „Mala by som lepkavé ruky."

Po tejto skúsenosti už Frances viac neponúkli, no ma​li radosť, keď mohli Axiu kŕmiť všetkým, čo zohnali. Tá ich večer odmenila náčrtmi toho, čo cez deň zažili. Akoby jej pamäť v dokonalých detailoch zaznamenala všetko, čo videla. Bol na nich Rhys, ako sa načahuje za žemľou a ako mu pekárova žena hrozí varechou. Bol tam Thomas, ktorý rozjímal nad drevenou hračkou, a dievčatko, ktoré naňho netrpezlivo pozeralo. Bol tam Tode, zobrazený z nezjazvenej strany tváre, ako poháňa voz a usmieva sa. Hol tam aj Roger, ako spí a chrápe a nad perou sa mu vznáša mucha.

„A čo Jamie?" licho sa spýtal Roger, keď obdivoval jej kresbičky.

Axia vrhla rýchly pohľad na Jamieho, ktorý stál opodiaľ. O niekoľko minút mu ukázala kresbu. Bola na nej Francesina nádherná tvár, no jej telo tvorila iba kopa vriec so zlatom. Jamie sa k nej skláňal, tváril sa prefíka​ne a bozkal jej prsty, ktoré vytŕčali z vriec. V druhej ruke, ktorú schovával za chrbtom, držal svadobnú zmluvu. Nikto nemal v úmysle sa smiať. V tej kresbe bolo pl​no nenávisti a všetci to vedeli, no kočiš Roger si myslel, že je smiešna, a keď sa začal zvíjať od smiechu, tak sa k nemu pridali aj ostatní.

A samozrejme práve vtedy si Jamie zmyslel podísť k nim, aby zistil, na čom sa všetci zabávajú.

So sladkým úsmevom mu Axia podala kresbu. Tode takmer spadol do ohňa, keď sa pokúšal chytiť kresbu skôr, než sa dostala do Jamieho rúk.

„Takže toto si o mne myslíte," utrúsil. Potom jej podal kresbu a odišiel.

Teraz bola Axia konečne sama, vychutnávala slobo​du a zdalo sa, že každý kúsok jej tela plesá. Oprela sa o lakte, zaklonila hlavu a zhlboka sa nadýchla čistého, chladného vzduchu. Aký odlišný bol tento vzduch v po​rovnaní s tým za múrmi otcovho panstva.

Carpe diem, pomyslela si. Uži dňa a každú vzácnu minútu, no krátky čas jej slobody sa chýlil ku koncu. Prešli už tri dni a zdalo sa jej, že okrem toho, že vyjedla polovicu Anglicka, stihla málo. Rozhodila ruky a po​myslela si, že by chcela skúsiť viac, napríklad lietať. „Áno," vyslovila nahlas, „chcem lietať. Chcem..." Hmm, čo by chcela najväčšmi na svete?

„Chcem dokázať, že som hodna viac než peniaze," po​vedala vetru. Od detstva jej stále pripomínali, že je Maidenhallova dedička. Frances nikdy neprepásla príležitosť. „Ak ťa má rád, potom som si istá, že pre tvoje peniaze,“ riekla najmenej stokrát. „Je k tebe milá vďaka tvojim peniazom." Znova a znova, vždy len otcove peniaze!

„Nemám väčšiu cenu než otcovo zlato?" spýtala sa. „Prečo nik odo mňa nechce nič okrem zlata? Prečo...?" Zarazila sa, pretože počula Todov hvizd a potom vo​lanie, aby sa vrátila k nemu. Pomaly zišla z kopca  smerom k vozom.
„Čo robí tam hore?" Jamie sa pýtal Toda. Z jeho hlasu bo​lo cítiť zlosť. „Je to ten najzvláštnejší človek, akého som kedy stretol. V jednej chvíli ju nenávidím a vzápätí..."

„Vzápätí vás fascinuje," dokončil Tode namiesto ne​ho. Jamie na znak súhlasu neochotne prikývol. „Axia ži​la v ústraní po celý život; nevie, ako to vo svete chodí. Všetko je pre ňu nové."

„A dáva to dostatočne najavo, keď robí hlupákov z mojich mužov," precedil pomedzi zuby.

Tode pokrútil hlavou. „Myslím, že zistíte, že Axia je celkom á... hm... užitočná osoba."

„Ach áno, pomáha pri rozkladaní tábora."

Tode sa usmial, čo bolo zriedkavé, pretože vtedy vy​zeral grotesknejšie než zvyčajne. „Určite zistíte, že Axia vie byť užitočná aj v inom, nielen pri dochucovaní mä​sa. Axia má celkom slušné vedomosti, ak ide o peniaze."

Jamie neveriacky odvrkol. „Iba blázon by dovolil tej hlúpej rafike, aby sa dotkla jeho peňazí."

„Krv nezaprieš."

„Čo si vravel?" spýtal sa rýchlo Jamie.

Tode si odkašlal. „Vravel som, že čas ukáže."

Jamie sa uškrnul a odišiel, no Todove slová naňho za​pôsobili. Nanešťastie, áno, Axia ho fascinovala. A mal pravdu, že bola iná než ostatné, ktoré stretol. Predo​všetkým, zdalo sa, že nechápe triedny systém. Prirodze​ne, jej vzťah k takému bohatému mužovi, ako je Maidenhall, jej dával isté práva, no podľa všetkého to Axia nechápe. Kým Frances úplne pochopila svoje po​stavenie ako prvá herečka v zbore, Axia bez problémov robí čo treba, či ide o umývanie riadu v potoku alebo po​moc pri hľadaní prsteňa, ktorý Frances niekam založila.

To, čo robila Axia, každému uľahčovalo život. Keď sa prvý večer utáborili, našiel troch sluhov, ktorí ticho a účelne vykonávali svoje povinnosti. Podľa jeho skúse​ností noví sluhovia iba postávali, škrabali sa na hlave a čakali, kým im niekto presne nepovie, čo majú robiť. Keď vyzvedal, zistil, že im Axia dala inštrukcie už pred​tým, ako sa zastavili na noc.

Spočiatku jej zazlieval toľkú trúfalosť. Prisahal, že jeho nebude riadiť ako úbohú Frances. No potom ochutnal duseného zajaca okoreného divým tymianom, ktorý Axia nazbierala počas obedňajšej zastávky; zistil, že na večeru je vždy čerstvý chlieb, a tak si nevšímal jej riadenie.

A najčudnejšie bolo, ako sa starala o Frances. Na zá​klade toho, čo Jamie videl a počul, mal obavy, že Axia sa priplíži v noci do Francesinho voza, aby jej ublížila, no bolo to celkom naopak. Axia dávala inštrukcie ko​mornej, čo Frances rada nosí, čo je, dokonca ako má rada ustlané. Jamie si pomyslel, že Axia by bola vyni​kajúca dvorná dáma, až na časté barbarské pohľady, kto​ré vysielala Francesiným smerom.

Napokon, po troch dňoch bolo čoraz ťažšie uviesť do súladu, čo o Axii vedel a čo videl. A čo počul. Táborom už začalo znieť: „Spýtaj sa Axie." Zdalo sa, že vie, kde je všetko uložené, vie, že Rhys má rád tmavé mäso a Thomas biele. Keď kupovali chlieb, trvala na kúpe rascových žemličiek pre Frances. A Tode! S rozpráv​kovou princeznou by nezaobchádzali s toľkou pozornosťou, akú ona rutinne a pohotovo venovala jemu.

Jediný človek, ktorého zanedbávala, bol Jamie. Hoci dozerala na postavenie Rhysovho a Thomasovho stanu, Jamie sa musel - každý večer - o svoj stan postarať sám. Každé ráno Axia trocha prečistila šaty všetkých mužov, no Jamie mal na sebe tú istú špinu celé dni. Kreslila ob​rázky ostatných, dokonca i Frances, no Jamie mohol stáť rovno pred ňou, aj tak by si ho nevšimla.
A nech mu pomáha nebo, no to, že oňho vôbec ne​dbala, ho nútilo nespustiť z nej oči. Nemal na to racio​nálne vysvetlenie, no všímal si všetko, čo urobila pre ostatných, a ľutoval všetko, čo neurobila preňho.

Prvý raz v živote sa Jamie pristihol pri tom, že sa pokúša získať si pozornosť ženy. A pri Axii platilo, po​myslel si pobavene, zaručene upúta jej pozornosť, ak sa bude venovať Frances.

O hodinu neskôr sedeli všetci pri ohni. Jamie sa ob​rátil na Frances a s úsmevom, veselo si ju doberajúc, sa spýtal: „Som zvedavý, či Maidenhallova dedička vyzerá ako Perkin Maidenhall?"

Frances bola natoľko zabratá do myšlienok, že si ani neuvedomila, čo hovorí, a jej hlas znel uštipačne: „Od​kiaľ má vedieť, ako vyzerá? Veď svojho otca nikdy nestretla."

V okamihu nastalo hlboké ticho a Frances sa po​kúšala zamaskovať svoju chybu. „Myslela som tým, že ja som nikdy nestretla svojho otca."

„Nikdy ste nestretli svojho otca?" čudoval sa Rhys. „Ani raz?"

Frances pozrela do taniera, aby ľudia nevideli jej oči. Hnevalo ju, že Rhys ju ignoroval, odkedy ju stretol. Všet​ku pozornosť venoval iba Axii. Raz ráno jej síce ponúkal nejaké nechutné- sladkosti, akoby bola dieťa, no odvtedy na ňu ani nepozrel-
Keď Frances pozrela hore, mala smutný pohľad. „Tak je. Píše mi listy a posiela správy, no nikdy za mnou ne​prišiel osobne."

Jamie sa zamračil a so súcitom pozrel na Frances - každý pozrel na Frances so súcitom.
„Vždy som závidela ostatným, že majú rodinu, preto​že som nemala matku ani otca," poznamenala Frances a pozrela cez oheň na druhú stranu. „Jediná rodina, kto​rú mám, je Axia. A Tode, samozrejme."

Po týchto slovách Axia otvorila ústa, že niečo povie, no Tode jej položil ruku na plece a pohľadom naznačil, že ona chcela hrať túto hru.

Axia nemala rada ľudí, čo neúctivo hovorili o jej ot​covi. Nech urobil čokoľvek, bola si istá, že mal na to dôvody. Ak ich Frances nepozná, je to jej problém, nie jeho. „Maidenhallova dedička má v živote iné veci, kto​ré to vyvažujú."

„Ako láska?" odvrkla Frances, potom sa obrátila k Jamiemu a oči sa jej leskli od nepreliatych sĺz. „Nežiadam súcit, no sesternica nikdy v živote nedala dedičke vianoč​ný darček, ale dedička vždy. Je tak, Axia? Tode? Môže​te prisahať, že vravím pravdu?" Pozrela rovno na Toda.

„Áno, Frances, máš pravdu," riekol chladne. „Sester​nica nikdy nedala dedičke nič. Ani jej nikdy neprejavila vďačnosť za všetko, čo jej dedička dala."

Axia teraz cítila, že všetky oči sú upreté na ňu a uve​domila si, že sa musí brániť. Alebo sa musí brániť Fran​ces? Zdalo sa, že stratila stopu. „Možno si sesternica nemohla dovoliť dar pre dedičku. Čo by mohla darovať dcére najbohatšieho muža Anglicka?" Presne toto as​poň tisíc ráz Frances povedala Axii.

Na Axiino prekvapenie sa Frances rozosmiala. „Že nemáš peniaze! Veď ty, Axia, si najbohatšia osoba v celom panstve."

Axia sa od prekvapenia nezmohla na slovo. Vari sa Frances chystá povedať pred všetkými pravdu?

Frances sa ešte vždy so smiechom obrátila k Jamiemu: „Nikdy ste nevideli niečo také ako ona. Čo myslíte, čo robí s jablkami v záhrade? S malinami'' Posiela ich do dediny, aby ich predali. Tak je to!" Pre efekt zastala a uprene pozrela na Jamieho. „Axia zberá všetky kvety na panstve a pokúša sa z nich vyrobiť parfum. Poviem vám, má srdce a dušu chamtivej malej obchodníčky. Nie je to dáma!"

Axia pokojne odložila svoj tanier na zem a vstala: „Frances, radšej zjem za hrsť ihiel, ako by som mala stráviť ďal​šiu minútu v tvojej spoločnosti," riekla a odišla do tmy.

Keď sa Frances pozrela triumfálne na skupinu okolo ohňa, nik sa na ňu neusmial a ona nechápala prečo. James Montgomery bol gróf a vari nepovedal minule slovo kupec s odporom? Veď videla, ako sa urazil, keď videl, ako na​maľovali voz. Neznášal nižšie triedy, kupcov, no nie?

Prvý prehovoril Thomas. Vstal, natiahol sa a povedal, že asi pôjde spať, aby mohli ráno skoro vyraziť na cestu. O minútu neskôr povedal Rhys to isté.

Keď Frances s Jamiem osamela, zakryla si rukami tvár a ticho vyslovila: „Nemajú ma radi. Viem to."

Jamie si pred ňu kľakol; neznášal ženský plač. „Prav​daže vás majú radi. Som si istý, že veľmi."

„Nie, majú radi Axiu. Už od mojich trinástich rokov mal každý radšej Axiu než mňa. Neviete si predstaviť, aký je môj život. Otec ma väznil a držal ďaleko od sveta a ľudia sa starajú len o moje peniaze, o nič iné."

„Tak ako ja?" spýtal sa ticho. „Viete, že som mal v úmysle oženiť sa so zlatom vášho otca?"

Zľahka ho objala okolo krku, tvárou sa ocitla blízko jeho. „Je to naozaj iba otcovo zlato, čo vás zaujíma? Ne​zdám sa vám aspoň trocha príťažlivá?"

„Áno, isteže," povedal a pohol sa bližšie, aby ju po​bozkal.

No nestihol, pretože Axia kopla do horiaceho konára tak silno, že preletel vzduchom a pristál blízko Jamieho nohy a okamžite sa mu vznietil okraj kabátca.

Vypuklo hotové peklo. Tode a jeden z kočišov pomá​hali vyzliecť Jamiemu horiaci kabátec, zatiaľ čo Rhys a Thomas vyskočili zo stanov s vytasenými mečmi.
Keď bol Jamie konečne v bezpečí a nezranený, triasol sa od zlosti, keď pozrel na Axiu.

„Veľmi ma to mrzí," ospravedlňovala sa s úsmevom. „Musela som kopnúť prisilno. Dúfam, že som vás nevy​rušila pri dvorení sa mojej bohatej sesternici."

„Axia," zašepkala Frances, „toto ti nedarujem."

Jamie sa konečne zmohol na slovo. „Dnes budete spať v mojom stane. Dozriem na to, aby sa nikomu nič nestalo."

Usmiala sa naňho. „To radšej strávim týždeň po krk zahrabaná v konskom hnoji než v tom istom stane s vami."

Jamie chcel pristúpiť k nej, no Tode sa postavil medzi nich. „Dozriem na ňu a ochránim ju."

„Ochrániť ju?" zalapal po dychu Jamie. „A kto pred ňou ochráni nás?"

„Ja nie som zranený," poznamenal Rhys. „Si zranený, Thomas?"

Thomas vykrivil ústa. Aj jeho otec bol kupec, o akom sa dedička Frances zmienila s takým odporom, a tak sa rozhodol postaviť na stranu Axie. „Nie som zranený. Asi iba jeden muž bol zranený touto dcérou kupca."

Axia zažmurkala a s láskou pozrela na oboch mužov.

Jamie rozhodil ruky. „Všetci do postele. Nestarám sa, kde bude kto spať."

Po týchto slovách sa všetci rozišli na noc do dvoch stanov a dvoch vozov.

Vstávaj," šepkala Axia a zobúdzala Toda. Spal pod vo​zom, čo vymaľovala. Axia okupovala vnútro voza sama. Ustlala s| na baloch látky, ktoré tam skladovali ako sú​časť ich prestrojenia.

Tode ospalo vstával. „Axia, ešte ani nesvitá. Ani tak skoro nebude. Choď späť do postele."

„Kam idú všetky tie vozy?"

S poloprivretými viečkami sa Tode pozrel na kolónu vozov, ktoré pomaly prechádzali po ceste len niekoľko metrov od ich tábora. „Neviem. Nikdy predtým som tu nebol. Choď si ľahnúť."

„Ak mi to nepovieš, spýtam sa ich." Mienila tým, že spôsobí rozruch a zobudí celý tábor, a potom sa už nik nevyspí.

„Predpokladám, že v dedine chystajú jarmok a títo ľudia idú predávať svoj tovar," odvetil a potom si znova ľahol.

Axia vstala a pozrela na vozy. Jarmok! Vždy sa chce​la zúčastniť na nejakom dedinskom jarmoku. To, čo s takým odporom vravela Frances, bola pravda. Axia posielala ovocie do dediny a potom dávala predavačovi stovky otázok.

Axia sa zohla a znova zatriasla Todom, aby sa zobu​dil. „Vstávaj. Ideme na jarmok."

„Ja..." začal Tode a zamračil sa.

Vedela, čo ho znepokojuje. Nechcel, aby ho ľudia vi​deli. „Ach, neboj sa. Ostaneš vnútri a nik ťa neuvidí."

Pomaly s bolesťami vyliezol spod voza. „To nemôžeš urobiť. Bude sa veľmi hnevať."
„On ma už dávno nenávidí, tak čo na tom záleží?"

„Axia..." začal varovným tónom Tode.

„Prosím," zašepkala. „Vieš, čo ma čaká. Myslíš, že môj manžel mi dovolí navštevovať jarmoky? Alebo ma bude vy​stavovať ako jarmočnú atrakciu? Maidenhallovu dedičku!" Vyslovila to tónom, akoby šlo o niečo odporné a špinavé.

Slová vystavovať a jarmočná atrakcia donútili Toda súhla​siť. „Čo ak nás bude počuť a..."

„Nie vďaka hluku vozov, čo idú okolo. Ach, Tode, prosím. Nemôžem tomu človeku dovoliť, aby ma uzam​kol pred životom. Možno nás bude počuť, ale aspoň sa o to pokúsime."

Tode sa uškrnul, čo robil iba pred Axiou. „Pokúsime sa užiť si dňa, no nie?"

V záchvate radosti ho narýchlo objala. „Veľmi ti ďa​kujem."

Axia nemárnila čas tým, aby si všímala, ako jej obja​tie ovplyvnilo Toda, lebo už liezla pod voz, aby zobudi​la Rogera a pokúsila sa v tichosti ujsť pred bedlivým zrakom Jamesa Montgomeryho.

„Ona ušla," zašepkal Jamie. Hnev mu nedovolil hovoriť hlasno, inak by reval tak hrozne, že by hviezdy popada​li z neba.

Rhys, ktorý práve vyliezal spod voza, pozrel na mies​to, kde sa minulý večer utáboril veľký pomaľovaný voz. Za posledné dni si obľúbil draka chrliaceho oheň a leva, ktorého sa Jamie - ešte vždy takmer nahý - chystá za​biť. Za normálnych okolností by sa znepokojoval, obával by sa únosu, no teraz nepochyboval, že keby šlo o sú​kromný problém, Axia by ho vyriešila. Zíval a hútal, čo chutné donesie na večeru.

„Som zvedavý, kam s ním šla," čudoval sa Thomas a obzeral sa, akoby sa veľký voz skrýval za útesom.

Iba Jamie zúril. „Vidím, že ani jeden z vás si nemyslí, že je to nefér."

„Je s Todom," riekol Thomas. „Postará sa, aby sa jej nič nestalo. A som si istý, že sa čoskoro vráti."

Jamie pozrel na oboch mužov, akoby prišli o rozum. Podľa všetkého ich neveľmi zaujímalo, že ho poverili úlohou bezpečne dopraviť dedičku k jej snúbencovi. A táto - táto Axia mu marila plány pri každej príleži​tosti. „Treba ju nájsť." Obrátil sa ku komornej, ktorá prá​ve vykladala chlieb a syr na malý stolík pred Jamieho stanom, a povedal: „Musíte zobudiť svoju paniu, lebo..."

Zastal, pretože Frances pomaly vychádzala z voza a mimovoľne si pomyslel, že ráno nevyzerá tak krásne. „Vzala voz a ušla," vyhlásil Jamie a ani nevysvetlil, o ko​ho ide. „Musím ju nájsť a priviesť späť."

Frances nemala rada skoré rána a najmä nerada čeli​la Axiiným zlým skutkom hneď na začiatku dňa. „Šla s vozom do dediny," povedala a natiahla sa po džbán s ovocným muštom, ktorý jej podávala komorná. Mala pokrčené šaty a hnevala sa na Axiu, že sa nepostarala, aby jej šaty správne zabalili.

Jamie bol priveľmi zaneprázdnený sedlaním koňa a priveľmi nahnevaný, aby ju počul, no Rhys a Thomas, ktorý držali v rukách chlieb a syr, sa obrátili k nej. „Pre​čo chcela isť do dediny?" spýtal sa Thomas.

„Samozrejme zarobiť peniaze," odvetila Frances.

Všetci traja muži na ňu zdesene pozreli. Stisla pery. Kedy sa stala Axiinou opatrovníčkou? Kývla smerom k neďalekej ceste, po ktorej šli pešo alebo na vozoch ľu​dia do blízkej dediny a poznamenala: „Je tam jarmok, nie? A zamieňajú sa tam peniaze." Jej hlas znel uštipačne. „Ak ide o zarábanie peňazí, tak potom tam bude aj Axia." Pozrela na Jamieho a privrela oči. „Vravela som vám, že má srdce a dušu chamtivej malej..."

Nedokončila vetu, pretože Jamie nasadol na koňa a zmizol v oblaku prachu, ako uháňal do dediny.

Cestou Jamie uvažoval, či ho Frances neklamala. Pre​čo by dievča, ktoré žije s Maidenhallovou dedičkou chcelo ísť na dedinský jarmok? A hoci si pamätal Todove slová, že Axia to s peniazmi vie, neveril, že tá fúria je na niečo dobrá okrem kreslenia obrázkov. Akoby moh​la, keď bola celý život pod zámkou?

Nie, opravil sa, to Frances bola pod zámkou. Axia má otca a sestry a žila s nimi polovicu života a teraz ich pra​videlne navštevuje.

„Nevideli ste voz s...?" spýtal sa Jamie, len čo došiel na okraj dediny, no zarazil sa, keď ktosi ukázal naňho a po​vedal: „To je on. Ten drakobijec. A zabijak leva. Je to on!"

Jamie zaťal zuby, popchol koňa a zamiešal sa do da​vu ľudí. Bolo zrejmé, že tu bola, a ľudia videli jeho ob​raz na boku toho odporného voza.

Zdalo sa, že Axia ho dokáže vždy ponížiť. Dvadsať​osem rokov sa správal dôstojne a hrdo, no odkedy ju stretol, jeho život sa zmenil na frašku. „Grécku tragé​diu," zašomral popod nos, kým sa prepletal pomedzi stovky ľudí, ktorí nakupovali, jednali sa alebo len navzá​jom navštevovali.

„Drakobijec!" počul nejeden raz. Je cynické, uvažoval, že ho spoznali napriek škrabancom na lícach, ktoré boli stále zreteľné, a ešte vždy podliatemu oku.

Na jednom konci stál veľký zástup ľudí a nad ich hla​vami zbadal farby Axiinho namaľovaného voza. A verte alebo nie, počul jej hlas. Ako môže byť taká drobná že​na taká hlučná?
Aby sa dostal bližšie k vozu, musel obísť dav a len vďaka tomu, že sedel na koni, videl, čo sa robí.

Kúpil vozy len preto, aby predstieral, no nikdy neuva​žoval o tom, na čo sú určené. Tode mu vravel, že v re​gáloch sú látky, tak sa Jamie rozhodol použiť ich ako súčasť prestrojenia. Až teraz videl, že voz bol postavený na to, na čo ho používa Axia. Jeden bok, ktorý zaberala väčšina drakovho brucha, tvoril akési vyklápacie dvierka. Tie držali dva stĺpiky zasunuté do železných kruhov pri​pevnených zboku. Polica, ktorá bola schovaná vnútri vo​za, presne zapadla do otvoru, čím tvorila pohodlný pult.

Axia prevesila kus látky cez vnútornú časť voza, čím vytvorila záves. A Jamie nepochyboval o tom, že za ním sa pred zrakmi kupujúcich skrýva Tode. Vo voze bola Axia a Roger, ktorý sa práve chystal odstrihnúť kus lát​ky podľa jej pokynov.

No Jamieho zmiatlo predovšetkým to, prečo bol oko​lo voza taký zhluk ľudí. Vari nikdy predtým nevideli kup​ca s látkami? Alebo to bolo tým, ako Axia pomaľovala voz? Vedel si predstaviť, že by to pritiahlo davy, no títo ľudia kupovali tak rýchlo, ako Roger a Tode, ukrytý za závesom, stihli strihať. Jamie vedel, že pred niekoľkými hodinami boli vo voze baly látok, teraz ich tam však ostalo iba zopár. Zdalo sa mu však, že vidí veľké koleso syra, nejaké vrecia s múkou, hovädzie stehno, a ak sa nemýli, dve kurence, no len tie, čo mohol vidieť. Nepo​chyboval, že na dlážke ich bolo oveľa viac.

Práve popchol koňa, keď začul Axiin hlas, a to ho za​stavilo.

„Moji predkovia boli najväčšími kupcami na tejto ze​mi," kričala, hoci sa zdalo, že sa zhovára s mužom, kto​rý stojí iba na krok od nej. „Radšej tú látku darujem, než by som mala prijať, čo mi núkate. Vidíte ten lesk? To sú dračie šupiny, tie tvoria ten lesk. Nikdy vás nezaujímalo, čo sa stalo so zabitými drakmi? Slávni rytieri ich zabili, to je pravda, no moji predkovia z nich stiahli kožu a ko​že, šupiny a všetko ostatné zasolili. Uchovávali ich po celé generácie, lebo nevedeli, čo s nimi, no potom moja stará mama, nech je požehnané jej meno, prišla na to, ako votkať šupiny do vlákna a môj nebohý starý otec dozrel na to, aby masívne krosná premenili šupiny na látku. Vidíte, ako sa leskne na slnku? Dračia látka," vy​krikovala. „Dračia látka na predaj. Nikdy sa nezoderie." Jamiemu trvalo niekoľko minút, aby si vyčistil hlavu od lží, ktoré práve počul. Dračia látka? Nikdy sa nezoderie? Prišla mu na um každá rytierska prísaha, akú kedy urobil. Ako môže takto klamať? Ako môže...?

Nemienil strácať čas rozmýšľaním a razil si na koni cestu pomedzi dav, ktorý sa rozpŕchol, keď zastal pred vozom.

„Čo...?" spustila Axia a potom zastenala, keď zistila, kto to je. „Podíďte bližšie, ľudia. Diabol zožral slnko," zvolala zdanlivo k Rogerovi a Todovi, ktorí boli za ňou. „Odíď odtiaľto," oslovil ju Jamie a zaťal čeľusť. Muž, ktorý stál pri jeho nohách a pod pazuchou držal tučnú hus, civel naňho a chystal sa povedať: „Drako..." no Jamie ho umlčal pohľadom.

„Hneď!" rozkázal Axii. „Opusť voz a nechaj, aby sa oň postarali muži." Obrátil sa k Rogerovi a Todovi, kto​rí ho určite počuli. „A bude lepšie, ak sa ten voz okamžite vráti do tábora." Roger iba prikývol, keď Axia otvorila dvere a vyšla von.

„Môže sa niekto spýtať tohto muža, prečo je taký na​hnevaný?" opýtala sa. Žmúrila proti slnku a obzerala sa po zástupe, no odmietala pozrieť na Jamieho. „Alebo ho možno uráža to, že žijem a dýcham?"
Jamie sa nemienil stať terčom posmechu pred celou dedinou a susedným obyvateľstvom, ako to už stihla uro​biť Axia s jeho polonahou maľbou. „Hej, vy tam!" oslo​vil statného chlapa s vydávajúcimi sa svalmi. „Zdvihnite mi ju." Nezíde z koňa, aby sa dostal bližšie k týmto ľuďom, ktorí už porovnávali maľbu so skutočnosťou.

Tvár chlapa sa rozžiarila, akoby dostal kľúče od krá​ľovstva a okamžite strčil Axii ruky pod pazuchy a dvíhal ju do sedla pred Jamieho. Keď ju muž púšťal, cítil ostrie Jamieho dýky priamo pod bradou.

„Ak chceš, aby ti tie prsty ostali," varoval ho Jamie, „daj pozor, čoho sa dotýkajú."

Muž vyzeral riadne vytrestaný, no celá scéna zapôso​bila na predstavivosť davu, ktorého vzrušil už len po​hľad na voz a Axiin sľub o dračej látke. Muž, ktorý stál ďalej od Jamieho, zvrieskol: „Drakobijec!" a o minútu už všetci volali: „Drakobijec! Drakobijec! Drakobijec!"

Jamie prevrátil oči, otočil koňa a s Axiou pred sebou si kliesnil cestu z dediny. S istým úsilím sa dokázal vy​motať z davu a namieriť do polí blízko tábora. Nepo​náhľal sa však, pretože potreboval trocha času, aby sa pokúsil, znova, naliať trocha rozumu tejto mladej rozvratníčke.

„Pútaš na nás pozornosť," začal. Chcel počkať, kým si nenájdu nejaké miesto, kde by mohli zosadnúť z koňa, no zdá sa, že nevydržal. „Načo je nám prestrojenie, keď nás predvádzaš pred celým mestom. Robíš z nás divad​lo a terč posmechu."

Mlčala.

„Nemáš na to odpoveď?" naliehal. „Nikdy nemáš odpo​veď na svoje skutky? Nikdy nemyslíš, kým začneš konať?"

Axia sedela pred nim tak, ako zvykli jazdiť ženy -s nohami obrátenými na jednu stranu a ľavým bokom sa opierala oňho. Jamie ju držal okolo pása, zároveň držal opraty. Napriek skutočnosti, že sa ho rozhodla nenávi​dieť pre všetko, čo jej urobil, a predovšetkým preto, že nespoznal, že je Diana, cítila sa pri ňom celkom dobre. „Axia," prísne vyslovil Jamie, „čo povieš na svoju ob​hajobu?"

Axia sklonila hlavu. „Koník, počuješ tu niekoho ho​voriť? Nie? Ani ja. Musí to byť vánok v stromoch."

Jamie si podráždene vzdychol. „Keď som dostal list od Perkina Maidenhalla, v ktorom ma žiadal, aby som sprevádzal jeho dcéru cez Anglicko, myslel som si, že si ľahko zarobím," povedal akoby sám pre seba. „Teraz však viem, že by som radšej cestoval so zločincami v Škótskej vysočine, než sa zaoberal s - s..." Ako zvyčajne, zdalo sa, že Axia pohŕdala jeho jazykovými schopnosťami.

Zhlboka sa nadýchol, aby sa upokojil. „Axia," vyslovil mierne, lebo si uvedomil, že je žena. Väčšinou bolo ťaž​ké zapamätať si, že je niečo iné než škriatok, ktorého poslali na zem, aby ho trápil. „Nemôžeš vziať voz a len tak zmiznúť. Ty a tvoja sesternica ste pod mojou ochra​nou. Musím vedieť, kde po celý čas ste a čo robíte.

Rozumieš?"

Znova čakal na jej odpoveď, nech ju adresuje hoc aj koňovi, no keď pozrel na ňu, zistil, že zaspala. Hlavou sa opierala o priehlbinu pod jeho ramenom, ruky mala zlo​žené v lone a zaspala celou váhou opretá oňho.

A nečudo, pomyslel si. Pracovala dvakrát toľko ako ostatní v tábore. Niežeby niekedy urobila niečo preňho, videl však všetko, čo vykonala pre ostatných. A teraz už len z pohľadu na obsah voza mu bolo jasné, že nasledu​júci týždeň nebude musieť kupovať zásoby potravín. Možno, pomyslel si neochotne, mal Tode pravdu a Axia skutočne vie zaobchádzať s peniazmi.

V každom prípade musí s ňou hovoriť o jej nehaneb​ných klamstvách o tej „dračej látke".

Niekoľko sto metrov pred sebou videl tábor a vedel, že ho ostatní čakajú. Bol si však istý, že Tode s Rogerom čoskoro dorazia s druhým vozom, ktorý Rhys nazýval dračím, a zakrátko sa budú môcť vydať na cestu.

Jamie vedel, že by sa k nim mohol ihneď pridať, no impulzívne nasmeroval koňa preč z cesty a viedol ho na kopec k širokému dubu, ktorý poskytoval veľký tieň. Ne​bolo to ľahké, no podarilo sa mu zísť z koňa aj s Axiou na rukách a nezobudiť ju. Niesol ju, akoby bola dieťa, sa​dol si pod dub a Axia sa mu usalašila v lone.

Spala približne hodinu, celý čas ju držal schúlenú v lone. Až doteraz si neuvedomil, aká je malá. Možno len jej charakter je veľký, pomyslel si, pretože teraz, keď pozeral na jej malú ruku a tušil, že mu nesiaha ani po bradu, mal pocit, že ju musí chrániť. Práve teraz mal po​cit, že je skutočne ten muž, ktorého namaľovala na bok voza.

Zovrel ju pevnejšie do náručia, pritiahol si ju bližšie, hlavou sa oprel o kmeň stromu a čoskoro sám zadriemal.

O niekoľko minút sa strhol.

„Daj preč tie svoje veľké, odporné paprče!" zrevala naňho Axia a lakťom ho štuchala do rebier. „Myslíš si, že som dáka ľahká žena, s ktorou si môžeš robiť, čo chceš?"

Jamie zaklipkal očami, chvíľu nevedel, kde je a čo sa mu stalo. Zdalo sa, že v poslednom čase je preňho zmä​tok bežným stavom. Stal sa súčasťou jeho života, odke​dy preliezol múr a stretol túto zvláštnu mladú ženu.

Hoci mu ešte vždy sedela v lone, hnevala sa naňho -napokon ako vždy. „Myslíš si, že som ďalšia Diana?" spýtala sa ho, nosom blízko jeho nosa.
Keby to bola hociktorá iná žena na svete a on by sa zobudil s ňou v náručí, pobozkal by ju, no Axia nebola ako ostatné.

Axia bola sama zmätená. Vari pestuje v náručí každú ženu, čo stretne? „Chlipník!" povedala bez zloby, aká k takému obvineniu patrí. Potom vstala a oprášila sa.

„Nebudem..." spustila, keď sa k nej priblížil. Schmatol ju okolo pása tak silno, že jej vyrazil dych, a potom ju zdvihol do sedla. Zdvihol ju však privysoko, potom ju pustil, takže tvrdo pristála na koženom sedle. Keď zjajkla, trocha sa usmial, prehodil nohu cez sedlo a sadol si za ňu. Len čo sa kôň pohol, Axia sa dôverne oprela o Jamieho, čo vyvolalo na jeho tvári úsmev. A hoci to nevi​del, aj ona sa usmiala. V skutočnosti neverila, že je chlipník. Chcel ju pobozkať.

Po chvíli nežne povedala: „Mohla som si vybrať zo sy​rov, tak som vzala ten, čo máš najradšej."

„Naozaj?" spýtal sa. Usiloval sa, aby jeho hlas znel pokojne, no vnútri skákal od radosti. To bolo prvý raz, čo urobila niečo preňho. No čo bolo zo všetkého najlep​šie, všimla si, čo má rád.

Lovil v mysli, čo má povedať. „Maidenhall mi dal pe​niaze na cestu a čo si dnes predala, mi ušetrí výdavky." Zvrtla sa mu v náručí a pozrela naňho. „Ach, Jamie, rada by som ti pomohla znížiť výdavky. Dnešné naku​povanie a predávanie sa mi páčilo. Ach, to bola zábava a..." Sklopila zrak. „A možno som v tom bola dobrá." Usmial sa. „Bola si skvelá." „Naozaj? Naozaj si to myslíš?" „Áno, najlepšia. Si taká talentovaná v predávaní ako v kreslení."

Vytreštila oči a pozrela naňho. „Nie som taká dobrá v kreslení. Som si istá, že si videl oveľa krajšie kresby."

„Nikdy. Nikde na svete."

Na okamih otvorila a zatvorila ústa. Zdalo sa, že stra​tila reč a to Jamieho veľmi tešilo. „Všimla som si, že máš rád mandle, takže urobím plnenú kačku a mandľami a tu..." Vsunula ruku do vestičky a vytiahla niekoľko sto​niek šalvie. „Toto som našla, myslela som, že to vylepší omáčku."

Jamie sa na ňu usmial. „Vychutnám si každé sústo," povedal tichým hlasom.

Axia chvíľu nechápala, čo tým myslel, potom sa za​červenala, pretože si uvedomila, že sa to týkalo miesta, kde skrývala šalviu. Ešte vždy červená v tvári sa obráti​la a oprela oňho.

Keď bol tábor na dohľad, povedala: „Môžem pomôcť s výdavkami? Tak rada som užitočná."

„Ak chceš," odvetil Jamie. „Ale nijaké lži. Nijaké sľu​by, že sa látka nikdy nezoderie. A už nijaké zmiznutie, že nebudem vedieť, kde si. Nevieš si predstaviť, ako som sa bál dnes ráno, keď som vstal a teba tam nebolo."

„Myslela som si, že budeš rád," odvetila so stisnutými perami. „Tvoj život by bol oveľa ľahší, keby som spadla do jamy a ostala tam."

Zasmial sa a objal ju pevnejšie. „Axia, myslím, že by si mi chýbala, keby si odišla. Viem, že mi spôsobuješ iba problémy, no chýbala by si mi."

Vedela, že jej nevidí do tváre, tak si dožičila široký úškľabok. „Mám bielu repu a mrkvu a veľký- kus masla. A, ach áno, malé cibuľky. A mohla by som ošklbať hus a začať ti robiť vankúš."

„To by bolo veľmi milé," riekol nežne, keď práve vchá​dzali do tábora a Rhys zdvihol ruky, aby jej pomohol zosadnúť. „Naozaj veľmi milé."

Len čo Frances videla, že Axia sedí na koni pred Jamiem, vedela, že ich vzťah sa zmenil. A pravdaže, vyzeralo to, že Axia to s mužmi vie.

„Sú to muži, nie prasce, ktoré treba vykŕmiť na jar​mok," hovorievala Frances. „Keby som bola nimi, mala by som strach, že mi ideš po pečienke."

Teraz, keď Frances videla, ako Axia zosadá z Jamieho koňa, ťažko si vzdychla. Tento výlet sa nevyvíja tak, ako dúfala. Keď súhlasila s tým, že bude namiesto Axie Maidenhallovou dedičkou, predstavovala si, že bude ces​tovať po krajine a každý bude vedieť, kto je. Pútala by tak viac mužskej pozornosti a vďaka tomu by si vybrala manžela. Možno je to podvod nechať muža až do svad​by veriť, že je dedička, a až neskôr sa priznať, že je chudobnejšia ako on, no Frances dúfala, že jej krása vzbudí v mužovi lásku. Vedela, že keď sa chce dobre vydať, musí tak urobiť na tomto výlete.

Axia vedela, čo ju čaká na konci cesty, no Frances nie. Axia, ako zvyčajne, odmietala uvažovať o blížiacom sa sobáši, no Frances vedela, že kdesi v hĺbke duše to Axia vie. A čo sa týka Frances, nemala potuchy, čo plá​noval Perkin Maidenhall urobiť s ňou. Bude ju čakať list s textom, že už ju viac nepotrebuje ako Axiinu „spo​ločníčku"? Pošle ju späť k bande ľudí, ktorú Axii vždy opisovala ako hŕstku anjelov, no pravdupovediac, nikdy neprestala domŕzať, aby Frances priniesla z Maidenhallovho panstva viac tovaru, viac peňazí a viac všetkého?

Frances vedela, že život v „nádhernom väzení" po​važuje Axia za najhorší na svete, no zažila toho veľmi málo. Pred skutočným životom ju však chránili múry, ni​kdy ho naozaj nepoznala.

Frances však vedela, čo sa stáva so ženami bez peňazí. Jej matka bola krásna, rozhodne krajšia než Frances, no vydala sa z lásky. Ušla pred sobášom s ús​pešným, no starým a nudným bankárom a vydala sa za pekného ničomníka, ktorý odmietal ostať v jednom za​mestnaní dlhšie ako niekoľko mesiacov. Po piatich ro​koch už nebola krásna, zodrala sa z rodenia detí a z práce krajčírky.

Kým Francesina matka ešte žila, Frances, oblečená v zaplátaných a ošúchaných šatách, sa zvykla prechá​dzať popri bankárovom bohatom dome a čudovala sa, ako sa matka mohla vydať za jej otca. Pozerala na bankárove deti v čistých a vyžehlených šatách, na ich hračky a prisahala, že nikdy neurobí, čo jej matka. Ak ona, Fran​ces, mala šťastie, že zdedila matkinu krásu, využije ju.

Bol to jej nápad napísať Perkinovi Maidenhallovi a poukázať na to, že sú vzdialení príbuzní cez otcovho brata a požiadať ho o prácu. Frances niekedy myslela na ten list, spomínala, s akou námahou ho znova a znova prepisovala, na to, ako ukradla kvalitný papier z tlačiar​ne. Napísala, že jeho dcéra musí byť veľmi osamelá, pre​tože ju nikdy nik nevidel a či by sa ona, Frances, mohla stať jej priateľkou.

Keď prišla odpoveď aj s mešcom peňazí, nikto nikdy nebol taký šťastný ako Frances a jej rodina. Týždeň osla​vovali, kým neminuli takmer všetky peniaze. A keď prišiel po Frances Maidenhallov voz, ani sa neobzrela späť.

Takže teraz videla Frances príležitosť, ako sa dostať od Axie, jej lakomého otca, od toho odporného Toda a zbaviť sa závislosti od Maidenhallových peňazí. Ak sa jej podarí, aby sa do nej nejaký muž zaľúbil, vydá sa zaňho. Nepotrebuje ktovieakého boháča, ani krásavca, o akom snívajú ružolíce panny. Stačí jej muž podobný bankárovi, ktorého jej matka odmietla.

Ale kto? Ako? Frances sa chcelo vykríknuť. Ako stret​ne vhodného muža, keď cestuje ako manželka Jamesa Montgomeryho? Ide samozrejme o žart. Nič z toho nieje pravda. A hoci sa Axii podľa všetkého podarilo uniknúť orliemu zraku toho muža, Frances nebola taká odvážna.

A tak sa Frances pokúšala zhodnotiť svoje vyhliadky. Cestovali s nimi dvaja grófovi muži, no Frances zistila, že sú chudobní, len čo ich uvidela. Neboli na tom o nič lepšie ako ona. Takže jej ostával iba samotný gróf.

A on, pravdaže, videl iba Axiu.

Čert ju zober! pomyslela si Frances. Axia nemala po​tuchy, ako na ňu muži pozerajú. Vo svojej nevedomosti si myslela, že muži na ňu hľadia, pretože je tá bájna Maidenhallova dedička, no pravda bola taká, že čo Axii chýbalo do klasickej krásy, to doplnila temperamentom. Tým, že bola celý život zavretá, nemala potuchy, čo sa patrí a čo je prípustné. Bola schopná starým otcovým vyslancom podávať večeru v stodole, ako aj pri stole.

Axia nemala predstavu o tituloch a o tom, s akou úctou treba zaobchádzať s mužmi v postavení. Pred dvo​ma rokmi sa jeden vetchý starý vojvoda dožadoval vstu​pu na panstvo. Povedal, že je už otrávený z toho, čo počul o dedičke, a že by ju chcel vidieť osobne. Axia ho zamestnala šklbaním pier z gágajúcich husí a neskôr ho obdarovala obrázkom, na ktorom ho znázornila s hu​sou. Starý muž odišiel a prisahal, že nikdy v živote ne​prežil také príjemné popoludnie. A keď sa nasledujúci rok dozvedeli, že zomrel, Axia plakala od žiaľu.
Takže teraz Frances neprekvapilo, že James Montgomery so záujmom pozoruje Axiu. No prekvapovalo ju, ako naňho pozerá Axia. A spôsob, ako oboch pozoruje Tode. Niečo sa naozaj deje a Frances by rada vedela čo.

Láska, pomyslela si s odporom Frances. Tá bola kľúčom ku všetkému. Nepochybovala, že to, čo sa pred ňou odohráva, je začiatok lásky, tej hlúpej, zbytočnej ve​ci, o ktorej každý hovorí, no ktorú nik nepotrebuje. Lás​ka bola príčinou matkinho nešťastia. Láska...

Láska je to, čo môže Axiu zahubiť, ak si nedá pozor, pomyslela si Frances. Čo sa stane, ak sa Axia bude chcieť vydať za nejakého schudobneného grófa proti vô​li otca? Otec ju nepochybne vydedí a gróf ju opustí. Kam sa potom Axia podeje? Jej sesternica je pekná, no musí byť veľmi pekná, ak sa chce dobre vydať bez vena. Frances verila, že keby bola Axia chudobná, vôbec by sa nevydala.

Možno by som ju mohla zachrániť, pomyslela si Fran​ces. Zachrániť ju pred ňou samotnou. Keby som jej vzala Jamesa Montgomeryho, nerozhnevala by si otca. Nehrozi​lo by jej vydedenie.

A keby som sa vydala za grófa, stala by som sa grófkou Frances, pomyslela si s úsmevom. Trápili by sa pre to mo​je sestry?

Iste, bola tu prekážka. Gróf James povedal, že je chu​dobný, preto sa podujal na túto prácu. Ako však môže byť niekto s titulom taký chudobný? A navyše, má veľa bohatých príbuzných, ktorí mu veľmi ochotne pomôžu. Presvedčila sa o tom, keď im poslal správu, a oni rých​lo poslali ozbrojených mužov, aby chránili Maidenhallove vozy.

V porovnaní s ostatnými možnosťami, bol James Montgomery primerane bohatý. Bol bohatý a zdalo sa, že je to jediný muž, ktorého stretne. Dosť zlé, že je taký pekný. Frances zistila, že čím je muž škaredší, tým ľah​šie ho očarí.

Frances pozrela na Axiu, potom prižmúrila oči a sta​novila si cieľ. Kým sa skončí ich cesta, stane sa manžel​kou Jamesa Montgomeryho. Nech bude musieť urobiť čokoľvek, akokoľvek to bude náročné, urobí to. A raz sa jej Axia poďakuje.

Axia dávala do poriadku obsah jedného z tých otras​ných a nepohodlných vozov. Ak by mohla po Anglicku voľne cestovať anglická kráľovná, prečo by nemohla Maidenhallova dedička? Odpoveď, samozrejme, bola, že Perkin Maidenhall bol priveľmi skúpy, aby zaplatil dosť strážcov, a tak jeho jediné dieťa bolo nútené cesto​vať ako dcéra nejakého anonymného kupca. Zdalo sa však, že Axia si užíva život so všetkým tým jej podrad​ným výmenným obchodom. Ako jej otec, rada zarábala peniaze.

Frances vstala a oprášila si šaty. Ona, naopak, nená​videla cestovanie v týchto vozoch. Keď sa stane grófkou Frances Montgomeryovou, bude mať sedadlá čalúnené zamatom a tucet lokajov. Bude mať...

„Čo plánuješ?"

Frances takmer poskočila, keď začula pri uchu šepot. Nemusela sa ani otočiť a vedela, že je to Tode. Ten od​porný mužíček.

„Myslím, že by som mohla Axiu zachrániť pred ňou samotnou," odvetila. Potom zdvihla nos a odišla. Nech o tom rozmýšľa, pomyslela si. Nech si sadne s tou svojou milovanou Axiou a pokúsi sa zistiť, čo mám na mysli.

S úsmevom podišla k Jamiemu.

„Nechceli by ste sa so mnou poprechádzať?" Jamie sa spý​tal Frances a ponúkol jej rameno. „Je taký krásny večer."

Frances sa doňho zakvačila prstami a pustila sa s Jamiem úzkou cestičkou, pri ktorej si postavili tábor.

V úsilí o čo najpríjemnejšiu konverzáciu Jamie po​vedal: „O niekoľko dní sa na noc usalašíme v dome. S posteľami."

Frances sa usmiala. „To sa mi bude páčiť. Rada si dám aj niečo iné, nielen čo sa pripravuje nad táborovým ohňom," poznamenala s grimasou.

„Axii sa to darí, nie? Nikdy som si nemyslel, že man​dle budú tak výborne chutiť," usmial sa Jamie pri spo​mienke na večeru.

Frances naňho pozrela cez závoj mihalníc. Miznúce denné svetlo ju robilo mimoriadne krásnou. „Budete sa prechádzať so mnou a hovoriť o druhej žene?"

„Nuž, nie, myslím, že nie," zahabkal Jamie. Vôbec ne​mal potuchy, čo by mal povedať.

Nejaký čas sa prechádzali bez slova, potom sa Fran​ces nečakane rozosmiala.

Zmätený Jamie sa k nej obrátil so škrobeným úsme​vom.

„Sme si podobní, však?" podotkla priateľsky.

„Som si istý, že áno, ale ako?"

„Povedzte mi, James Montgomery, už ste niekedy dvo​rili žene? Chcem povedať, museli ste vynaložiť námahu, aby ste si získali pozornosť ženy? Kvetmi? Básňami?"

Jamie sklonil hlavu. „Vlastne..." Váhal.

„Ani ja," riekla Frances. „Stačilo, aby som ticho se​dela a oni prichádzali za mnou. Muži sa bili o výsadu se​dieť pri mne. Chlapci zakopávali o seba, aby mi mohli podať pohár sladkého muštu." Pozrela naňho. „A s va​mi to bolo určite tak isto."
Jamie sa usmial popod fúzy a pozrel na ňu. „Pripúš​ťam, že som to mal ľahké, až... donedávna."

Frances sa zamračila a pozrela naňho. „Myslím, že je načase, aby sme sa vážne porozprávali."

Jamieho myseľ však ostala pri slove „donedávna". Bo​li vôbec časy, keď ešte nepoznal Axiu? Prvý deň, keď ležala pod ním, keď ju prehodil cez koleno, keď ho na​padla a spôsobila mu modrinu na oku, keď vymaľovala voz, keď zaspala v sedle pred ním, keď mu ležala v ná​ručí a...


a pripravili plány na sobáš. Možno by mohol byť

tajný a neskôr by sme to povedali otcovi a..."

„Sobáš?" nechápal Jamie, pretože nepočúval, čo ho​vorila predtým.

Frances významne zažmurkala. „Myslela som, že chceš Maidenhallovo zlato. Moje dedičstvo."

„Ja..." Nerád počul, že sa o tom hovorí tak otvorene.

„To je v poriadku," povedala a pritisla si prsia o jeho rameno. Keď si všimla, že Jamie je mysľou niekde inde, pustila ho, zakryla si rukami tvár a rozplakala sa. „Ach, James, ty nevieš, čo ma čaká. Otec mi vybral otrasného muža. Nikdy nezažijem lásku a nebudem mať deti. Viem to. Bola som uväznená od svojich troch mesiacov a osta​nem väzňom aj po sobáši. Ach, ako to vydržím?"

Jamie urobil čo vždy, keď videl plačúcu ženu: objal ju a hladkal jej chrbát, aby sa upokojila.

„Viem, že Axia mala v úmysle byť protivná, keď mi povedala, že ty dúfaš, že sa so mnou oženíš, no moje prosby boli vypočuté. Snívala som o tom, že mi otec po​šle niekoho pekného a očarujúceho a že by sme mohli... Nie, ani sa to neodvážim vysloviť nahlas."

„Hovor," zašepkal. Obával sa, že už pozná odpoveď.

„Že ma ten muž zachráni pred tým hrozným manželstvom, o ktorom viem, že bude horšie než väzenie, v kto​rom som po celý život bývala."

„Tvoj otec mi dôveruje. On..." začal Jamie.

„A čo tvoja rodina?" nedala sa Frances. „Je taká chu​dobná ako Axiina? Majú v zime teplo? Ako vyzerá ich strava?"

Jamie prehltol a spomenul si na Berengariin opis roz​varenej šošovice a jej sen o teple. Neskôr, pri Axii, začal zabúdať na svoje povinnosti a na zodpovednosť k rodi​ne, no Frances ho vrátila do reality.

Frances mu oboma rukami pevne zovrela plece a na​liehavo naňho pozrela. „Mohli by sme sa tajne zoso​bášiť. Keď už budeme manželia, otec s tým nebude môcť nič robiť. Naše manželstvo nemôže zrušiť."

„Ale..." Jamie nechcel nič povedať, no čo ak sa Maidenhall nahnevá tak, že ju vydedí?

Frances sa usmiala, akoby mu čítala myšlienky, a riek​la: „Ľudia sú takí očarení otcovým bohatstvom, že za​búdajú, že moja matka bola jedinou dcérou veľmi bohatého muža. Ak mi otec nič nedá, ostanú mi po​zemky, domy a jeden dva zámky po starom otcovi. Mám vlastný, pomerne značný príjem." Usmiala sa naňho. „A neverím, že môj kupecký otec bude sklamaný, ak sa vydám za grófa so starodávnym menom Montgomery."

„Asi nie," odvetil zmätene Jamie.

Pozrela naňho so slzami takmer na okraji mihalníc. „Zachrániš ma, však? Kvôli mne? Kvôli svojej rodine?"

Jamie ju pevne chytil za plecia a držal na dĺžku lakťa. „Urobím, čo sa dá, aby - aby som ťa zachránil, no česť ma núti, aby som požiadal tvojho otca o dovolenie. Ne​môžem to urobiť tajne. Musíme mať jeho súhlas."

Frances odvrátila hlavu, aby jej nevidel do tváre. Pre​dovšetkým, nedovolí, aby sa zvesť o ich sobáši dostala až k Axiinmu otcovi. „Nestarám sa o jeho súhlas. Väznil ma po celý život. Predá ma každému mužovi, čo má zla​to. Nezaslúžim si šťastie ako každý druhý?"

„Nehovor tak o svojom otcovi. Ne..." Jamie vedel, čo s ním nie je v poriadku. Zdalo sa, že nedokázal roz​mýšľať. Manželstvo je závažný krok a nedá sa brať na ľahkú váhu. Ak si rozhnevá človeka bohatého, ako je Maidenhall, čo sa stane s jeho rodinou? Musí na ňu myslieť. „Ja budem...."

„Ty ma nemáš rád," utrúsila Frances a trucovito otrčila dolnú peru. „Ty ma vôbec neľúbiš."

„Ale samozrejme, že ťa mám rád," odvetil Jamie, no sám cítil, že to neznie presvedčivo. Pravdu povediac, veľa o Frances nerozmýšľal.

„Myslím, že ťa chápem," chladne vyslovila Frances. „Vždy to tak bolo. Napokon, som Maidenhallova dedička a to mužov desí. Nijaký muž ma nemôže milovať pre to, kto som. Chcú len peniaze. To Axia vzbudzuje u mužov lásku. Pozri na Toda, je odpudzujúci. Miluje ju. Ten tvoj Rhys z nej nemôže spustiť oči. Dvorí sa jej. Do​konca aj Thomas na ňu myslí. Iba mňa muži nevidia pre moje zlato. Axia má pravdu, nie som človek, som otco​vo zlato."

Po týchto slovách sa otočila a pohla sa smerom k tá​boru. Jamie ju chytil za plece. Joby vždy vravela, že stačí, aby žena povedala Jamiemu smutný príbeh a on zmäkne ako dažďová voda.

„Frances," riekol nežne, „to nie je pravda. Si veľmi pôvabná žena. Každý muž by bol šťastný, keby si sa sta​la jeho ženou."

„Ach, Jamie," vyhŕkla a hodila sa mu okolo krku. „Ve​dela som, že ma miluješ. Vedela. Urobím ťa šťastným. A tvoja rodina bude mať teplo a jedlo a všetko najlepšie, čo sa za maidenhallovské peniaze dá kúpiť. Uvidíš. Bu​deš najšťastnejší muž na zemi."

Odtiahla sa a chytila ho za ruku. „Poď, povieme to ostatným."

Rozžiarili sa jej oči, lebo na niečo prišla: „Áno, a mu​síš napísať môjmu otcovi. Aj ja mu napíšem. Oba listy pošleme tým istým poslom. Som si istá, že otec bude súhlasiť a že bude rád, keď jeho dcéru budú oslovovať titulom grófka. Poď, poď, neváhaj." Zastala a pozrela naňho. „Niečo nie je v poriadku? Nechcel si práve toto? Oženíš sa s Maidenhallovou dedičkou. Prosím ťa, po​vedz mi, nechcel si práve to?"

„Áno," zamrmlal. „To je to, čo musím urobiť. To je to, čo potrebuje moja rodina."

Frances roztiahla ruky a zakrútila sa. „Som tá naj​šťastnejšia žena na svete. A ty? Nie si aj ty šťastný?"

„Ó áno," odvetil, „veľmi, veľmi šťastný. Naozaj." No v jeho hlase bolo počuť zvuk smutnej rezignácie. „Poď," povedal pomaly, „musíme sa vrátiť k ostatným."

„Áno, musíme im to povedať," šťastne vyhlásila Fran​ces a potom zastala. „Ale, Jamie, drahý, nehovor o tých listoch pre otca. Axia bude... Nuž, veď vieš, aká je. Jed​noducho povieme, že sa tajne vezmeme. Vyhovuje ti to?"

„Áno, pravdaže," utrúsil Jamie a potom s hlbokým po​vzdychom sa pobral za ňou po chodníku späť do tábora.

Moje najdrahšie sestry,

všetky vaše sny sa splnili. Vyzerá to tak, že sa asi ožením s Maidenhallovou dedičkou. Nie, nemyslím si, že je to sobáš z lásky, to nie. Frances potrebuje zachrá​niť. Potrebuje ochranu a my zasa novú strechu. Neuza​tvárajú sa tak všetky najlepšie manželstvá?
Napriek tomu neverím, že sa sobáš uskutoční, preto​že trvám na povolení jej otca. Keďže už dohodol dcérin sobáš, pochybujem, že bude súhlasiť. Frances si však myslí, že jej dá zvolenie, a potom sa ihneď zosobášime.

Dám vám vedieť, ako sa to skončí.

Spomínate si na Axiu, o ktorej som vám písal? Ukáza​lo sa, že je celkom užitočná, pretože vie výhodne predá​vať a kupovať, nech prídeme kamkoľvek. Hoci počas predaja vyhlasovala nehanebné, no veľmi zábavné klam​stvá, aby zarobila, predala celý náklad látok výmenou za peniaze a živé zvieratá. Niektoré vymenila s miestnym ob​chodníkom za sto párov topánok a za časť peňazí kúpila tisíc gombíkov od vdovy, ktorá sa vracala z manželovho pohrebu. Potom nás všetkých, samozrejme okrem dedičky, zamestnala našívaním gombíkov na topánky a na dru​hý deň ich predala dvakrát drahšie, ako ich kúpila.

Rhys vraví, že v priebehu jedného týždňa strojnásobi​la hodnotu pôvodnej látky a smeje sa, že o mesiac bude môcť kúpiť dom. Mám obavy, že Rhys je do nej zaľúbe​ný. A Thomas tiež.

V každom prípade, vďaka Axiinmu výhodnému pre​daju som doteraz nemusel utratiť ani mincu z Maidenhallovej peňaženky.

Niekoľko dní ostaneme v dome Lachlana Tevershama a budeme čakať na príchod Maidenhallových vozov a listu od Francesinho otca, takže mi môžete písať tam.

Obe vás bozkávam a modlím sa za vás.

Váš milujúci brat

James

P. S. Mrzí ma to, ale ten purpurovočervený hodvábny kabátec sa zničil, keď po mne Axia hodila horiace pole​no. Neznepokojujte sa však, pretože popáleniny sa mi rýchlo zahojili.

„Tak?" spýtala sa Joby svojej sestry. „Čo si myslíš teraz? Chystá sa oženiť s Maidenhallovou dedičkou, som o tom presvedčená. A som si istá, že Perkin Maidenhall bude rád, že sa jeho dcéra vydá za Jamieho. Napokon, je to gróf."

„Nie som o tom taká presvedčená," oponovala Berengaria, keď sa zhlboka nadýchla vône kvetov, ktoré rástli v malej záhradke za starým zámkom. „Myslíš si, že keby ten bohatý muž ponúkol svoju dcéru Jamiemu, náš brat by odmietol Maidenhallovu dedičku? Alebo nejaký iný muž? Určite musia jestvovať skryté dôvody, že ju núka synovi bohatého kupca, hoci existuje kopa schu​dobnených mužov s titulmi, ktorí by si ju radi vzali."

„To je pravda," prikývla zamyslene Joby, no teraz o tom nechcela rozmýšľať. „Čo si myslíš o tej Axii?"

Berengaria otáľala s odpoveďou. „Myslím, že je to najzaujímavejšia osoba, o akej som kedy počula."

„Zaujímavá? Myslím, že tá žena, čo sa vracala z man​želovho pohrebu, ju nepovažovala za „zaujímavú". Ču​dujem sa, že tú Axiu niekto nehodil do hnoja."

„Na druhej strane, čo by tá žena robila s tisíckou gombíkov? Možno bola rada, že sa našiel niekto hlúpy, kto ich kúpil."

Joby sa prestala prechádzať a pozrela na Berengariu. Zdalo sa, že si z nejakého dôvodu vymenili úlohy. Ušti​pačná a pochybovačná bola zvyčajne Joby, no teraz bo​la Berengaria tá, ktorá preniesla žiaľ do peňažnej úrovne. Z nejakého dôvodu bolo na tej Axii niečo, čo sa Joby nepáčilo.

„Ach, Joby," vzdychla si Berengaria, „nikdy nie si ro​mantická? Bojíš sa, že náš drahý brat, ktorý je veľmi ro​mantický, sa zaľúbi do tej chudobnej Axie a my nikdy nebudeme mať dostatok jedla?"
„Podľa teba je do nej už zaľúbený," zašomrala Joby. „Čo však myslíš tým, že je náš drahý brat romantický? Vari z neho urobila takého dobrého vojaka romantika?"

„Pravdaže."

„Si blázon! Čo je romantické na zabíjaní a mrzačení?"

„Veľmi dobre vieš, že Jamie to všetko nenávidí. Má rád pocit uznania, spravodlivosť a boj dobra so zlom."

„To je pravda," vyslovila pomaly Joby, „ale čo to má spoločné s Axiou? Myslím, že robí z nášho brata šialen​ca. Píše, že ho podpálila." Prižmúrila oči. „Rada by som podpálila ju."

Berengaria nevidomo pozrela do diaľky. „Nazbieraš mi zopár tých čerešňových kvetov? Podľa ich vône bu​deme mať tento rok dobrú úrodu."

Joby vytiahla dýku a z najbližšej čerešne odrezala nie​koľko konárikov. „Čo napíšeme nášmu bračekovi?"

„Chceš povedať, čo by sme mu mali napísať, aby sa naozaj zaľúbil do tej bohatej ženy, o ktorej tvrdí, že sa s ňou možno ožení, no pripúšťa, že jediné, čo od nej chce, je nová strecha?"

„Presne. Nemyslíš si, že Jamieho zmysel pre česť sa zmení na lásku v manželstve, však? Sme priveľmi chu​dobní, aby sme mysleli na lásku."

„A on si nesie na pleciach priveľké bremeno," trpko poznamenala Berengaria. „Matka a ja sme..."

„A ja," dodala Joby. „Chcem byť ako kráľovná a nikdy sa nevydať!"

„Nuž, ja chcem byť ako včelia kráľovná a mať tisíc de​tí. Všetky by ma ťahali za sukňu a objímali."

Joby sa slabo usmiala. „Ešte vždy tu je Henry Oliver. Dá ti..."

„Toto ti nedarujem," zastrájala sa Berengaria a na​tiahla sa za svojou malou sestrou.

Už niekoľko dní husto pršalo. Riečky stúpli a cesty, i tak už dosť mizerné, sa zmenili na bažiny. Blato čľapkalo pod kopytami koni a hromadilo sa pod kolesami vozov, takže sa ťažko otáčali.

Jamie sám seba ľutoval, keď sa pokúšal riadiť pohyb vozov cez bahno. Kedy sa stal zodpovedný za kupecké vozy a hašteriacich sa civilistov? Vždy bol vojakom, mladším bratom, ktorý nemal zdediť titul a majetok, takže sa musel potĺkať svetom ako vojak.

Majetok však neexistuje, alebo áno? pomyslel si, keď pritiahol uzdu, aby znova zastavil koňa. Dážď padal tak silno, že sotva videl a cez hukot prúdu vody padajúceho na zem nič nepočul.

Zosadol z koňa a brodil sa bahnom k vozu, ktorý zno​va zapadol. Blato mu siahalo po členky a zdalo sa, ako​by bol pokrytý chladným vlhkým slizom. Prirodzene, aj keď sa plahočil blatom, vedel, že jeho skutočným prob​lémom nieje dážď, ale Axia. Zdalo sa mu, že kým ju ne​stretol, nikdy v živote nemal nijaké problémy. Čo je zápas na život a na smrť v porovnaní s tým, čím prešiel, odkedy ju stretol?

Práve keď si myslel, že sa spriatelili, všetko sa v oka​mihu zmenilo. Prv než stihol Frances zastaviť, zbehla do tábora a nahlas oznámila, že sa s Jamiem budú brať. Jamie pochyboval, či niekedy zabudne na výraz Axiinej tváre. Zradu, bolesť, nedôveru - to všetko len v zlomku sekundy prečítal v jej očiach, skôr ako sa otočila a pre​stala s ním hovoriť definitívne. Odvtedy sa s ňou pokúsil porozprávať asi dvakrát, chcel jej vysvetliť, že nie je slobodný človek, že preňho je manželstvo obchod a že sa nemôže riadiť svojím srdcom. Pretože keby sa ním riadil... Axia ho však nepočúvala. Vždy sa mu vytrhla z rúk a odmietala s ním hovoriť. A neskôr, keď roz​mýšľal o svojom srdci a o povinnosti k svojej schudob​nenej rodine, povedal si, že je možno lepšie, že s ním Axia nehovorí. No keď o dva dni informovala ostatných, že sa stala nehoda a zvyšok toho dobrého syra asi vypa​dol z voza, mal pocit, že sa rozplače.

Nálada sa mu pokazila úplne, keď toto ráno Axia ob​darovala Rhysa vankúšikom plneným husím perím, kto​ré šetrila pre Jamieho.

Takže dnes, o niekoľko hodín, ak Boh dá, budú v do​me jeho priateľa a bývalého spolubojovníka, Lachlana Tevershama, kde budú suché postele a teplé jedlo a mož​no sa všetci budú cítiť lepšie.

Jamie videl cez závoj dažďa iba dračí voz, ako ho kaž​dý nazýval, ktorý si pred ním kliesnil cestu. Na jeho prí​kaz sa v ňom viezli obe ženy, pretože bol ľahší a mal väčšiu nádej prejsť cez blato. Druhý voz, plne naložený stanmi a nábytkom, často zapadal.

Neprešla ani sekunda a Jamie videl, že ho bude mu​sieť znova tlačiť. Rhys a Thomas - aby ich čert vzal! -jazdili vedľa prvého voza, takže zostal iba on, kočiš a Tode, ktorý bol vnútri, aby sa pokúsili dostať voz z blata.

Jamie bol taký zaujatý skúmaním kolesa, že spočiatku vôbec nevnímal Toda, ktorý vedľa neho kričal: „Kame​ne! Dajte pod kolesá kamene. Alebo konáre. Hocičo."

Jamie prikývol. Pravdaže. Myseľ mu natoľko zamest​návali osobné problémy, že nedokázal rozumne uvažovať o obyčajných veciach. George sedel vpredu a pokúšal sa upokojiť kone, vyplašené z bleskov, ktoré križovali oblohu nad nimi, zatiaľ čo Jamie a Tode skúšali nájsť niečo, čo by mohli položiť pod pravé zadné koleso, aby malo pevný podklad.

„Môžeš potlačiť?" zvolal Jamie na Toda a videl, že pri​kývol. Voda mu stekala po tvári, kvapkala z nosa a vytvá​rala kanáliky v hlbokých jazvách, ktoré mu špatili tvár.

Keď Jamie zavolal aj kočiša, oprel sa plecom o jeden bok voza a Tode urobil to isté, pričom sa mu krátke no​hy zaborili do bahna.

„Si pripravený?" zvolal Jamie a keď George švihol bičom, potlačili. Nebolo ľahké nájsť koľaj v blate, obaja sa šmýkali, no Jamie videl, že voz sa čoskoro pohne. „Znova!" zreval. „Silnejšie! Napni svaly!"

Práve keď sa voz takmer vyslobodil z bahna a zdalo sa, že o dve minúty už bude na rovnej ceste, Jamie sa ocitol na zemi v bahne a na hrudi cítil stovky úderov rozhnevanej ženy.

„On nemôže! Nemôže!" kričala naňho Axia a udiera​la ho do tváre a do hrude.

Jamie zdvihol ruky a pokúšal sa chrániť pred jej údermi; bahno pod nohami ho pohlcovalo ako veľká morská príšera, ktorá ho chce zjesť. Vtedy pribehol Rhys a schmatol ju okolo pása ako vrece zrna a odtiahol ju od Jamieho.

Jamie bol tak hlboko zarytý do bahna, že sa musel chytiť kolesa, aby sa z neho dostal. „Čo sa s ňou poro​bilo?" zreval a zotieral si blato z tváre.

Rhys, ktorý ešte vždy držal Axiino zápasiace telo, mykol plecom.

„Pusť ma! Pusť ma!" kričala Axia z celej sily a po​kúšala sa dostať z Rhysovho zovretia.

Jamie sa pripravil na jej opätovný útok a kývol na Rhysa, aby ju pustil.
Axia však nešla k Jamiemu, ale so sukňou prehode​nou cez ruku bežala cez blato, ako vládala, rovno k Todovi, ktorý sa bezvládne opieral o voz. Priložila mu ruky na tvár, a pokúšala sa mu z nej zotrieť vodu. Upreto naňho pozrela. Oči mal zatvorené, zdalo sa, že nejaví známky života.

„Pozri, čo si urobil!" skríkla na Jamieho. „Bodaj sa pražíš v pekle!" Pozrela na Rhysa. „Pomôž mi. Musíme ho dostať do voza."

Rhys aj Jamie podišli k nej, no Axia mu zatarasila ces​tu a zastavila ho pohľadom.

Sú milenci, prišlo mu na um nečakane. Preto ho tak chráni. Preto nechce mať pri sebe iného muža. Tí dvaja sú milenci.

Hnev mu dodal novú energiu a keď Rhys ustúpil, Ja​mie zreval na kočiša a obaja muži potlačili. Zdalo sa, že Jamie dostal silu Herkula, a keď sa voz vyslobodil z bla​ta, tlačil ho ďalej.

Keď mu Rhys položil ruku na plece, Jamie si ju ne​všímal a tlačil ďalej. Pod šatami premočenými od dažďa a blata sa z neho cícerkom lial pot. Rhys musel vynalo​žiť všetku silu, aby ho odtrhol od voza. A keď sa k nemu Jamie obrátil, výraz na jeho tvári donútil Rhysa ustúpiť. Nepovedali si ani slovo a Rhys nasadol na koňa a prešiel k druhému vozu.

Jamie, priveľmi nahnevaný, aby hovoril, priveľmi na​hnevaný, aby premýšľal o tom, prečo je nahnevaný, takis​to nasadol na koňa a jazdil popri voze, až kým nedorazili k vrátam Lachlanovho domu. Vo chvíli, keď vošiel dnu, čakalo ho mocné a srdečné objatie priateľa.

„Jamie, chlapče," povedal Lachlan Teversham a obla​pil svojho mladšieho priateľa okolo pliec. Lachlan bol ako medveď, obrovský, s húštinou červenohnedých vlasov a veľkým huňatým obočím. Jamie dobre vedel, že tento muž bol na bojovom poli postrachom a vedel za​siať strach do sŕdc mužov už len svojou prítomnosťou.

Napriek svojej veľkosti a niekedy divému správaniu sa zdalo, že Lachlan nikdy nedesil ženy. Jedna žena raz Jamiemu povedala: „Kto by sa bál muža s takými ústami?"

„Si to ty, tam vnútri?" spýtal sa Lachlan a potom sa mu veľkou labou pokúšal vyčistiť líce.

Jamiemu však nebolo do smiechu. Zlostne sa vykrútil z Lachlanovho objatia a vrátil sa späť k vozom. „Zabez​pečte ich!" zvolal na kočišov. „A ty, chlapče, postaraj sa o kone. Oľutuješ, ak zistím, že si s nimi zle zaobchádzal."

Lachlan, ktorý vyzeral ako starý Viking, stál v daždi a prekvapene civel na Jamieho. Poznal ho už ako chlap​ca a nikdy nestretol očarujúcejšieho človeka. Nikdy ne​videl mladého Jamieho správať sa tak hrubo.

Thomas zosadol z koňa, zotrel si dážď z tváre a kývol hlavou k namaľovanému vozu, kde pomáhali zostúpiť Frances. Široké voskované šaty mala vyhrnuté, aby osta​li suché. Lachlan, ktorý jej nevidel do tváre, pozrel na Thomasa a spýtavo nadvihol obočie, akoby chcel pove​dať: To ona zapríčinila Jamieho hnev?

Thomas, ktorý poznal Lachlana už roky, sa k nemu naklonil a povedal: „Dve ženy."

Lachlan zaklonil hlavu a rozrehotal sa, lebo pochopil, že jeho mladého priateľa nič netrápi, iba ženy. Lachlan by si nikdy nepomyslel, že Jamie, s takou tvárou, by mo​hol mať čo len trocha starostí so ženami.

„Hrom a peklo!" zvolal Jamie, keď pozrel do voza a zistil, že Axia a jej... jej milenec - takmer si odpľul pri tej myšlienke - zmizli.

„Kde sú?" zreval na paholka, ktorý sa pokúšal dostať kone z dažďa. Chlapec samozrejme nevedel, o kom Jamie hovorí, a rýchlo ušiel pred tým rozzúreným zablate​ným netvorom.

Jamie sa obrátil k Lachlanovi. „Nevidel si ich? Dievča s mužom, veľmi nízkym a..." ako má Toda opísať?

Videl, že Lachlan nemá potuchy, o čom hovorí.

Tode nechcel, aby ho videli, svitlo Jamiemu a domys​lel si, kde bude, pretože dobre poznal Lachlanov dom.

„Postaraj sa o nich," zakričal na Rhysa a kývol hlavou smerom k vozom. Potom schmatol lampáš a pohol sa k stajniam. Ak sa chce niekto skryť, tak pôjde práve tam. Nevedel si predstaviť Toda, ako vchádza do Lachlanovej vysvietenej veľkej haly.

So zdvihnutým lampášom bežal od jednej stajne k druhej a nazeral dnu. Nevedel, čo urobí, keď ich náj​de, vedel však, že ju má na starosti a že má právo, aby...

Na konci stajní stála stará miestnosť na jazdecký výstroj, ktorá sa už dávno používala len ako skladisko, a práve keď sa Jamie chystal odísť, zbadal slabé svetlo pod dverami.

Nahnevane vyrazil dvere a na svoje zdesenie a pre​kvapenie, videl Axiu, ako vyzlieka Toda.

V prvej chvíli sa chcel na ňu vrhnúť a na Toda vytasiť meč. Vtedy však Axia obrátila k nemu strhanú tvár. Ne​mala výraz milenky, ale tej, čo sa veľmi bojí, priam desí.

„Pomôž mi, pomôž," zašepkala trasúcim sa hlasom.

Jamieho razom opustil hnev. Položil lampáš a podišiel bližšie. „Ako ti môžem pomôcť? Som ti k službám."

„Jeho nohy," zmohla sa na šepot, akoby ju slová na​toľko rušili, že nemohla hovoriť.

Tode ležal na slame a špinavých konských dekách. Tvár mal odvrátenú, takže bolo vidieť iba jej zdravú stra​nu a Jamie videl, že je na smrť bledý. „Zoženiem nieko​ho, kto mu pomôže..."

„Nie!" schmatla ho za obe ruky Axia. „Prosím," vy​slovila so slzami v očiach. Kvapkala z nej voda, tmavé vlasy sa jej lepili na hlavu, šaty mala premočené a Jamie vedel, že jej je zima, je unavená a hladná. Zdalo sa však, že si to vôbec neuvedomuje. „Je hrdý a nechce, aby ho videli. Dokážeš to pochopiť?"

Jamie si bol istý, že nik nechápe hrdosť lepšie než on. „Čo mám robiť?"

Axia nestrácala čas a otočila sa späť k priateľovi. „Má bolesti. Veľké bolesti. Pomôž mi, aby sa zohrial a bol v suchu. Vyzleč mu šaty."

„Dobre," odvetil Jamie. Prešiel k Todovi a začal mu vyzliekať nohavice. Boli však vlhké a prilepené na kožu, a tak vzal dýku a rozrezal ich, čím odhalil Todove holé nohy. Jamie videl zmrzačených mužov na bojovom po​li a myslel si, že sa zocelil, no nikdy nevidel nič také ako Todove nohy. Vyzerali ako surové mäso, na nich veľké a malé jazvy, veľké vyvýšeniny na koži, pripomí​najúce hrebene. A zdalo sa, že pod kožou mal polá​mané kosti poskladané do čudných uhlov. Ako vôbec dokáže chodiť? A ak chodí, ako znesie pri každom kro​ku toľkú bolesť?

Keď Jamie pozrel na Axiu, zbadal, že drží fľašu s ne​jakou tmavou tekutinou.

„Nalej si z nej trocha do dlaní a masíruj mu tým no​hy. Rýchlo!"

Jamie cítil teplo z olejčeka, už keď mu ho Hala na ru​ky. Keď sa dotkol Todových obnažených nôh, boli stu​dené ako smrť. Keď pozrel na Axiu, videl v jej tvári hrôzu. „Podaj mi to," prikázal jej a vzal od nej fľašu. Ve​del trocha o tom, aké je to byť prechladnutý, pretože strávil istý čas u príbuzných na Vysočine. Škótske leto môže byť chladnejšie než anglická zima.
Mal väčšie a silnejšie ruky než ona, olejom nešetril, kým ho vtieral do Todovej chladnej kože. „Choď do staj​ní, nájdi môjho koňa a pozri do tašiek pri sedle. Sú tam nejaké šaty a mali by byť suché. Vezmi ich. Neváhaj! Ak ťa niekto uvidí, povedz mu, že sú pre mňa. A prines mi fľašu z mecha na boku."

Axia slabo prikývla a vybehla z malej kamennej miest​nosti do stajne, kde rýchlo našla Jamieho koňa a sedlo na drevenom stojane pri stene. Trvalo iba niekoľko mi​nút, kým vybrala šaty z dobrej anglickej vlny a plochú striebornú cestovnú flašu. Držala ich od seba, aby ich nezamokrila šatami a chystala sa naspäť, no zastavili ju slová paholka, ktorý stál za stenou stajne.

„Počul som, že je to Maidenhallova dedička," riekol ticho muž. „Má to byť tajomstvo, no každý to vie."

„Rád by som v tom mal prsty. Predstav si všetko to zlato! Mal by si všetko, po čom si kedy túžil!"

„Navrhneš jej manželstvo?"

„Cha! Prehodím si ju cez sedlo a pôjdem za jej otcom žiadať výkupné."

Po tomto sa Axia opatrne rozbehla po slamou pokry​tej dlážke. Keď sa vrátila k Jamiemu, videla, že už Todovi vyzliekol šaty okrem kúska látky na bedrách a olejčekom mu masíroval hruď a ruky.

„Videl ťa niekto?" spýtal sa a keď pokrútila hlavou, po​vedal: „Dobre. Nechcem, aby boli zvedaví. Mali sme na to myslieť predtým." Spomenul si, ako jazdili s Berengariou na koni a vždy spôsobili zmätok. Potom okolo nich poskakovali deti a vykrikovali: „Slepaňa! Slepaňa!" Jamie si nevedel predstaviť, čo by sa stalo, keby Tode prešiel stredom dedinskej ulice.

„Oblečiem ho," vyhlásil Jamie, „a chcem, aby si doň​ho dostala toto." Hlavou ukázal na fľašu. „Toľko, koľko znesie." Keď naňho pochybovačne pozrela, dodal: „Je to len obyčajná škótska. Najlepšia. Urob, ako vravím!"

Axia nepatrne kývla na znak súhlasu, kým zvinula konskú deku a položila ju pod Todovu hlavu. Potom mu pomaly začala nalievať whisky do úst. Zo skúsenosti ve​dela, že je pri vedomí, no pre bolesť v nohách si želal, keby nebol.

Todovo nahé telo bolo oveľa ťažšie obliecť, ako si Jamie myslel. Napriek tomu, že nohy mal krehké, hornú časť te​la mal ako každý zdravý mladý muž, navyše ťažkú od sva​lov, ktoré si vypracoval, akoby chcel vyvážiť svoju slabú dolnú polovicu. Zdalo sa, že prešla celá večnosť, kým sa Tode rozkašľal od whisky, čo mu Axia rozvážne vnútila.

„Nie," podarilo sa vysloviť Todovi, pričom odvrátil hlavu. „Nechaj ma spať."

„Dobre," prikývla Axia, ktorá mu sedela pri hlave a odhrnula mu vlasy z tváre. Teraz sa už zdalo, že sa mu do líc vrátila farba. „Prosím ťa, spi. Budem tu s tebou. Neopustím ťa." Siahla pod prikrývku, chytila Toda za veľkú ruku a priložila si ju k vlhkým prsiam.

Nemala potuchy, ako dlho tam sedela, no keď ju Ja​mie začal ťahať preč, vzpierala sa.

Chytil ju za bradu a obrátil ju tvárou k sebe, aby sa naňho pozrela. „Som chorý z toho, že ma považuješ za svojho nepriateľa. Si mokrá a studená a..."

„Neopustím ho," odvetila zúrivo a vytrhla sa mu z ru​ky. „To pre teba je takýto."

Jamie na chvíľu ustúpil, prešiel si rukami po tvári a pri každom pohybe zo seba odstránil napoly uschnuté kúsky blata. Už sa naučil, že nemá zmysel sa s ňou há​dať. Mohol by ju nútiť ísť do domu, prezliecť sa do suchých šiat, no nepochyboval o tom, že kým by ju nepriviazal vnútri priateľovho domu, našla by si cestu von.


Bez slova vzal hrubú konskú prikrývku z háka na ste​ne, potom ju ovinul okolo nej. Keď ju zabalil, zdvihol ju a pevne objal. „Buď ticho, inak ho zobudíš," zašepkal jej do ucha, keď sa začala vzpierať.

„Pusti ma," hnevala sa, no Jamie sa nevzdával.

Sadol si na slamou prikrytú dlážku, oprel sa o chlad​nú kamennú stenu a pritiahol si ju na kolená chrbtom k sebe. Keď s ním aj naďalej zápasila, slabým hlasom povedal: „Prosím ťa, už mi neubližuj. Odkedy som s te​bou, telo mám samé modriny a rany. Začínam krvácať už pri pohľade na teba."

Keby povedal niečo iné, hnevala by sa ďalej, zápasila by s ním, no jeho humor z nej vyhnal všetok hnev. Na svoje veľké zdesenie sa oňho oprela a rozplakala sa.

Jamie ju choval v náručí ako malé dieťa. Zabalená v hrubej prikrývke mu slzami máčala krk, o ktorý sa opierala.

Neplakala dlho. „Prepáč," zašepkala. „Nikdy neplačem. Nik ma nedonúti plakať."

„Okrem mňa. Áno. Vždy tak pôsobím na ženy."

„Klameš," oponovala a poťahovala nosom. „Pochy​bujem, či si niekedy nejakú ženu rozplakal."

Nemal v úmysle odpovedať na túto poznámku, no bol si istý, že sa nikdy tak netešil z toho, že drží v náručí že​nu, ako teraz ju. I napriek tomu, že bola ako beztvará hrča v zapáchajúcej prikrývke. „Porozprávaj mi o Todo​vi," povedal nežne. „Prečo je takýto?"

Axia cítila, že sa po daždivých dňoch konečne zohriala. Dážď neprestal ani na chvíľu, aby si mohli zalo​žiť oheň. Frances drankala, aby sa zastavili v hostinci, Jamie však vravel, že je to priveľmi „nebezpečné". Keď ľudia nevedia, kto sú, ako to môže byť nebezpečné? Napriek tomu predstava nebezpečenstva donútila Axiu myslieť na to, že by si mala zapamätať niečo dôležité, no v tej chvíli nevedela čo.

Schúlená v jeho náručí sa cítila tak hrejivo a bezpečne. Čelom sa túlila k jeho krku a keď ju niečo poškriabalo, odtiahla sa a strhla veľký kus napoly uschnutého blata z jeho tváre. Nanešťastie s ním vzala aj zopár vlasov.

„Joj!" zhíkol a keď na ňu vyčítavo pozrel, akoby chcel povedať „Zasa si mi ublížila", usmiala sa a znova sa oprela.

„Vedel si, že blato je veľmi dobré na pleť?" spýtala sa. „Robila som pokusy s blatom zmiešaným s rastlinami z rybníka a..."

„Blato a sliz?"

„Uhm. Veľmi jemné bahno, veľmi jemný sliz. Keď tá​to zmes na pokožke uschne, pleti to prospeje."

Vyznelo to tak vedecky, že odpovedal rovnakým tó​nom. „Áno, Frances má takmer dokonalú pleť."

„Cha! Frances je zbabelec. Nikdy mi nič nedovolila na sebe vyskúšať. Ale Tode..." Pozrela znepokojene sme​rom k spiacemu Todovi.

„Porozprávaj mi o ňom," zašepkal. Cítil, že nechce.

Začala sa mu v lone hniezdiť. „Musí ti byť zima. Do​nesiem ti zo stajní druhú prikrývku. Alebo ešte lepšie, môžeš sa vrátiť do domu. Musíš byť hladný a tvoj pria​teľ ťa bude hľadať." Bolo ťažké hýbať sa, pretože ruky mala zamotané do prikrývky, no keď sa pohla, zatlačil ju späť a pevne držal.

„Aspoň raz nebude po tvojom. Viem, že máš v úmys​le zostať tu s ním, no mienim tu zostať s tebou. Rozu​mieš? Tentoraz bude po mojom."

„A nie je vždy po tvojom? Vždy si presadíš svoje."

„Ozaj? Nemyslím, že bolo nevyhnutné, aby si šla na tento výlet. Chcel som, aby sa ten hrozný voz nechal premaľovať. Chcel som..."


„Chcel si sa oženiť s Maidenhallovou dedičkou."

„Myslím, že chcel nie je správne slovo. Musím pod​porovať svoju rodinu a nemôžem sa oženiť, s kým chcem. Možno nevieš, že muži v mojom - v mojom po​stavení, my nie sme slobodní. Keby sme sa mohli slo​bodne oženiť, s kým by sme chceli, možno by sme si vzali komornú."

„Alebo dievča s jazvami po kiahňach."

„Áno," odvetil Jamie spôsobom, ktorým jej dal naja​vo, že o tejto téme sa s ňou nebude rozprávať. „Takže, porozprávaj mi o Todovi. Máme na to celú noc a ty mi to povieš."

Axia sa zhlboka nadýchla. „To mu urobil jeho otec."

Jamie už mal podozrenie, že Todove poranenia neza​vinila nehoda. „Aby z neho urobil žobráka?" spýtal sa, pretože už počul o takýchto praktikách a videl mrzákov, o ktorých si myslel, že takí neboli od prírody. No nikdy nevidel čosi také ako Todove nohy.

„Aby ho vystavoval," poznamenala ticho Axia. „Chcel ho voziť po Anglicku a ukazovať ľuďom za peniaze."

„Namiesto toho ho poslali k dedičke."

Axia chcela povedať „ku mne", no nepovedala. Keby James Montgomery vedel, že ona je dedička, navrhol by jej manželstvo? „Áno," riekla súcitne. „Perkin Maidenhall ho videl pri „tvorení", a tak chlapca kúpil a poslal k... k dedičke."

„Spolu s tebou?"

„Ach áno," vyslovila, akoby povedala žart. „Zdá sa, že má rád stratené existencie a čudákov."

„Ty nie si stratená existencia. Ty si..."

„Áno? Čo som?" Znehybnela a čakala jeho odpoveď.

„Si neobyčajná. Si iná než ostatní."

„Ach áno, som neobyčajná, ako je Frances obyčajná."

„Frances," vyslovil sťažka, „je krásna."

Axia sa odrazu otočila, aby mu videla do tváre. „Fran​ces nieje krásna."

„Ó?" nechápavo nadvihol obočie. „Tak čo je potom?"

„Môžeš ma vysmiať, ale vravím ti, že nevieš, čo je krása."

„To je to, čo maľuješ. A pretože sa zdá, že dosť často maľuješ Frances, musíš si myslieť, že je krásna."

„Nie, krása je to, čo vzbudzuje lásku. To je..." Ľahla si späť a pritúlila sa k nemu. „Byť krásny znamená prinútiť niekoho, aby ťa miloval. To znamená, že keď je žena stará a tučná a jej manžel ju ešte vždy vidí štíhlu a nád​hernú, so žiarivými očami a tmavými vlasmi. Byť naozaj krásny znamená viac myslieť na druhých než na seba."

„Takže si krásna?"

„Ty sa mi posmievaš! Nie, nie som krásna. Nikdy ne​myslím na druhých, iba na seba. Ale Tode je veľmi krás​ny. Ty to možno nevieš, ale on riadi celý Maidenhallov majetok. Pozná každého človeka na panstve, pozná všet​ky ich problémy. Keď je niekto chorý, Tode dozrie na to, aby sa oňho postarali; ak je smutný, Tode naňho - alebo na ňu dozrie. Nerobí rozdiely. Mimoriadnu pozornosť venuje malým deťom, pretože ony nevidia, že je iný, ale..." Usmiala sa. „Deti vidia jeho láskavosť. Tode je veľmi dobrý človek."

„No nemá rád Frances."

„Kto vidí za jej tvár, tak ju nemá rád," s odporom vy​slovila Axia. „Okrem teba. Ty za jej tvárou vidíš peniaze. Tak ako každý iný vonku."

„Frances sa nestará o ľudí na panstve?" Myslel na svo​je sestry, ktoré mu vraveli, že on je zodpovedný za de​dinčanov v okolí: „Montgomeryovci vlastnili túto zem celé stáročia, tak ako môžeš prestať byť zodpovedný po hlúpych dvoch rokoch?" taká bola ich filozofia.


„Frances ani nepozná ich mená. Frances chce..."

„Áno, čo chce Frances?"

„Znova sa ma pýtaš, ako jej dvoriť? Mám ti povedať, aby si jej dal viac sedmokrások? Možno by si ju mal zamknúť do izby plnej sedmokrások."

„Nie, nechcel som sa pýtať, ako jej dvoriť. Chcel som..." Áno, čo sa chcel spýtať? „Čo ty chceš v živote?"

„Slobodu," vyhŕkla. „Nežiť uzamknutá v tajnosti. Môcť ísť kam chcem a kedy chcem." Rýchlo sa otočila a pozre​la naňho. „Bol si vo Francúzsku?"

„Veľakrát." Usmial sa a pozrel na ňu. Ešte vždy bol mokrý, telo mal studené, bol pokrytý hrubými kusmi schnúceho blata a v náručí držal dievča zabalené v smrad​ľavej konskej prikrývke. Nič z toho neprispievalo k ro​mantike, no cítil sa, akoby chcel...

Axia sa znechutene odtiahla a usilovala sa uvoľniť z jeho zovretia. „Chceš sa ma pokúsiť zviesť?" spýtala sa s hrôzou. „Takto sa na mňa dívaš? Najprv úbohá zjazvená Diana, potom hlúpa Frances a teraz ja?"

„Nie, samozrejme, že nie," unavene vyslovil Jamie. „Akoby som na to mohol pomyslieť? Keď som s tebou, ne​mal by som sa vyzliecť - mal by som si obliecť brnenie." S väčšou silou, než chcel použiť, ju ťahal späť do lona.

„Môžem tu zostať sama," povedala odmerane. „Ne​musíš tu byť so mnou. Som si istá, že Tode je v poriad​ku. Už mal veľa takýchto záchvatov. Budem tu s ním. Tode a ja nepotrebujeme nikoho iného."

Jamie ju nečakane zovrel, aby nemohla hýbať rukami a aby sa nemohla dostať z prikrývky. „Vy dvaja ste mi​lenci?"

Len na sekundu sa Axia chcela oslobodiť, no držal ju tak silno, že si vzdychla a prestala zápasiť. „Nie, sme len priatelia. Prečo dávaš všetko do takých súvislostí? Vari veľká láska k Frances, čo ti koluje v žilách vo dne a v no​ci, spôsobuje, že nemyslíš na nič iné?"

„Nemilujem Frances a ty vieš, že nie."

„Ale plánuješ sa s ňou oženiť."

„Ako si už povedala, plánujem sa oženiť s jej peniaz​mi. Bude to pre nás oboch výhodný zväzok."

„Pre ňu možno, ty však budeš veľmi nešťastný. Ako vieš, Frances je dosť hlúpa."

„Aj môj kôň je hlúpy, napriek tomu ho mám rád."

Axia si vzdychla. „Nezaujíma ma, s kým sa oženíš."

Jamie hútal o tom, že nikdy nezíska súhlas od jej otca. Alebo jednoducho dúfa, že ho Maidenhall odmiet​ne? Zhlboka sa nadýchol. „Počul som, že otec Gregoryho Bolingbrooka zaplatil dosť, aby získal jej dedičstvo."

„Kde si to počul?" vyštekla Axia.

„Čo robí Maidenhallova dedička, je v záujme Anglic​ka. Ale potom ma jej otec asi neprijme ako svojho zaťa."

„Som si istá, že sa mu bude páčiť, keď bude mať dcé​ru na kráľovskom dvore," poznamenala Axia.

„Ak Maidenhall núti muža, aby zaplatil za sobáš s je​ho dcérou, namiesto toho, aby jej dal veno, prečo by ví​tal sobáš jediného dieťaťa s chudobným grófom ako ja?"

„Možno ju má rád a dovolí jej čokoľvek," odvetila ti​cho Axia.

„Muž, ktorý sa po celý život nikdy neobťažoval vidieť svoju dcéru, nie je schopný toľkej lásky."

„To nie je pravda!" zúrivo vyhŕkla Axia. „Možno ju má veľmi rád. To nemôžeš vedieť."

„Možno," pripustil Jamie, prekvapený prudkosťou jej výbuchu.

„Možno zamkol svoju bohatú dcéru, aby ju chránil," trvala na svojom Axia.

„Kráľovnú tak nechránili v detstve ako Maidenhallovu dedičku. Väzni majú viac slobody ako ona. Zločinci... Čo je to s tebou?" spýtal sa, keď sa pokúšala dostať z je​ho lona.

„Nič. Myslím, že nie je zábavné robiť si žarty z ro​dičov, ktorí nemajú radi svoje deti."

„Ach," chápavo povedal Jamie. „Pre to, čo urobil otec Todovi?"

„Áno," zašepkala a odmietala rozmýšľať o tom, čo povedal. Nechcela na to myslieť. Keď bola Axia s Todom a s Frances, často spomínala otca. Hoci si pravi​delne písali, je pravda, že ho nikdy nevidela, nikdy ho nedržala za ruku... Nie, nechce na to myslieť.

Axia sa znova usalašila v Jamieho lone a zhlboka sa nadýchla, aby sa upokojila.

„Čo by podľa teba povedal Perkin Maidenhall, keby som sa tajne oženil s jeho dcérou?" spýtal sa úprimne Ja​mie. Frances už dvakrát povedala, že sa musia zosobášiť tajne.

Axii sa páčil takýto druh otázky, lebo to znamenalo, že dobre pozná svojho otca. Tode sa jej často pýtal, čo by podľa nej povedal jej otec o tom alebo o onom. Odtiahla sa a pozrela naňho. „Myslím, že Maidenhall by rád vydal svoju dcéru medzi šľachtu, ak by tomu člove​ku nemusel nič vyplatiť."

Jamie si okamžite spomenul na presakujúcu strechu a dedinčanov, ktorí chceli, aby sa Montgomeryovci zno​va stali ich pánmi. „Nič?"

Axia sa usmiala. „Nie veľký kapitál. Manžel dedičky by, pravdaže, dostal, čo jej patrí po matke, ale nie je to tá rozprávková suma. Tú dostane jej manžel až po smrti Perkina Maidenhalla. Teda, ak to bude jeho posledná vôľa."

„Fajn, ak bude dosť jedla na stole a bude sa dať kúpiť zopár akrov zeme, budem spokojný."

„Ak je to všetko, čo chceš, prečo sa trápiš s bohat​stvom Maidenhallovej dedičky? S tvojím výzorom, by si si určite mohol chytiť hociktorú bohatú mladú ženu."

Jamie pokrčil plecia. „Je tu Frances a jestvuje istá neodkladnosť."

„Chápem. Nezáleží na tom, komu sa zapredáš."

„Prestaň!" prikázal. „Nevieš, o čom hovoríš. Nemôžem sa slobodne oženiť. Mám zodpovednosť, o ktorej nič ne​vieš. A čo ty? Za koho sa vydáš? Ako bude o teba posta​rané?" Kým to hovoril, cítil, ako ho to vyčerpáva. Záleží na tom, za koho sa vydá? No kým na to myslel, veľmi dobre si uvedomoval jej telo v objatí.

„Chápem zodpovednosť a nedostatok slobody," vyslo​vila ticho. „Chápem to ako každý." Na dlhší čas zmĺkla a oprela sa oňho. Veľmi dobre vedela, že otec by jej ne​dovolil vydať sa za chudobného rytiera, alebo ostať vyda​tá, ak by sa odvážila tajne zosobášiť. Keby o tom počul, vyčíňal by. Jej otec sa nestal bohatý vďaka tomu, že niečo dával iba tak, zadarmo. Ani svoju dcéru. Predal všetko.

Neprekážalo by mu však, keby sa Frances vydala za toho chudobného rytiera. Možno bolo od Axie kruté, že pokračovala v tejto šaráde, no ak sa Jamie tajne ožení s Frances pre jej peniaze, potom zistí, že nijaké nemá. Zaslúži si to. Axia však veľmi dobre vedela, že zastaví túto šarádu skôr, než Jamie pôjde k oltáru. Ne​záleží na tom, čo sa robí teraz, kým do toho nie je za​tiahnutý jej otec.

Axia sa uškrnula pri predstave, ako zastaví obrad a oznámi, že Frances nemá ani cenu šiat, ktoré má na sebe. Ach, ako sa bude radovať z pohľadu na tvár Jamesa Montgomeryho.

Jedine preto, že jej otec o tomto nevie, mohla hrať tú​to hru až do úplného konca.
Pokiaľ ide o jej vlastný sobáš, nechcela na to myslieť. Len čo prídu do cieľa, šaráda sa skončí a ona sa bude musieť vydať za muža, ktorého jej vybral otec.

Jamie jej položil ruku na čelo. „Myslím, že ťa niečo trápi. Máš tajnosti," vyslovil nežne. „Povedz mi, na čo myslíš?"

Nie! skríkla v mysli, pretože si začala spomínať na tú noc, keď sa milovali. Niekedy sa jej zdalo také vzdiale​né, že ju držal v náručí a bozkával a vravel, že ju ľúbi, a niekedy mala pocit, akoby to bolo včera.

„Na teba!" povedala. „Z teba mi je zle. Pokúšaš sa ma zviesť ako Frances. Alebo ju necháš cudnú do svadobnej noci? Alebo sú to iba chudobné dievčatá ako Diana a ja, ktoré využívaš pre svoje smilstvo? Čo ak si úbohú Dianu oplodnil? Kto sa o ňu postará?"

Jamie ju nečakane pustil. „Si voľná, môžeš ísť," pove​dal chladne. Keď sa pokúšala uvoľniť z prikrývky, po​mohol jej z nej a ona vstala.

Axia sa nahnevala a sama nevedela prečo. Podišla k Todovi. Ruky mal teplé. Keď pri nej zastal Jamie, stis​la pery. „Môžeš ísť. Nemal by si radšej tráviť čas dvo​rením dedičke? Môžem potvrdiť, že sa okolo nej môže krútiť kŕdeľ mužov. A odkedy všetci vedia, že je Maidenhallova dedička..."

„Čože?"

Axia sa neubránila úsmevu nad jeho reakciou; očivid​ne si myslel, že jeho tajomstvo je v bezpečí. „Počula som to v stajniach, keď som šla po prikrývku."

„A nepovedala si mi to?" naliehal.

„Prepáč, ale život môjho priateľa bol pre mňa dôleži​tejší než ochrana zlata."

„Zlato, o ktorom hovoríš, je v osobe tvojej vlastnej sesternice."

To Axiu schladilo. „Áno, choď." Zdvihla hlavu. „Áno, prosím ťa, odíď. Nepotrebujem ťa." „Axia, ty..." Zdalo sa, že stratil reč. „Áno? Ja čo?" spýtala sa a vystrela plecia. Jamie na ňu iba uprene pozeral. Si krásna, chcel po​vedať. Ak je krásou myslieť na druhých, potom Axia, ktorá stála v tejto chladnej miestnosti v mokrých šatách a opatrovala raneného priateľa, bola viac než krásna. No pud sebazáchovy mu zabránil, aby to vyslovil. Nemôžeš ju mať za žiadnych okolností. Musíš sa oženiť pre penia​ze. Mysli na Berengariu, pripomenul si. Mysli na dedin​čanov, ktorí doniesli všetko, čo mali, aby si mal šaty, v ktorých si chcel očariť dedičku. Mysli na... Ach, mysli na hocičo, len nie na túto zablatenú, mokrú, mrzutú, veľko​rysú čarodejnicu, ktorá zabrala každú tvoju myšlienku, od​kedy šiju stretol, vravel si.

„Si nočnou mórou každého muža," povedal ticho a mysle] tým, že nijaký muž by nechcel stretnúť ženu, ktorá by ho zamestnala do takej miery ako ona.

„Pravdaže," odvetila Axia, ktorá si to zle vysvetlila. „Choď za svojou dedičkou a nechaj ma samu," doložila a otočila sa mu chrbtom. „Dobre," odvrkol Jamie a vyšiel z miestnosti.

O niekoľko hodín, po kúpeli a teplom jedle, zdvihol Ja​mie husie brko a začal písať list svojim sestrám.

Posielam list Perkinovi Maidenhallovi, v ktorom ho žiadam o ruku jeho dcéry. Neviem, či mi dá súhlas ale​bo nie. Axia si myslí, že by mal rád grófa za zaťa, nie som si však istý.

Ešte som nehovoril s Lachlanom, lebo všetci si už išli ľahnúť. Pretože prší už niekoľko dní, cesty boli ako dno rybníka a vozy sa ustavične zabárali. Dostali sme sa preto do ťažkostí, predovšetkým sa zranil Axiin priateľ.

Nehovoril som vám o Todovi a teraz ani nebudem, stačí povedať, že ho možno dovediem domov. Potrebu​jeme správcu a on má vynikajúce odporúčania. Berengaria, veľmi sa ti bude páčiť. Uvidíš ho takého, aký je, a ako ho vidí len Axia.

Musím ísť, už je neskoro. Rád by som sa vyspal, no musím ísť pozrieť Axiu, pretože opatruje svojho milova​ného Toda a musím dozrieť, či je v bezpečí.

Obe vás ľúbim a modlím sa za vás.

S láskou

James

„Raz, dva, tri, štyri," povedala Berengaria. „Áno, Axiino meno napísal štyri razy. Je to normálne?"

„Uhmmm," znechutene reagovala Joby. „Máš pravdu. A dedičku spomína iba raz. Ach, ako rada by som šla za ním a naliala mu do hlavy trocha rozumu. Jeden z tých odporných Bluntovcov dnes zapálil pole."

„Svoje vlastné," pripomenula jej Berengaria.

„Súhlasím, to už nie je montgomeryovské pole. Mám pokušenie napísať našim bratancom a povedať im, čo sa tu robí."

„Jamie by ťa zodral z kože."

„Lepšie než umrieť od hladu."

„A ako spálenie poľa ovplyvňuje tvoj žalúdok?" Be​rengaria sa spýtala sestry, no obe poznali odpoveď. Za nijakých okolností nechceli pred svojimi bohatými a ús​pešnými bratancami vyzerať ako stroskotanci. Berenga​ria sa zhlboka nadýchla. „Mali by sme mu napísať. Požiadať ho, aby viac napísal o dedičke. Ako rozpráva? Akú hudbu rada počúva? Aké má rada kvety? Spýtame sa ho na veľa vecí, takže sa s ňou bude musieť poroz​právať, aby zistil odpovede."

„Ak ho k nej tá Axia pustí," poznamenala zlomyseľ​né Joby.

„Nevrav mi, že Axiu nenávidíš," váhavo vyslovila Berengaria.

Joby si zamyslene premerala svoju sestru. „Som si is​tá, že aj ty. Myslím, že ho chce získať pre seba. Je to jej jediná príležitosť stretnúť sa s mužom jeho postavenia. Čo myslíš, čo urobí, aby ho odlákala od krásnej dedičky? Nosí šaty, ktoré odhaľujú viac ako treba?"

Berengaria sa zamyslela. „Nie, Jamiemu sa páčia in​teligentní ľudia, takí, s ktorými sa môže porozprávať. Myslíš, že ho očaruje diskusiami o Aristotelových teó​riách? Číta knihy v gréčtine, aby naňho urobila dojem?"

„Poď, musíme o tom popremýšľať. Čo môžeme uro​biť, aby sa zaľúbil do dedičky?"

„Kiežby mohli byť osamote, ďaleko od tej Axie. Vieš, že Jamie neodolá slabej bytosti, ktorá potrebuje po​moc."

„Slečne v ohrození," vyhlásila Joby. „Áno, pozrime, čo s tým môžeme robiť."
Slnko už stálo dosť vysoko, keď Axia opustila Toda. Odišla, až keď ju ubezpečil, že sa už o seba dokáže po​starať aj sám. Pravdu povediac, túžila sa vykúpať a pospať si. Prežila taký šok, že ho sotva dokázala uniesť.

Axia sa nevyznala na tomto múrmi obohnanom panstve. Navyše husto mrholilo, takže nevidela dobre na cestu. Vede​la však, že nechce vojsť dnu predným vchodom. Vnútri už nepochybne prestreli na raňajky a všetci jedia. Vyzerala hroz​ne a stretnúť Frances a Jamieho, vyobliekaných v šatách zo slnečného svitu a hviezd, bolo to posledné, po čom túžila.

Vybrala sa teda k zadnému traktu zrejme najstaršej časti hradu. Prechádzala cez kuchyne - a keď ich vide​la, ospanlivosť ju zaraz prešla.

Zmätok tam vládol asi dennodenne. Sotva sa tade da​lo prejsť pre množstvo ľudí, ktorí sa ponevierali po ku​chyniach: dvaja rozkysnutí kuchári; chlapci pobehujúci s panvicami a kotlíkmi; naháňajúce sa deti; pokrikujúci muži; ženy, ktoré vrieskali na deti, aby sa slušne správa​li; psy, čo sa prehrabávali v odpadkoch.

Mrhanie! pomyslela si Axia, keď sa obzerala dookola. Neuveriteľné mrhanie!

Na zemi stáli veľké vrecia s čerstvo zomletou múkou. Boli otvorené, takže sa do nich pokojne mohli dostať potkany a zlodeji; ľudia šliapali po bylinkách a zelenine, ktoré popadali zo stola. A zdalo sa, že všetci, čo sa na​chádzali v kuchyni, v okamihu zjedli všetko, čo práve vytiahli z pecí. Axiu takmer zhodil muž, ktorý niesol do komory polovicu čerstvo porazenej kravy.
Nik si nevšimol, keď prekĺzla okolo. Videla nezam​knuté komory s korením, ktoré mohol hocikto ukradnúť, mäso, čo by sa ešte dalo použiť na polievku, a kúsky du​seného mäsa, ktoré hádzali psom. V špajzi videla otvo​rené súdky s pivom a dovozové vína, ktoré si mohol ktokoľvek voľne zobrať. Komory skrývali veľké keramic​ké nádoby s nakladanými uhorkami a soleným mäsom. Boli pootvárané, takže ich obsah sa veselo kazil.

„Nechutné," zamrmlala. „Skutočne nechutné." Muž, ktorému patrilo toto miesto, platil za dvojnásobné množ​stvo potravín, ako potreboval. Bol tam neporiadok, chý​bala organizácia a pokiaľ mohla súdiť, nik to tam nemal na starosti.

Napriek únave mala Axia nutkanie vziať metlu alebo lepšie meč, vyhnať nadbytočných ľudí a zaraziť všetko to plytvanie. Pod dobrým vedením, pomyslela si, by sa najedlo viac ľudí a utratilo menej peňazí.

„Uhni!" začula a len tak-tak stihla uskočiť, keď jej na nohe pristál kus mäsa. Prekvapene hľadela na celú krav​skú pečeň, a kým stihla žmurknúť, zožrali ju dva psy.

„Ty si ale chutnučká," povedal muž s dvoma prasačími hlavami pod pazuchou a prezeral si Axiu odhora na​dol. Keď však naňho zlostne zagánila, ustúpil. „Prepáč," zamrmlal a vošiel do komory.

Axia nevedela, čo ju v živote nahnevalo väčšmi ako plytvanie a zlé zaobchádzanie so zásobami potravín, a také hrozné ako tu, ešte nikdy nevidela. Uvedomovala si však, že je to jediný statok, ktorý doteraz videla okrem svojho, a možno inde sa správajú podobne. Takáto hrô​za bola pre ňu nepredstaviteľná.

Kým si kliesnila cestu chodbou z kuchýň do veľkej haly, všimla si, že podložky z rákosia nevymenili už celé mesiace a že toto miesto celkovo potrebovalo dôkladne vyčistiť. Ak tento muž, tento Lachlan Teversham, kŕmi všetkých tých ľudí, prečo ich nezapriahne do roboty?

Keď vošla do veľkej haly, všimla si rovnaký chaos ako v kuchyni. Ešte viac psov (koľko ich má ten človek?) ňuchalo pod stolmi a hľadalo zvyšky jedla. Zo stropu viseli zaprášené vlajky a na stoloch ležalo priveľa jedla. Stoly stáli do polkruhu a pred nimi na zemi zápasili štyria malí chlapci. Boli trocha otrhaní, no oblečení boli po​merne slušne, preto Axia predpokladala, že sú to syno​via majiteľa. Ak má deti, tak kde má ženu, že znesie vo svojom dome taký neporiadok?

Axia už stála vo dverách a videla, že Frances je stre​dobodom pozornosti. Sedela uprostred vysokého stola. Z jednej strany sa k nej nakláňal dobre vyzerajúci muž, nepochybne Lachlan Teversham, ktorý pozorne počúval všetko, čo vravela. Z druhej strany sedel Jamie a aj on sa k nej nakláňal. Mal na sebe zelený zamatový kabátec a bol taký čistý, ako Axia špinavá, a taký svieži, ako ona unavená.

Axia bola presvedčená, že si ju nik nevšimne, a tak prešla doprostred miestnosti, schmatla šarvancov za go​liere a pokúšala sa ich od seba oddeliť.

Prerátala sa však. Buď podcenila veľkosť chlapcov, alebo precenila svoju. Chlapci neboli zvyknutí na nijakú formu disciplíny, a tak si mysleli, že sa s nimi chce hrať. Jeden ju schmatol za členok a Axia s výkrikom padla medzi nich. V okamihu ju takmer zadusila váľajúca a smejúca sa kopa rúk, nôh a spotených trupov.

Axia nemala potuchy, čo by sa stalo, keby z nej niekto nezdvihol najväčšieho z chlapcov. Ležala na chrbte a ru​kami si chránila tvár. Keď pozrela hore, uvidela usmie​vajúcu sa tvár veľkého, pekného muža, so šedinami na spánkoch. Bol to ten istý muž, ktorý ešte pred sekundou venoval všetku svoju pozornosť Frances. Nemohla si po​môcť, musela sa naňho usmiať.

V nasledujúcej sekunde ju ktosi schmatol okolo pása, zdvihol a prehodil cez bok ako vrece fazule. Bol to Jamie Montgomery. Vlasy sa jej rozplietli počas bitky a te​raz lietali okolo nej. Vyzerala ako ryba lapená do siete. Keď pohla rukami, ťahala si vlastné vlasy.

„Jamie, chlapče, čo to tam máš?" spýtal sa Lachlan.

„Daj ma dolu, ty gašpar!" zrevala na Jamieho Axia. Lepšie povedané, pokúšala sa, no pľúca mala takmer prepotené jeho bokom a silnou pravou rukou.

„Škriatka, ozajstného Satanovho škriatka," ľahostajne poznamenal Jamie a vzápätí skríkol, pretože ho Axia udrela do nohy, takže ju takmer pustil.

Axia sa rýchlo postavila, odhrnula si vlasy z očí, vy​pľula ich z úst a pozrela na veľkého ryšavého muža. Vy​zeral veľmi dobre, no nie až tak oslnivo ako Jamie, ale kto je to potom?

„Axia Mai-" začala, no Jamie ju schmatol za plece. „Joj!"

„Matthewsová," vyslovil Jamie. „Francesina sesterni​ca. Správne?"

Za tým veľkým mužom stáli štyria pekní chlapci, oči im žiarili od zvedavosti.

„Deti," riekla ticho Axia, „ak vám dám meče, zabijete tohto muža?"

Chlapci vytreštili oči a prekvapene pozreli na Jamie​ho. Ich otec vybuchol od smiechu.

„Čo sa robí, Jamie? Dobre počujem? Toto je žena, ktorá ťa nemiluje na prvý pohľad?"

Jamie sa zaškeril. „Mám ti ukázať svoje jazvy?"

Lachlan si premeral Axiu odhora nadol a Axia pookriala pod jeho láskavým pohľadom. „Nemyslím, že by zjazvila mňa," poznamenal nežne.
Jamie pustil Axiino plece a znalecky sa usmial. „Ty, môj naivný priateľ, ju nepoznáš. Videl som ťa," obrátil sa k Axii, „ako si prešla cez kuchyňu a videl som tvoj hnev. Povedz, moja úbohá, prostoreká priateľka, čo máš na mysli?"

So samoľúbym výrazom pozrel Jamie na Lachlana a čakal, kým Axia prehovorí.

Axia veľmi dobre vedela, o čo ide Jamiemu. Zhlboka sa nadýchla a stisla pery. Nemieni robiť tajnosti! „Plyt​vanie, to som videla," povedala a pozerala Lachlanovi Tevershamovi do očí. „Jedlo hodené psom, porozhadzo​vané na zemi, všade plno ľudí a smetí." Podišla k nemu. „Mali by ste sa hanbiť za také hospodárenie. Pozrite! Všade je špina a vaše deti sa správajú horšie ako šteňa​tá. Hanbite sa!"

Kráčala k nemu bližšie, celá rozohnená. Nemala po​tuchy, ako vyzeral jej výstup: hoci bola strapatá a špina​vá, telo mala drobné a štíhle, oči veľké a vlasy ako hustý závoj. S rukami na bokoch sa postavila Lachlanovi, kto​rý bol veľký ako medveď, no vyzeral ako školáčik, kto​rého hreší učiteľ.

„A vaša žena by sa mala hanbiť dvojnásobne. Ako sa môže ukazovať na oči pri takom zlom hospodárení? To​to miesto by ste mohli viesť s polovičnými výdavkami. Vy sa nestaráte o svoju budúcnosť? Ste taký bohatý, že môžete plytvať tým, čo potrebujú iní? Ste...?"

Zastala, pretože Jamie ju chytil pod pazuchu a odťa​hoval od priateľa. Výraz na Jamieho tvári hovoril: Pozri, čo tým myslím!

Lachlan však s úžasom pozeral na Axiu, a takisto po​zerali aj jeho synovia, ktorí stáli za ním.

Potom Lachlan zrazu schmatol Axiinu tvár do svojich rúk a uštedril jej silný bozk na ústa.

Všetci v hale (okrem Frances) prestali jesť a sledova​li scénu uprostred miestnosti, akoby to bola najvzrušujú​cejšia hra, akú kedy videli, a prekvapene žmurkali očami nad Lachlanovou reakciou. Nik však nebol taký prekva​pený ako Jamie.

„Nemám ženu," prehovoril Lachlan, keď pustil Axiu. „Vydáš sa za mňa?"

„Áno," zareagovala okamžite Axia. „Rada."

„Nevydáš!" zreval Jamie a všetkých vytrhol z ich ne​hybnosti.

„S najväčšou pravdepodobnosťou áno," odvrkla Axia. „Môžem sa vydať za koho chcem. Teba do toho nič."

„Tvoj otec..."

Dobre vedela, že tým myslí Francesinho otca. „Minu​lý rok zomrel," vyhŕkla.

„Myslel som si, že žije," zmätene poznamenal Jamie a pokúšal sa rozmýšľať.

„Nikdy si sa nepýtal. Zomrel na mor. Pochovali ho v jame. Rozpustili vo vápne. Dokonca som sa s ním ani nerozlúčila."

„Počkajte!" ozval sa Rhys a obišiel stôl, aby sa pridal ku skupinke uprostred miestnosti. „Mám nejaké pozem​ky po otcovi. Nie som bohatý, ale aj ja by som sa s tebou rád oženil. Ak o mne pouvažuješ."

„Čerta sa oženíš," oboril sa naňho Lachlan a natiahol ruku za Axiou.

Jamie však bol rýchlejší a postavil sa pred Axiu. „To​to dievča je pod mojou ochranou a ja musím..."

„Nie som pod jeho ochranou. Veď ani nechcel, aby som šla s nimi. Jeho jediná povinnosť je dopraviť Mai-ehm, uhm, Frances k jej milovanému snúbencovi. A okrem toho sám sa pokúša s ňou oženiť."

Po týchto slovách sa prítomní obrátili k Frances, ktorá jedla a usilovala sa všetkých ignorovať. Nech bola Axia kdekoľvek, vždy sa pokúšala upriamiť pozornosť na seba. Frances by sa Axie veľmi rada zbavila. Keby sa Axia vydala za tohto Lachlana, o ktorom už Frances zis​tila, že nemá titul, a jeho synovia majú spôsoby vlčích mláďat, potom by mohla ostať s Jamiem konečne sama. „Zabúdaš, drahá sesternička," ozvala sa sladko Fran​ces, „že ťa tvoj otec nechal v mojej starostlivosti. A ja ti dávam svoj súhlas, aby si sa vydala za hociktorého z týchto mužov. Ak chceš, hoc aj hneď." A čo najľúbez​nejšie sa na svoju sesternicu usmiala.

Som zvedavá, čo s ním nieje v poriadku? uvažovala Axia a pozrela na Lachlana. Frances sa usilovala vydať sa a nájsť si domov ako ona, Axia, takže čo nie je v poriad​ku s týmto Lachlanom? Axii sa nezdalo, že by Lachlan ' najprv požiadal o ruku Frances a ona ho odmietla.

Pravda bola taká, že Lachlan ovdovel pred dvoma rokmi a mal niekoľko príležitostí oženiť sa, chcel však od ženy viac ako peknú tvár. Potreboval manželku, ktorá by sa starala o jeho neposlušných chlapcov. Chcel víno bez piesku, ako sa vraví. Jeho samotného vychovávala ener​gická matka, a preto chcel za ženu jemnú dievčinu. Ože​nil sa s krehkou kvetinou, no desať rokov ošetrovania slabej ženy ho donútilo chcieť druhú, ktorá by mala bič v jednej a kušu v druhej ruke. Bol presvedčený, že jedine tak by mohla ovládať jeho synov.

Lachlan si kľakol na jedno koleno, takže hlavou bol zarovno Axiinej. „Vydaj sa za mňa. Čo je moje, je i tvo​je. Poďte sem, chlapci!" zavelil. „Poproste túto rozkošnú dámu, aby sa stala vašou novou matkou."

Chlapci nemali poňatie, čo sa robí, vedeli však, čo je to neposlúchnuť príkaz otca. Zvyčajne nevenoval veľa pozornosti tomu, čo robia, no keď vydal príkaz, poslúchli. Vrhli sa k Axii, objali ju silnými mladými ruka​mi okolo pása, stehien a bokov. „Prosím," zvolali. „Pro​sím, buďte našou mamou."

Axia bola uveličená. Skutočnosť, že sa jej dotýkali iné ľudské bytosti, bola taká nádherná, taká nádherná a títo krásni chlapci...

Jamie pretrhol jej myšlienky.

Chytil ju za plecia a vymotal zo zovretia detí, potom ju otočil smerom k schodisku a posotil k prvému scho​du. Po celý čas jej syčal do ucha: „Zabudla si, že toto má byť tajná záležitosť? Nechcem, aby svet zistil, kto je tvo​ja sesternica."

„A čo má môj sobáš spoločné s tajomstvom tvojho so​báša? Môžeš ma tu nechať so svojím drahým pekným priateľom a na ostatnom nezáleží." Ach, ako sa jej páčil hnev v jeho hlase. Žeby žiarlil? Ale veď sľúbil, že sa ože​ní s druhou! „Alebo si myslíš, že by som sa mala vydať za Rhysa? Obaja sú pekní chlapi, však? Ale keby som bo​la ako ty, šla by som s tým, čo má viac peňazí a zabudla by som na pocity." Na schodoch zastala. „Čo myslíš, za ktorého by som sa mala vydať?"

„Ani za jedného!" riekol dôrazne. „Musím ťa vziať k tvojmu..."

„K môjmu čo? K môjmu nastávajúcemu?" Usmiala sa samoľúbo. „Ako si povedal, nie je dôvod, aby som šla s tebou."

„Si Francesina spoločnica."

Axia sa z chuti rozosmiala nad smiešnosťou tohto vý​roku. Jamie sa takisto usmial, ale len na sekundu. „Si pod mojou ochranou a hotovo. Kým nedostanem pokyny od Maidenhalla, nemôžeš robiť nič, iba čo uja poviem. Roz​hodne sa za nikoho nevydáš." Otočil ju a donútil kráčať hore schodmi.

„Ale Frances sa môže vydať za iného, než jej vybral otec. Je tak? Je zasnúbená, no aj tak sa môže slobodne rozhodnúť. Ja nie som zasnúbená s nikým a nemôžem si slobodne vybrať. Môžem vôbec o niečom rozhodnúť?"

„Kladieš veľa otázok. Maidenhall asi nebude súhlasiť s tvojím sobášom. Ak si jeho príbuzná a tvoj otec zomrel, potom si jeho chovanka a on má právo rozhodnúť o tvojej budúcnosti. A ak ti smiem pripomenúť, ešte nie som ženatý s Frances."

„Naozaj počujem v tvojom hlase nádej, že ešte môžeš byť zachránený? Alebo túžiš dostať spanilú Frances do postele?"

„Čo ty vieš o posteliach?" spýtal sa ako škrobená stará dáma, kým otváral dvere do izby, ktorú jej prideli​li. Vnútri boli traja muži s ťažkými vedrami horúcej vo​dy a plnili veľkú drevenú kaďu na kúpanie.

„Viac ako si myslíš," odvetila a pokúšala sa, aby to vy​znelo záhadne. Keď zbadala kaďu s horúcou vodou, s určitosťou vedela, že ten veľký prepych má na svedomí on. „Ach, Jamie," zašepkala a cítila každý kúsok svojej studenej lepkavej kože, špinavých šiat i vlasov.

Keď sa obrátila, aby naňho pozrela, usmieval sa. Bol taký driečny, že sa musela chytiť stĺpa na posteli, aby ne​spadla. Nebol to úsmev, aký videla, keď flirtoval s inými ženami. Bol to šťastný úsmev malého chlapca, naplnený radosťou, že ju potešil. Vyzeral ako syn, ktorý obdaroval svoju matku zlomenou a zvädnutou hlavičkou kvetu a matka mu povedala, že ho má najradšej na svete.

„Myslel som si, že sa rada okúpeš," riekol váhavo. „Ale ak chceš radšej..."

Vedela, že túži po pochvale, a tak povedala: „Perly by ma tak nepotešili." Úprimnosť jej slov spôsobila, že sa takmer červenal od radosti. „Budem sa máčať, až kým sa mi nezačne šúpať koža. Ach, povedz im, aby mi dali poriadne horúcu vodu." Videla, že to tak robí Frances. Požiada muža, aby dal príkaz, ktorý by pokojne mohla dať sama, a zdá sa, že to vždy zaberie. Jamie prikázal sluhom, ako jej majú pripraviť vodu. „Umyjem si vlasy," vyslovila hlasom, ktorý nasvedčoval, ako veľmi sa teší.

Jamie kývol hlavou smerom ku kadi. „Harmančekové mydlo a voda na opláchnutie s rozmarínom. Dúfam, že je to v poriadku?"

„Áno," odvetila a pozrela naňho. Nevedela, čo by sa stalo, keby muži neoznámili, že kúpeľ je pripravený. No stalo sa a tá chvíľa sa pominula.

„Takže ťa opustím," riekol Jamie. Pred odchodom sa slabo usmial a zatvoril za sebou dvere.

Axia sa chvíľu krútila po izbe. Ach, aká nádherná je sloboda, pomyslela si. Dvaja muži ju požiadali o ruku a teraz Jamie - bol... Nuž, nevedela, čo má za lubom, no určite ju to poteší.

V nasledujúcej chvíli si vyzliekla šaty, spodnú bielizeň mala ešte vždy vlhkú, a opatrne vliezla do veľmi horú​ceho kúpeľa. Keď jej horúčava zaplavila telo, oprela sa a zatvorila oči.

„Poslal ten list!" zakričala jej takmer do ucha Frances, kým ležala v kadi plnej horúcej vody. „Počula si ma? Po​slal ten list."

Pretože Axia nespala celú noc, horúca voda ju učičíkala do príjemného a tak potrebného spánku. „Kto po​slal list?" unavene sa spýtala. Samozrejme, že vedela, o kom hovorí, no nevedela o čom. Keď už Frances zniči​la Axii pôžitok z kúpeľa, začala si mydliť vlasy.

Frances sa hodila na stoličku pri posteli. „Ten list tvojmu otcovi. Gróf James mu poslal list, v ktorom ho žia​da o povolenie oženiť sa s jeho dcérou Frances. Nie s te​bou, ale s Frances. So mnou."

Axia bola taká unavená, že jej chvíľu trvalo, kým to po​chopila. Potom zdesene otvorila oči. „Jamie poslal list môjmu otcovi?" zašepkala. Chytila sa za čelo a pokúšala sa rozmýšľať. Potom ako Frances tak pyšne oznámila, že sa s Jamiem tajne zosobášia, bola Axia priveľmi nahne​vaná, aby uvažovala. Neskúmala do hĺbky dôvody svojho hnevu, no nech boli akékoľvek, zablokoval jej všetky ro​zumné myšlienky. Prečo sa jej na to nespýtala vtedy? „Porozprávaj mi všetko," vyslovila slabým hlasom.

„Chcela som mať tajný sobáš tak, aby doň nebol za​tiahnutý nik iný. Gróf James však povedal, že jeho česť ho núti, aby požiadal tvojho otca o dovolenie..."

„Zrazu je to môj otec," zašomrala Axia.

Frances tomu nevenovala pozornosť. „Prirodzene, sú​hlasila som. Čo iné som mala robiť?"

„Nuž, ak chceš klamať, musíš byť vo svojich klam​stvách veľmi opatrná."

Vo Francesiných očiach sa zablysol hnev. „Axia, to všetko som urobila pre teba."

„Čo si urobila?" Axia vytreštila oči.

„Vidím, že ťa priťahuje, a ak sa s ním tajne zosobášiš, tvoj otec ťa vydedí."

Axia sa chvíľu nezmohla na slovo. „Takže si si mysle​la, že urobíš zo seba grófku Frances, aby si ma zachrá​nila? Ospravedlňujem sa ti za to, že som niekedy o tebe nepekne zmýšľala. Frances, ty si ozajstné stelesnenie dobroty."

Frances pozrela na Axiu a uvažovala, či to myslí váž​ne alebo nie. Pri Axii človek nikdy nevedel, na čom je.

Axia sa naklonila dopredu a prižmúrila oči. „Prosím ťa, ušetri ma od tých rozprávok, čo všetko si pre mňa urobila. Chcem vedieť viac o tom liste."

Frances by už mala vedieť, že Axia neuverí všetkému, čo povie. „Ako som už spomenula, gróf James mal v úmys​le poslať list tvojmu otcovi, v ktorom ho chcel požiadať o dovolenie oženiť sa s jeho dcérou, ibaže tou dcérou by som bola ja, Frances. Nemohla som povedať nie, a tak som povedala, že aj ja mu napíšem list a oba listy odošle​me spolu. A potom, pravdaže, by som ich neposlala."

Axia neveriacky hľadela na svoju sesternicu. „Myslela si si, že si nevšimne, keď nepríde odpoveď? Alebo si plá​novala napísať odpoveď v mene môjho otca?"

Pravdu povediac, Frances to nepremyslela až tak do​predu, no radšej by zomrela, než by to mala Axii pri​znať. „Na tom teraz nezáleží. Jednoducho poslal list tvojmu otcovi, v ktorom žiada o povolenie oženiť sa s je​ho dcérou." Frances stisla pery, čo nerobí často, lebo vie, že pohyb tvárových svalov spôsobuje predčasné vrás​ky. Stíšila hlas. „Čo myslíš, čo urobí tvoj otec, keď sa do​číta, že ja som jeho dcéra a nie ty?"

Axia na to ani nechcela pomyslieť. Bolo ťažké ovlád​nuť hnev, ktorý cítila k Frances. „Neviem. Možno zívne a povie: .Preboha, to musí byť nejaký omyl.' Alebo si myslíš, že pošle po mňa armádu? Aby ma eskortovala do domu môjho milovaného?" Zhlboka sa nadýchla. „A ty, drahá sesternička, čo si myslíš, čo urobí s tebou? Podľa mňa ťa vyhodí nahú do blata pri ceste. Uvidíme, ako bude tvoja krása priťahovať potom."

Axia na chvíľu zatvorila oči; potrebovala čas na roz​myslenie. „Vylej mi na hlavu to vedro s teplou vodou, aby som sa mohla opláchnuť."

Frances strpia. „Aj keď si to možno myslíš, ja nie som tvoja slúžka."

„Tak dobre," povedala sladko Axia, „použi mozog a sa​ma vyrieš tento problém."

Frances váhala iba sekundu, potom zdvihla ťažké ved​ro a vyliala vodu na Axiinu namydlenú hlavu.

Keď skončila, vzala si suchý uterák a zotierala imagi​nárne kvapky vody z modrých saténových šiat. „Možno by sme mohli zachytiť odpoveď na list."

Axii sa začala prečisťovať myseľ, takže pochopila, čo sa stalo. Pre ten list sa jej sloboda môže skončiť oveľa skôr, než pôvodne plánovala. „Neznepokojuje ma odpo​veď, ale tá stovka ozbrojencov, ktorých asi pošle otec spolu s listom." Znova sa pokúšala upokojiť, pretože si nevedela spomenúť, kedy bola takáto nahnevaná.

Axia sa postavila, vzala si od Frances uterák, a kým sa utierala, pokúšala sa uvažovať. „Musíš zmiznúť."

„Prepáč mi moju samoľúbosť, myslíš si, že si nik ne​všimne, že som odišla? Axia, ja naozaj nechápem, prečo musím zmiznúť práve ja. Tvoj otec bude nahnevaný na teba, nie na mňa. Ja som iba sesternica."

„Sesternica bez peňažných prostriedkov," pripome​nula jej Axia. „A okrem toho, ty si toto všetko spôsobi​la svojím rozprávaním o tajnom sobáši."

Frances sa na ňu vzdorovito pozrela a Axia vedela, že by nebolo dobré pripomínať jej, že to všetko bola jej chy​ba. Zo skúsenosti vedela, že Frances si zdanlivo nikdy nespomenula, ak niekedy niečo zapríčinila svojou vlast​nou chybou.

Axia sa zhlboka nadýchla. „Kedy poslal ten list?"

„Myslím, že dnes ráno. Nie som si istá. Áno, áno, mu​selo to byť dnes ráno, pretože celú noc bol preč." Frances pozrela z Axiinej upravenej postele na ňu. „Kde si bola v noci?"

„S Todom," odvetila a zamietavo mávla rukou. „Mal problémy s nohami. Nemôžeš tu byť, keď otec pošle od​poveď. Bude..."

„Áno," so strachom zašepkala Frances, „čo urobí?" „Vyhodí ťa a mňa strčí do reťazí. Frances, prečo si o tomto nepremýšľala skôr, než si nás dostala do týchto problémov?"

„Chcela som, aby sa so mnou oženil. Je na tom niečo zlé? Je to gróf. Gróf! Ach, Axia, nevieš si predstaviť, aké je nebyť nikdy v bezpečí. Každý deň žijem so sekerou nad hlavou. Neviem, čo sa mi stane, čo..."

„A ja?" vybuchla Axia, potom sa upokojila. Obliekla si bielu plátenú nočnú košeľu, ktorá bola prevesená na operadle stoličky. Po Francesinej novinke bolo jasné, že sa jej nepodarí ísť spať, chvíľu sa však mohla cítiť poho​dlne. „Nechaj ma rozmýšľať. Som unavená."

Prečo nevarovala Frances pred „zasnúbením"? Prečo nemyslela na to, čo urobí otec, ak sa dopočuje, že sa je​ho dcéra chystá vydať za niekoho, koho jej nevybral? V skutočnosti by bola Jamieho a Francesina svadba zväzkom medzi chudobnou ženou zo strednej vrstvy a chudobným aristokratom. Bola to ich vec a nikoho iného. Lenže vďaka lži s výmenou a zaangažovanosti Perkina Maidenhalla to bolo veľmi vážne.

Teraz, keď na to všetko Axia myslela, uvedomila si, aká bola hlúpa. Prečo nemyslela na všetky možné následky, ktoré výmenou s Frances mohli vzniknúť? Prečo nepo​myslela na to, čo sa môže stať, ak do toho zatiahnu jej ot​ca? Na chvíľu ju premkol strach. Pravda, nikdy svojho otca nestretla, no písala si s ním, odkedy sa naučila písať. Nezáležalo na tom, čo robila, alebo ako dobre to robila, nikdy sa ani len nezmienil, že by ju prišiel navštíviť.

Axia veľmi dobre vedela, že Perkin Maidenhall bol riadiacou silou v celom ich živote, sila jeho osobnosti ich vždy ovládala. A Axia chcela svojmu otcovi robiť po celý život radosť. Možno ak mu bude robiť radosť, na​vštívi ju. Možno povie: „Dobre si to urobila."

No napriek tomu, že rada flirtovala a rada počúvala, ako ju muži žiadajú o ruku, veľmi dobre vedela, že sa vy​dá len za toho, koho jej vyberie otec. Nezáleží na tom, aký bude ten muž strašný, vydá sa zaňho. Ak nie, čo jej otec urobí?

Hoci Axia žila osamelým životom, nebola naivná a ve​dela, ako to vo svete chodí. Jej otec nezískal veľké bohat​stvo tým, že bol láskavý a milujúci človek. Bol bezohľadný, a keď mu niekto nedal to, čo chcel, našiel si spôsob, ako to získať. Oženil sa s jej matkou, lebo chcel kus zeme, kto​rý vlastnil jej otec. Nezáležalo na tom, čo musel urobiť, aby získal, čo chcel, napokon to získal.

Ak otec dostal list od Jamesa Montgomeryho, v kto​rom sa pýta, či sa môže oženiť s jeho dcérou Frances, ako zareaguje? Bude zúriť? Pretože určite zistí, že si vy​menili úlohy, a Perkin Maidenhall nebol známy láskavos​ťou k ľuďom, ktorí s ním zaobchádzali falošne. Rozhodne sa, že jeho úlohou bude zničiť Jamesa Montgomeryho? Naozaj vyhodí Frances bez jediného groša? Alebo ju vy​dá za niekoho, pri kom je diabol baránkom?

A, nech jej pomáhajú nebesá, ako potrestá svoju neposlušnú dcéru?

„Je to zlé, však?" šepkala Frances a znepokojene po​zorovala Axiinu tvár.

„Myslím, že sme zašli priďaleko," odvetila Axia a Frances sa uľavilo, keď Axia povedala „sme", takmer sa rozplakala.

„Čo urobíme?"

„Nesmieš tu byť, keď prídu otcovi muži. A musíme ho odtiaľto dostať preč. Jamie nesmie dostať odpoveď od môjho otca. Keby sme ho nejakým spôsobom presvedčili, že tu hrozí nejaké nebezpečenstvo a že musí rýchlo odísť..."

„Bez teba neodíde," ponuro poznamenala Frances. „Bude ťa chcieť odviesť od tých mužov. Všetci sa okolo te​ba vrtia. Ako vždy, pritiahla si na seba všetku pozornosť."

Pri spomienke na dnešné ráno sa Axia usmiala. „Dva​ja muži mi v jednom dni ponúkli manželstvo. Nebolo to božské?"

„Musím povedať áno? Odtiaľ, kde som sedela, to bo​lo odporné. Nemáš v úmysle vydať sa za niektorého z nich, však? Ten Rhys nemá nič a ten druhý sa stará viac o zvieratá ako o deti."

„Veď vieš, že čo sa týka manžela, nemám na výber," odvrkla Axia. „O tom je všetko! Nie som slobodná ako ty. Ty môžeš mať hociktorého muža, ktorý ťa chce, ja nie. Slobodne sa môžeš vydať za svojho grófa, ak ho bu​deš naďalej balamutiť, až kým ho nedostaneš k oltáru."

Frances sa pri tej myšlienke rozjasnila tvár. Nepovie to Axii, no toho Jamesa Montgomeryho začínala mať rada, nielen preto, že je gróf, ale preto, že k nej bol vždy zdvorilý. Bola to zmena v porovnaní s mužmi, ktorí sa jej chceli dotýkať, pretože nemala veľmi rada, keď sa jej niekto dotýkal.

„Unesená!" ozvala sa Axia a celá sa rozžiarila. „Budeš unesená."

Frances vyhŕkla: „Ten nápad sa mi nepáči."

„Na to si mala myslieť skôr, ako ste otca informovali o tvojom pláne na sobáš." Axia sedela na posteli, utierala si vlasy vlhkým uterákom a pozerala na Frances. „Preho​vorím Toda, aby zariadil únos. Áno, áno, tak to spravíme. Povedala som Jamiemu, čo som v stajniach počula. Vedia o tom, že si Maidenhallova dedička, takže bude normál​ne, ak ťa unesú."
„Je to pravda? Hrozí mi nebezpečenstvo?" „Iba od tvojej vlastnej predstavivosti," odvrkla Axia. „Áno, unesú ťa, samozrejme v tajnosti, a Jamie ťa bude

hľadať."

„A ty?" spýtala sa šibalsky Frances. „Kým sa budem potĺkať vo voze, čo budeš robiť ty? Sedieť v horúcom kú​peli? Jesť plneného páva?"

„Čo na tom záleží, ak budeš sama so svojím milovaným Jamiem? Ja budem..." Nemohla vymyslieť, čo bude robiť, pretože ak list označil Frances ako dedičku, otec určite po​šle niekoho, kto môže označiť Axiu ako jeho dcéru. Alebo pošle Jamiemu list s jej opisom? „Moja dcéra je tá škared​šia," napísal by otec. „Ako ste si mohli spliesť Frances s mojou jednoduchou, bezvýznamnou dcérou?"

Axia pozrela na Frances. Prvé slnečné lúče prenikli pomedzi okenice do izby a dotkli sa Francesinho doko​nalého líca, takže vyzeralo, akoby jej koža bola stvorená z broskýň. Mala na sebe šaty z bledomodrého saténu s čiernym lemom a Axia vedela do haliera, koľko stáli. Sama nikdy nenosila také nádherné šaty, pretože sa jej zdalo, že keby sa zdobila, bolo by to podobné ako oblie​kať diamanty somárovi. Nezáležalo na tom, ako ho oble​čieš, vždy vyzerá len ako obyčajný malý somárik.

„Neznášam, keď na mňa takto pozeráš," ozvala sa Frances. „Však pre mňa neplánuješ niečo hrozné? Ty a ten strašný Tode?"

„Frances," odvetila trpezlivo Axia, „ty si nás do tohto dostala. Ja s tým nemám nič spoločné, ale ako vždy, bu​dem tá, ktorá musí napraviť škodu." A niesť následky, pomyslela si, nechcela však, aby Frances videla jej na​rastajúce trápenie. „Prehovorím Toda, aby ťa vzal preč, potom ťa bude Jamie nasledovať. Každému tu povie, že ťa zavolali domov, no on bude poznať pravdu a bude za tebou uháňať aj so svojimi mužmi. Preto, keď prídu muži môjho otca..."

Frances pozrela na svoju sesternicu. „Vezmú ťa," do​končila potichu.

Axia sa odvrátila, aby Frances nevidela jej tvár. „Na tom nezáleží. Bolo mi súdených len zopár týždňov slobo​dy. Videla som však veľa, jedla som veľa a stretla som ľu​dí, ktorých neplatí môj otec. To stačí. Je to viac, ako som očakávala." Nedovolí, aby rozmýšľala o tom, čo sa stalo. „Tu," povedala, keď lovila v koženom kufríku a vytiahla malé vrecúško z jeho podšívky. „Toto je zlato. Vezmi ho a choď sa pripraviť. Musíš si dať tie šaty, čo si mala vo vo​ze, v tom nepomaľovanom. Niečo si vymysli na osprave​dlnenie, potom ostaň v dohľade, aby ťa Tode našiel."

„Bude mať na sebe zasa tú hroznú kapucňu? Ne​znášam, keď ju nosí."

„Neznášaš jeho tvár, neznášaš, keď ju má zakrytú. Nech robí čokoľvek, neznášaš to. Ale áno, bude v pre​oblečení. Choď za ním a on všetko zariadi. Bude to čo​skoro. Pochopila si ma, Frances, čoskoro!"

„Axia, prečo musíš byť vždy taká mrzutá?"

Čo Axia očakávala? Vďačnosť? Od Frances? Odrazu ne​mohla zniesť pohľad na svoju sesternicu. „Choď!" poveda​la, a keď sa Frances nehýbala, takmer zrevala: „Choď!"

Na toto Frances vybehla von a hlasno za sebou za​buchla dvere.

Axia sa rozhodla, že vstane, pretože mala veľa práce. No potom jej všetko došlo. Skončila sa krátka chvíľa slo​body. Prečo nemyslela na to, čo sa stane, keď jej otec príde na tú šarádu?

Dobre vedela prečo. Sloboda jej stúpla do hlavy a vy​tlačila všetky racionálne myšlienky. A potom tu bol Jamie. Jej boje s ním... Ach, nebesá, a to milovanie s ním.
Hodila sa späť na posteľ, na chvíľu zatvorila oči a spo​mínala. Na tú nádhernú noc, keď ležala v jeho náručí. Povedala mu, že ho miluje a on ju pobozkal a objímal. Miloval sa s ňou.

Teraz sa však všetko skončilo. Keď sa dopočuje, že je​ho vzácna Maidenhallova dedička sa stratila, v okamihu bude preč a nikdy sa už za Axiou neobzrie. Napokon, myslí si, že Axia nemá peniaze, a peniaze sú to, čo chce najviac na svete.

Axii sa chcelo plakať, oddať sa pocitu sebaľútosti. Na to však nemala čas, pretože musela vstať a povedať Todovi, čo treba urobiť. No najprv musí zistiť, či sa mu uzdravili nohy. Vedela, že bez ohľadu na to, akú veľkú bolesť cíti, nikdy neostáva v posteli dlhšie ako jeden deň. A kočiša, pomyslela si, musí najať kočiša. Musí uro​biť pre svoju sesternicu všetko, pretože Frances je taká zadubená, že bude čakať v koči až do súdneho dňa, kým po ňu niekto nepríde.

Musím vstať, bola jej posledná myšlienka predtým, než zaspala.
„Čo si urobila s Frances?"

Axia tak tvrdo zaspala, že najprv nechápala, o čom sa hovorí a kto to hovorí. Ležala krížom cez posteľ a nohy jej viseli z peľasti. Keď v tmavej miestnosti otvorila oči, usmiala sa. „Hmmm, Jamie," zamrmlala a znova zatvo​rila oči.

Keď vedľa seba začula ston, znova ich otvorila. Ležal na posteli pri nej. Nedotýkal sa jej, oči mal zatvorené a rukou si zakrýval tvár.

„Čo sa robí?" zamrmlala a cítila nával... Ach, prepá​na, možno je to iba spomienka na tú noc, keď boli spo​lu. Tak veľmi ho chcela pobozkať na krk hneď nad zamatovým golierom jeho kabátca.

„Prečo sa ma pokúšaš zabiť?" spýtal sa hrdelným hla​som, oči mal ešte vždy zakryté, nepozeral na ňu.

Vo svojom krátkom živote Axia nikdy nezažila sexuál​ne hry, vedela však, kedy sa na ňu muž hnevá a kedy nie. A Jamie Montgomery práve teraz na ňu nebol nahnevaný.

Usmiala sa, pretočila sa k nemu a vytiahla malú dýku z puzdra po jeho boku. Potom mu ju zo žartu držala pri krku. „Mám to urobiť teraz? Mám ti vziať život?"

Pomaly odtiahol ruku z očí a zahľadel sa na ňu takým horúcim pohľadom, že zatajila dych. „Ty nevieš, s čím sa zahrávaš."

„Myslím, že viem viac, než si myslíš," zašepkala a na chvíľu si myslela, že ju pobozká.

Náhle si sadol a uprene na ňu pozrel. „Nie som jedno z tvojich pečív!"
„Moje čo?" nechápala, usmiala sa a trocha sa k nemu naklonila.

„Axia, varujem ťa, prestaň s tým. Nevieš, čo robíš. Myslíš si, že chceš všetko na svete ochutnať, všetko vi​dieť, všetkého sa dotknúť, no nemôžeš..." Zarazil sa a po​zrel na ňu, oblečenú iba v spodnej bielizni. Nočná košeľa jej obopínala telo. Vedel, že pod ňou nemá nič. Nič. Cel​kom nič.

„Axia," zastonal.

„Áno, Jamie," zašepkala a naklonila sa k nemu.

V jednej minúte sedel opodiaľ a bol pevne rozhod​nutý, že sa jej nedotkne a v nasledujúcej ju položil na posteľ a pobozkal.

Ešte sa jej len dotkol a nechápal divokú túžbu, ktorú k nej cítil. Toto je Axia, dievča - žena, ktorá mu zo ži​vota urobila peklo, odkedy ju prvý raz uvidel. Nikdy v ži​vote však necítil takú túžbu.

Ležal polovicou tela na nej, stehnom jej odtláčal nohy a ústami pohltil jej ústa. Možno by sa kontroloval, keby mu aspoň trocha vzdorovala. No otvorila sa mu ako kvet včele. Pootvorila ústa, roztiahla nohy a pevne ho objala.

Horúcimi perami jej skúmal krk, líca, rukami jej stís​kal prsia, palcom na bradavke. Perami prechádzal nižšie a hľadal jej prsia.

„Axia?" začuli šepot spoza dverí. „Axia, si tam?"

„Len..." zlomil sa jej hlas, ako sa pokúšala vyčistiť si mozog aj hlas. „Počkaj chvíľu." Pozrela na Jamieho, kto​rý vyzeral rovnako omámený ako ona.

Trvalo to však iba sekundu. S vojenským pocitom naliehavosti Jamie vyskočil z postele, prikryl Axiu a vkĺzol za paraván v kúte miestnosti.

„Axia?" ozval sa Tode a potichu sa vkradol do izby ubezpečiac sa, že ho nik nevidel v jasne osvetlenej hale.

Tvár a telo mal zahalené v hrubom plášti, kapucňa mu šikovne zakrývala zmrzačenú polovicu tváre.

„Mmmm?" ozvala sa a predstierala, že spala.

„Prepáč, že ťa budím." V jeho hlase bolo cítiť ľútosť, že ju vyrušil zo spánku, lebo vedel, že bola celú noc ho​re a ošetrovala ho. „Myslím, že niečo nie je v poriadku. Tvoj otec..."

Axia sa rozkašľala tak prudko, že ho prerušila. Nech sa stalo čokoľvek, nedovolí, aby Jamie, skrytý za paravánom, počul tajomstvá, o ktoré sa delila s Todom. Ale​bo aby Tode vytušil, že v jej spálni je niekto druhý.

Odhodila prikrývky. „Myslím, že by sme sa o tom ma​li porozprávať v súkromí."

„A kde je viac súkromia ako v tvojej spálni?" spýtal sa šibalsky. „Axia, čo máš za lubom?"

„Nič. Naozaj nič. Nechaj ma, nech sa oblečiem. O chvíľu za tebou prídem."

Tode znehybnel a pozrel na ňu. „Niečo nie je v po​riadku. Si pre niečo nahnevaná."

„Nie, nie, pravdaže nie." Nervózne pozrela smerom k paravánu, či nevidieť nejakú časť Jamieho statnej postavy.

Tode sledoval jej pohľad a podišiel k paravánu. Axia však vyskočila z postele a vbehla zaň. „Dovoľ mi, nech sa oblečiem a potom sa..." Teraz, keď stála za paravánom, pozrela na Jamieho, ktorý pokojne sedel na stolič​ke a škeril sa na ňu. Dlhé nohy mal natiahnuté z jedného konca paravánu k druhému a jediné miesto na státie bo​lo medzi nimi.

„Tak dobre, obleč sa," mrzuto vyslovil Tode, lebo nevedel prísť na to, čo sa s ňou robí. Veď už ju videl v nočnej košeli.

Jamie pozeral na Axiu, akoby hovoril Áno, urob to. Obleč sa, prosím.
Axia mu rukou zakryla oči, aby vedel, že ich má za​tvoriť. On jej však jednoducho odtiahol ruku, pobozkal jej dlaň a vyceril zuby do úsmevu.

Prižmúrila oči, stisla pery a vrhla naňho pohľad, kto​rý by sa dal preložiť ako škaredá nadávka - keby nejakú poznala. Potom sa s nemravnou grimasou načiahla po​nad Jamieho po korzet, ktorý visel na stene za jeho hla​vou. Nanešťastie, alebo našťastie, to záleží na divákovi, sa mu hrudou celkom pritisla na tvár.

Keď už držala korzet v ruke, z tváre mu zmizol do​mýšľavý úsmev. Teraz vyzeral ako trpiaci muž.

„Kde je Frances?" spýtal sa Tode z opačnej strany pa​ravánu. Nemal ani potuchy, čo sa za ním deje.

„Ako mám vedieť, kde je Frances? Nepozrel si sa do​prostred najväčšieho zhluku mužov?"

Axia si natiahla korzet, potom sa otočila a naznačila Jamiemu, aby jej ho stiahol. S potešením sledovala, že sa mu trasú ruky.

„Axia," pokračoval Tode, „nehraj sa so mnou. Čo si s ňou urobila?"

„Ja? Prečo ma podozrievaš?"

„Počul som, čo sa stalo dnes ráno. Čo ťa donútilo, aby si súhlasila, že sa za toho muža vydáš? Vieš, že kaž​dému sa vychvaľuje, že sa budete brať?"

„Joj!" skríkla Axia, keď ju Jamie uštipol do chrbta korzetovou svorkou. „Nie, to som nevedela, no celkom sa mi to páči," riekla cez plece Jamiemu. Obrátila sa a chcela si vziať dlhé šaty, ktoré zvýrazňovali jej peknú postavu. Mali tmavú zlatistú farbu a boli olemované úz​kou čiernou zamatovou stuhou. Na chrbte mali takmer metrovú šnúrku, ktorá sa zaväzovala.

Tentoraz jej však Jamie nedovolil, aby sa naňho pri​tlačila, keď sa načahovala po šaty. Sám ich zvesil a sadol si s rukami prekríženými na hrudi, kým sa Axia pokúša​la prevliecť si šaty cez hlavu.

„Axia, priveľa klameš," poznamenal Tode. Axia rýchlo pozrela na Jamieho, či to počul. Samo​zrejme, že áno, a spýtavo nadvihol obočie.

„Myslím, že by sme sa o tom mali pozhovárať ne​skôr," nahlas vyslovila Axia. „Všetko ti vysvetlím, keď budeme sami."

„A teraz nie sme sami?" spýtal sa ticho Tode. „Axia, čo sa to s tebou robí? Niečo si s Frances urobila, však?" „Nie, pravdaže nie," povedala úprimne s hlavou zahrabanou v šatách. Obyčajne nemala s obliekaním prob​lémy, no zvyčajne sa nepredvádzala pred mužom, takže sa zdalo, že ruky aj prsty sa jej zachytávali do každého švíka a záhybu.

Keď sa jej podarilo prestrčiť hlavu, zrazu si spomenu​la na všetko, o čom sa s Frances rozprávali predtým, než zaspala. Po tom, ako ju Jamie zobudil, sa nečudovala, že zabudla na tú hlúposť, čo vyviedla Frances. Prikázala jej, aby na ňu počkala v nepomaľovanom voze, kým ona za​riadi, aby sa tam stretla s Todom. Nič však nezariadila, lebo nestihla. A podľa slnečných lúčov, ktoré dnu vnika​li štrbinou v obločniciach, poznala, že spala dlhé hodiny. Napriek všetkému sa Axia usmiala. „Viem, kde je Frances," povedala a takmer sa smiala. Hoci bola Fran​ces drzá, vedela byť aj celkom poslušná. Raz, keď boli de​ti, Axia jej povedala, aby sa skryla, že ju bude hľadať. Na panstve sa medzitým niečo stalo a Axia na hru zabudla. Až Tode si všimol, že Frances zmizla. Jeden zo záhrad​níkov ju potom našiel spať v kôlni na konci záhrady.

Aj teraz Axia vedela, že na ňu Frances čaká vo voze v stajniach, kým povie Todovi, aby ju odviezol preč -a vytiahol ju z problémov, do ktorých sa dostala. Keď Axia pomyslela na Frances, ktorá hodiny čaká vnútri ho​rúceho voza a nevie, čo sa robí, slabo sa zachichotala. „Axia! Čo si urobila?" naliehal Tode. Axia musela rýchlo uvažovať. Nemôže Todovi pove​dať pravdu. Nie pred Jamiem, ktorý počuje každé slovo. Čo by urobil, keby mu povedala, že sa bála, že jej otec za nimi pošle armádu mužov?

Axiina nálada sa v okamihu zmenila a premkol ju strach. Koľko hodín spala? „Pozrel si sa do vozov?" spý​tala sa tak nevinne, ako jej to nervozita dovoľovala.

„Pravdaže. Ten pomaľovaný voz je preč a v tom dru​hom nie je. Nevzal ho Montgomery?"

Keď videla, že Jamie pokrútil hlavou, povedala: „Mys​lím, že nie. Možno sa moja maľba niekomu páčila." Čo to tá Frances, preboha, vystrája? Žeby zaspala vo voze, ktorý vzali ku kováčovi?

Axia sa obrátila chrbtom k Jamiemu, kým jej sťahoval a uväzoval šnúrky na šatách. Zdá sa, že ho mimoriadne zaujíma, o čom sa hovorí.

Len čo jej zaviazal šnúrky, takmer vyskočila spoza paravánu. Tode stál pri okne, kapucňu mal posunutú do​zadu, a keď ju zbadal, otvoril okenice a do izby vniklo denné svetlo.

„Spala som takmer celý deň," prudko vydýchla a telo jej zachvátil slabý pocit paniky.

„Axia," chabo vyslovil Tode. „Myslím, že Frances uniesli."

„Nie, isteže nie. Ako by mohli? Nepovedala som ti..." Vrhla rýchly pohľad na paraván a zmĺkla.

„Čo si mi nepovedala?"

„Tu nikto nevie, že je Maidenhallova dedička," riekla nahlas. „Tak prečo by ju uniesli? Som si istá, že je nie​kde tu. Pozrel si sa do oboch vozov?"

Tode prižmúril oči. Nebude predsa odpovedať dvakrát na tú istú otázku a Axiino správanie v ňom z minúty na minútu vzbudzovalo podozrenie. „Prečo by Frances chce​la byť vo voze, keď je tu dom? Vieš, že neznáša vozy."

„Frances neznáša toľko vecí, že si to nestačím zapa​mätať. Pôjdeme von a - a budeme ju hľadať. Áno, po​môžem ti ju pohľadať." Axii pracovala myseľ na plné obrátky. Veď Frances nemohla zosnovať vlastný únos, alebo áno? Nemá rada Toda, možno sa rozhodla ujsť bez neho. No úmyslom bolo donútiť Jamieho, aby ju šiel čím skôr hľadať, aby tu nebol, keď sem Axiin otec pošle rozhnevanú armádu. Takže tichý odchod by prekazil ich plán. Dokonca aj Frances by to pochopila, nie?

Axiu od odpovede zachránilo hlasné a naliehavé za​klopanie. Dvere sa rozleteli dokorán. Stál v nich Thomas a výraz jeho tváre neveštil nič dobré. „Je tu?" spýtal sa Thomas.

Axii sa nepáčil predpoklad, že by mala vedieť, kto. „O kom to hovoríš?"

Thomas nestrácal čas rečičkami. „Prišli Maidenhallove vozy a priviezli Rhysovo telo."

Jamie nestrácal čas, zhodil paraván a prekročil ho. Bez jediného pohľadu na Axiu alebo Toda nasledoval svojho muža von z miestnosti.

Axia sa rozbehla za nimi, no Tode ju chytil za rame​no. „Čo sa to tu robí?" vyzvedal. „A nechcem počuť ni​jaké klamstvá."

Axia sa nadýchla. Nevedela, prečo, ale začínala na​dobúdať dojem, že všetko sa pokazilo. „Jamie poslal list môjmu otcovi, v ktorom ho žiada o dovolenie oženiť sa s jeho dcérou. S Frances."

Todovi trvalo len chvíľu, kým pochopil, čo to zname​ná. Nikdy neboli takí hlúpi, aby vyvolali neľúbosť Perkina Maidenhalla, no počuli o tom. Ak sa Maidenhall do​zvedel o zámene osôb, čo urobí Frances a Todovi? Strčí Axiu pod zámku na celý život?

Axia chytila Toda oboma rukami za rameno. „Chcela som ťa nahovoriť na falošný únos, aby si Frances odvie​zol preč. Jamie by ťa nasledoval, a tak by tu nikto nebol, keď môj otec a jeho... nebesá, neviem, čo nám urobí, keď to zistí."

Tode sa vystrel. Keby nemal nohy také, ako mal, bol by to vysoký muž. „Je to všetko moja vina. Nesiem za to pl​nú zodpovednosť. Nikdy som ti to nemal dovoliť, ale..."

„Ale ma máš rád," odvetila rezignovane. „To je prob​lém. Chcel si, aby som bola trocha šťastná, aby som za​žila trocha slobody dokedy môžem." Zdvihla hlavu. „Rhys! Musím ísť za ním. Tode, čo sme to urobili?"
„Dobre," povedal Jamie a uprel pohľad na Toda a Axiu. „Chcem vedieť, o čo tu ide."

Prešli dve hodiny od chvíle, čo sa skrýval za paravánom v Axiinej izbe a za ten čas prešiel peklom. Rhysa postrelili do nohy šípom, kým sa pokúšal prenasledovať pomaľovaný voz, ktorý unikal z Lachlanovho pozemku. Najprv si myslel, že voz poslali opraviť, no rozhodol sa, že sa o tom presvedčí.

Bol ešte len sto metrov za vozom, keď ho zasiahol šíp s odkazom písaným nemotornou rukou.

„Vzal si mi ženu, a preto ti vezmem tvoju."

Jamie sa rýchlo ubezpečil, že jeho muž nie je v ohro​zení života, no netušil, kto uniesol Frances. Ako mohol niekto vojsť bránou uprostred niekoľkých stovák ľudí a uniesť ju bez toho, aby si to niekto všimol? Ten muž mu​sel určite spôsobiť nejaký rozruch alebo pohroziť, aby do​nútil Frances ísť s ním. Frances by určite spustila krik. Jej pud sebazáchovy by nepochybne spôsobil, že by urobila niečo, čím by dala ľudom najavo, že je v nebezpečenstve.

Jamie si znova prečítal odkaz, no nedával mu zmysel. Kto to urobil? Malo to niečo spoločné s ním alebo s Maidenhallovou dedičkou?

Jamie však s určitosťou vedel, že Tode s Axiou vedia viac, ako povedali. Obaja sedeli, kým Jamie chodil pred nimi hore-dolu. „Máte dve sekundy na to, aby ste mi všetko povedali."

„Inak čo urobíš?" posmievala sa Axia s rukami pre​kríženými na prsiach. „Radšej zjem živé žaby, ako ti niečo poviem. Niežeby som niečo vedela, ale som chorá z toho, že ma zo všetkého obviňuješ. Nemám nič spoloč​né s tým, že Rhysa postrelili. Ak si spomínaš, Rhys ma požiadal o ruku, a myslím, že by som s tým mohla súhla​siť. Myslím, že ho budem ošetrovať a vydám sa zaňho. Potom..."

„Axia a Frances plánovali falošný únos," unavene po​vedal Tode.

„Tode!" lapala dych Axia. Pozrela naňho bolestným pohľadom, že ju zradil.

Neotočil sa k nej, videla však, že má nahnevaný po​hľad. „Neuvedomuješ si, že Frances naozaj uniesli? Ne​vieme, kde je, a ak ten lotor zistí, že je Maidenhallova dedička, môže žiadať výkupné kúsok po kúsku."

Akoby Axii zrazu spadol na hlavu celý vrch, pochopi​la, že Frances môže byť vo veľkom nebezpečenstve. A ak sa jej niečo stane, bude to jej vina. Frances pove​dala, že ak bude vystupovať ako dedička, ona jediná sa ocitne v nebezpečenstve.

„Prečo?" spýtal sa Jamie. Pozrel na Toda a pokúšal sa udržať svoj hnev pod kontrolou.

„List," odvetil Tode, na Axiu ani nepozrel. „Vraveli ste, že sa chystáte napísať list, v ktorom požiadate Perkina Maidenhalla o dovolenie oženiť sa s jeho dcérou. Fran​ces si myslela, že vám v tom zabráni, lebo vedela, že otec by nikdy nesúhlasil s tým, aby sa vydala za niekoho iné​ho, ako jej vybral on. Zúfalo sa chce akýmkoľvek spôso​bom vyhnúť sobášu s Gregorym Bolingbrookom a myslela si, že ak vás zatiahne do tajného sobáša..."

Tode nedopovedal. Pozrel na Jamieho, ktorý naňho prekvapene civel. Až doteraz bol Jamie mierny a milý, teraz však Tode pochopil, ako sa z neho stal slávny bo​jovník. Tode si prešiel rukou po krku, akoby sa v miestnosti prudko oteplilo. „Keď Frances zistila, že ste po​slali ten list, bála sa, že jej otec sem pošle svojich ľudí. Tak sme sa rozhodli, že Frances odveziem preč. Mysleli sme si, že ju budete nasledovať, takže ani jeden z vás tu nebude, keď sa tu objavia Maidenhallovi muži."

„Takže ste plánovali falošný únos," mdlým hlasom vy​slovil Jamie.

„Nie," ozvala sa Axia. Ja som všetko naplánovala. Tode s tým nemá nič spoločné. Ja som sa to chystala uskutočniť, ale som zaspala."

Prvý raz, odkedy Tode vošiel do izby, pozrel na Axiu. Keď už nič iné, bola statočná. Teraz si však spomenul na Jamesa Montgomeryho, ako zhodil paraván v jej iz​be a ako ho prekročil. Axia sa za tým paravánom oblie​kala. Čo robili v jej izbe, kým vošiel dnu?

„Aké ďalšie tajomstvá máš?" spýtal sa ticho Jamie.

„Nijaké, ktoré by sa týkali spomínanej záležitosti," odvetila úprimne, pretože Francesina bezpečnosť bola jediné, na čom záležalo.

„To nie je jej vina," rýchlo sa ozval Tode, aby Jamie nestihol položiť Axii ďalšiu otázku. „Pokúšala sa za​chrániť Frances. Viete si predstaviť, čo urobí Maidenhall Axii? Myslí si, že sesternice by sa mali jedna o druhú starať." Tode prehltol pri pomyslení na Maidenhallov hnev, keď príde na zámenu osôb. „To Frances sa vás pokúšala dostať podvodom do manželstva, ktoré by jej otec nepochybne anuloval, aj keby mal kúpiť po​lovicu Londýna, aby to dosiahol."

„Chápem," prikývol po chvíli Jamie. „Každý má ta​jomstvá, Frances však skutočne uniesli a neviem kto."

„A to je všetko moja vina," povedala Axia a v očiach sa jej zračila celá duša. „Ak Frances zabijú, bude to mo​ja vina."
Tode sledoval, ako k nej Jamie podišiel a kľakol si pred ňu. „Ale, ale, škriatok, nestrácaj odvahu. Nech ju unie​sol ktokoľvek, asi sa do nej na prvý pohľad zaľúbil." Chytil ju za bradu. „A okrem toho, ak je to niečia vina, tak potom moja. V odkaze sa píše: ,Vzal si mi moju že​nu, a preto ti vezmem tvoju'. Je pravda, že mal pripojiť meno a adresu, aby som ho mohol rozlíšiť spomedzi paroháčov z mojej minulosti."

Keď hnev nahradil utrpenie v Axiiných očiach, Jamie sa na ňu usmial, potom vstal a znova zvážnel. „Môžeš si sadnúť, Tode," vyslovil vľúdne. „Som si istý, že tvoje no​hy potrebujú odpočinok. Zdá sa mi, že riešenie musím nájsť ja," vyhlásil, no v nasledujúcej chvíli sa rozleteli dvere a Thomas strčil dnu dvoch ľudí. Peknú slúžtičku a podľa pachu asi paholka zo stajní. Z farby ich tvárí sa dalo ľahko prečítať, čo asi robili, keď ich Thomas našiel. „Povedzte mu to," ticho vyslovil Thomas, no znelo to ako príkaz.

Dievčina si sadla na dlážku, zakryla si zásterou tvár a hlasno sa rozplakala. Chlapec vyzeral, ako by k nej chcel podísť, no priveľmi sa triasol.

Jamie pozrel na Thomasa, akoby na znak súhlasu, po​tom podišiel k dievčine a podal jej ruku. To stačilo, aby ju upokojil. Vďaka Jamieho výzoru, pekným šatám a ozaj​stnej elegancii jej slzy razom vyschli.

A keď prehovoril, hlas mal hebký ako med a Axia ten tón počula iba raz, a to v tú noc, keď bola Dianou. „Ni​kto ti neublíži a nik nepotrestá, iba chcem, aby si mi po​vedala, čo vieš."

Chlapec, ktorý takisto sedel na dlážke, žiarlivo zazrel na Jamieho. Vstal a pohol sa k Axii. „Myslíte tú dámu? Tú krásnu dámu? Najkrajšiu na svete? Tú dámu?" Jamie sa obrátil dievčine chrbtom a prísne pozrel na chlapca. Potom sa otočil späť k dievčine. „Povedz mi, čo vieš."

Po samoľúbom pohľade na chlapca, dievčina pozrela Jamiemu do očí. „Prišla do stajní k vozom, ktorými ste prišli." „Frances?" spýtal sa Jamie.

„Áno, tá. Bola som tam, lebo som chcela uniknúť pred horúčavou kuchýň, ak viete, čo tým myslím." „Cha!" ozval sa chlapec. „Preto tam nebola." Dievča naňho ani nepozrelo a ďalej sústredene poze​ralo na Jamieho. „Tá dáma vyzerala veľmi nazlostená a spýtala sa ma, ktorý voz to je. Potom však povedala, že to nebudem vedieť. Ani som to nevedela."

Axia pozrela na Toda. Frances si ani nepamätala, v ktorom voze mala byť unesená.

Dievča pokračovalo. „Ja, ah, som zašla na chvíľu za stenu v stajni a..." Chlapec si na to posmešne odfrkol. „Ale som všetko počula, a pretože som nebola veľmi zamestnaná..." Zastala a pozrela víťazoslávne na chlap​ca, ktorý sa veľmi usiloval zamestnať ju. „Náhodou som videla veľkého muža, bol dosť veľký. Páčia sa mi veľkí muži," poznamenala a zasnene pozrela na Jamieho, „nie malí alebo chlapci."

„Pokračuj, dievča!" úsečné prikázal Thomas. Dievča potlačilo zasnený výraz tváre. „Ten muž sa jej spýtal, tej Frances, či niekoho hľadá, a ona povedala áno a či ju prišiel uniesť. Myslím, že to toho muža prekvapi​lo, no povedal, že áno. ,Ak ste Maidenhallova dedička, potom som vás prišiel uniesť.' Tak to presne povedal." Pozrela s úctou na Jamieho. „Naozaj to bola Maidenhallova dedička?" Oči mala vytreštené.

Jamie sa na ňu usmial, no neodvetil. „Čo sa stalo potom?"
„Prešiel s ňou k pomaľovanému vozu a povedal, že je to najkrajší voz, aký kedy videl. Potom sa spýtal. ,To ste vy namaľovali na ten voz?' a povedal, že je najkrajšie stvorenie na svete, aké vo svojom živote videl, okrem možno jednej, potom chcel, aby si k nemu sadla na voz, aby sa na ňu mohol pozerať a zvážiť, ktorá je krajšia."

„A odišli preč," dokončil ticho Jamie. Potom sa obrá​til k Thomasovi. „Začni hľadať. Spýtaj sa každého na všetko. Musíme ju nájsť. Niekto niečo musí vedieť." Keď Thomas so sebou odviedol oboch sluhov, Jamie sa oto​čil späť k Axii a Todovi. „Teraz choďte," povedal znepo​kojene. Obaja videli jeho utrápenú tvár.

Keď vyšli z izby, Tode povedal Axii, že pomôže pri hľadaní. „Si v poriadku?" spýtal sa Axie.

„Áno, samozrejme, cítim sa dobre," uistila ho. „Choď a pomôž ju hľadať. Pozri na miesta, kde iní nemôžu."

S povzbudivým úsmevom ju opustil.

Len čo osamela, zistila, že sa jej trasú kolená. Čo sa začalo ako žart, zmenilo sa na nočnú moru. A čo by sa stalo, keby si nevymenili miesta? Bola by teraz rukojem​níčkou ona? Možno bola Frances rozumná, že neodpo​rovala. Keby niekto unášal Axiu, kričala by, vrieskala a hrýzla a nepochybne by skončila mŕtva.

Axia dala nejaké pokyny slúžke, pohľadala Tevershamovu súkromnú kaplnku a šla sa pomodliť. Modlila sa za to, aby Frances nezistila, že únos je skutočný, lebo keby sa bála, mohla by donútiť únoscu, aby urobil niečo, čo by inak neurobil. Modlila sa za Francesinu bezpečnosť a prosila o odpustenie, že dostala Frances do ťažkostí.

A hoci si vravela, že nemá právo o to žiadať Boha, po​prosila ho, aby jej otec bol o trochu menej nahnevaný, ako bol, keď dostal Jamieho list.

Tode nezvykol piť, teraz však mal pocit, že by sa rád opil, aby zabudol. Všetko hrozné, čo sa stalo v predchá​dzajúcich týždňoch, bola jeho chyba. Tak ako Axia, ani on nepochyboval, že Perkin Maidenhall sa blíži k Tevershamovmu panstvu aj s armádou mužov. A teraz sa kvôli Todovi skončí aj Axiin krátky pobyt na slobode.

Pred očami mu tancovala predstava Axie pripútanej reťazami vnútri Maidenhallových vozov.

No nielen Axia bola v nebezpečenstve. Čo hrozí Frances, ktorá je v rukách únoscov? Jamie práve prevracal panstvo hore nohami, aby našiel niekoho, kto videl alebo počul niečo, čo by ho priviedlo na stopu únoscu. Dote​raz však nezistil nič.

Axia sedela v izbe a na Jamieho príkaz kreslila obráz​ky Frances, ktoré by mohol rozoslať prostredníctvom pos​lov do blízkeho okolia, aby zisťovali, či ju niekto nevidel.

Axia kreslila jeden obrázok za druhým, každý bol vy​nikajúcou Francesinou podobizňou. Tode, hoci sa zne​pokojoval kvôli Frances, sa pristihol pri tom, že sa jeho myšlienky ustavične vracali ku koncu Axiinej slobody. Možno už o niekoľko hodín dorazí Maidenhall a odve​die ju ku Gregorymu Bolingbrookovi.

A pri tej myšlienke Toda striaslo. Možno je Bolingbrooke bohatý, Tode však vedel, že Gregory mal v det​stve nehodu, vďaka ktorej nie je úplný muž. Ako Axia tušila, nebude mať deti ani nádej na normálny život.

Gregoryho otec ťažko pracoval na tom, aby zatajil tú​to informáciu pred svetom, a zaplatil za to veľa peňazí.
Todova zjazvená tvár však mohla byť niekedy výhodou. Nik nevenoval veľa pozornosti tomu, čo šašo vie alebo nevie, a potulní herci a speváci, ktorí putovali z jedného panstva na druhé, dosť klebetili. Nebolo ťažké nájsť ľu​dí, ktorí boli na Bolingbrookovom panstve a poznali ta​jomstvo jeho domácnosti.

Takže Tode presne vedel, čo čaká Axiu. Príde jej otec a zavezie ju k tomu otrasnému chlapcovi a donúti ju vy​dať sa zaňho. A Axia to urobí bez sťažností, lebo najviac na svete chce potešiť otca.

Pretože Tode vedel, čo ju čaká, nemohol jej odoprieť tých niekoľko týždňov slobody. Veľmi dobre vedel, aké je to, keď na človeka zízajú a považujú ho za netvora; bola to jedna z vecí, ktoré mali s Axiou spoločné. Keďže chcel, aby aspoň krátku chvíľu prežila ako normálne dievča, dovolil jej vymeniť si úlohy s Frances, a teraz sa všetko pokazilo. Francesin život je v nebezpečenstve a Axiu odvedie jej otec. „Musím niečo urobiť," vyslovil nahlas. „Mal som sa postarať o obe. Obe som mal na starosti." Takmer ho za​plavil pocit viny, lebo vždy uprednostňoval Axiu pred Frances. Maidenhall mu zveril do opatery obe ženy a napriek tomu zanedbával Frances natoľko, že sa cítila taká osamelá, žeby sa vydala za prvého muža, ktorého stretla. A tým bol James Montgomery.

No nemohol robiť nič iné iba čakať. Jamie prečesával okolie, každého sa vypytoval, no všetko márne. Ráno plánoval ísť s Thomasom na sever, pretože tam mali na​mierené predtým, než uniesli Frances. Zraneného Rhysa nechali u Lachlana.

Tode nepochyboval o tom, že ani jeho nevezmú so sebou. Jamie chcel cestovať rýchlo a Tode by mu iba prekážal. Bol zvedavý, či Jamie plánuje nechať Axiu u Lachlana alebo ju vezme so sebou. Podľa Toda ju nechá na mieste, lebo neveril, že by jej hrozilo nejaké ne​bezpečenstvo od Maidenhallových mužov. Perkin Maidenhall sa bude zaujímať o približné miesto pobytu svojej dcéry, za ktorú Jamie považoval Frances, a tak si myslel, že Axia bude v bezpečí.

Tode však poznal pravdu, a poznala ju aj Axia.

Od ich príchodu na Tevershamov majetok Tode ostal v stajniach v starom sklade na jazdecký výstroj. Za tie roky, čo býval s Axiou, si zvykol na pohodlie, dobre však poznal cenu človeka ako on vo vonkajšom svete. Tode sa väčšinou stránil cudzích ľudí, skrytý v plášti zo zrebného plátna, s tvárou zahalenou.

Teraz však zdvihol svoju hrčovitú palicu a vošiel do stajní. Nazrel do každého oddelenia, kým nenašiel chlap​ca, ktorý videl muža, čo uniesol Frances. Zlostne čistil veľkého koňa.

„Choď preč," riekol chlapec a ani nezdvihol zrak od práce. „Už nemám čo povedať."

Tode roky posedával bokom a iba pozoroval ľudí. Ve​del odhadnúť, čo si myslia. Tento chlapec mal problémy so žiarlivosťou. „Len som ti chcel povedať, že sa vieš lep​šie postarať o ženu ako on. Ty si tú svoju nestratil." Po týchto slovách sa Tode pomaly otočil, že odíde.

„Počkaj!" zvolal chlapec a potom sledoval, ako sa To​de obrátil späť. Naklonil hlavu ako zvedavý vták a zízal na Todovu kapucňu. „Ty si jeden z jeho chlapov?"

„To sotva," odvetil so smiechom Tode. Zvonka dnu slabo vnikalo svetlo z fakle. Tode sa presunul do svetla a na sekundu si zložil kapucňu, aby chlapec videl jeho • zjazvenú tvár. Tode sa odvrátil, aby nevidel zhnusenie na chlapcovej tvári a jeho povýšenecky úsmev.

„Nemyslím, že by si niekomu prebral dievča," pozname​nal chlapec, nevšímajúc si Todovo mimovoľne myknutie.
„Nie," veselo odpovedal Tode. Už dávno sa naučil skrývať svoje pocity. „Chcel som sa ťa spýtať na to, čo si videl, no už musíš byť z toho otrávený. Aj tak, muselo to byť veľmi vzrušujúce."

Tode pozoroval chlapca, ktorý podľa všetkého o jeho slovách uvažoval. Pravdu povediac, tak veľmi sa usiloval dostať ruky pod sukne tej dievčiny, že nevenoval pozor​nosť tomu, čo robia ostatní. To, že ona si druhých vší​mala, bola iná vec. Od toho popoludnia nehovorila o ničom inom, iba o grófovi - „Ten gróf," vzdychla si asi tisíc ráz. Gróf s ňou hovoril a pozeral na ňu, akoby bola tá najdôležitejšia osoba na zemi.

„Nik ma nechce počúvať," povedal trpko. „Nik ne​chce vedieť, čo som videl."

„Ty si niečo videl," dychtivo poznamenal Tode. „Keď som ťa zbadal, vedel som, že si múdry chlapec. Vtedy som si pomyslel, že gróf James by mal venovať viac po​zornosti tebe." Naklonil sa k chlapcovi, no dával pozor, aby mu tvár ostala v tieni. „Chodím z domu do domu a zbieram príbehy, ktoré by som mohol rozprávať. Tvo​je hrdinské činy by sa mohli podávať z domu do domu, to by som však musel vedieť viac ako teraz."

Chlapec na chvíľu prekvapene pozeral. „Mal polovicu ucha."

„Nerozumiem."

„Ten muž mal polovicu ucha. Mal ho odrezané pres​ne tu," povedal a ukázal rukou. „Chýbala mu horná časť ucha."

Tode by chlapca najradšej vybozkával, tak sa tej infor​mácii potešil. Miesto toho sa však prinútil pokojne sedieť a ešte tridsať minút počúvať chlapcove dohady, čo sa asi stalo, odkedy videl toho muža s polovicou ucha.

Keď unavený Tode konečne opustil stajne, chcel ísť povedať najnovšiu informáciu Jamiemu. Kým však pre​šiel po dvore, zmenil plán. Keby ju Jamiemu povedal, hnal by sa so svojimi mužmi a zbraňami za únoscom a Frances by mohli v bitke zraniť. Nie, pomyslel si Tode, bude lepšie, ak to urobí sám a dobre vedel, že sa mu po​darí dostať na miesta, kam sa iní nedostanú. A okrem toho, všetko to bola jeho vina, no nie?

Z odkazu na šípe, ktorý zranil Rhysovu nohu, sa dalo usúdiť, že Jamie vie, kto uniesol Frances, preto sa Tode nazdal, že aj niekto z jeho družiny to bude vedieť. Tode nedúfal, že mu dá tú informáciu Jamie, no možno Rhys uvíta nejakú spoločnosť.

„Prišiel som, aby som ťa trocha rozveselil," povedal, keď strčil hlavu do dverí Rhysovej izby. V ruke držal pl​ný mech veľmi silného vína.

„Buď vítaný," odvetil Rhys. Sadol si na posteli, pričom sa mykol od bolesti. „Povedz, čo ste zistili? Máš nejaké správy o Frances?"

„Ešte nič, ale preto som neprišiel. No tak, musíš na to zabudnúť, inak ťa noha nikdy neprestane bolieť. Radšej ti porozprávam jednu smiešnu historku, čo som počul." O dve hodiny Tode opúšťal Rhysovu izbu s úsmevom pod kapucňou. Nebolo ťažké prinútiť Rhysa, aby roz​prával o zvláštnych ľuďoch, ktorých v živote stretol.

„No nik nie je hlúpejší ako Henry Oliver," vyhlásil Rhys po prvej hodine klebetenia a rozprávania. „Myslel si, že je hluchý, pretože má iba polovicu ucha." Keď To​de vyzvedal, Rhys mu prezradil, že Jamieho starší brat ešte ako dieťa sekol Olivera po hlave mečom. Oliverovi odpadla polovica ucha a vtedy zvolal, že teraz bude hlu​chý. Dodnes verí, že z tej strany dobre nepočuje."

„A čo je to za chlapa, ten Henry Oliver?" spýtal sa Tode a dával pozor, aby to nevyznelo horlivo. „Je nebezpečný?"
„Oliver? Nie, vôbec nie, ak totálna hlúposť nerobí muža nebezpečným. Miluje Jamieho sestru a už roky sa pokúša donútiť Montgomeryovcov, aby mu dovolili ože​niť sa s ňou."

„Donútiť ich?" Tode bol rád, že sa Rhys opil, takže nepostrehol narastajúcu paniku v Todovom hlase.

„Už roky sa ju pokúšal kúpiť od Jamieho staršieho brata Edwarda a ten by ju aj predal, no Jamieho otec sa dokázal na chvíľu odtrhnúť od svojich kníh, aby nesúhla​sil, lebo by to podľa neho nebol primeraný zväzok." Rhys sa smial popod fúzy. „Myslím, že toto rozhodnutie ovplyvnila Berengaria výrokom, že radšej skočí zo stre​chy, ako by sa mala vydať za Henryho Olivera. A odkedy Jamiemu zomrel brat aj otec, Oliver mu ponúka nejaké pozemky, ktoré každú jar postihujú záplavy, zopár cha​lúp na spadnutie a niekoľko starých koni výmenou za Berengariinu ruku." Rhys si dal veľký dúšok vína. „A raz sa pokúsil Berengariu uniesť."

„Uniesť ju?" zopakoval Tode, sotva dýchal.

„Nuž, aspoň jej prehodil vrece cez hlavu a odviedol ju."

„Čo sa stalo?" pobádal ho Tode.

Rhys sa nezdržal smiechu. „Nuž - Oliver má veľmi slabý zrak - strčil do vreca druhú sestru - Joby. Nepo​znáš ju, no ver mi, nijaký muž nechce to dievča nahne​vať. Radšej by som otvoril vrece plné divých mačiek než to, v ktorom je nazúrená Joby."

„Ako Axia," ticho poznamenal Tode.

Rhys sa zasnene usmial. „Nie, ony si vôbec nie sú po​dobné. Axia je postrachom iba pre jedného muža. Joby strpčuje život každému. Okrem Jamieho a Berengarie. Poviem ti, čo zvykla vyviesť ich bratovi Edwardovi."

A po týchto slovách sa pustil do celkom iného príbe​hu, no Tode získal potrebnú informáciu, takže už nebude ťažké zistiť, kde tento Henry Oliver býva a kam ide. Niet pochýb, že berie Frances k sebe domov. Nečudo, že Jamie nepochopil odkaz: „Vzal si mi moju ženu, tak ti teraz vezmem tú tvoju." V Jamieho očiach jeho sestra ni​kdy nepatrila a ani nebude patriť Henrymu Oliverovi, no Oliver si zjavne myslel dačo iné.

Tode vychádzal z Rhysovej izby a usmieval sa. Zistil veľké množstvo informácií, no čo s nimi? Má ísť za Jamiem? Tušil, čo Jamie urobí: pobeží za Frances a opus​tí Axiu, tak by to bolo správne. Tode však vedel, že ochranu potrebuje Axia, a vedel, že keby to zistil Jamie, chránil by ju vlastným životom.

Ako dostať Axiu a Jamieho z Tevershamovho panstva skôr, ako Jamie odhalí, čo vie Tode? Ako donúti Jamie​ho, aby chránil Axiu a nechal Frances na Toda?
Jamie nahnevane zhúžval odkaz do malej loptičky. Ni​komu ho neukáže. S každou pribúdajúcou minútou sa cí​til hlúpejší a bezradnejší, pretože nemohol prísť na to, čo chcel vedieť. Kto uniesol Frances? Podľa toho, ako znel prvý odkaz, sa zdalo, že by to mal vedieť, no nevedel.

Už dva dni nespal ani sa neholil, no neoddýchne si, kým na niečo nepríde. Niekde musí jestvovať nejaká sto​pa. Práve prikázal Thomasovi, aby mu znova priviedol paholka zo stajne, keď mu doručili druhý odkaz. Písalo sa v ňom, že má ísť na západ k strýkovmu domu a čakať tam na ďalšiu správu.

Jamieho však väčšmi znepokojovala veta na konci správy: „Lepšie sa postaraj o svoje ženy."

Nie „ženu", ale „ženy". Možno to bola chyba. Možno sa pisateľovi pošmyklo pero. Možno tým myslel, že v ne​bezpečenstve je len Frances a nijaká iná žena.

Jamieho znepokojovalo aj to, že odkaz našiel na svo​jej posteli, čo znamená, že nemohol prísť zvonka. Dal mu ho niekto znútra hradu, niekto taký známy, že jeho prítomnosť nikoho nezaujíma.

Jamie nestrácal čas dlhým uvažovaním. Pôjde do strýkovho domu a počká na ďalšie inštrukcie. Aby bola Axia zatiaľ v bezpečí, pošle ju preč s Todom a Thomasom - sú to jediní ľudia, ktorým môže dôverovať.

O tridsať minút neskôr Jamie hrozne nadával, preto​že Thomas a Tode ležali s hnačkou. Thomas si držal žalúdok a v mukách bežal do onej miestnosti, celý popolavý z toho, ako sa mu zvierali črevá.

A čo sa týka Toda, bol taký slabý, že sotva zdvihol k Jamiemu zrak, keď sa ho pokúšal chytiť za plece. „Nedovoľte, aby únosca vzal Axiu. Musíte ju chrániť. Bojím sa, že tu nie je v bezpečí. Ten muž uniesol Frances pred očami ostatných. Môže to urobiť znova."

Tode akoby potvrdil Jamieho najhoršie myšlienky. Po​dľa toho, čo mu Axia vravela, ľudia vedia, že Frances je Maidenhallova dedička, a pretože Axia cestuje s nimi, môžu si myslieť, že aj ona má niečo spoločné so všet​kým tým zlatom.

Pretože Jamie už nespal celé dni, nevnímal čas a ne​uvedomoval si, že je polnoc, keď vtrhol do Axiinej izby. Zamračil sa, pretože si okamžite uvedomil, že tam nie je slúžka. Axiu nik nechránil.

Keď sa dotkol jej pleca, zahrabala sa hlbšie do pri​krývok, vlastne tak hlboko, že musel siahnuť pod ne a vytiahnuť ju von.

„Axia," povedal nežne, „chcem, aby si vstala a išla so mnou."

„Chcem spať," zamrmlala so zatvorenými očami.

„Nie, nespi. Musíš vstať. Kde je slúžka, aby ti pomo​hla obliecť sa?"

„Jamie mi pomôže obliecť sa."

Napriek únave sa tomu zasmial, potom ňou mierne zatriasol, „Ideme k môjmu strýkovi. Má veľmi milú manželku. Volá sa Mary a postará sa o teba."

Axia sa so zívaním začínala preberať. „Čo zasa robíš v mojej izbe?" spýtala sa. „Prečo si vždy v mojej izbe?"

„Som vojak, spomínaš si? Idem tam, kde hrozí ne​bezpečenstvo."

Axia sa pokúšala nesmiať, no nemohla tomu zabrániť. „Našiel si Frances?"

„Nie, no dostal som druhý odkaz. Mám okamžite odísť a vydať sa na západ k môjmu strýkovi. Je to odtiaľto na deň jazdy, a ty musíš ísť so mnou."

„Prečo?" spýtala sa a nadvihla obočie.

„Thomas aj Tode sú chorí, takže sa o teba nemôžu starať. A keďže tu nie je nik iný, musíš ísť so mnou."

Nebol pripravený na to, ako prudko vyskočila z poste​le. Keď zhodila zo seba prikrývky, jedným koncom ho udrela do oka. Keď ich zo seba striasol, dotkol sa prs​tom oka. Vôbec ho neprekvapilo, že na ňom vidí krv.

S rukou na oku sa zvrtol na jednej nohe a natiahol dopredu, aby zachytil Axiu, ktorá sa chystala vybehnúť z dverí v nočnej košeli.

„Tode!" prudko vydýchla a z celej sily sa od neho odťahovala. „Musím ísť za ním, ak je chorý."

Jamie ju zľahka držal. „Axia, som unavený; som zne​pokojený; nerob mi život ešte ťažším. No tak, poď sem a pozri sa, či si mi nevypichla oko."

Axia sa otočila a zbadala mu na okraji oka malú kr​vavú škvrnu. To ju neznepokojovalo, no keď si sadol na stoličku pri posteli, videla, že mu klesli plecia a jeho držanie tela ju donútilo vidieť bremeno, ktoré niesol. „Tvoj milovaný Tode je v poriadku," zamrmlal, Je to len hnačka."

Axia sa celkom prebrala, keď podišla k lavóru s vodou a navlhčila kus látky. Potom sa mu postavila medzi no​hy a látkou sa mu dotkla oka. „Čo je nové?" spýtala sa nežne.

„Nič, musím čakať."

Keď na ňu pozrel, videla, aký je vyčerpaný. Z nedo​statku spánku mal pod očami čierne kruhy. Keby sa stra​tila ona, chudobná, ako sa nazdával, hľadal by ju tak usilovne?

Poznala odpoveď. Áno, hľadal.
Zápasiac s nutkaním objať ho okolo krku, ustúpila od neho a otočila sa mu chrbtom. „Chceš, aby som išla s te​bou?" Nepáčilo sa jej, koľko nádeje sa v nej nahromadi​lo, kým čakala na jeho odpoveď.

„Nemôžem ťa tu nechať. Chcel som ťa poslať preč s Thomasom a Todom, no obaja sú chorí. Thomas sa k nám pridá, len čo bude môcť." „A Tode?"

„On tu ostane. Lachlan sa oňho postará." Zvrtla sa k nemu a spýtala sa: „Nemohol by sa Lach​lan postarať aj o mňa?"

„Nie," riekol Jamie. „V tom odkaze sa píše, že v ne​bezpečenstve je viac ako jedna žena. To znamená ako Frances, tak aj ty."

„Veď Lachlan ma môže niekam zaviezť," oponovala s prosebným pohľadom. „Ach, Jamie, prosím. Zabudol si, že ma požiadal o ruku?"

„Myslel to zo žartu!" odvrkol Jamie. „Urobila si zo se​ba blázna pred celou spoločnosťou, a tak sa ťa pokúsil ušetriť pred rozpakmi."

„Ach? To že urobil? Tak potom je to naozaj dobrý muž. Bol by pre mňa skvelou partiou, takže keby si ho presvedčil, aby ma niekam vzal, požiadal by ma znova. Tentoraz nie zo žartu." Mračil sa na ňu, no mlčal.

Podišla znova k nemu a postavila sa mu medzi kolená. „Prosím, Jamie, prosím. Vieš, že nemám peniaze. Aj ja, tak ako ty, sa musím dobre vydať, a tento Lachlan so svo​jimi rozkošnými synmi bude pre mňa veľmi, veľmi dob​rou partiou." Stála tesne pri ňom. „Prosím," zašepkala.

Jamie bol priveľmi unavený, aby si uvedomoval, čo robí. Vzal ju do náručia a silno ju pobozkal na ústa. Bozk síce bol spočiatku silný, no potom sa zmenil na  nežný a taký sladký, že si Jamie až pridobre uvedomoval, že sú v jej izbe sami a že je pod nočnou košeľou nahá.

Náhle ju od seba odsotil. „Tak veľmi dychtíš po man​želovi, že si ochotná brať hocikoho?"

„Ach áno," odvetila šťastne. „Teda, hocikoho okrem teba. Celý život by si mi pripomínal, že som chudobná a že som ťa prebrala Maidenhallovej dedičke."

Po týchto slovách Jamie vyskočil zo stoličky a zdvihol ruky. „Vieš, že Francesin otec nepovolí ten sobáš. Väčši​na problémov..." Zastal a zahľadel sa na ňu. „Má vôbec význam rozprávať sa s tebou? Neostaneš tu s Lachlanom a nebudeš robiť zo seba blázna. Si pod mojou ochranou, a kým ma neuvoľnia z tejto služby, dozriem na teba. Pochopila si?"

„Celkom dobre. A som si istá, že ťa počula aj polovi​ca tejto domácnosti."

Jamie sa zaškeril. „Choď sa obliecť. Odchádzame na úsvite!" S týmito slovami vyšiel z izby a ani sa nena​máhal zatvoriť za sebou dvere.

Zatvorila ich Axia. Zatvorila, oprela sa o ne a usmia​la. Potom začala poskakovať po izbe a hmkala si veselú melódiu.

Jamie bol unavený a náladu mal černejšiu než kruhy pod očami. Čo sa mu porobilo, že berie Axiu so sebou? Veľmi dobre vedel, že Lachlan by ju chránil vlastným telom, tak ako Rhys, a keď Thomas vstal z postele, vstal aj Bude v bezpečí. Ochránia ju pred únoscami a pred Francesiným otcom.

Hoci to vedel, nemohol ju opustiť. Nedávalo mu to zmysel, vedel však, že ju musí mať pri sebe, aby ju videl. Možno ju neskôr nechá u strýka, no pravdu povediac, nebol si istý, či to potom dokáže.

Takže keď sa začalo rozvidnievať a ospanliví sluhovia sa motali po chodbách, Jamie už bol prichystaný na od​chod. No po Axii ani stopy. Nebola vo svojej izbe a ni​kto ju nevidel. Na niekoľko sekúnd mu od strachu srdce vyskočilo až do hrdla, potom sa upokojil. Bude nepochybne s milovaným Todom, pomyslel si.

Keď ho zaplavila vlna žiarlivosti, neunúval sa povedať si, to nič, veď sa len chce rozlúčiť s priateľom z detstva. Vedel iba to, že nechce, aby ostala s druhým mužom osamote.

„Budem sama," vravela Axia Todovi, ktorý ležal na tvr​dej posteli prikrytej konskými prikrývkami. „Bude s tebou tvoj Jamie." „Nieje môj. Ak niekomu patrí, tak je to Frances." Tode sa zasmial. „Tomu sama neveríš. Frances ho chce, pretože je k dispozícii a on chce pomôcť svojej rodine. Axia, za to ho nemôžeš obviňovať," povedal nežne, „Jamie je dobrý človek a myslím, že ťa miluje."

„Mňa? Miluje? Naozaj musíš byť veľmi chorý. James Montgomery sa nevie dočkať, kedy sa ma zbaví."

„Hm? Tak prečo ťa potom berie so sebou k strýkovi?"

Axia sa uškrnula. „Aby ma dostal preč od Lachlana."

„Presne tak. A prečo ťa chce dostať preč od Lachla​na, ak o teba nemá záujem? Keďže si myslí, že nemáš ve​no, musí vedieť, že zväzok medzi tebou a Tevershamom by bol dobrý."

„Najlepší," škerila sa Axia. „Prosila som Jamieho, aby ma nechal s Lachlanom a jeho drahými synmi."

„Myslíš tých démonov z pekla? Myslia si, že je veľmi smiešne strkať ľuďom tehly do postele."

„A žubrienky a iné plaziace sa tvory," vyslovila s grimasou Axia. „Neuveríš, čo ponúkli hlavnému správcovi na pitie?"

„Hmmm. Nanešťastie si to viem predstaviť. Urobil som všetko preto, aby som sa pred nimi skryl, lebo sa nechcem stať terčom ich zábavy."

Pri tejto myšlienke Axii zažiarili oči. „Musíš ísť s na​mi," vyhŕkla. „Nevyzeráš taký chorý, aby si nemohol ísť s nami. Poviem..."

Tode ju chytil za plece, pretože sa chystala vstať. „Nie som chorý," povedal ticho. „Chcem ísť naproti tvojmu otcovi a zistiť, či ho môžem zastaviť."

„Môjmu...? Ach, Tode, všetkých nás zabije. Prečo je Frances vždy taká hlúpa? Nemôže aspoň raz prísť s niečím iným? Keby jednoducho prišla za mnou a po​vedala mi, že Jamie chce dovolenie od môjho otca, ne​jako by som to zariadila."

„Čo by si urobila? Napísala by si list? Súhlasila s tým, aby sa sobáš uskutočnil? Teraz by už Frances mlčky tr​pela, že sa vydala za tvojho drahého Jamieho."

„Môjho čo?!" lapala dych. „Veľmi dobre vieš, že ne​znášam ľudí, ktorí myslia viac na svoj vzhľad než na iné."

„Jamie taký nie je, a ty to vieš. Máš radosť, keď ho môžeš trápiť."

Sklopila zrak a pozrela si na ruky. „Nemám preňho nijakú cenu."

„Ten muž je takmer šialený od túžby za tebou. Myslel som si, že sa rozplače, keď si dala ten vankúšik Rhysovi." „Naozaj? Myslíš, že ma má rád? Nie! Nehovor nič. Myslí si, že som veľká otrava a nič viac."

„Ach áno. Preto ťa berie so sebou." Vtom začuli nejaké zvuky zvonka a Tode povedal: „Počúvaj. O chvíľu tu bude a ty musíš odísť." Stíšil hlas. „Axia, vieš, že ja... že ja..."

Dobre vedela, čo sa pokúša povedať. Slová, ktoré nikdy nevyslovili. Nuž ani nebolo treba. Bola ešte malá, keď jej otec poslal chudého chlapca, ktorý trpel ustavičnými bo​lesťami z toho, čo mu urobili. Už vtedy ho mala rada. Tr​valo jej roky, kým získala jeho dôveru, kým premohol strach z druhých, kým prestal nenávidieť, no dokázali to. Naučili sa dôverovať jeden druhému a obaja zatratenci si vytvorili vlastný život vnútri krásneho väzenia.

Axia ho objala okolo krku. „Mám ťa rada, mám ťa ra​da. Budem ťa mať rada po celý život, ale čo si bez teba počnem len jeden jediný deň?"

Iba na chvíľu si ju Tode privinul silnejšie, no vzápätí ju odtisol. „Choď, skôr než zo seba urobím blázna. Pro​sím ťa, neublíž Jamiemu; nechcem, aby dopadol ako ja." Usmieval sa, no pohľad mal vážny.

Axia mala čo robiť, aby neronila slzy nad tým, že opúšťa priateľa, a aby mohla rozmýšľať o rozumnej od​povedi. A nechcela, aby videl, že sa bojí ostať bez neho. Tode ju chytil za bradu a zdvihol jej hlavu. „A veľmi sa neznepokojuj kvôli Frances." Cítil sa previnilo, lebo jej nemohol povedať, že je presvedčený, že jej sesternica nie je v nebezpečenstve.

„Ach, Tode. Frances sa ani nevie obliecť. Čo ak tomu človeku povie, že nie je Maidenhallova dedička a on ju vyhodí? Kto sa o ňu postará? Frances by nevedela, čo má robiť, aj keby jej dali možnosť."

„V tomto sa mýliš. Frances je prefíkaná ako líška. Va​ri si nedokázala vytvoriť nepochopiteľný vzťah s Maidenhallovou dedičkou a dostať sa z otcovej biednej domácnosti? Keby nebolo jej bystrosti, nepochybne by bola dnes práčkou s dvoma deťmi."

Pri predstave, že krásna Frances niečo robí, sa muse​la Axia usmiať.

„No to je už lepšie. A teraz choď. Čaká ťa."

„Však nedovolíš môjmu otcovi, aby ti ublížil?" spýtala sa Axia. „A zapamätaj si, nezáleží na tom, čo povie ale​bo čo ti urobí, ja sa o teba postarám. Keby som mala šes​ták, polovicu z neho by som ti dala."

Tode jej zdvihol ruku a pobozkal ju. „Axia, ak by si mala šesták, určite by sa ti ho nejakým spôsobom poda​rilo premeniť na sto šestákov."

„Tak potom z nich dostaneš polovicu," povedala s ús​mevom. Nato rýchlo vstala a vybehla z miestnosti. Na​razila rovno do pevnej hrude Jamieho, ktorý práve stál predo dvermi. „Ty si ma špehoval!" obvinila ho a vzdorovito naňho pozrela.

„Viem si život vyplniť zaujímavejšími vecami, ako ťa špehovať. A teraz poď, stratíme celý deň, ak budeme po​kračovať v planých rečiach." Vzal ju pod pazuchu a vie​dol späť doprostred dvora, kde na nich čakali dva kone.

„Čo je toto?" spýtala sa Axia a uprela zrak na peknú malú kobylu opatrenú sedlom a koženými taškami s ne​jakým tovarom.

„To je kôň," odvetil Jamie ani nezdvihol zrak. „Ešte si nikdy nevidela koňa?"

Axia bola takmer taká unavená ako Jamie a nemala v úmysle zmieriť sa s jeho zlou náladou. „Viem, čo to je, ale kto na ňom pôjde?" Tvár sa jej rozjasnila. „Tode predsa len pôjde s nami!"

„Axia, na toto nemám čas. Musíme ísť. Sadaj, ideme. Možno dostaneme správu, že ma Frances čaká u môjho strýka."

Keď sa Axia nehýbala, prestal priväzovať nejaké veci k svojmu koňovi a pozrel na ňu. „Čo sa robí?"

Slabo sa usmiala. „Nikdy som na koni nejazdila. Roz​hodne nie sama."

„Nikdy...?" začal, potom pokrútil hlavou. „Predstie​raj, že ho chceš predať a kupujúci chce vidieť, či je po​slušný, takže je na tebe, aby si to predviedla."

Axia sa neusmiala, iba prikývla. Otočila sa ku koňovi a potom znova k Jamiemu.

„A teraz máš aký problém?"

„Tode," vyslovila ticho. „Nikdy predtým som nebola bez Toda. On - on sa o mňa stará. Nemôže ísť s nami?"

Jamiem prebehol pocit, ktorý nikdy predtým nezažil. Iste, vravel si, je unavený a pod tlakom, takže cítil to, čo by za normálnych okolností necítil.... Viac sa mu už ne​chcelo rozmýšľať, a tak zdvihol Axiu, posadil ju na koňa a podal jej opraty.

„Stoličky nie sú také bezpečné ako tento kôň. Teraz si prehoď nohu a nasleduj ma." Nedal jej ženské sedlo, pretože si uvedomil, že o jazdectve toho veľa nevie. S mužským sedlom lepšie udrží rovnováhu.

Keď už sedela, pozrela naňho tými veľkými očami, akoby chcela povedať Neopúšťaj ma! Jamiemu sa i pro​ti jeho vôli ten pohľad páčil. A páčila sa mu aj skutočnosť, že na tejto ceste bude odkázaná na neho, jedine na neho. Položil jej ruku na členok, skrytý pod vrstvami sukieň. „Postarám sa o teba, Axia. Prisahám." Keď sa ešte vždy tvárila nerozhodne, uškrnul sa. „Uži dňa," povedal, „a dnes budeš jazdiť na koni."

Len na sekundu vyzerala vystrašená, potom zdvihla hlavu. „Ak to dokážeš ty, dokážem to aj ja. A zbalil si mi moje farby?"

„Nie," odvetil a s úsmevom nasadol na koňa. „Nijaké perá ani farby či papier a nijaký Tode. Iba ty, ja a hviezdy." Po týchto slovách popchol koňa a Axia ho nasledovala.

„Nenávidím to zviera. Nenávidím. Nenávidím," precedila pomedzi zuby Axia. Tak pevne ich zatínala, až ju boleli čeľuste. Nebolo to však jediné, čo ju bolelo. Kaž​dý sval, kosť i nerv v jej tele kričal od bolesti.

„Prestaň sa sťažovať a zlez dolu," hneval sa Jamie a pozrel na ňu. Zaviedol ju k hostincu, kone zatiahol pred Zlatú hus a teraz čakal, kým zosadne.

Celý deň sedeli na koňoch. Pre Axiu to bol najdlhší deň v jej živote. Vnútornú stranu stehien mala zodratú a svaly na nohách skučali od bolesti. Telo mala po celo​dennej jazde dolámané.

„Tieto zvieratá nestvoril Boh," vyhlásila Axia, „ale diabol. S úmyslom zničiť ľudstvo." Tá malá kobyla na ňu škaredo pozrela, akoby jej rozumela. Axia bola totálne zničená, aj by sa uškrnula, no bolela ju i tvár.

„Axia, som unavený," riekol Jamie. „Nespal som celé dni. Nejedol som, ani sa nepamätám. Zľutuj sa nado mnou a zosadni."

Axia naňho znechutene pozrela. „Nemôžem. Nevlá​dzem pohnúť jediným svalom. Všetky mi stuhli."

Jamie si prešiel dlaňou po očiach. Za nič na svete si ne​vedel spomenúť, prečo trval na tom, aby šla s ním. Podal jej ruky a povedal: „Tak sa zval na mňa a ja ťa chytím."

„Nemôžem," zašepkala a Jamie pochopil, že to myslí vážne.

Možno by sa nad ňou zľutoval, bol však priveľmi usta​rostený a priveľmi unavený. Natiahol ruky, chytil ju oko​lo pása a potiahol. Keď sa ani nepohla, pustil ju, potom obišiel koňa a uvoľnil jej nohu zo strmeňa. No keď ju ťahal dolu, telo mala celkom stuhnuté, takže sa vôbec nevládala zohnúť.

Jamie strávil celý život na koni, a tak sa nad jazdením nezamýšľal, no keď tak teraz o tom uvažoval, postupne mu to dochádzalo. Možno bolo prehnané sedieť prvý raz dvanásť hodín v sedle.

Keď Jamie oslobodil Axii ruky z uzdy a videl, že jej skutočne stuhli, pocítil k nej štipku súcitu. Musel uznať, že sa celý deň vôbec nesťažovala. Až na to, že často vy​hlasovala, ako nenávidí kone. Tomu však nevenoval veľ​kú pozornosť, lebo jeho jediným cieľom bolo dostať sa k strýkovi a zistiť niečo o Frances.

Keď vyslobodil obe Axiine nohy a ruky, znova ju chy​til okolo pása a ťahal dolu. No keďže nevládala zohnúť nohy, ešte vždy nedokázala z koňa zosadnúť.

„Môžem vám pomôcť?" spýtal sa tučný, červenolíci muž, pravdepodobne majiteľ hostinca.

„Prosím," odvetil Jamie a pozrel na Axiu. Tá však s ozajstným záujmom upierala zrak na vývesný štít, čo vi​sel nad hostincom. Neočervenela od rozpakov, Jamie si skôr myslel, že chce začať maľovať vývesky nad hostince.

Majiteľ hostinca podoprel Axii nohu na opačnej stra​ne koňa a tlačil, kým ju Jamie ťahal z druhej strany. No akoby mala začarované nohy, lebo ostali meravé a tak ďaleko od seba, ako bola šírka koňa.

Jamie držal Axiu okolo pása, no uvedomil si, že s ne​vládnymi nohami sa mu ju nepodarí z koňa stiahnuť. „Ehm," oslovil muža na druhej strane. Bojový výcvik ho na takúto situáciu nepripravil. „Možno keby ste do koňa trocha strčili," navrhol.

„Ach áno, samozrejme," odvetil muž a pokúsil sa tvá​riť vážne, no oči mu iskrili veselosťou. Šiel pred koňa, vzal uzdu a viedol ho preč spod Axiiných nehybných nôh.

No keď videl Jamieho výraz, ako drží Axiu, ktorá s nohami od seba, zakrytými sukňami, vyzerala ako ráz​socha stromu, dlhšie už nevládal zadržiavať smiech a s rukou na ústach zmizol vnútri hostinca.

Jamie nevedel, čo si s ňou počať. Nemohol ju posta​viť do vzpriamenej polohy, pretože mala nohy rozkroče​né najmenej tridsať centimetrov od seba. „Možno by si si chcela sadnúť," navrhol. „Som priveľmi ubolená," odvetila Axia. „Bolí ma za​dok, bolia ma vnútornosti. Všetko ma bolí."

„Áno, ale..." začal, potom si uvedomil, že tam nemô​žu ostať celý deň. Rýchlym pohybom ju prehodil cez plece, prešiel jej po nohách a začal ich tlačiť k sebe.

Bola to ťažšia úloha, ako si vedel predstaviť, a keď sa dostal k členkom, bol rád, že je malá a že on má dlhé ru​ky. S rukami na oboch členkoch jej tlačil nohy k sebe, akoby sa pokúšal spojiť čepele veľkých, silných a veľmi hrdzavých nožníc. A skutočnosť, že Axia fňukala od bo​lesti, mu to vôbec neuľahčovala.

Jamie napokon vďaka sile a vytrvalosti uspel a koneč​ne Axiine členky spojil.

Jamie Axiu ešte vždy držal na pleci. Nechal ju chvíľu vydýchnuť a potom ju postavil na nohy. No v tom oka​mihu sa jej podlomili.

Jamie ju chytil okolo pliec a ťahal hore. „No tak, škriatok. Uži dňa, spomínaš si?"

Vrhla naňho zlostný pohľad. „Rada by som chytila to​ho koňa a rozpárala mu krk. Rada by som..."

Jamie ju jednou rukou priateľsky objal okolo pása a viedol do hostinca. Takmer celým telom ju podopieral, pretože nohy ju vôbec neposlúchali.
V hostinci stáli štyri stoly, tri z nich boli plne obsade​né, v kúte však ostal jeden voľný a majiteľ už položil na tvrdú drevenú lavicu tri vankúše.

Keď Axia zbadala vankúše, vytryskli jej z očí slzy a zašepkala mužovi: „Milujem vás." Muž sa od radosti celý rozžiaril.

Nato ju Jamie trocha silnejšie postrčil, aby si sadla a prestala flirtovať.

Len čo si Axia sadla, položila hlavu na stôl a okamži​te zaspala. Nezobudila sa, až kým ju nepošteklila vôňa jedla. Musela zobudiť Jamieho a povedať mu, aby sa na​jedol, pretože sa znova oprel o lavicu a zaspal tak tvrdo ako ona.

„Zjedz to," povedala a prisunula mu liatinový tanier plný jedla.

On však bez slova vzal krčah s pivom a na dúšok ho vyprázdnil.

„Cestujete?" spýtal sa majiteľ a oči mu zažiarili vždy, keď sa zahľadel na Axiu. Pozrel na Jamieho, ktorý privie​ral oči od únavy. „Budete chcieť s dámou izbu na noc?"

„Áno, ach áno," horlivo prikývla Axia. „Niečo mäkké s plachtami a, ach áno, rovné. Veľmi rovné. Chcem veľ​mi rovnú posteľ."

Muž sa usmial popod fúzy. „Mám tie najrovnejšie postele v celom Anglicku. A nehýbu sa, pokým ich sami nerozhýbete," riekol a žmurkol na Axiu. A veľmi ho po​tešilo, keď sa pekne začervenala.

„Tak potom si vezmeme tú najkrajšiu izbu," povedala šťastne.

Jamie chcel pokračovať v ceste, až kým nedôjdu k strýkovi. Vedel však, že nemôže. V stave, v akom sa prá​ve nachádzal, by nepomohol ani Frances, ani nikomu inému. Dúfal, že u strýka bude dnes večer, no celý deň si uvedomoval, že Axia má problém udržať sa na koni, tak​že kvôli nej spomalil. Aj tak im ešte vždy ostávalo pol​druha dňa jazdy. Potom čo sa stalo, keď sa ju pokúšal sňať z koňa, nemôže byť taký krutý a nútiť ju znova na​sadnúť na to stvorenie.

„Dve izby," povedal hostinskému. „Potrebujeme dve izby."

„Chrápe," dodala rýchlo Axia, pretože z nejakého dôvodu nechcela, aby niekto vedel, že nie sú s Jamiem manželia. „Nik s ním nevydrží v jednej miestnosti." Pri vedľajšom stole sedel muž, ktorý sa k nim otočil, keď Jamie vyhlásil, že chce dve izby, a ešte vždy na Axiu zízal.

„Mám len jednu izbu," odvetil majiteľ, „pokiaľ ne​chcete spať v stajniach. Koňom to nebude prekážať."

Jamie sa prebral natoľko, že vzal na vedomie jedlo, čo položili pred neho. Takisto si všimol muža, ktorý civel na Axiu, no nedal to na sebe znať. „Zdá sa, drahá, že dnes v noci budeš musieť strpieť moje chrápanie."

„Och?" zareagovala so záujmom Axia, potom sa pri​stihla, že pozerá na hostinského. „Myslím, že sa nedá nič robiť. Nejako to vydržím."

Hostinský pokrútil hlavou a odišiel do kuchyne. Po​myslel si, že Axia je celkom súca. Sám by si ju ponechal vo svojej izbe bez ohľadu na to, ako veľmi by sa sťažo​vala na jeho chrápanie.

Axia sa začala cítiť lepšie, lebo už nesedela na tom prekliatom zvierati, a zistila, že je dosť vyhladnutá. Od​trhla si kus mäkkej hovädziny a prežúvala, kým pozera​la na Jamieho.

„Čo ti zasa behá po rozume?" spýtal sa a ani sa na ňu nepozrel.

„Nič. Naozaj chrápeš?" 

Otočil sa k nej a pozrel na ňu tak, že sa takmer roz​pálila. „Zatiaľ sa nik nesťažoval."

„Jamie," začala a naklonila sa k nemu, no on sa vrátil k svojmu jedlu.

„Nehovor to," zašepkal. Axia si vzdychla a tiež sa ve​novala večeri.

O dve hodiny sa konečne ocitli v izbe. Jamie sa roz​hodol spať na dlážke, kým Axia si vybrala pomerne úz​ku posteľ.

Jamie jej doprial čas na to, aby sa vyzliekla a ľahla si do postele. Teraz však stál uprostred izby, vyzliekal si ša​ty a starostlivo ich vešal cez stoličku. „Axia, si deva pred výdajom a mám v úmysle ťa zanechať takú, ako som ťa našiel. Dopravím ťa k tvojmu poručníkovi v takom sta​ve, ako mi ťa zverili do opatery. Nezvádzam dievčatá, ktoré sú pod mojou ochranou."

„Okrem Frances. Od nej nevieš odtiahnuť ruky."

„Nikdy som sa jej ani nedotkol a som si istý, že to veľ​mi dobre vieš."

„Ale chcel by si, však?"

Jamie si sadol na stoličku, aby si vyzliekol pančuchy. „Žiarliš?"

„Nie, samozrejme, že nie. Nikdy som na Frances nežiarlila."

Axia od neho odvrátila pohľad a dala si ruky za hla​vu. „Len som bola zvedavá, to je všetko. Raz budem mať manžela a rada by som vedela, čo mám očakávať." Zno​va naňho pozrela. „Je to úžasné?" Keď položila túto otázku, myseľ jej zaplnili spomienky na noc s Jamiem, na to, ako ju objímal a bozkával.

Prosím, spomeň si na mňa, chcela povedať. Spomínaš si, ja som tá žena, s ktorou si sa miloval. Alebo sa tá noc neodlišovala od ostatných a nič pre teba neznamenala?

„Nepozeraj tak na mňa, Axia," zašepkal Jamie. „Ako?" spýtala sa a v jej hlase zneli všetky jej myš​lienky.

Jamie na chvíľu zatvoril oči, akoby sa pokúšal po​zbierať sily. „Axia, som iba človek a ty si..."

„Čo som, Jamie?"

„Si krásna," povedal, potom schmatol prikrývku z postele, hodil ju na zem a ako vojak, ktorým bol, sa do nej zabalil a otočil sa k Axii chrbtom.

Niekoľko minút Axia len tak ležala, pozerala na strop a usmievala sa. „Krásna," zašepkala. Chcela tak ostať navždy, byť zasnená, tešiť sa z toho, čo jej práve pove​dal, a počúvať blízko seba Jamieho tichý dych. Nechrápe, pomyslela si a usmiala sa. Nebola si však istá, či by jej prekážalo, keby chrápal.

Chvíľu nato zaspala.

„Jamie, prosím ťa," žobronila a pozerala naňho veľ​kými očami. „Prosím." Sedeli v jedálni hostinca a pred nimi ležali bohaté raňajky.

„Nepozeraj na mňa takto a nevolaj ma Jamie."

„Nemám ťa volať Jamie? Ach, takže teraz ťa mám oslovovať gróf Jamie? Potom, čo sme spolu strávili noc?"

To ho rozosmialo, čo aj mala v úmysle. „Veľmi dobre vieš, že som sa ťa ani nedotkol, napriek tomu, ty Evina dcéra, že si sa ma pokúšala zlákať do svojej postele."

„Nič také som neurobila!" vychrlila. „Sotva som sa ťa na niečo spýtala."

„Uhmmm. Jedz, aby sme už mohli ísť."

„Ja si už na tú pekelnú obludu nesadnem," vyhlásila vzdorovito.

„Sadneš. Zistíš, že ani nie si taká ubolená ako..." Nemohol to dokončiť s úprimnou tvárou, pretože ráno jej musel pomôcť zísť dolu schodmi a Axia stonala pri kaž​dom kroku. „Už to nie je odtiaľto ďaleko a moja teta sa ti bude páčiť. Veľmi dobre sa o teba postará."

„Chcem ísť s tebou."

„Od rána sme o tom hovorili už šesťkrát. Nemôžeš so mnou cestovať, lebo neviem, kam pôjdem. Viem len to, že správu mi pošlú do strýkovho domu a potom sa do​zviem, u koho je Frances a koľko za ňu chcú. Potom pôj​dem, kam bude treba."

„Bezo mňa," mrzuto poznamenala Axia.

„Áno, bez teba." Položil si ruku na Axiinu. „Budeš tam šťastná. Moja teta je skvelá. Môžeš jej kresliť ob​rázky."

„Cudzinci. Sú to pre mňa cudzinci. Prečo nemôžem ísť s tebou? Nezabúdaj, Frances je moja sesternica."

„Počúvaj ma, Axia, musím sa presúvať rýchlo. Nevy​držíš dlho na koni a predovšetkým, je to nebezpečné. Nech je Frances v rukách kohokoľvek..." Odvrátil po​hľad, nechcel na to pomyslieť. „To nebude miesto pre teba. Budeš na obtiaž."

Axia sa prplala s jedlom na tanieri. Nepáčila sa jej myšlienka, že ju nechá s cudzími ľuďmi. Sama s cudzími ľuďmi - to bola jej najhoršia nočná mora. A, pravdu po​vediac, nepáčilo sa jej, že má byť odlúčená od Jamieho. Najprv od Toda a teraz od Jamieho. Jamieho nepozná dlho, no teraz, vrhla naňho kradmý pohľad, kým jedol, sa jej zdalo, že je s ním odjakživa.

„Jedz!" prikázal jej.

Axia sa chystala čosi namietnuť, no prerušil ju muž​ský hlas. „To ste vy," oslovil ich muž a pozeral na Ja​mieho. „Myslel som si to včera večer, no nebol som si istý. Ste ten muž z voza. Ten Drakobijec."

Jamiemu takmer zabehlo. „Vy ste videli ten voz?" prudko vydýchol. „Kedy? Kde?"

„Mal namierené na juh."

„Ale to nie je možné," nechápal Jamie. „Povedali mi..." Rýchlo pozrel na Axiu a videl, že si myslí to isté, čo on. Že ten muž klame. Odkaz znel, že Jamie má ísť na západ k strýkovi a tam čakať, no ak voz smeruje na juh, tak potom sa od neho vzďaľujú a nie približujú.

„Videli ste, kto ho poháňa?" spýtal sa Jamie.

„Samozrejme. Taký veľký muž. A bola s ním žena, viete, tá pekná, čo je namaľovaná na voze. Smiali sme sa, pretože ten muž nebol krásavec. Muž na maľbe bol krajší. Bola to najkrajšia kresba, akú som kedy videl. A viete, že to vlastnoručne namaľovala tá dáma? Rozprávala nám, ako ho maľovala."

„Ja som maľovala ten voz," nezdržala sa Axia. „Fran​ces nevie..."

Jamie jej stisol plece a Axia sa s bolesťou oprela.

„Hľadáme tých ľudí," riekol potichu Jamie, „a ocenili by sme všetko, čo nám poviete."

„Naozaj ste namaľovali ten voz?" spýtal sa muž a po​zrel na Axiu.

Jamie sa zhlboka nadýchol. „Nakreslí vám portrét, aj vášmu priateľovi, ak nám poviete všetko, čo viete." Keď muž nespúšťal z Axie oči, Jamie dodal: „Ako rytiera. Nakreslí vás ako rytiera v plnej zbroji."

„Videli sme ho pred dvoma dňami," vyhŕkol muž. „Te​raz už musí byť dávno preč."

„A čo tá žena? Bola v poriadku? Nebola zranená?"

„Na to, že klamala, asi nie," zamrmlala Axia.

„Mne sa zdala v poriadku. Vyzerala priam milo. Na noc sa zastavili vedľa cesty a ten muž na ňu čakal, ako by bola anglická kráľovná."
„Teraz už som si istá, že to bola Frances," pozname​nala Axia.

Jamie ju kopol pod stolom, aby ju umlčal. „Ako vyze​ral ten muž? Okrem toho, že bol veľký, ako vyzeral?"

Muž mykol plecom. „Nič pozoruhodné. Hnedé vlasy, hnedé oči. Nebolo sa na čo pozerať, no nebol škaredý. Mys​lím, že by som si ho nepamätal, keby som ho videl ešte raz."

Sklamaný Jamie sa oprel o lavicu. Nevedel o nič viac než predtým.

„Až na to ucho," prehovoril druhý muž, ktorý práve podišiel k nim.

„Ach áno," spomenul si prvý muž, „mal polovicu ucha. Horná časť mu chýbala."

Jamie chvíľu len tak sedel, potom vyceril zuby, zaklo​nil hlavu a rozosmial sa. Smial sa nespútané, kým ostat​ní naňho prekvapene pozerali.

Keď sa konečne spamätal, zmohol sa na slová Henry Oliver, akoby to malo niečo znamenať.

Napokon sa pozviechal natoľko, že sa obom mužom poďakoval za vítanú informáciu. Keď odišli, vrátil sa späť k raňajkám.

Axii chvíľu trvalo, kým si uvedomila, že Jamie nemá v úmysle niečo jej vysvetľovať. „Nechceš mi niečo vy​svetliť?" nástojila.

Keď na ňu pozrel a pomaly sa usmial, vedela, že si veľmi dobre uvedomuje jej netrpezlivosť.

„Hovor!" zasyčala.

„Henry Oliver je neškodný. Frances by nemohla byť v lepších rukách. On dozrie na to, aby sa jej neublížilo."

„Veď ju uniesol. Určite v tom musí byť nejaký zádrheľ. Určite bude chcieť výkupné od..." Obzrela sa dookola, aby sa uistila, že ich nik nepočúva. „Od Maidenhallovej dedičky."

„Henry sa nestará o peniaze. Urobil to z lásky."

„On miluje Frances?" spýtala sa, akoby to bola tá najneuveriteľnejšia vec, akú v živote počula.

„Nie, on miluje moju sestru Berengariu. Ešte sme boli všetci deti, keď sa pokúšal dostať súhlas oženiť sa s ňou."

„Ale ty si im nedovolil vziať sa?"

„Oliver je hlupák."

„Aha, nuž, tak by mal milovať Frances. Sú to spriaz​nené duše."

„Nie, nie, nechápeš. Oliver je naozaj hlúpy. Verí všet​kému, čo mu povie druhý, napríklad, že peniaze sa dajú nájsť v afrických jaskyniach. Ako deti sme sa hrali na skrývačku a on sa skryl tak, že zatvoril oči. Veril, že ak nikoho nevidí on, tak nik nevidí ani jeho."

Axia však oponovala: „Určite z toho vyrástol. Možno teraz, keď už je dospelý..."

Jamie na ňu pozrel so zdvihnutým obočím. „Minulý rok mal veľkú dieru v stene kamennej obilnice, dostali sa mu tam potkany a zožrali mu obilie. A tak zbúral obilnicu a obilie spálil, aby sa k nemu potkany viac nedostali."

„Prečo jednoducho neopravil múr"" spýtala sa, potom sa zarazila. „Aha, chápem." Axia sŕkala pivo. „Nekúpil by trocha dračej látky?"

Jamie sa rozosmial. „Je to dosť čudné, no nie je zlý obchodník. Keď sa pre niečo rozhodne, nič na svete ho od toho neodradí. Nemá zmysel sa s ním hádať; dá sa povedať, že sa nedá pôsobiť na jeho city. Rozhodne sa preto, čo chce a čo za to zaplatí, a nič na svete ho ne​donúti zmeniť to."

„A teraz chce tvoju sestru."

„Vždy chcel a ako Olivera poznám, pravdepodobne zomrie od túžby za ňou."
„No myslím, že zomrie bez nej." „Kým budem žiť, nikdy ju nedostane," zúrivo odvetil Jamie.

„A je veľmi pekná, však? Podľa slov tej slúžky sa vraj Oliver vyjadril, že Frances je druhá najkrajšia žena, akú kedy videl."

„Áno, Berengaria je krásna." Jamie sa usmial. „Henry Oliver sa o Frances postará a dá jej to najlepšie zo všet​kého. Nie je ani trocha podlý. Môj brat Edward sa s ním zvykol nekonečne zahrávať, no Oliver naňho nikdy ne​zanevrel, ani sa naňho nehneval. Myslel si, že Edward ho mal rád, keď mu venoval tak veľa pozornosti."

Axia sa uškrnula. „Veľmi dobre viem, že ak ti niekto venuje pozornosť, neznamená to, že ťa má rád." Keď to povedala, túžobne si vzdychla, čím ho chcela donútiť, aby jej povedal, že ju má veľmi rád. Jamie na ňu len žmurkol.

O dve hodiny, keď dokreslila obrázky všetkých mužov v hostinci, Jamie vyhlásil: „Mali by sme ísť."

„Kam?" vyzvedala, zatiaľ čo si odkladala brká, ktoré už zabalil.

„Henry odvedie Frances do svojho domu. Je veľmi blízko môjho, takže tam pôjdem po ňu. No najprv ťa vezmem k tete. A, prosím ťa, Axia, nehádaj sa so mnou. Už som sa rozhodol."

„To je pravda a je zbytočné apelovať na tvoje city." „V nijakom prípade..."

„Ale prečo nemôžem ísť s tebou? Najmä teraz, keď vieš, že ide len o toho tvojho Henryho Olivera? Povedal si, že nebezpečenstvo nehrozí. Ach, prosím, Jamie, vô​bec ti nespôsobím problémy."

„Ty mi môžeš spôsobiť problémy, aj keby si počas ce​lého výletu spala. Axia, nepozeraj tak na mňa. Vieš, že sa nepatrí, aby sme cestovali spolu sami. Tvoj pestún, Maidenhall, mi ťa zveril v dobrej viere. Akoby to vyze​ralo, keby sme cestovali po celom Anglicku spolu, len my dvaja? Minulá noc bola dosť zlá, obaja sme sa delili o jednu izbu."

„Maidenhall sa nemusí obávať toho, že sa ma dotkneš," vyslovila znechutene. „Ty sa zaujímaš iba o Frances."

Po týchto slovách ju Jamie pobozkal na ruku. „V tom sa, moja drahá, mýliš," povedal nežne. „Keby som si mohol slobodne vybrať a nemusel by som sa výhodne oženiť, tak usilovne by som ti dvoril, až by si si myslela, že na teba spadol vrch! Krčmár! Účet, prosím."

Axia pozerala na Jamieho s vytreštenými očami. „Na​ozaj?" zašepkala, no Jamie bol priveľmi zaneprázdnený podávaním mincí hostinskému, než aby si ju všímal. A tak Axia obrátila pozornosť inam. Hútala, ako presved​čiť Jamieho, aby ju vzal so sebou.

Námietka „Ak pôjdem s tebou, ušetrí ti to čas," naň​ho nezapôsobila. Oči plné sĺz a výhovorky, že nechce ostať s cudzími ľuďmi, ním nepohli. Keď počul jej oba​vu, že sa zjaví Maidenhall a vyvŕši si hnev na nej, ani nemrkol. Hrozby, že mu ujde a vráti sa do čakajúceho náručia Lachlana Tevershama, ho iba rozosmiali. Keď mu povedala, že zviaže dokopy plachty a ujde cez okno strýkovho domu, rozosmial sa ešte väčšmi.

Až keď boli kone pripravené na odchod a Jamie sa chys​tal posadiť Axiu do nenávideného sedla, vtedy si Axia uve​domila, že ju naozaj strčí k starému mužovi a žene, o ktorých bola presvedčená, že budú príšerne nudní. Na vy​sedávaní pri ráme s výšivkou nieje vôbec nič dobrodružné. Axia stála vedľa koňa a tak silno si vzdychla, že jej to takmer vyvrátilo pľúca. „Asi nemám nádej, že tá tvoja te​ta má deti, s ktorými by som sa mohla hrať."

Jamie odvrkol: „Všetky sú dospelé."

„A vnukov?"

Jamie spojil dlane, aby ju vysadil na koňa. „Nie," od​vetil netrpezlivo. „Teta Mary má šesť dospelých synov, ani jeden nie je ženatý."

„Ó?" vypustila Axia a po prvý raz si pomyslela, že ná​všteva tety Mary možno nebude až taká nudná. Vložila nohu do Jamieho nastavených dlaní, no Jamie ju nevysadil na koňa. Keď sa naňho spýtavo pozrela, zistila, že má na tvári čudný výraz.

„Jamie?" spýtala sa. „Si v poriadku?" Keď neodpove​dal, zvýšila hlas: „Jamie?"

„Pôjdeš so mnou," vychrlil a potom ju vyhodil do sed​la tak rýchlo a s takou silou, že takmer preletela na dru​hú stranu.

Axii netrvalo ani pol sekundy, aby pochopila, o čo ide. „Nie," rozhodne vyhlásila. „Myslím, že máš pravdu. Mala by som ísť k tvojej tete."

Jamie neodpovedal, iba schmatol za uzdu jej koňa a viedol ho na cestu.

„Ale to je na juh," poznamenala Axia na krížnych ces​tách. „Jamie, myslím, že by sme sa o tom mali pozhovárať. Vždy ma odvedieš od mužov súcich na ženenie. Najprv od toho drahého Lachlana a milého Rhysa a teraz od svojich vlastných príbuzných. Naozaj si myslím, že by si ma mal vziať k svojej tete a nechať ma tam v bezpečí. Nie je správ​ne, že slobodná dvojica ako ty a ja cestuje osamote. A okrem toho, stretnúť sa s dospelými Montgomeryovcami by bola pre mňa vynikajúca príležitosť. Ty môžeš ísť za​chrániť Frances a Maidenhall bude možno taký vďačný, že ti dá za odmenu jej ruku a ja si zatiaľ nájdem švárneho manžela. A navyše Montgomeryho! S takým pekným staro​dávnym menom. A len pomysli, Jamie, budeme príbuzní."
Jamie zastavil koňa a pozrel na ňu. „Axia, ak si neza​tvoríš tie tvoje pekné malé ústa, predám ťa cigánom. A predám ťa tomu, kto mi ponúkne najnižšiu sumu."

Keď sa otočil, Axia mykla plecom a triumfálne sa usmiala.

O štyri hodiny Axia ľutovala, že sa Jamie nedržal pô​vodného plánu a nenechal ju niekde na mäkkom a bez​pečnom mieste. Mala pocit, že z koňa nikdy nezliezla, lebo mala stŕpnuté a boľavé nohy. Veľmi túžila poprosiť ho, aby zastal, vedela však, že by radšej zomrela, ako by mala prosiť. S krivým úsmevom si pomyslela, že Jamie má naozaj mäkké srdce. Keby sa trochu pousilovala, bo​la si istá, že by ho nahovorila na hocičo.

Niesla sa na koni vedľa Jamieho. Šli prirýchlo na to, aby sa mohli rozprávať a navyše všetku pozornosť sústredila len na to, aby sa udržala v sedle. Bol krásny deň a z každej strany ich obklopoval hustý les. Spýtala sa, či by nemohli zastať a zajesť si chlieb so syrom, kto​rý kúpili v niektorej dedine, Jamie však odmietol. Han​drkovala sa s ním, no varoval ju, že v lese sú zbojníci, a že sa s nimi nechce stretnúť.

Axia sa zamračila, uprene pozrela na tmavý les a uvažo​vala, čo sa v ňom skrýva. Z Jamieho reči usúdila, že sa zbojníkov veľmi bojí a nechce riskovať potýčku. Odkedy Jamieho poznala, napriek tomu, že mal obrovské problé​my s ňou a s Frances, bol samá láskavosť. Hoci ju preho​dil cez kolená - a to mu nikdy neodpustí - zdalo sa, že nie je násilník. Mala dojem, že radšej bojuje so slovami ako so zbraňou. Vedela si predstaviť, ako v boji zápasí Rhys ale​bo Thomas, ale nie Jamie.

To bol jeden z dôvodov, prečo ho tak naliehavo chce​la dostať preč, aby sa nestretol s jej otcom. Keby taký milý muž ako Jamie, stretol Perkina Maidenhalla, neprežil by to. Keď na to Axia pomyslela, usmiala sa, pre​tože keby povedala Todovi, na čo myslí, odvetil by, že je snob. Povedal by, že Axia verí tomu, že jedine ľudia, kto​rí sa narodili s peniazmi, dokážu všetko na svete. Syno​via a dcéry grófov by trpeli hladom vo svojich pekných šatách a domoch, keby im vzali peniaze.

Takže teraz, keď pozerala na tmavý les, radšej popchla tú svoju príšernú kobylu.

Ale už o minútu ju prekvapili dvaja chlapi, ktorí vy​skočili z húštiny lemujúcej cestu. Jeden z nich schmatol jej koňa za uzdu. „Navaľ peniaze, inak neuvidíš vychá​dzať slnko," zvolal muž a pozrel na ňu so škaredou gri​masou.

Druhý chlap, bol to obrovský bradatý surovec s malý​mi lesknúcimi sa očami, držal za uzdu Jamieho koňa. „Si ty ale fajnový pánko," poznamenal chlap a premeriaval si Jamieho oblečeného v bezchybnom čiernom za​matovom kabátci. „Zlez dolu!"

„Prosím, neublížte nám," vyslovil ticho Jamie. „Dáme vám, čo chcete, ak nás pustíte."

Axia si všimla, že chlap, čo držal uzdu jej koňa, má pištoľ. Cítiť ozajstný strach o život nebolo práve to, po čom túžila, keď hovorila, že chce zažiť dobrodružstvo. Vlastne sa so strachom ešte nestretla, takže sa jej zdalo, že sa ani nevládze pohnúť.

Kým Axia sedela a vytriešťala oči, Jamie pomaly zo​sadol z koňa a podišiel k nej. Vystrel ruky, aby jej po​mohol zosadnúť.

„Ten kôň sa mi páči," ozval sa za nimi tretí chlap, kto​rého si Axia dovtedy nevšimla. „Myslím, že si ho vez​mem."

„Nehovor nič," zašepkal jej Jamie a varovne na ňu pozrel.
Ani jej to nemusel hovoriť, pretože bola priveľmi vy​desená, aby povedala čokoľvek. Čo urobia, ak im zbojní​ci všetko vezmú a nechajú ich na ceste samých? Alebo čo ak sa rozhodnú zabiť ju i Jamieho? Musí niečo vymyslieť, nejaký rozumný spôsob, ako sa z tejto kaše dostať.

„Poď sem," povedal chlap s pištoľou a ukázal do prít​mia, v ktorom stál. „Poď sem, boháč, a vyprázdni vrecká."

„Nemáme nič," riekol Jamie s hlasom plným strachu. „Iba prechádzame z miesta na miesto. Neublížte nám, prosím."

Axia bola znechutená strachom v Jamieho hlase. Aj keby sa zbojníkov bál, nemal to dať najavo. Mal by byť odhodlaný a nedať sa.

„Ako sa nás odvažujete prepadnúť!" ozvala sa. Vy​strela plecia a zdvihla bradu. „Sme v službách kráľovnej a ak sa nás dotknete, rozštvrtia vás."

K jej spokojnosti sa všetci traja banditi aj Jamie zara​zili a upreli na ňu pohľad. A teraz nás nechajú, pomysle​la si víťazoslávne.

Nanešťastie, jej slová mali opačný účinok. Hoci pred​tým jej nevenovali nijakú pozornosť, teraz ju ten naj​väčší zo zbojníkov schmatol chlpatou rukou okolo pása a druhou okolo krku.

„Takže v službách kráľovnej? Nuž potom výkupné bu​de vysoké," zahučal chlap, čo ju držal.

Axia mala pohľad plný hrôzy, keď pozrela na Jamie​ho, a iba na okamih zbadala v jeho očiach hnev nad tým, že ho nepočúvla.

„Vlastne kráľovnú ani nepoznáme," zašepkala, no nik ju nepočúval.

„Vyprázdni vrecká," zrúkol muž s pištoľou a mávol na Jamieho. „A rýchlo, lebo umrie." Otočil sa a zaškeril sa na Axiu. „No najprv si s ňou užijem."

Na svoju hanbu Axia cítila, že sa jej podlamujú kole​ná. Vždy dúfala, že v takejto situácii bude rozumná, no títo odporní muži boli takí strašní a hrozní. Chystajú sa ich oboch zabiť?

„Vo vreckách nemám nič," odvetil Jamie a hlas sa mu takmer triasol. „Prosím, neubližujte jej. Je nevinná a ne​má nijakú cenu."

„Povedal by som, že niektoré jej časti majú veľkú ce​nu," zasmial sa chlap, čo tak pevne zvieral Axiu. Cítila jeho odporný dych a zdesene sledovala, ako presúval ru​ku k jej prsiam.

„Peniaze mám v čižme," vyslovil nahlas Jamie. „Všet​ko naše zlato schovávam v čižme a dám vám všetko, ak nás necháte nažive."

Nato sa chlap s pištoľou rozosmial a pozrel na Axiu. „Milujem týchto fajnových džentlmenov. Také skvelé ša​ty, také tučné peňaženky a také slabé žalúdky."

Axia cítila, ako jej zamiera srdce, kým pozorovala Jamieho, ako sa skláňa. Bolo správne, že sa vzdáva, no v duši si želala, aby ukázal trocha chrbtovej kosti.

Všetko sa odohralo odrazu a tak rýchlo, že to takmer nepostrehla.

Jamie nevytiahol z čižmy peňaženku, ale tenkú dýku, ktorú nikdy predtým nevidela, a prudko ju vymrštil. Vi​dela, ako letí k nej, no bolo to také nečakané a také rých​le, že nemala čas uhnúť sa. Našťastie ju dýka minula a preletela jej tesne popri hlave.

V nasledujúcej sekunde videla už iba to, ako sa v Jamieho ruke zablysla oceľ. Vždy nosil pri sebe meč, no ten mal každý džentlmen. Axii sa odjakživa zdalo, že meč je len na okrasu. Teraz ho však Jamie vytiahol z puzdra jediným oslepujúcim švihnutím a vzápätí ním prepichol muža, čo držal pištoľ.
Axia od prekvapenia vytreštila oči. Videla, ako chlap pozrel na meč, zapichnutý v žalúdku. Nemohol však vi​dieť to, čo Axia, že mu zvyšok dlhej čepele trčal z chrbta.

Tretí chlap, čo stál na opačnej strane, tú čepeľ takis​to zbadal. Rýchlo pozrel na Axiu a chlapa, čo ju držal, a potom zmizol v lese.

Axia sa však nehýbala, pretože chlap, ktorý ju schma​tol, ju ešte vždy držal pevne ako predtým, oboma ruka​mi ju zvieral v smrteľnom zovretí. Teraz, keď Jamie zabil jeho kumpána, čo jej ten zbojník urobí?

Bola priveľmi vystrašená, aby prehovorila, a tak sle​dovala Jamieho, ako vytiahol meč z mŕtveho muža a ako muž klesol na zem. Ešte vždy nevydala ani hláska, iba pozerala, ako Jamie zotiera krv z meča a zasúva ho späť do puzdra na boku.

Axia mlčala a mlčal aj muž, čo ju držal. Vari sa zľa​kol, keď videl to, čo ona?

Keď Jamie zasunul meč, podišiel k nej. Muža si vô​bec nevšímal. Axia nemohla uveriť, že pokojne odtiahol mužovu ruku z jej pŕs.

Až vtedy otočila hlavu. Chlap stál v tej istej pozícii, no z krku mu trčala dýka. A bol očividne mŕtvy.

„Teraz mi neomdlievaj," poznamenal Jamie, kým od​ťahoval mužovu druhú ruku ovinutú okolo jej pása. „Myslím, že by sme mali odtiaľto vypadnúť pre prípad, že tu majú títo chlapíci ďalších komplicov."

Axia iba ďalej civela na Jamieho.

Slabo sa na ňu usmial, kým od nej ťahal chlapa, pre​tože telo mala od strachu celé stuhnuté. „Nepozeraj tak na mňa. Boli len traja."

Nevedela, čo na to povedať. Nikdy, ani v tých najdivších snoch, si nepredstavovala takú akciu, akú zvládol Jamie. Bol ako princ z rozprávky, ktorý prišiel, aby ju zachránil.

„Drž sa ma," prikázal a pobavene sa usmial nad výra​zom jej tváre. „Myslím, že ti nohy znova vypovedali po​slušnosť." Usmieval sa popod fúzy nad tým, ako naňho vytriešťala oči.

Keď sa Jamie mierne zohol, Axia ho objala jednou ru​kou okolo krku, potom druhou a v akomsi návale, ktorý nedokázala ovládnuť, ho pobozkala. Bozkala ho dlho a silno, bozkala ho na znak vďaky a bozkala ho, aby mu dala najavo, čo k nemu cíti.

Po dlhšej chvíli jej Jamie odtiahol ruky, no neodvrátil od nej pohľad. „Axia," zmohol sa a pobozkal ju na bra​du a na nos. Potom ju s veľkou neochotou od seba od​tiahol. „Musíme ísť."

Nohy ju však stále neposlúchali, a tak ju Jamie zdvi​hol na ruky a zaniesol k čakajúcemu koňovi - a ako zvy​čajne ju posadil do sedla. V priebehu niekoľkých sekúnd nasadol aj on a súril ju, aby popchla svojho koňa. Viezli sa tak rýchlo, ako nikdy predtým, a mala čo robiť, aby sa udržala v sedle.

Slnko už takmer zapadlo, keď dorazili na koniec lesa. Stál tam hostinec, v ktorom mohli ostať na noc. Počas jazdy sa Axia sústredila na koňa a nie na to, čo sa stalo. Vlastne robila, čo mohla, aby na to vôbec nemyslela. Mysľou jej však ustavične prebleskovali predstavy: chlap, čo ju držal, jeho hrozby, jeho zákerný pohľad. Spomína​la, ako Jamie vrhol dýku a ako blízko jej preletela okolo hlavy. Namiesto toho sa však zabodla hlboko do mužov​ho krku, len niekoľko centimetrov od jej hlavy.

Zdalo sa, že čím viac sa vzďaľovali od miesta činu, tým väčšmi bola Axia prestrašená, keď pomyslela na to, čo sa mohlo stať. Možno mala ostať zamknutá na Maidenhallovom panstve. Tam by sa aspoň nestretla so zboj​níkmi.
Ako ubiehal čas a ona bola čoraz unavenejšia a hladnejšia, tým hrozivejší a strašnejší sa jej les zdal.

Keď Jamie konečne zastavil kone a pomohol jej zo​sadnúť, zamračil sa. „Si bledá. Poď, dám ti vypiť niečo silné." Chytil ju okolo pliec a podopieral cestou do hos​tinca. „Axia, je po všetkom. Nemysli viac na to. Ochránim ťa."

Po týchto slovách otvoril ťažké dubové dvere a obaja vošli do teplej, dobre osvetlenej jedálne. V tej chvíli sa k nim už ponáhľala tučná, milo vyzerajúca žena.

„Dobrý večer," pozdravila veselo, potom pozrela na Axiu. „Ach, môjtysvete, mladá dáma bola zranená. Poď​te, drahá, sadnite si, postarám sa o vás."

Axia nechápala, čo tým žena myslí, no keď otočila hlavu zbadala, že má na pleci a na krku krv. Šaty mala zmáčané krvou chlapa, ktorého Jamie trafil dýkou do krku. A v tej chvíli jej celkom došlo, že všetko, čo sa sta​lo, bolo naozaj skutočné. V duchu znova videla to nebezpečenstvo, nasadenie života i hrozby a zatmelo sa jej pred očami.

Skôr ako stihla upadnúť do mdlôb, ju Jamie chytil do náručia.

Keď sa Axia prebrala, ležala na posteli v neznámej izbe a Jamie sedel pri nej. Bola tma, na vzdialenom konci iz​by svietila svieca, no podľa jej odhadu bolo svitanie na dosah ruky. Musela spať celú noc a podľa toho, ako Jamie vyzeral, sa od nej ani na chvíľu nevzdialil.

Doširoka otvorila oči, usmiala sa naňho, vzápätí sa preľakla a pokúšala si sadnúť. Jamie ju však zatlačil späť na posteľ. „Je preč?" zašepkala.

„Áno," povedal nežne. „Všetka krv je preč. Sám som to vyčistil. Dokonca som ti ju zmyl z vlasov." Keď to dopovedal, pozrel na ňu, ako tam leží v záplave hebkých hnedých vlasov. Cez deň si vlasy zväzovala dozadu a za​krývala čepcom, takže z nich veľa nevidel, teraz sa však rozprestierali okolo nej ako svietiaci oblak.

„Prečo tak na mňa pozeráš? Hanbíš sa za mňa, však. Som ti na príťaž. Odkedy som ťa stretla, bola som hrozná."

„Áno," odvetil a dotkol sa jej vlasov. „Naozaj hrozná. Kým som ťa stretol, môj život bol taký pokojný a jasný, ale teraz nie je nič normálne ani logické."

„Uťahuješ si zo mňa?"

Slabo sa usmial. „Isteže nie," odvetil. Naklonil sa k sto​lu a zdvihol z neho misku a lyžicu. „Domáca pani ti pripravila trocha polievky. Chcem, aby si ju zjedla." Opa​trne jej priložil lyžicu k ústam.

Nato Axia vybuchla od smiechu. „Ach, Jamie, nie som nemohúca." Nedovolí mu, aby videl jej rozpaky, pretože, pravdu povediac, nikto v živote ju nemusel obsluhovať. Bola hrdá na to, že nikdy nebola chorá, to ona opatrovala druhých, nie naopak.

„Dobre," riekol Jamie a odložil misku. „Si zdravá a v poriadku, takže sa idem naraňajkovať. Želám ti dob​ré ráno."

Z Jamieho hlasu pobádala, že ranila jeho city. Nema​la to však v úmysle. Odhodila prikrývky, vyskočila z postele, potom si položila ruku na čelo a začala sa klátiť. „Ach, myslím, že...."

Keď sa Jamie neobrátil a nebežal ju zachrániť, otvo​rila oči a videla, že sa uškŕňa.

„Pokračuj," vyhlásil. „Môžeš dokončiť zamdletie. Máš za sebou posteľ."

Zasmiala sa. „Ach, Jamie, umieram od hladu. Ne​chcem tú polievku. Chcem hovädzie mäso a kuracinu a veľkú kopu nákypu. A..." Zarazila sa, lebo si spome​nula na výjavy z oného odpoludnia, a ťažko dosadla na posteľ. „Ty si ich zabil," zašepkala.

Jamie si sadol k nej a priateľsky ju objal okolo pliec. „Bola to jediná možnosť. Musel som to urobiť. Nikdy som nemal rád zabíjanie."

Pozrela naňho. „Nemyslela som si, že to dokážeš. Si taký milý."

„Čo som?"

„Si ku každému taký láskavý, k Todovi aj k Frances, i k svojim ľudom. Každý ťa má rád."

Jamie sa usmial a vstal. „Veď si vedela, že som vojak, nie?"

„Áno, ale myslela som si, že sedíš na koni v pekných šatách a..." Jamie sa tak hlasno rozosmial, že vetu ne​mohla dokončiť.

„Obleč sa a ja sa zatiaľ pozriem, čo nám môže ku​chyňa ponúknuť, aby sme prerušili náš pôst," vyhlásil so smiechom a chystal sa odísť.

Axia vstala a chytila ho za plece. „Nikdy predtým sa o mňa nik nestaral," povedala ticho. „Ty áno. Dozrel si na to, aby som mala teplú vodu na kúpeľ; uistil si sa, či mám papier na kreslenie; postaral si sa o Toda; zachrá​nil si ma pred zbojníkmi." Celkom prirodzene si stala na špičky a objala ho okolo pása. „Ach, Jamie, ja..."

„Axia, prosím ťa, nevyslov to," prerušil ju, z hlasu mu znela bolesť. „Prosím, neuniesol by som to. Nevieš, čo sa odohráva v mojom srdci, bitka medzi povinnosťou -a láskou. Musím myslieť na svoje záväzky k ostatným. Prosím," zopakoval, potom ju pevne chytil za plecia a odtiahol od seba. „Obleč sa a príď dolu. Budem tam na teba čakať."

Po týchto slovách odišiel. Axia sa na chvíľu cítila od​vrhnutá, potom sa však oprela o dvere a usmiala. Zdalo sa, že za posledné týždne jej myseľ napĺňali len myš​lienky na Jamieho.

Jej zasnenosť trvala iba chvíľku, potom sa rozhliadla po izbe a všimla si, že Jamie jej preložil šaty cez ope​radlo stoličky. Boli to šaty z tmavočervenej vlny ozdo​bené čiernou výšivkou pozdĺž celého lemu i v prednej časti šiat.

Obliekla sa čo najrýchlejšie, zbehla dolu schodmi a ute​kala von smerom k záchodu, keď takmer narazila do Ja​mieho, ktorý prehľadával veľké batohy na svojom sedle. „Nemôžeš zniesť naše odlúčenie, čo?" doberal si ju. „V skutočnosti mi stojíš v ceste na..." Usmial sa pod fúzy a ustúpil nabok. „Na raňajky je jarabica."

„Odlož mi tak tucet," zvolala a zatvorila za sebou dve​re. O niekoľko minút vyšla von a zbadala, že sa Jamie eš​te vždy prehŕňa vo svojich veciach, a tak podišla k nemu a ostala tam stáť.
Vtom mu čosi spadlo na zem. Bez rozmýšľania sa zo​hla a zdvihla to. „Môj čepiec!" zvolala. „Čepiec mojej matky! Kde si ho našiel? Stratila som ho v..." Zrazu si spomenula, kde ho nechala: v Jamieho stane, v tú noc, keď sa milovali. Zarazila sa a pozrela naňho. Dúfala, že si nespomenie, odkiaľ čepiec pochádza.

Z výrazu jeho tváre však bolo zrejmé, že si spomenul, a nepáčilo sa jej, čo videla, pretože v Jamieho očiach sa miešal hnev a... a, nuž, možno chuť vraždiť. „Nepozeraj tak na mňa," zašepkala. Čepiec držala pred sebou a za​čala ustupovať.

„Nuž, Axia," povedal. Jeho tón sa jej nepáčil. Akoby sa pokúšal ovládnuť, aby jej neurobil niečo hrozné. „Na čo sa hráš? Chcela si ochutnať, aké to je ísť do postele s mužom, tak ako ochutnávaš jeden koláč za druhým?"

„Nemyslela som, že sa to stane," odvetila. „Naozaj nie. Všimla som si, kadiaľ si preliezol múr, a tak som si pomyslela, že by som..."

„Nemyslela si. Podviedla si ma a klamala si mi, tak ako si klamala o dračej látke."

„Neklamala som ti. Povedala som ti, že som panna." Blížil sa k nej a ona stále ustupovala.

„Vravela si, že sa voláš Diana a že máš jazvy po kiahňach."

„Bála som sa, že ma zbiješ, ak ma nájdeš vo svojom stane; to bolo jediné, čo som mohla urobiť." Pokúšala sa hovoriť čo najpresvedčivejšie.

„Sama tomu klamstvu neveríš. Dal som ti čas a mož​nosť povedať mi, kto si."

Axia stála tesne pred stajňami a nemala už kam ustú​piť. „Nechcela som ťa podviesť. Ja... ja..."

„Áno? Čakám na tvoju odpoveď."

Axia zdvihla bradu. „Uži dňa," vyslovila vzdorovito.

„Ja som tam bola, ty si tam bol a vyskytla sa príležitosť na novú skúsenosť, tak som ju využila. Možno zajtra zo​mriem alebo ma otec zamkne a už nikdy nebudem mať takú príležitosť, tak som ju využila."

„Tvoj otec je mŕtvy, spomínaš si? Podľa teba sa roz​pustil vo vápne, ale potom klameš tak často, že už ne​viem, čo je pravda."

Nečakane sa odvrátil a položil si ruku na oči, akoby uvažoval, čo má robiť.

Axia videla, ako sa znepokojoval o ľudí, čo mal na sta​rosti. A vedela, že česť mu bola všetkým. „Mrzí ma to, naozaj," vyslovila ticho, potom mu položila ruku na ra​meno. „Zabudnime na to. Ja som už zabudla. Keby ne​bolo toho čepca, nikdy by si sa to nedozvedel. Môžeš ísť a oženiť sa so svojou dedičkou a..."

Keď sa Jamie pozrel na ňu, pohľad mal iný. Bez slo​va sa pobral k stajniam. Axia mu kráčala za pätami. „Ja​mie?" oslovila ho, lebo z výrazu jeho tváre usudzovala, že debata sa skončila. „Prosím ťa, Jamie, povedz niečo. Povedz, že sa na mňa nehneváš. Alebo možno áno, ale prisahám, že to všetko bol iba omyl."

„Osedlaj toho koňa," povedal chlapcovi, ktorý pre​chádzal po dvore a zotieral si spánok z očí. „A pohni si s tým."

Axia videla, že kôň, ktorého treba osedlať, patril jej. „Ty ma posielaš preč? Samu?" vydýchla. „Ach, Jamie..." Ťažko dosadla na drevenú debnu, pokrytú špinavými uzdami.

Jamie sa na ňu na chvíľu uprene zahľadel. „Čo som kedy urobil, aby si si o mne myslela, že som typ muža, ktorý ťa nechá samu a bez ochrany?" Nečakal na odpo​veď, podišiel k svojmu koňovi, prehodil cezeň sedlo a viedol ho von z maštale.
„Si pripravená?" spýtal sa a spojil dlane, aby ju vysa​dil na koňa.

„Ja... myslím, že áno," odvetila rezignovane. Chcela vedieť, kam idú, bola však priveľmi vystrašená, aby sa spýtala. Asi bude lepšie, ak ho bude nasledovať. Nech jej osud ostane čo najdlhšie nepoznaný.

O polhodinu neskôr Jamie zabočil do peknej pred​záhradky pôvabnej, bielej chalúpky a prikázal jej, aby naňho počkala. O niekoľko minút sa vrátil a povedal: „Nasleduj ma."

Iba prikývla, lebo videla kňaza, ktorý vyšiel z domu a pobral sa hore kopcom k veľkému kamennému kosto​lu, čo stál na vrchole. Och, pomyslela si, chce ma donú​tiť, aby som sa šla pomodliť za všetky svoje početné hriechy. Jej nasledujúca myšlienka bola: Ak to urobím, ostaneme tu celú noc a nikdy nedostanem najesť.

Jamie zastal pri dverách kostola a pozrel na ňu. Po​tom jej z goliera odstránil vetvičku, uhladil jej vlasy a na​rovnal malú kapucňu. „Si pripravená?"

„Pripravená? Na čo?" vybuchla a plač mala na krajíčku.

„Nuž, samozrejme, vydať sa za mňa. Čo iné môžeme urobiť?" Po týchto slovách sa otočil na opätku a chystal sa vojsť do kostola.

Axia však namiesto toho klesla na jednu z lavičiek, čo stáli po bokoch malej verandy pred vchodom do kosto​la. Jamie sa vrátil, sadol si k nej a chytil ju za ruku.

„Desí ťa, že sa za mňa musíš vydať, však? To chápem."

„Jamie, nežartuj," sotva vládala zašepkať. „Musíš ve​dieť, že sa za teba nemôžem vydať."

„Axia, nášmu sobášu by zabránilo jedine to, keby si ma skutočne nenávidela, a myslím, že to tak nie je. Však?"

Pozrela naňho a spomenula si na všetko, čo s ním prežila a ako jej zmenil život. Možno sa doňho zaľúbila už v prvý deň. Možno klamala, že nie je Maidenhallova dedička, lebo ho chcela, no zúfalo potrebovala vedieť, že chce ju a nie peniaze jej otca. A možno láska k nemu bo​la hybnou silou všetkého, čo povedala a urobila, odkedy ho stretla.

„Nie, nie je," odvetila. Pozrela Jamiemu do očí a on sa na ňu usmial tak, že by sa roztopila rovno na tej la​vičke a stiekla na kamennú dlážku.

„Ani ja k tebe necítim nenávisť, tak poďme. Farár chce raňajkovať a my tiež. Tak neváhajme," súril ju a vstal.

Ešte vždy ju držal za ruku, no Axia sa nehýbala, a tak si Jamie znova sadol. „Nechceš sa za mňa vydať? Pove​dala si áno polovici mužov v krajine, ale asi som jediný, za ktorého sa nechceš vydať."

„To nie je v tom, to... Ach, Jamie, je to kvôli penia​zom."

„Chápem," povedal odmerane. „Nie som pre teba dosť bohatý. Hm, potom sa, samozrejme, nevezmeme. Aké trúfalé bolo odo mňa predpokladať to."

Keď sa chystal vstať, hodila sa naňho, objala ho a lí​com sa mu oprela o hruď. „To nie preto, že nemáš pe​niaze, to preto, že ich nemám ja. Keď sa môj... môj poručník dozvie, že som sa vydala bez jeho dovolenia, vydedí ma. Ostanem bez peňazí."

„To nevieš naisto," odvetil, objal ju okolo pliec a pri​tisol k sebe. „Keby si bola jeho dcéra, chápal by som tvo​je obavy, no si len jeho chovanica. Nemyslím, že jeho trest bude až taký neľútostný."

Odtiahla sa a pozrela naňho. „Keby som bola jeho dcérou, aj tak by si sa so mnou chcel oženiť?" zašepkala.

„Chcel by som jeho súhlas, ale áno, so súhlasom ale​bo bez neho, bol by som nútený oženiť sa s tebou -s ohľadom na okolnosti."

„Myslíš tým..."

„Áno, moja drahá takmer manželka, nezabúdaj na tú noc v stane."

To jej veľmi nezlepšilo náladu, pretože Jamie práve pripustil, že sa s ňou žení, lebo ho podvodom dostala do postele. A on by sa oženil s hociktorou ženou, ktorá by ho oklamala, a na láske alebo cite nezáležalo. Bolo zrej​mé, že česť preňho znamená viac než peniaze.

„Čo ešte?" spýtal sa Jamie. „Povedz mi, čo máš ešte na mysli?"

„Nepoznáš Perkina Maidenhalla tak ako ja. Peniaze dávajú moc, a ak chce, dosiahne všetko na svete. Môže manželstvo anulovať, potom ťa zničí za to, že si sa od​vážil dotknúť toho, čo mu patrí."

„Napriek tomu, že je Maidenhall bohatý, jestvujú v krajine zákony. Axia, bola si pod zámkou väčšinu svojho života a bola si v kontakte iba s ním a s ľuďmi, ktorí preňho pracujú. Je bohatý, no nie všemocný, ako si myslíš. Manželstvo nemôže bezdôvodne zrušiť. A mož​no vtedy, keď sa o tebe dozvie, už budeš ťarchavá a to mu v tom zabráni."

„Dieťa?"

Pri pohľade na jej prekvapenú tvár sa rozosmial. „To sa stáva. A čo ešte?"

„Ublíži tebe i tvojej rodine a vezme ti všetko, čo máš."

„Neublíži. Ak vezme všetko, nebude mať čo."

„Ach, Jamie," zakryla si rukami tvár. „Ako budeš žiť?"

„My," zdôraznil, „budeme žiť u mojich príbuzných. Montgomeryovcov je pekná hromada, niekedy sú dosť hluční, majú však dosť peňazí a toľko domov i hradov, že ani nevedia čo s nimi. Tak ich požiadam, aby mi je​den či dva dali."

„Kvôli mne. Si nútený robiť to kvôli mne. Pretože som ti raz v noci vkĺzla do stanu, musíš sa vzdať svojich vlastných pozemkov a nemovitostí a ísť kolenačky žob​rať k svojim príbuzným o dobročinnosť."

Jamie sa na ňu usmial. „Nie je to až také zlé," vyhlá​sil, hoci to tak vlastne videl aj on. „Veď si nezarobili na pozemky, ktoré majú. Nedobyli nijaké krajiny, takže ne​dostali majetky za odmenu. Oženili sa s bohatými žena​mi. Moja rodina má talent na to, aby vyženila peniaze."

„Okrem teba," poznamenala. „Plánoval si sa oženiť s nejakým dievčaťom, čo má jazvy po ovčích kiahňach, s ktorým si sa vyspal v stane?"

„Áno," odvetil. Pozrel na ňu a dotkol sa jej líca. „To dievča ma prenasledovalo od tej noci. Vieš, že som celé dni nosil ten čepiec na srdci? Mal som ho v to ráno, keď si na mňa zaútočila, spomínaš si?"

„Kedy?" vážne sa spýtala.

Zasmial sa popod fúzy. „Na druhý deň ráno po tej no​ci, ktorú som strávil s Dianou. Keď som sa zobudil, ne​bola tam, bol som rozzúrený, prevrátil som to miesto hore nohami. Myslel som si, že je to dievča, ktorého osudom bolo stať sa prostitútkou, no bolo na ňom niečo zvláštne. Našiel som ten čepiec, napísal správu mojej ro​dine a nechal preň peniaze. A neskôr som mal čepiec na srdci, prezeral som si mapy a ty si ma napadla."

„Povedal si, že nemôžem ísť s tebou."

„Ach áno, tak to bolo. Už si spomínam." Pohladkal ju po líci a po krku. „Aký odlišný by bol môj život, keby som ťa nechal doma."

„Ó áno! Keby si ma nevzal so sebou, teraz by si nebol nútený oženiť sa so mnou."

„Axia, nie som nútený oženiť sa s tebou. Nik ma nenú​ti. Chápeš? Nik nado mnou nedrží meč. Axia, prosím ťa, počúvaj ma. Chcem sa s tebou oženiť. Chcem. Rozumieš?"

Pravdu povediac, Axia len ťažko dokázala uveriť, že ju niekto chce. Celý život ju obklopovali ľudia, ktorých pla​tili za to, aby boli pri nej. Nikto z nich nebol jej pria​teľom preto, že chcel. A Jamie sa s ňou teraz chystá oženiť, pretože mu obetovala svoje panenstvo a mal po​cit, že musí. Česť bola preňho taká dôležitá, že sa vzdal všetkej nádeje na dedičku - ktorou sa, pravdaže, Axia ni​kdy nestane, keď sa jej otec dozvie, že ho neposlúchla. Bude ju Jamie nenávidieť, keď zistí, že bola Maidenhallovou dedičkou?

Jamie ju chytil za bradu a donútil, aby sa naňho po​zrela. „Kde je to tvoje ,Uži dňa'?"

„Aby bolo jasné, to motto ma dostalo do týchto prob​lémov," odvetila otrávene.

Rozosmial sa. „To je pravda, no mám z toho radosť. Takže, pokračujme vo svojich životoch deň za dňom. Te​raz sa vezmeme, a ak tvoj poručník nájde nejaký spôsob, ako ho neskôr zrušiť, tak nech." V duchu si pomyslel; Je​diný spôsob, ako zrušiť toto manželstvo, bude moja smrť. No nevyslovil to, pretože Axia bola z niečoho veľmi vy​strašená. „Zatiaľ si budeme užívať jeden druhého tak, ako sa len bude dať." Stíšil hlas. „Ale možno sa mýlim a milovanie so mnou sa ti nepáčilo."

„Ach, Jamie," povedala a naširoko otvorila oči, „ale áno. Veľmi sa mi páčilo. Mám rada bozkávanie a doty​ky a máš veľmi pekné telo, keď si nahý a mám rada..."

Nežne ju pobozkal, aby ju umlčal. „Bude veľmi ťažké čakať, kým sa skončí ceremónia, nesťažuj to ešte viac. Počúvaj, ak sa teraz vezmeme, môžeme spolu stráviť noc v jednej posteli. Ak sa nevezmeme, ty dnes budeš spať na dlážke."

Pozrela naňho. Jej rozum zápasil s citmi. Nemala by sa zaňho vydať. Vedela to. Bez akýchkoľvek pochybností vedela, že otec anuluje ich manželstvo, aj keby v nej kopalo Jamieho dieťa. Perkin Maidenhall bol sám sebe zákonom. Pravdu povediac, nemyslela si, že by Jamiemu a jeho rodine ublížil, keby bola poslušná a urobila, čo od nej chcel - teda aby sa vydala za muža, ktorý za ňu za​platil. No zatiaľ, kým jej otec zistí, čo urobila, jej ostanú tieto dni, možno dokonca týždne, počas ktorých bude Jamieho manželkou.

Jeho manželkou, pomyslela si a prebehlo ňou vzruše​nie. Zhlboka sa nadýchla. „Ani za svet nebudem spať na zemi."

Po týchto slovách sa Jamie zaškľabil. „Tak potom poďme, kňaz už čaká." Vstal, podal jej ruku a ona sa jej chytila. Pevne ju zovrel a obaja vošli do kostola.

Jamie s úsmevom pozoroval Axiu, ktorá pobehovala po izbe, vyrovnávala mu šaty, robila poriadok. Kdekoľvek je, hútal, myslí si, že si musí nejako získať srdcia ľudí. Nie peniazmi, ale skutkami, láskavosťou a pomocou. Zdá sa, že nikdy neverila, že ju môže mať niekto rád pre ňu samu. Akoby cítila, že musí vyvažovať niečo, čo s ňou nie je v poriadku.

No teraz, keď ju pozoroval, vedel, že s ňou nič nie je v neporiadku. Pri každom pohybe sa jej pohupovali bo​ky a črtala krivka jej pŕs.

„Poď sem," povedal zachrípnuto.

„Ale Jamie, musím vyčistiť to blato z tvojich šiat a musím..."

„Poď sem. A hneď."

Po rýchlom sobáši sa vrátili späť do hostinca, aby si vyzdvihli veci a pečené kurča, ktoré Jamie roztrhol na polovicu a ktoré zjedli cestou. Teraz, o niekoľko hodín neskôr, keď už slnko zapadalo, zastavili v inom hostinci, kde Axia zašla do kuchyne, aby sa postarala o večeru. Ja​mieho neprekvapilo, keď ju odtiaľ o niekoľko minút hos​tinský vyprevádzal, pretože ho Axia poučovala o lepších spôsoboch vedenia hostinca, čo však neocenil. „Držte si ju pri sebe," precedil pomedzi zuby hostinský.

„S radosťou," odvetil Jamie a pritiahol si ju na lavicu k sebe.

„Takým vedením prichádza o peniaze," zašomrala, no Jamie sa iba smial a pobozkal ju na čelo. Naozaj sa mu páčilo, že sa oňho starala tak ako o druhých.

A tak teraz, keď ostali sami vo svojej spálni, odtiahol prikrývky na posteli a podal jej ruku. Pod prikrývkami nemal ani kúsok oblečenia, a kým sa vyzliekal, Axia od​vrátila tvár. Pekne sa červenala, keď medzi nimi došlo k neočakávanej intimite.

Axia váhavo pozrela na podávanú ruku.

„No tak, škriatok," prehováral ju. „Bojíš sa ma? Ty si ma zjazvila, popálila, preklínala. Som taký istý ako vtedy."

Axia, ako vždy, nikdy nič nerobila polovičato, a tak pribehla a vrhla sa k nemu. „Ach, Jamie, tak sa bojím. Neviem, ako byť manželkou. Dokonca ani dočasnou. Poznal si toľko žien a každá z nich ťa milovala. Nebesá, ako môžem súťažiť s francúzskymi ženami a dámami na kráľovskom dvore? Som iba kupcova dcéra, nič viac. Myslím, že to bude nemožné."

Kým hovorila, Jamie jej znalecky vyzliekal šaty, čo ne​bolo ľahké, pretože ležala schúlená v jeho náručí. No zvládol to. A pobozkal každý kúsok kože, čo odhalil.

Axia prestala rozprávať. „Och, ale to je príjemné, Ja​mie. Tak dobre bozkávaš. Máš veľa skúseností?"

Usmial sa, lebo všetky ženy sa ho pýtali na tie ostat​né, vždy chceli vedieť, či sú jedinečné alebo aspoň iné. „Nijakú," odvetil. „Som v tom nováčik, takže mi musíš povedať, ak budem robiť chyby."

„Si klamár," poznamenala šťastne a zatvorila oči, keď jej perami prechádzal po ruke.

„Klamať som sa naučil od svojej ženy."

Keď sa Axia zachichotala, Jamie sa usmial, zvalil ju na chrbát a stiahol z nej ďalšie oblečenie a rozhádzal ho po izbe.

Keď sa Jamie dotkol Axiinho tela perami, prestala rozmýšľať. Zdalo sa jej, že Jamie má ruky všade, kým ju hladkal a kým sa jej dotýkal.
„Ukáž mi, ako ťa mám potešiť," zašepkala.

„Tešíš ma po celý čas, ibaže o tom nevieš," odvetil s perami na jej krku.

Vedel, že si o ňom Axia myslí, že vie všetko o tom, čo robiť so ženou v posteli, no pravda bola taká, že s nija​kou ženou nestrávil viac ako jednu noc. Nikdy netúžil po problémoch alebo záväzkoch, ktoré by časté milovanie nepochybne priniesli. A nikdy ho nepriťahovali mimo​riadne skúsené ženy. Takže keď Axii povedal, že je v tom nováčik, neklamal. Ostatní muži by sa mu asi smiali, no Berengaria o ňom často vyhlasovala, že je ozajstný ro​mantik, a šetrí sa pre ženu, ktorú bude milovať.

S istotou však vedel, že nikdy nemal čas potešiť ženu tak ako teraz svoju pôvabnú Axiu. Chcel sa jej dotýkať na celom tele, spoznať ho ako svoje vlastné, a ako ju hla​dil rukami od hlavy až po päty, páčilo sa mu, že sa jej nikto nikdy nedotýkal, iba on. Dokonca sa mu páčilo, že vyrastala izolovane, že ju videlo len niekoľko mužov a je​ho majetníckosť ho prekvapovala. Bol to preňho úplne nový pocit.

Keď sa počas svadobnej noci milovali prvý raz, pri​veľmi sa ponáhľal, no potom si to chcel vychutnať. A tak druhý raz si doprial viac času, pohrával sa s jej prsiami, kým sa pod jeho telom neprehýbala tým najvyzývavejším spôsobom. On však pokračoval, aby jej vášeň narastala. Mal radosť z toho, že jej pôsobil rozkoš, a keď ho začala hryzkať na krku, prevrátil sa na chrbát a po​sadil si ju na seba.

„Och, Jamie, si taký úžasný," zamrmlala a zatvorila oči, lebo sa inštinktívne začala pohybovať hore a dolu. Jamie si myslel, že hádam zomrie od rozkoše, keď sa bokmi dotkla jeho bokov. Pomáhal jej rukami, ona sa pohybovala rýchlejšie a silnejšie, kým ju neprevalil na chrbát a nevnikol do nej s prudkou explóziou, až mal po​cit, že časť z neho zomrela.

Klesol na ňu, spotené telo mal nevládne, zatiaľ čo ho Axia radostne objímala. „Veľmi sa mi to páčilo, Jamie. Nezaspal si, však?"

Rozosmial sa a pobozkal ju. „Uvidíme, kto koho bu​de prosíkať, že chce spať," povedal a položil jej ruku na brucho.

Axia sa so zívaním pokúšala posadiť na koňa, no oči ma​la také zakalené z nedostatku spánku, že nevedela dob​re zaostriť na strmeň. Keď ho trikrát minula, Jamie jej pomohol a vysadil ju na koňa. Keď jej podával uzdu, eš​te vždy zívala.

Jamie sa obrátil, no nemohol zadržať úsmev. Ako vo​jak bojoval aj celé dni bez spánku, no Axia bola zvyk​nutá na pravidelný spánok. S istotou však vedel, že posledné dva dni nespala skoro vôbec.

A on mal pôžitok z každej minúty spoločne strávených nocí. Napriek tomu, že bola po celý deň unavená, dokon​ca raz počas večere zaspala, len čo zatvorili dvere do svo​jej izby, bola čulá ako on. V priebehu niekoľkých sekúnd si vyzliekli šaty a vrhli sa jeden druhému do náručia.

Jamieho potešilo, keď zistil, že Axia dychtivo skúšala všetko, čo navrhol, a jej telo bolo také ohybné ako vŕbový prútik. Mal radosť z vymýšľania nových spôsobov milo​vania. Preplietli si telá ako dva hady, gúľali sa a pretáčali, no predovšetkým, nikdy sa neodpútali jeden od druhého. Niekedy pred úsvitom zaspali jeden druhému v ná​ručí, no slnko a hluk z hostinca ich zobudili. Veľmi ne​ochotne sa od seba odtiahli, obliekli a zišli na raňajky. Ráno po ich prvej spoločnej noci sa zobudil a miesto vedľa neho bolo prázdne. Spočiatku ho pochytila pani​ka, no potom zbadal Axiu spať schúlenú v jedinom kres​le v miestnosti. Vedľa nej prskala dohorievajúca svieca a všade naokolo ležali pokreslené kúsky papiera. Zveda​vý Jamie vstal z postele a dvíhal náčrty jeden pod dru​hom. Oknom práve vniklo skoré ranné svetlo. Všetky kresby znázorňovali jeho, no Axia ho zachytila ako muža dôležitejšieho než život. Na jednej sedel na vzpínajúcom sa koni. Veľa kresieb ho znázorňovalo, ako bo​juje so zbojníkmi, ako sa skláňa, aby vytiahol dýku z čižmy, potom zachytila dýku, ako letí smerom k zlo​čincovi. Bol tam Jamie, ako vrazil meč do chlapa; Jamie, ako dvíha Axiu, keď mu zamdlela v náručí; Jamie, ako svojím telom chráni Axiu pred nebezpečenstvom.

Jamie tomu spočiatku nemohol uveriť, potom sa usmial a cítil sa väčší a silnejší, odvážnejší a múdrejší než kedy​koľvek predtým. Nato opatrne poukladal kresby, nežne zdvihol Axiu a preniesol späť na posteľ. A keď znova za​spával, pomyslel si, že v jednom mala pravdu: obetoval by život, aby ju chránil.

Jamie však vedel aj to, že ich „medové týždne" sa po​maly chýlia ku koncu. Dnes prídu do jeho rodného do​mu a už viac nebudú osamote. Tak, ako mal rád svoju rodinu, nechcel sa vzdať ani Axie. Vedel, že je hriechom žiarliť, no napriek tomu sa o ňu nechcel s nikým deliť.

Teraz, keď sa pomaly niesli na koňoch a Jamie videl, že Axia napoly spí v sedle. Usmial sa. Počas predchá​dzajúcich dní uzavrela prímerie s koňom, na ktorom jazdila. Tak ako pri každom a pri všetkom, o čom si mys​lela, že spadá pod jej starostlivosť, sa chcela aj teraz ubezpečiť, či je zviera dobre nakŕmené a napojené, no nechystala sa mu venovať svoju priazeň. A musel pri​pustiť, že z nej nikdy nebude veľká jazdkyňa. Aj pri najslabšom náraze pustila uzdu a chytila sa sedla, a ak kôň zrýchlil krok, vrhla sa mu okolo krku a držala sa ho so zatvorenými očami.

Jamie sa zohol, aby vzal do rúk uzdu Axiinho koňa. Axia zaspala tak tuho, že sa ani nezobudila, keď jej vykĺzla z rúk. Naľavo od nich sa rozprestieralo pole posia​te sedmokráskami. Vedel, že táto zem a všetky pozemky, ktorými prechádzali, patrili jeho bratancom. Úzka hline​ná cestička, ktorou sotva prešiel kôň, viedla cez pole do kopca k nádhernej čistinke, kde niektorý z montgomeryovských predkov postavil malý kamenný domček. Stre​cha sa už rozpadla a zrútil sa aj jeden z múrov, no keď boli ešte deti, Berengaria vyhlásila, že je to najromantickejší kút na celom svete. A práve teraz nemohol Jamie vymyslieť krajšie miesto, kam by vzal svoju vyvolenú.
Axia celý čas spala, zatiaľ čo Jamie viedol jej koňa po úzkom chodníčku hore kopcom. Spala, aj keď zastal a vzal ju na ruky, aby ju preniesol do tieňa ruín. Tam si sadol a choval ju v náručí.

Jamie vedel spať v daždi aj pri streľbe kanónov, takže malá žena v jeho náručí a kamenná stena za chrbtom mu ani teraz nezabránili spať. Privinul si Axiu k sebe a okamžite zaspal.

Keď sa zobudil, slnko takmer zapadalo a ochladzova​lo sa každou minútou. Pritisol si Axiu tesnejšie, aby mohla ďalej spať, kým sa kochal krásou okolo rastúcich sedmokrások.

„Ešte vždy si myslíš, že som sa pokúsila zabiť Frances vôňou sedmokrások?" zamrmlala.

„Myslel som si, že spíš."

„Áno aj nie. Jamie, tie predchádzajúce dni boli naj​šťastnejšie v mojom živote. Si ku mne taký dobrý. Mys​líš, že si ma tvoja rodina obľúbi?
 „Budú ťa milovať," odvetil sebaisto.

„Nebudú sklamaní pre peniaze? Že nie som dedička?" Alebo onedlho už nebudem, pomyslela si, no odmie​tala na to myslieť.

Jamie sa usmial. „Budú ťa milovať takú, aká si."

Opierala sa mu o plece a túžila tam s ním ostať na​vždy. Jamie však tú chvíľu prerušil.

„Čo to predo mnou skrývaš?" spýtal sa nežne.

„N-nič," zajachtala, lebo nebola pripravená na tú otázku. Keď pocítila zmenu v Jamieho postoji, najradšej by sa rozplakala.

„Je tu niečo, čo ty, Frances a Tode predo mnou tajíte. Videl som, ako si vy traja vymieňate pohľady; videl som, ako sa ti Frances vyhrážala."

„Vyhrážala sa mi? Čo tým myslíš?"

Nato ju Jamie takmer zhodil z lona, no Axia sa ho ne​pustila. „Prosím ťa, nehnevaj sa na mňa. Jamie, prosím. Milujem ťa. Veľmi ťa milujem. Vravela som ti to aj vte​dy, keď si si ešte myslel, že som Diana."

Sadol si vedľa nej, no napoly sa odvrátil. „Vždy, do​konca už od začiatku, si mi klamala. Nevedel som, kto si v tú noc v stane, no vedel som, že si jedinečná a cel​kom iná než ostatné, ktoré som stretol predtým. Možno som mal prísť na to, kto si, pretože Diana a ty ste mi..."

„Sme čo?" zašepkala, odrazu si uvedomila, že jej ni​kdy nepovedal, že ju miluje.

„Také blízke," povedal. „Neviem, ako to mám opísať. Cítil som to, odkedy som ťa stretol, akoby si mi patrila. Aby som odpovedal na tvoju otázku, nie, nemyslím, že si sa pokúsila zabiť Frances. Nemyslel som si to ani vte​dy. Áno, áno, viem, že som povedal áno, ale pravdu po​vediac, mal som pocit, že si ma zradila."

Obrátil sa k nej, položil jej ruky na plecia, pozrel jej do očí a pokračoval. „Nemáš poňatia, čo som k tebe cí​til od chvíle, keď som ťa uvidel. Preliezol som múr a pre​behol cez záhradu ku kríkom a dlhý čas som tam len tak stál a pozoroval ťa, ako kreslíš. Šlo ti to tak dobre, bol som ohromený. Sledoval som asi hodinu, ako si pre​nášala podobu človeka na plátno. Každý tvoj ťah bol rýchly, istý a taký dokonalý."

Bola prekvapená, pretože nemala potuchy, že ju v ten deň pozoroval.

Pohladil ju po líci. „Neviem, ako mám opísať, čo som k tebe cítil, no mal som pocit, že som stretol ženu, s kto​rou by som mohol žiť. Nielen oženiť sa alebo sa len mi​lovať, ale ženu, s ktorou by som sa mohol deliť o svoj život. Pomyslel som si, táto žena by chápala, keby som jej rozprával o otcovi a bratovi, o matke, o Berengarii a dokonca aj o Joby. Cítil som, že by som sa s tebou mo​hol porozprávať o hocičom, a ten pocit som predtým ne​mal pri nijakej inej žene. Ani pri mužovi. Nikdy som nemal pocit, že by som mohol..."

Hlboko jej pozrel do očí. „Nikdy predtým som nemal pocit, že by som mohol niekomu dôverovať, ani Rhysovi, ani Thomasovi, ani nikomu z mojej rodiny. Vravel som im iba polovicu pravdy, vedeli len to, čo som uznal za vhodné. No keď som tam stál a pozoroval ťa, vedel som, že si taká vnímavá, že ti môžem dôverovať."

„Jamie, môžeš mi dôverovať," zašepkala. „Radšej by som zomrela, ako by som ťa mala zradiť."

„Zradila si. To som cítil v ten deň, keď si mi klamala o tých sedmokráskach."

„Nevedela som..." chcela odporovať, no prerušil ju.

„Viem, že si nechcela. Vedel som, že si nechcela ni​koho zabiť, no cítil som sklamanie z toho, že si ma zra​dila. Tak veľmi som o teba stál, ale ty..."

Pustil ju a odvrátil od nej tvár. „A presne tak sa cítim teraz." Pozrel na ňu. „Axia, ty ma zrádzaš."

„Nikdy som sa nedotkla iného! Ty si jediný."

„Nepokúšaj sa ma popliesť!" vyslovil nahnevane a prenikavo sa na ňu zahľadel. „Aké tajomstvo predo mnou skrývaš?"

„Ja..." Chcela mu povedať pravdu, vedela, že ich spo​ločné dni sa chýlia ku koncu. Bude sa na ňu veľmi hne​vať, pretože jej tajomstvo nebolo malé, ale také obrovské, že okamih, keď ho vysloví, zmení ich životy. Ak mu po​vie, kto je (alebo že bývala) Maidenhallovou dedičkou, nepochybne ju posadí na toho odporného koňa a budú uháňať preč, aby sa pokúsili nájsť jej otca. Ospravedlní sa Jamie jej otcovi za to, že bol taký trúfalý a oženil sa s je​ho dcérou bez dovolenia?

„Vidím, že nemáš v úmysle povedať mi, čo predo mnou skrývaš."

„Nič to nie je, Jamie. Iba detské tajomstvá, ktoré nič neznamenajú..."

Zarazila sa, pretože Jamie vstal a podišiel k svojmu koňovi. Šla za ním a chytila ho za pažu. „Nemôžeš ma brať takú, aká som?"

„Myslíš tým brať ťa ako klamárku?"

„Nie, pravdaže nie, myslím tým..." Zastala, keď zba​dala jeho tvár, urazene sa vystrela. „Nie som ani viac, ani menej, ako som, a nikdy som nemala v úmysle ubližiť te​be alebo niekomu inému. Iba ťa žiadam, aby si ma bral takú, aká som, nič viac."

„A ja ťa žiadam, aby si mi dôverovala." Obrátil sa k nej s naliehavým pohľadom. „Axia, prosím ťa, povedz mi, čo to medzi nami stojí. Cítim to po celý čas. Každý deň prežívaš tak, akoby mal byť posledný. Prečo? Aký osud ťa čaká? Hrozí ti smrť? Tomu neverím, lebo som dobre spoznal celé tvoje telo a nenašiel som nijaké prí​znaky choroby. Vždy hovoríš o našom manželstve ako o dočasnom, nechápem však, prečo by mal tvoj poručník namietať, aby sa dcéra chudobného obchodníka vy​dala za šľachtica."

Znova jej stisol pažu. „Axia, prosím, povedz mi, čo ťa tak znepokojuje? Čoho sa tak bojíš?"

„Nemôžem ti to povedať," odvetila, „Nemôžem. Jedi​né, čo chcem, je to, čo prežívam dnes. Nič viac. Aj tak sa všetko čoskoro skončí, tak sa nepokúšaj ukončiť to skôr. Prosím."

Jamie ju pustil, prešiel si rukami po očiach. „Dobre, nech je po tvojom. Nič mi nehovor, vôbec mi nedôveruj."

„Ale ja ti dôverujem," povedala a pokúšala sa ho chy​tiť za ruku, no Jamie sa od nej odtiahol.

„Vyskoč na koňa. Čoskoro budeme u mňa doma."

Axia by sa najradšej rozplakala, keď zacítila chlad v jeho hlase. Radšej sa zvrtla a prvý raz vysadla na koňa bez Jamieho pomoci.

Axia sa niesla na konskom chrbte a uvedomovala si, že jej čas sa kráti. Uvažovala, či mu má povedať pravdu alebo nie. Možno by jej odpustil, možno... večer zasial na okraji cesty, aby si oddýchli. Cíti​la, že Jamie sa na ňu ešte vždy hnevá, sotva na ňu po​zrel, keď jej podával chlieb so syrom a mech s vínom. Úporné rozmýšľala, o čom by sa dalo zhovárať.

„Nepovedal si mi o Maidenhallových vozoch," riekla, no najradšej by si zahryzla do jazyka, že spomenula Maidenhallovo meno. Potešilo ju však, že Jamie sa usmial.

„Mala si vidieť Smitha; urobil zo seba tú najškaredšiu ženu, akú si vieš predstaviť."

„Škoda, že som o to prišla." Pozrela naňho spod mi​halníc. „Najmä preto, že dedička je taká krásna."

Zdalo sa, že ju Jamie nepočuje. „Ruky mu trčali spod šiat, pod jeho nosom by si sa mohla skryť pred dažďom, a napriek tomu mi ukazoval škatuľu plnú ponúk na so​báš a listov s vyznaním lásky. A rozprával neuveriteľné historky o tom, čo zažil."

Chlieb so syrom uviazol Axii v krku. Keby Jamie ne​trval na utajení, to všetko sa mohlo stať jej. Nechcela to vedieť, no ako malé dieťa v cirkuse túžila nazrieť do zá​kulisia. „Č-čo zažil?"

„Dostal stovky ponúk na sobáš, listy drankajúce pe​niaze, úpenlivé prosby o preukázanie láskavosti. Jedna žena bola presvedčená, že dedička môže liečiť dotykom rúk, a tak tri dni prenasledovala sprievod aj s dieťaťom na rukách."

„Čo urobil Smith?" zašepkala Axia, keď videla, že sa Jamie zamračil.

„Smith to vzdal a vzal dieťa na polhodinu na ruky, no neskôr..." Nedopovedal, pozrel na ňu a potom rýchlo odvrátil zrak. „Neskôr dieťa zomrelo a žena Smitha prekliala a opľula ho. Vyhlásila, že jej dieťa zabil nedosta​tok štedrosti, že Maidenhallova dedička má tak veľa, no nepodelí sa o nič, ani nezachráni život dieťaťa."

„To nedáva zmysel. To, že má peniaze, neznamená, že má nejaké zvláštne schopnosti." Axia to všetko veľmi dobre vedela.

„Presne tak." Obrátil sa k nej a slabo sa na ňu usmial. „Preto som rád, že som sa neoženil s Maidenhallovou dedičkou."

„Naozaj?"

„Viem, že ťa trápi, že som chcel dedičku, bol to však nápad mojej rodiny. Nechcem stráviť zvyšok svojho ži​vota tak, že budem známy ako manžel Maidenhallovej dedičky. Také manželstvo prináša so sebou priveľa zá​väzkov a priveľa špekulácií." Usmial sa o čosi viac. „Tak vidíš, radšej som sa oženil s tebou než s dedičkou."

Axia prehltla. „Môžeš si to však rozmyslieť, ak ti list od Maidenhalla dá povolenie oženiť sa s jeho dcérou. Potom budeš ľutovať, že si sa oženil so mnou."

Axia s úžasom sledovala, ako Jamie zaklonil hlavu a rozosmial sa. Otvoril kožený vak na boku koňa a vytia​hol zložený hárok papiera. „Ten list som nikdy neposlal."

Axii takmer zabehlo. „Ten list Perkinovi Maidenhallovi? Ty si ho nikdy neposlal? Veď Frances povedala..."

Jamie sa zohol a pobozkal ju na líce. „Frances nie je veľmi múdra, však? Keď trvala na tom, aby som poslal list prostredníctvom nej, nedôveroval som jej, a tak som jej povedal, že som ho poslal, aby som videl jej reakciu.

Ako som predpokladal, bola zdesená. Nepredpokladal som, že má v úmysle vydať sa za mňa. Podľa mňa iba chcela, aby si žiarlila. Čo si myslíš ty?"

Axia sa vrhla Jamiemu okolo krku. „Vôbec ma nezau​jíma, čo chcela Frances urobiť. Ach, Jamie, vieš, čo to znamená? Viac času! A ten si za peniaze nekúpiš. Ach, Jamie, tak veľmi ťa milujem."

Jamie nerozumel tomu, prečo ju neodoslanie listu tak potešilo, no bol tomu rád. Ešte vždy ho mrzelo, že mu odmietala prezradiť, čo ju trápi, vedel však, že potrebu​je čas na to, aby mu dôverovala.

V jednej minúte uvažoval logicky a bozkával ju a v na​sledujúcej už nemyslel vôbec na nič a bozkával ju ešte intenzívnejšie. Pri ceste rástol vysoký živý plot, a tak ju zatiahol zaň, ako zlodej, ktorý ide po jej šperkoch -a možno ním naozaj bol.

Prekvapovalo ho, že vášeň k nej v ňom narastala a mal pocit, že ju musí mať hneď, inak zomrie. A Axia podľa všetkého cítila to isté. Horúčkovito zhodili zo se​ba šaty, jeden druhého skúmali rukami a perami a po​tom klesli pod trnkový plot. Tam sa objali v túžobnom úsilí dostať sa k sebe čo najbližšie.

V priebehu niekoľkých minút ich vášeň vyvrcholila a Jamie spotený a bezvládny klesol vedľa Axie. Axia mu hladkala vlasy a krk a rozmýšľala o tom, ako veľmi ho má rada - a aká je šťastná. Ak Jamie neposlal list, otec teraz nevedie armádu, aby ju našiel a odviedol od neho.

„Jamie, nech sa stane čokoľvek, zapamätaj si, že ťa mi​lujem," zašepkala. „Aj keby som bola vydatá za iného."

Jamie sa však neusmial. „Patríš mne a nikomu inému. Ťažko som o teba bojoval, si len moja."

„Áno. Som tvoja bez ohľadu na to, čo sa stane."

Čakal a dúfal, že povie viac, no nestalo sa tak. Jej mlčanie a nedostatok dôvery ho znova sklamali, odtia​hol sa od nej a vyhlásil, že už musia ísť a že sa čoskoro dostanú k nemu domov.

Axia chcela, aby aspoň na chvíľu zabudol na jej ta​jomstvá. Aj tak sa ich čoskoro dozvie. Keď jej pomáhal sadnúť na koňa, povedala: „Porozprávaj mi o svojej ro​dine. Viem, že máš sestru dvojča, tak mi povedz, je rov​nako škaredá ako ty?"

Jamie sa usmial. „Neviem, ako je to možné, ale Berengaria je krásna a hoci je sl-" Zarazil sa, práve sa chys​tal vyskočiť na koňa, keď pozrel na Axiu. Spomenul si na to, ako má rada Toda, a poznal, že nemusí mať oba​vy, že by považovala Berengariu, Joby alebo matku za nenormálne. Axia posudzovala ľudí podľa toho, čo je v nich a nie na povrchu.

Keď si to uvedomil, usmial sa na ňu s láskou v očiach.

„Myslíš, že ma budú mať rady?" spýtala sa znova. „Nebudú sklamané, že márniš čas s dcérou chudobného kupca?"

„Nie, isteže nie," odvetil s absolútnou istotou Jamie. „Poslal som pred nami posla, takže plánujú pre teba nádherné privítanie. Uvidíš. V priebehu niekoľkých dní si ťa obľúbia." Po týchto slovách prešiel s koňom dopre​du a vydal sa na cestu.

Axia, ktorá sa niesla na koni za ním, si tým nebola až taká istá. Už zistila, že Jamie je romantik, a ona bola praktická. Na mieste jeho sestier by asi nebola nadšená, že brat premeškal príležitosť oženiť sa s dedičkou a na​miesto toho sa vrátil domov s chudobnou dcérou kupca. Možno však budú rovnaké romantičky ako Jamie a obľú​bia si ju.

Axia nebola pripravená na chudobu Jamieho panstva. Patril k nemu schátraný starý hrad, pravdepodobne nasiaknutý históriou. Asi by však bolo lepšie, keby mal na​miesto histórie novú strechu. Svojím obchodníckym zra​kom odhadla, že jeho obnova si vyžiada veľa peňazí. Toľko, že by sa skôr oplatilo postaviť novú budovu, niečo moderné a hygienické a nechať tento kolos kni​hám o histórii. Nevedela si predstaviť, aké chladné musí byť to miesto v zime.

Naviedla koňa vedľa Jamieho, aby sa ho spýtala, koľko má pôdy. Vydesilo ju, keď počula, že menej ako dva hek​táre, čo nestačí ani na dopestovanie slušnej úrody. Mož​no by to vynahradila plodná ovocná záhrada, pomyslela si. Keby mali dobrý rok, mohla by vyrobiť ovocný mušt, predať ho a... Vzdychla si. Je zbytočné plánovať, pretože tu nebude, pripomenula si. Koncom leta bude niekde in​de, pravdepodobne bude manželkou niekoho iného, bude tým a tam, ako bude chcieť jej otec.

„Je to až také zlé?" spýtal sa Jamie a pozoroval jej tvár. Videla, ako veľmi chcel, aby sa jej páčil jeho domov.

„Nie," odvetila a nútila sa do úsmevu. „Vôbec to nie je zlé."

„Zhoršuješ sa v klamaní alebo ja sa zlepšujem a do​kážem ho odhaliť?"

Rozosmiala sa. „Myslím, že s tým môžem niečo uro​biť," povedala.

Jamie sa zasmial, potom sa k nej naklonil a pobozkal ju na líce. „Nepochybujem, že áno, ty moja žienka. Plne očakávam, že do roka nájdeš spôsob, ako zvýšiť cenu tohto miesta o trojnásobok."

„Á, tak by som potom mohla zarobiť aspoň libru," zamrmlala, čím Jamieho znova rozosmiala.

„Moje sestry ťa budú milovať," vyhlásil.

„A čo tvoja matka?"

„Ona, hm. Chcel som ti o nej povedať, Je, hm, nuž..."

Nestihol však nájsť slová, ktorými by opísal, že jeho matka má mentalitu dieťaťa a že každým dňom jej my​seľ upadá, pretože vzduchom zasvišťal šíp a pristál me​ter od Jamieho nohy. Kôň sa mu spätil. Aj z výšky videl, ako sa Axia preľakla, a tak sa sklonil, schytil jej uzdu a oba kone naraz upokojil. Potom pozrel na ňu a uškr​nul sa. „Zaslúži si to, aby si ma zvečnila?"

„Ó áno, Jamie, iste," odvetila bez dychu.

„Neublížil Frances, však?" spýtala sa so strachom, keď jej pomáhal zosadnúť z koňa.

„Nie, ale..." Zarazil sa, zamračil a odmietol pokračo​vať. „Musím ísť. Hneď teraz. Mrzí ma to, ale musíš ísť za mojimi sestrami bezo mňa. Prídem neskôr."

„Áno, iste," odvetila. Chcela byť rozumná a dospelá, no pomyslenie, že sa stretne s jeho sestrami sama, ju desilo.

„No tak, netvár sa tak vystrašene. Budú ťa mať rady. Vrátim sa o niekoľko hodín."

„Pôjdem s tebou a..."

„Nie!" vyslovil prudko.

„Je to nebezpečné! Niečo nie je v poriadku a ty mi to nechceš povedať."

„Nie, nie je to nebezpečné, no musím hneď odísť."

„Dobre," povedala napokon, potom podišla k svojmu sedlu, vzala kožený meštek a podala mu ho. „Vnútri sú bylinné zmesi pre Frances. Dozri na to, aby ich užila. Vieš, že sa nikdy nevedela o seba postarať. Jedna je na prechladnutie a jednu treba zaliať horúcou vodou a použiť ako obklad, ak bude kašlať. Tretiu rada pije, keď ne​môže zaspať a štvrtú..."

Jamie sa usmial, pobozkal ju a potom si vzal meštek. „Dozriem na jej zdravie a privediem ti ju v poriadku späť. A teraz choď dnu a čakaj ma v bezpečí, kým neprídem." Vrhol krátky pohľad na horné okná domu a druhý na okoloidúcich ľudí a uvažoval, či ju má boz​kať, lebo nechcel preukazovať svoju náklonnosť na ve​rejnosti. Dlho však neuvažovať.

Rýchlo a prudko vzal Axiu do náručia a uštedril jej silný, dlhý bozk, a keď sa odtiahol, musel ju chvíľu podržať, kým znova nenabrala rovnováhu. „Čakaj ma," povedal. Axia sa zmohla iba na prikývnutie hlavou. Po​tom nasadol na koňa, otočil ho a cvalom zbehol po ceste, zanechajúc za sebou oblak prachu.

Axia stála na ceste a sledovala ho, až kým nezmizol v prudkej zákrute za stromami. Len čo osamela, vedela, že správa na šípe musela byť veľmi vážna, ak ju nechal na cudzom mieste samotnú. Oveľa vážnejšia, ako dal najavo.

Axia sa zvrtla a pozrela na hrad. Kým bola s Jamiem, pôsobil pomerne priateľsky. Teraz však mraky zastreli slnko a spustil sa chladný vietor. Na rukách jej nabehla husia koža, a keď pozrela na oblohu, pomyslela si, že asi príde búrka. A keď pozrela späť na ošarpaný starý hrad, pomyslela si, že ďalšia búrka sa možno chystá dnu. Nebude ju Jamieho rodina nenávidieť? Nie, isteže nie, vravela si. Nemôžu. Nemajú dôvod nenávidieť ju. Ani najmenší.
„Joby,“ zašepkala Berengaria, „urobili sme veľkú chybu." „Nepoučuj ma stále," odvetila Joby, sotva ovládajúc svoj hnev. „Nepáči sa mi, nedôverujem jej." „Dala si to každému dostatočne najavo." Joby nechcela dovoliť Berengarii, aby ju ovplyvňova​la svojím mäkkým srdcom. Vedela, aká je tá Axia, skôr než ju stretla. A za tých desať dní, čo tu bola, Joby nič nedonútilo, aby zmenila názor. „Nevidíš, ako sa to tu po​kúša ovládnuť? A ešte máš pre ňu pochopenie?"
„Ach, Joby, prečo si taká krutá? Nemyslíš, že táto roz​padávajúca sa kopa kameňa potrebuje trocha starostli​vosti? Urobila len to, že si vyhrnula rukávy a pokúsila sa vyčistiť kuchyne."

„Je to vec vlády a moci. Určite to musíš vidieť."

„Na rozdiel od toho, že nevidím nič iné? Tak to myslíš?"

„Zápasí s nami o moc."

„Nie, nezápasí s nami, ty zápasíš s ňou. Ach, Joby, všetko to začalo tým hlúpym Henrym Oliverom. Prečo som ti dovolila, aby si ho do tohto vtiahla?"

„Niekto musel niečo urobiť. Nemohla som dovoliť tomu nášmu idiotskému bratovi, aby..." Nedokončila, pretože sa nestalo to, v čo dúfala. Mysleli, že donútia Olivera, aby „uniesol" Maidenhallovu dedičku, a že Jamie ju bude prenasledovať, zachráni ju a zaľúbi sa do nej. Oliver však, ako vždy, všetko pokazil. Namiesto to​ho, aby mu poslal odkaz, čo napísala Joby, vymyslel svoj a odoslal ho nešťastnou náhodou prostredníctvom šípu rovno do Rhysovej nohy. Pri svojom slabom zraku mienil trafiť zem pred Rhysom. „Iba Henry Oliver je taký zlý strelec, že minie zem," znechutene poznamenala Jo​by, keď sa dopočula o Rhysovi.

Všetko však zlyhalo, pretože z nejakého nevysvetliteľ​ného dôvodu vzal ich brat Axiu so sebou, keď šiel hľa​dať dedičku a cestou sa s ňou oženil. A teraz ten hlúpy Oliver tvrdí, že dedičku nepustí, kým sa zaňho Berenga​ria nevydá. A tak sa Jamie už niekoľko dní pokúšal pre​hovoriť Olivera, kým jeho nová žena robila, čo mohla, aby zmenila Jobin a Berengariin život.

Včera jej v tom však Joby zabránila, lebo jej poveda​la, ako lapenie ich brata zničilo ich rodinu. Joby jej po​rozprávala, ako sa dedinčania vzdali posledných peňazí i drobných cenností, aby ušili garderóbu, v ktorej by si ich brat získal lásku a obdiv dedičky.

„A oženil by sa s ňou, keby si do toho nezasiahla," vy​hlásila protivné Joby. „A tak sme teraz stratili poslednú možnosť, ako prísť k nejakému bohatstvu. Myslíš, že keď ťa budú volať grófka Axia, tak ťa to v zime zohreje a nakŕmi?"

Pred toľkou zlobou Axia ustúpila a zašepkala: „Mrzí ma to. Odpusť mi, prosím." Potom sa zvrtla, vybehla ho​re schodmi do Jamieho izby a zatvorila za sebou dvere.

Berengaria a Joby sedeli v soláriu na poschodí a Berengariu hrýzlo svedomie pre všetko, čo dovolila Joby urobiť. Na základe toho, čo sa dočítali v Jamieho listoch, sa zhodli na tom, že Axia je intrigánka. No odkedy pri​šla, Berengaria z nej začínala mať celkom iný dojem.

„Len keby som ich mohla vidieť spolu," vyhlásila Be​rengaria a obe vedeli, že keby bola v prítomnosti Jamie​ho a jeho novej ženy, spoznala by, či ju Jamie skutočne miluje alebo nie. Joby však bola presvedčená, že jej osl​nivý brat nemôže byť až po uši zamilovaný do takej obyčajnej bytosti ako Axia. Pravdu povediac, Axia sa správala skôr ako gazdiné než grófova žena, súdiac po​dľa triedenia kuchýň a kontroly nádob s múkou. Určite nepatrila do tej istej triedy ako ich krásny brat.

„Stalo sa," povedala Berengaria, „a my nezmeníme skutočnosť, že sa s ňou Jamie oženil."

„Ja však chcem, aby pochopila, čo nás jej intrigy a úkla​dy stoja. Myslí si, že si zaslúži svoje miesto u nás tým, že bude triediť fazuľu, no vďaka nej nebude čo triediť."

„Čo to bolo?" spýtala sa Berengaria. Naklonila hlavu nabok a počúvala zvuky, ktoré prichádzali zvonka. „Nič nepočujem." „Nie, počúvaj, znova."

Joby podišla k oknu a pozrela von do záhrady. Jej podráždenosť narástla ešte väčšmi, keď uvidela tú ženu, čo zničila všetky ich plány, ako sedí na kamennej lavici vedľa ich matky. Ich úbohej, bláznivej matky. „No tak!" ozvala sa Berengaria. „Čo sa tam robí?" Joby chvíľu trvalo, kým uverila tomu, čo videla. „Tá Axia niečo píše a ukazuje to matke a ona sa... Matka sa smeje," dodala neveriac vlastným očiam.

„Idem dolu!" vyhlásila Berengaria, vstala a pohla sa k dverám. Veľmi dobre sa vyznala v dome a dokonale poznala cestu.

„Nedovoľ, aby ťa ovládla. Len preto, že..." „Mlč!" odvrkla Berengaria, práve keď vychádzala z dve​rí. Joby jej kráčala za pätami.

V záhrade zastali za pergolou s ružami, Berengaria vedela, že za ňou ich nebude vidieť. „Čo to píše? Prečo sa matka smeje?"

„Počkaj chvíľu," odvetila Joby a vbehla späť do hradu. O chvíľu vyšlo z kuchyne dieťa a požiadalo Axiu, aby šla s ním. Len čo zmizli z dohľadu, Joby zdvihla stránky, ktoré Axia hodila na lavicu. Ako zvyčajne, matka si dcé​ry nevšímala. Žila vo vlastnom svete a nik doň nepreni​kol. Z jej sveta ju nič nevytrhlo, ani násilie, ani pôsobenie na city. Aspoň zvyčajne. Až dodnes.

„Čo je to?" spýtala sa dychtivo Berengaria. Joby chvíľu trvalo, kým si prezrela jednotlivé obrázky. „Sú to kresby znázorňujúce Jamieho," vyslovila prekva​pene, lebo nikdy nič také nevidela. Boli ako živé, takmer cítila teplo bratovej kože.

„Áno," netrpezlivo riekla Berengaria, „ale čo na nich donútilo matku smiať sa?"

Keď Joby pozerala z jednej kresby na druhú, nemoh​la potlačiť úsmev, a potom ich začala sestre opisovať. „Je na nich Jamie tak, ako ho poznáme," odvetila. „Na tom​to vyťahuje meč na nejakých dedinčanov a ‚zachraňuje' Axiu pred chamtivo vyzerajúcimi kupcami. A na tomto..." zastala s úsmevom. „Áno! Čo je tam?"

„Jamie je nahnevaný, lebo sa pozerá na voz, na boku ktorého je znázornený. Zdá sa, že bojuje s levom. A na tomto sa Jamie pozerá na dve ženy, ktoré sa hádajú. Jed​na z nich je Axia, ale tá druhá je celkom pekná."

„To musí byť dedička," poznamenala Berengaria. „A čo je tam ešte?"

„Tu je Jamie, ako vtiera olej do deformovaných nôh nejakého muža. Ten muž má zdeformované iba nohy, le​bo zvyšok tela je veľký a dobre stavaný. Tvár má obráte​nú na jednu stranu, takže vidím len jednu jeho polovicu. Vyzerá však celkom pekne. A na tomto jednom je..." „Čo je tam?" nabádala ju Berengaria. Joby stíšila hlas. „Je tam Jamie, ako leží na poli porastenom kvetmi, sníva a na tvári má výraz... nikdy som ho tak nevidela."

„Opíš mi to!" prikázala jej Berengaria. „Vyzerá hlúpo, dokonca smiešne," povedala, no v sku​točnosti to tak nemyslela, pretože veľmi dobre vedela, že tak sa tvári zaľúbený muž.

„Špehovala si ma?" ozvala sa Axia spoza Jobinho chrbta. „Už si sa na mne dosť nasmiala?" „Nešpehovala som, iba som..." „Áno?" spýtala sa Axia s rukami v bok. Keď Joby ne​odpovedala, Axia bez slova začala zbierať svoje kresby. „Dala si mi dosť jasne najavo, že ma tu nechceš, a ja čo​skoro odídem. Nemusíš sa pre to znepokojovať. A teraz, ak ma ospravedlníš, idem a..."

Nedopovedala, pretože Jamieho matka si zakryla ru​kami tvár a rozplakala sa. Axia si k nej ihneď prisadla a objala svokru okolo pliec. „Vidíš, čo si spôsobila," hrešila Joby. Potom sa otočila a začala ženu upokojovať. „Aha, nakreslím ešte niečo. Chcete vidieť Jamieho ako drakobijca?"

Keď Axia začala kresliť, opísala každý ťah, ktorý uro​bila: Jamieho v roztrhaných šatách, vyčerpaného z boja, potom nakreslila draka s dlhým chvostom a ohnivým dy​chom. Joby chvíľu trvalo, kým si uvedomila, že kresba patrila matke, ale vysvetlenie Berengarii. A keď pozrela na svoju sestru, všimla si, že jej tvár od záujmu ožila. Joby nepoznala sestrine pocity, no pocítila žiarlivosť. Berengaria patrí jej a jedine jej!

„Berengaria cíti pach draka," ozvala sa ich matka. Bo​lo vzácnosťou počuť jej hlas, aspoň v súvislej vete.

Berengaria sa rozosmiala. „Áno, cítim. Má dúhovo sfarbené zelené šupiny, ktoré na slnku menia farbu. Cí​tim páľavu jeho dychu. A cítim Jamieho pot. Znepoko​juje sa a bojí, no jeho česť ho núti urobiť to, čo považuje za správne. Cítim jeho statočnosť."
Axia prestala kresliť a pozrela na Berengariu. „Naozaj cítiš veci? Lepšie než ostatní ľudia?"

Joby sa ozvala skôr, ako jej sestra. „Berengaria je sle​pá, no ostatné zmysly má neporušené, lepšie ako väčši​na ľudí. Nieje netvor."

„Ani ja!" odvrkla Axia rovnako odporným tónom. Po tejto výmene ostala Berengaria fascinovane stáť. Joby nikdy v živote nikto neodporoval! Napriek tomu, že Joby bola láskavá a pozorná k svojej rodine, pre ostatných sa stala postrachom a ľudia sa jej báli. Táto Axia sa jej však očividne nebála. Berengaria tušila, že aj Axia dokázala byť tak trocha postrachom.

Joby však táto nečakaná odplata nezastrašila. „Nevtiahla si môjho brata do manželstva podvodom?"

„Áno!" okamžite odvetila Axia. „Obliekla som si vá​bivé šaty a využila som svoju osudovú krásu, aby som ho chytila do svojich osídel. Napokon, bol to taký skvelý úlovok. Nemá ani cent a tri ženy na krku. Iste, je tu tá jeho krása a tá určite prinesie chlieb na stôl. Povedzte mi, ľudia, ako to tu vydržíte cez zimu? V živote som ne​videla také zlé hospodárenie ako vo vašej kuchyni. A po​zrite na tie ovocné stromy! Neprerezávali sa aspoň desať rokov, takže máte len polovicu z úrody, akú by ste moh​li mať. A pozrite na tie kvety. Je to plytvanie pôdou. Pre​tože máte tak málo zeme, mali by ste všetku využiť na to, čo potrebujete. Zasaďte tam fazuľu alebo cibuľu."

Joby chvíľu trvalo, kým nabrala dych. „Kvety sú pre Berengariu. Náhodou ich má rada. Má toho v živote tak málo, môže aspoň voňať kvety."

„Nebesá, veď tvoja sestra je iba slepá, inak je v po​riadku. Bude mať radšej vôňu fazuľovej kaše v zime, ako všetky tie ruže v lete." „Ako sa opovažuješ..."

Zastavil ju Berengariin smiech. „Joby, myslím, že si stretla súcu protivníčku. Myslím..." Nastavila ucho, ako​by počula niekoho prichádzať.

So samoľúbym úsmevom určeným Axii, chcela dať Joby najavo, že pochopila Berengariu napriek tomu, že nedokončila vetu. Potom sa obrátila a vybehla z bránky. Berengaria poznala zvuk krokov každého človeka z pan​stva a keď išlo o cudzinca, prvá to zistila.

„Skutočne odporné decko," vyslovila Axia, len čo Jo​by zmizla z dohľadu.

Berengaria sa trocha cítila ako zradca, no nemohla za to a slabo sa usmiala. „Mrzí ma..."

Axia ju zastavila, pretože nechcela počuť, čo chcela Be​rengaria povedať. Na jednej strane im chcela prezradiť, kto je, nechcela však, aby ju nenávideli preto, že nemá pe​niaze, a potom milovali, pretože ich má - ak ju už otec náhodou nevydedil, lebo určite už počul o jej priestupku. Joby nechcela nechať sestru osamote s uchvatiteľkou, a tak sa v priebehu niekoľkých sekúnd vrátila aj s odka​zom. „Je od Jamieho. Píše, že musí ostať dlhšie. Oliver dedičku nepustí."

„Nič viac nepíše?" spýtala sa Axia. Nenávidela sa za nedostatok hrdosti, no tak veľmi chcela od Jamieho niečo počuť a teraz si želala, aby jej poslal niečo osob​né. Zdalo sa jej, že prešli roky, čo sa naposledy milovali a čo ju držal v náručí.

„Nič," triumfálne vyslovila Joby a podávala list svojej slepej sestre.

Axia sledovala, ako Berengaria prebehla prstami po liste. „Klame," riekla Berengaria. „Jamie je v nebez​pečenstve. Chce, aby sme mu pomohli."

„Pošlem posla k Montgomeryovcom, aby k nám priš​li," spustila Joby. „A pošleme..."


Axia mlčala, lebo premýšľala o tom, čo sa práve stalo, o tom, že Berengaria cíti z kúska papiera, čo cítil jeho pi​sateľ, keď ho písal. Takmer zamdlela, keď na vlastné oči videla taký talent. „Mohla by si povedať, či niekto klame alebo nie?" zašepkala s úctou. „Vieš, koľko peňazí by si mohla zarobiť s takými znalosťami?"

Joby sa na ňu oborila. „Berengariu nebude nik využí​vať. Je nechutné myslieť si, že Berengaria bude sedieť v búdke a vykladať z ruky budúcnosť."

„Aj to dokážeš?" spýtala sa Axia a vytreštila oči.

Berengaria chvíľu sedela a žmurkala na Joby, ktorá s veľkým pohŕdaním vysvetľovala, že ony nie sú z ku​peckej vrstvy, aby si zarábali na živobytie ako podomoví obchodníci.

Keď už to dlhšie nemohla vydržať, povedala: „Joby, potrebujeme peniaze. A pokúsili sme sa predať bratovu krásu, tak aký je v tom rozdiel?"

Joby sa zdesene obrátila k sestre a mala pocit, že ju zradila. „To vôbec nieje to isté."

Berengaria si vzdychla a prestala sa tým zaoberať. Ne​chcela robiť sudcu medzi Joby a novou švagrinou, mu​sela však pripustiť, že Axiine slová na ňu zapôsobili. Tak veľmi by chcela byť užitočná, nebyť rodinným bre​menom.

Axia pozerala z jednej švagrinej na druhú. Počas pobytu u nich, tá mladšia, dvanásťročná dcéra Satana robila všetko, aby jej urobila zo života peklo. Nezáležalo na tom, čo Axia spravila, podľa primerane pomenovanej Joby (odvodená podoba od mena Jób) to urobila zle. Dokonca vyčistenie toho chlieva, ktorý nazývali ku​chyňou, bolo podľa Joby aktom agresie.

Axia dokázala myslieť iba na Jamieho návrat. Ten by sestry priviedol k rozumu. V tejto chvíli sa však zdalo, že u Olivera pobudne ešte dlhšie, pretože sestry debatovali o tom, že pošlú po svojich slávnych príbuzných, aby po​mohli Jamiemu dostať sa z ťažkostí. Teraz naňho mož​no zaútočilo dvadsať mužov a toľkých by asi neporazil. Mohli ho zavrieť do temnice, mučiť hladom, biť ho. Mu​sela potriasť hlavou, aby vypudila tie hrozné myšlienky.

A vtom si spomenula na Frances. Kto sa stará o ňu? Čo ak ju držia v blízkosti sedmokrások?
Zrazu zdvihla hlavu súčasne s Berengariou. Niekto prichádzal, ibaže tentoraz tie kroky veľmi dobre pozna​la. Nepozrúc na svoju novú rodinu, nadvihla sukne a rozbehla sa oproti.

Tode sotva došiel k bráne starého hradu a už k nemu pribehla Axia. Vôbec sa nestarala, čo si ľudia okolo nich pomyslia, vrhla sa naňho s otvorenou náručou. Objal ju tak silno, že ju nadvihol zo zeme, a ona si zaborila tvár do jeho kapucne a po lícach jej stekali slzy radosti.

„Tak veľmi si mi chýbal. Myslela som na teba každú minútu," povedala.
Smial sa. „Aj keď si bola so svojím pekným Jamiem?" „Áno, pravdaže," odvetila so smiechom. „Veď čo je manžel v porovnaní s priateľom?"

Tode sa na okamih odtiahol a pozrel na ňu s nadvihnutým obočím. Náhle cítila, že je akýsi iný. Vari ho jej manželstvo ovplyvnilo natoľko, že voči nej zmenil svoj postoj? Prečo sa nesmial na jej žarte?

„Musíš byť unavený," riekla. „Poď dnu a dovoľ, aby som sa o teba postarala."

„Dobre," odvetil, ponúkol jej pažu a viedol ju. Axia si znova pomyslela, že je nejaký iný. Len čo budú dnu, má v úmysle zistiť to.

Iba na chvíľu zastala, aby objednala jedlo a nápoj pre priateľa, a potom ho viedla strmým točitým schodiskom do najlepšej izby v dome, do solária. Podľa toho, ako kráčal, usudzovala, že ho veľmi bolia nohy, a keď sa na to spýtala, povedal, že dnes šiel pešo alebo sa tlačil v zadnej časti voza niekoľko míľ.

Keď Axia vošla do solária, jej radosť sa vytratila, lebo zbadala obe sestry, ktoré na ňu už čakali. Teraz sa s ni​mi bude musieť o Toda deliť. Potom si však uvedomila, ako veľmi by sa Todovi páčila Berengaria, pretože nevi​dí, ako vyzerá.

„Chcem, aby si sa zoznámil s mojou švagrinou. Je sle​pá!" Axia to vyslovila s pýchou v hlase.

Obe - krásna Berengaria aj chlapčenský oblečená Jo​by - civeli na Toda prázdnymi pohľadmi. Pretože bol obozretný pred krásnymi ženami, domnieval sa, že sle​pá je Joby. Zložil si kapucňu, usmial sa na ňu, keď však zbadal v jej pohľade odpor, okamžite si kapucňu natia​hol a odvrátil zrak.

Axia venovala Joby zlostný pohľad a potom Toda ťa​hala k Berengarii. „Nie, to je Joby. Chcem, aby si sa zoznámil s touto. Toto je Berengaria," riekla a potom ho predstavila.

„Aha," povedal prívetivo, znova si stiahol kapucňu, očividne si nevšímal Jobin upretý pohľad, kým pozeral na Berengariinu dokonalosť. „Neuhádol by som, že také krásne oči sú nevidomé. Potom však tí, čo vidia, sa mô​žu nekonečne dlho opájať vašou krásou a nevyzerajú ne​zdvorilo." Vzal jej ruku a chvíľu ju hladkal. „Smiem?" spýtal sa nežne a keď Berengaria prikývla, takmer milujúco ju pobozkal.

Ťažko sa dalo uhádnuť, kto bol väčšmi ohromený: Axia či Joby. Nikdy v živote ho Axia nevidela takto sa správať k ľudskej bytosti. Videla ho so ženami, dokonca i so slepými, no vždy ostal v pozadí, nikdy sa netlačil do​predu ako teraz. A vedel, ako sa má postaviť a otočiť hla​vu, aby neukazoval zjazvenú stranu tváre. Teraz však stál so zloženou kapucňou, dokaličenou stranou tváre plne odhalenou pred Joby i pred ňou.

Pokiaľ išlo o Joby, tú väčšmi zaujímala Berengariina reakcia na tohto zmrzačeného muža ako jeho reakcia. Berengaria sa pred cudzincami veľmi hanbila, nikdy neostávala rada s niekým, koho nepoznala. A teraz do​volila tomuto hroznému mužovi, aby jej pobozkal ruku. Vlastne ju ešte vždy držal.

Tode sa obrátil, venoval Axii láskavý, takmer otcovský pohľad, keď ju pobozkal na líce a potom povedal: „Á, pri​niesli nám jedlo. Poďte, dámy, a sadnite si so mnou. Bu​dem sa tešiť z vašej spoločnosti."

Keď to dopovedal, ľahko a celkom prirodzene vzal Berengariu pod pazuchu a viedol ju k stolu, kde už ča​kalo jedlo.

Za nimi v ohromujúcom tichu stála Joby a Axia. Axia bola v šoku, pretože Toda nespoznávala a Joby nemohla uveriť, že muž, ktorý vyzeral ako súčasť jarmočnej atrak​cie, ovládol ich domácnosť. A vôbec, kto je ten človek?

Tode si sadol za malý stôl vedľa Berengarie a nechal voľnú lavicu na druhej strane stola pre Joby a Axiu. „Poďte, dievčatá, nechcete počuť moje novinky?"

Dievčatá? pomyslela si Axia, kým kráčala k lavici s Jo​by po boku.

Len čo si sadli, Tode začal rozprávať svoj príbeh. Axii však chvíľu trvalo, kým sa započúvala do toho, čo hovorí. Nepochybne vyzeral ako jej Tode, no zdalo sa, akoby je​ho telo zabrala duša iného. A to z jedného dôvodu, mala pocit, že si Berengariu privlastnil. Na stôl položili iba je​den tanier, no Tode ho celkom nenútene posunul medzi seba a Berengariu. Počas jedla jej dával do ruky malé kús​ky jedla: šťavnaté kúsky ovocia, chleba s maslom, kúsok hovädzieho mäsa na špičke malého strieborného noža.

Až Jobin výbuch donútil Axiu, aby počúvala, čo Tode hovorí.

„Jamie!" zvolala Joby. „Henry Oliver strčil nášho bra​ta do žalára?" Nato vytiahla dýku z puzdra, ktoré mala pripásané na boku, a vstala. Tode ju však chytil za lakeť.

„Sadni si!" prikázal, a tak si sadla.

„Teraz nemôžeme nič robiť, aspoň nie za denného svetla," vyhlásil Tode. „Rád by som si na niekoľko hodín oddýchol, potom sa vrátim."

Joby, ktorej sa nepáčil spôsob, akým tento muž vošiel do ich života, akoby ich vlastnil, posmešne poznamena​la: „Čo urobíte?"

„Joby!" riekla ostro Berengaria.

Od chvíle, ako Tode spomenul, že Jamie je v nebez​pečenstve, Axia nemohla ani dýchať, teraz sa však spa​mätala, takže mohla zašepkať. „Povedz mi všetko. Musím to vedieť," doložila ticho.

„Ten Henry Oliver nie je hlúpy, ako si ľudia myslia. Je trocha prefíkaný a zameral sa na..." Zastal a pozrel na Berengariinu pôvabnú tvár. „Na teba," riekol nežne a Berengaria sa začervenala. „Teraz to už chápem."

„Čo je s mojím bratom?" zrevala Joby.

Tode pokojne pokračoval v jedení. „Oliver sa rozho​dol, že ju dostane a tvrdí, že bude držať Jamieho, kým mu nedovolí, aby sa oženil s jeho sestrou. A bude držať Frances, kým jej otec nezaplatí výkupné."

Po týchto slovách pozrel Tode prísne na Axiu, čím jej chcel dať najavo, že teraz jej otca upovedomia o výme​ne. Joby pozrela na dýku, ktorú ešte vždy stískala v ru​kách, lebo vedela, že ona je na príčine, že sú dvaja ľudia uväznení.

Tode pokračoval. „Pod Oliverovým domom sa nachá​dzajú podzemné chodby, ktoré vedú k moru. Sú tmavé a vlhké a jednotlivé cely v nich vytesali. V jednej z nich držia Jamieho už niekoľko dní. Pokúšal som sa k nemu dostať, no stráže videli moju fakľu, a tak ma," - usmial sa - „odhalili."

Nato Joby a Axia prikývli, no Berengaria zatajila dych. „Ako si im potom unikol?"

„Hral som blázna," odvetil jednoducho. „Stačilo sa správať ako idiot a oni sa smiali."

Pre ostatné dve ženy to bolo pochopiteľné, Berenga​ria však ostala zmätená. „Ako si mohol hrať blázna?"

Kým Joby a Axia ostali ohromene pozerať, Tode jej vzal ruky, položil si ich na tvár a viedol jej prsty tak, aby cítila jazvy na jeho tvári, prechádzajúce až ku krku.

„Mám zjazvené aj nohy," povedal a pozrel jej do očí, zatiaľ čo sa takmer dotýkali nosmi.

„A ak si myslíte, že mojej sestre dovolím, aby cítila aj tie, dvakrát si to rozmyslite," osopila sa naňho Joby.
Berengaria sa znova začervenala a odtiahla ruky z Todovej tváre.

S úsmevom, aký Axia nikdy predtým nevidela, sa To​de vrátil späť k svojmu jedlu.

„Dostaneme tam svojich bratancov," vyhlásila Joby. „Zrovnajú to miesto a Oliverovo tučné telo obesia na najbližšej šibenici. Budú..."

„Niet času. Musím sa vrátiť dnes v noci, potom uvi​dím, čo sa dá robiť."

„Áno. Som si istá, že budete veľkou pomocou," opovržlivo vyslovila Joby.

Tode sa nenamáhal niečo povedať, no pohľad, ktorý jej venoval, ju umlčal. Dal jej najavo, že je dieťa, a ak chce ostať s dospelými, bude lepšie, keď sa bude správať slušne. Axia ani Tode to nevedeli, no presne taký pohľad často vysielal smerom k svojej malej sestre Jamie.

„Môžem slobodne prichádzať aj odchádzať. Nik si nevšimne niekoho, kto vyzerá ako ja. Prišiel som len na niekoľko hodín, aby som vám vysvetlil, čo sa robí."

„A čo je s Frances?" spýtala sa Axia. „Je o ňu posta​rané?"

Axia nechcela uveriť vlastným očiam, zdalo sa jej, že sa na chvíľu začervenal, určite sa však mýlila.

„Frances je v poriadku. Držia ju v kamennej izbe na vrchu starej veže. Má pohodlie, je len vystrašená. Oliver sa o ňu stará osobne a zriedkakedy dovolí niekomu iné​mu, aby ju navštívil." Slabo sa usmial. „Okrem niekoho, kto ju rozveselí."

Axia sa natiahla ponad stôl a chytila Toda za ruku. „Povedz, čo môžem robiť. Dám za to život, aby som do​stala Jamieho von. Prosím ťa, dovoľ mi niečo urobiť."

Chvíľu na seba pozerali a Tode videl, že Axia Jamie​ho miluje tak ako nikoho predtým. Na chvíľu pocítil žiarlivosť, potom sa však ovládol a stisol jej ruku. „Ne​môžeš robiť nič. Ja sa celkom ľahko dostanem do pod​zemných chodieb, lebo stráže mi dovolia prejsť. Môžem ho celkom pokojne dostať von cez veľkú halu. Napriek tomu, že ten tvoj Jamie je skvelý vojak," povedal a srdeč​ne sa na Axiu usmial, „pochybujem, že dokáže poraziť všetkých Oliverových mužov."

„Jestvuje ešte iný spôsob, ako dostať Jamieho von?" spýtala sa Axia.

„Neviem odhadnúť, aké sú tie podzemné chodby, zdá sa však, že sú dlhé niekoľko kilometrov. Či sú to staré bane alebo hrobky, to neviem. Ani Oliver to asi nevie. Ak by aj vedel, zabudol to. Podľa mňa sú možno rímske a niektoré sa už prepadli. Tak či onak, iba krtko nájde cestu von."

„Alebo slepý človek," ticho prehovorila Berengaria.

„Ani za nič," zvolala Joby. „Jamie by..."

„Ticho!" rozkázal Tode a potom sa obrátil k Berengarii, aby preskúmal jej tvár. „Áno," povedal zamyslene. „Slepý človek by mal v tých tmavých chodbách veľkú výhodu. Prvý deň mi dovolili ísť navštíviť Jamieho, a tak som si vzal fakľu a pokúšal sa zistiť, kam tie chodby ve​dú, no stráže zbadali svetlo a zastavili ma. Druhý deň som strávil prečesávaním lesa v blízkosti Oliverovho prí​bytku a skúšal nájsť východ z chodieb, no nič som ne​našiel. Napokon všetci tvrdia, že nemajú východ."

„Keby sme však mohli Jamieho ukryť v podzemných chodbách, kým príde pomoc, pomohlo by mu to dostať sa spod Oliverovej moci," poznamenala Axia. Jej oči vy​jadrovali narastajúce obavy. Keď Tode neopätoval jej pohľad, povedala: „Nepovedal si nám všetko. Viem to! Niečo zatajuješ."

„Áno," pridala sa Berengaria, chytila Toda za ruku a prebehla mu palcom po dlani. „Je v tom viac nebez​pečenstva, ako hovoríš."

„Včera ráno sa vrátil Oliverov brat."

Keď Axia počula, ako Joby aj Berengaria odrazu za​tajili dych, poznala, že je to nebezpečné, skutočne ne​bezpečné.

Tode sklopil zrak a stíšil hlas. „Ten brat, volá sa Ronald, povedal Oliverovi, že je hlúpy, ak chce úbohú Montgomeryovú za ženu, keď má Maidenhallovu dedičku, ktorá je zavretá vo veži. Keďže ten brat je už ženatý, chce donútiť Frances, aby sa vydala za Olivera. Jamie však povedal, že Maidenhall ho menoval Francesiným tútorom a že sa nemôže vydať bez jeho dovolenia. Pri​rodzene, Jamie nepodpíše nijaké papiere, a tak ho držia v cele bez jedla a dávajú mu iba toľko vody, aby sa udržal pri živote." Tode zdvihol hlavu a pozrel na Axiu. „Keď sa dostane von, bude potrebovať lekára."

Nato Axia vstala od stola a prešla k oknu. Nechcela, aby jej niekto videl do očí.

„Čo mu urobili?" zašepkala Berengaria.

„Opakovane ho bičovali," odvetil Tode. „Bol som jedi​ný, komu ho dovolili navštíviť, a to preto, lebo nevedeli, že som sa s ním stretol už predtým. Napriek všetkému, čo Jamiemu urobili, ešte vždy necháva Oliverovho brata vo viere, že má nejaký vplyv na Perkina Maidenhalla a že je len na ňom, či bude súhlasiť so sobášom."

„Takže toto chráni Frances," podotkla ticho Axia a obrátila sa k skupinke za stolom. „Či sa vydá alebo nie nezávisí od nej, ale od Jamieho."

„Áno."

Tode potiahol opraty, aby zastavil kone. Sedel na kozlíku a so zatajeným dychom pozoroval prichádzajúcich ozbrojených mužov. Pretože niektorých poznal z videnia, vedel, že sú to Oliverovi muži. Nevýhodou jeho vý​zoru bolo, že si ho ľudia ľahko zapamätajú a spoznajú. Keď ho však muži zbadali a začali sa štuchať a uškŕ​ňať, vedel, že ho nebudú podozrievať. A to bolo dobre, pretože viezol tri ženy ukryté vo voze. Ležali pod veľký​mi kopami kvetov.

„A čo tam máš?" spýtal sa jeden z mužov. Smial sa už len pri pohľade na Toda.

„Kvety pre Maidenhallovu dedičku," odvetil žoviálne Tode. „Čo je lepšie, ako dvoriť žene kvetinami? Dnes v noci mi bude patriť. So sobášom alebo bez."

Pod drsnou plachtou, ktorá ukrývala všetky tri diev​čatá, sa Axia nestačila čudovať, pretože takýto tón nikdy predtým v Todovom hlase nezachytila. Od prírody bol skôr smutný človek a svoje povinnosti vykonával občas až s prehnanou vážnosťou. Tentoraz však tón jeho hlasu akoby predpokladal, že sa ľudia budú smiať na všetkom, čo povie.

A Oliverovi muži sa naozaj smiali. „Lepšie urobíš, ak ich znova zasadíš," zvolal jeden z mužov. „Dedička ich nebude potrebovať."

„Aspoň nie pri sobáši s úbohým Henrym," doložil druhý chlap.

„Nuž, tak potom," odvetil Tode, „použijem ich na svo​ju vlastnú svadbu."
Nato sa všetci muži rozrehotali, akoby to bola najsmiešnejšia vec, akú kedy počuli. Axia cítila, ako Berengaria, ktorá ležala pri nej, strpia a zaťala päste.

„Možno sa s dedičkou oženíš ty," zažartoval jeden z chlapov. „Ak ju nájdeš."

„Och?" vzdychol Tode, akoby mu to nič nehovorilo. „Vari sa rozhodla skryť, alebo prišiel po ňu jej otec?"

Iba Axia zaregistrovala strach v Todovom hlase, keď spomenul Perkina Maidenhalla.

„Ušla," odpovedal jeden z chlapov. „Namaľovala si cestu von," vybuchol od smiechu. „Ak ju uvidíš, povedz jej, nech nájde dvere a vráti sa späť."

Po týchto slovách sa chlapi rozrehotali tak bujaro, že už viac nevládali hovoriť, a bez slova nechali Toda aj s vozom plným kvetov samého na ceste.

Tode o desať minút zatiahol voz do tieňa starého du​ba a zoskočil, aby sa napil vody z malého súdka pripásaného k boku voza remeňom.

„Počuli ste to?" spýtal sa a pozrel cez veľkú trhlinu v boku voza na tri zvedavé páry očí.

Joby namiesto odpovede odhrnula plachtu. Keď súhla​sila s tým, že ostane ukrytá pod ňou, netušila, aké to bu​de hrozné. „Ja ju nájdem," oznámila a vyskočila von.

„Nič nevieš," riekol Tode. Cítil, že to dievča má na starosti, kým nebude Jamie na slobode.

„Poznám každú zajačiu noru v tejto krajine a možno nájdem východ aj z tých vašich podzemných chodieb. Ak sa tá vaša v meste vychovaná Frances stratí, nebude vedieť, kadiaľ má ísť."

„Nemôžem dovoliť..." začal Tode.

Berengaria odhrnula zo seba veľkú náruč kvetov, sadla si a vyhlásila: „Pozná všetkých pastierov oviec a dobytka v okolí. Nijaká žena neunikne jej pozornosti. Musí ísť."

Aj Axia si sadla. „A povedal si, že ju nepotrebujeme. Ach, Tode, prosím ťa, nedovoľ, aby Frances blúdila sa​ma. Vieš, aká je bezradná. Sama nič neurobil

„V tom nemáš pravdu," poznamenal Tode a zamračil sa. Vedel však, že návrh žien je rozumný. „Prosím," ticho vyslovila Berengaria a to rozhodlo. Joby ani nečakala na odpoveď a už sa rozbehla cez polia k domu Henryho Olivera.

Kým Tode postupne podával každej žene veľkú nabe​račku plnú vody, skúmavo si ich prezeral. Axia využila svoje maliarske nadanie a rozhodla sa, že seba a Beren​gariu premení na staré, vyziabnuté ženy. Hoci pred Todovým zrakom nič nemohlo urobiť Berengariu škaredou. Aj jej to povedal.

A čo sa týkalo Joby, Tode odmietal čokoľvek urobiť s jej prevlekom. Na jej chlapčenskom strihu vlasov a ob​lečení sa aj tak nedalo nič zmeniť. „Máme sa pokúšať urobiť z nej dievča?" vyhlásil Tode, oddávajúc sa zried​kavej škodoradosti za všetky tie odporné veci, čo o ňom Joby povedala. „Nie, ani ty, Axia, nie si taká nadaná."

Teraz bol rád, že sa zbavil Joby, pretože jej ustavičná neposlušnosť bola utrpením a v týchto chvíľach potre​boval spoluprácu na to, čo plánoval.

V čase, keď došli k Oliverovmu domu, sa už celkom zotmelo a Tode sa potešil zmätku, ktorý tam panoval, aj keď sa znepokojoval pre Frances. Ako unikla z kamen​nej veže?

Stačilo iba niekoľko minút, aby sa ubezpečil, že Fran​ces ešte nenašli a že je Jamie ešte vždy zatvorený a od​mieta čokoľvek podpísať. Tode znova prisahal, že Joby zabije, keď bude po všetkom, lebo Oliver mu povedal, že to bol nápad „tej čudnej malej Montgomeryovej", aby uniesol Maidenhallovu dedičku, a preto nútil Jamieho, aby mu dal jeho milovanú Berengariu. Po stretnutí s Berengariou Tode odmietal uveriť, že má potuchy o tom, čo jej mladšia sestra vyviedla.

Tode vedel, že Oliverov brat Ronald postavil svojich mužov k prednej bráne, aby sledovali každého, kto sa len vzdialene ponáša na Montgomeryovcov. Ronald po​vedal, že ani by sa nečudoval, keby sa tie montgomeryovské Amazonky samy pokúsili vyslobodiť svojho brata, a tak chcel, aby všetky ženy, ktoré vojdú dnu, dôkladne prezreli.

Na Toda s vozom plným kvetov však nik ani nepozrel. Alebo ak aj, vybuchol od smiechu.

„Musel hrať blázna niekoľko dní, keď ho už všetci poznajú," Berengaria zašepkala s trpkosťou v hlase Axiiným smerom.

Jej slová presne odrážali Axiine myšlienky.

Keď sa ocitli na Oliverových pozemkoch, ženy poču​li, ako Tode odviedol Olivera bokom a ponúkol mu po​moc pri hľadaní Frances. Veď vie, ako ženy milujú kvety, no nie? Áno. Ak ich rozhodí po okolí, Frances upútajú a vráti sa. Kvety budú akousi návnadou, či to Henry nechápe?

„Ako keď myške nastražíš syr," premýšľal Henry.

„Presne," odvetil Tode. „Nepovedzte to však bratovi, lebo nájde dedičku skôr než vy a pripíše si to k dobru."

„Áno," riekol Henry. „Ronald si myslí, že je najbystrejší človek v dedine."

Tode si naozaj myslel, že Ronald sa považuje za najbystrejšieho človeka na svete, no teraz o to nešlo. „Tak, kam ich dáme?" spýtal sa Tode a Axia cítila prázdno v Oliverovej mysli.

„Do temnice k väzňovi?" navrhol Tode. „Dedička sa pokúsi ísť najprv za ním, no nie?"

„Ach áno, iste." Naklonil sa k Todovi a zašepkal: „Daj pozor, nech ťa môj brat nevidí, lebo nikoho nepúšťa do​lu, dokonca ani mňa nie."-

„Tak prečo nejdete a nepoviete mu, že toto je váš dom a nie jeho a že dedička patrí vám a on vám nemá večne čo zasahovať do života."

„Ale to Ronalda veľmi nahnevá."

„Áno, a kým sa bude rozčuľovať, ja nastražím na dedičku pascu."

„Nuž, možno... Nie! Ja nie. Choď ty a vylož tie kvety. Veď akú škodu môžu narobiť kvety?"

„Správne!" Tode chvíľu počkal, kým sa Henry ne​vzdialil, odhrnul plachtu a povedal: „Vzduch je čistý, môžete vyjsť."

„Si najskvelejší muž, akého som kedy stretla," pozna​menala Berengaria, keď jej Tode pomáhal zísť z voza. „Celý život ti budem vďačná aj moja setra bude... Jaj!"

„Prepáč," ospravedlňovala sa Axia, „asi sa mi po​šmykla noha. Myslím, že by sme nemali strácať čas rečičkami a mali pokračovať v našej úlohe."

„Rozhodne," prikývol Tode a hlas mu znel, akoby sa nenápadne smial pod fúzy.

O dvadsať minút Tode, Axia a Berengaria s Henryho súhlasom schádzali po schodoch do temnice. Od Francesinho úteku všade vládol taký zmätok, že si nik nevši​mol, že Axia drží Berengariu za ruku, vedie ju cez rozbité kamenné dlaždice a šepká jej, kde sa má vyhnúť hroma​dám odpadkov.

„Nechutné," zasyčala, no Todov pohľad ju umlčal. Raz museli zastať, kým Tode strúhal nejaké hlúpe gri​masy na pomocníkov v kuchyni. Obe ženy tak silno za​tínali päste, až ich boleli. Ani jednej sa nepáčilo, že sa Tode musí takto ponižovať.
Keď minuli kuchyne, Tode ich viedol cez labyrint starých kamenných chodieb plných sudov, debien a hr​dzavého poľnohospodárskeho náradia. Zdalo sa, že všetko, čo Oliverova rodina vlastnila, bolo uložené dolu v pivniciach a Axia mala občas problém zabrániť Berengarii, aby nezakopla, keď si kliesnili cestu cez ten neporia​dok. Sem-tam svietila fakľa zastoknutá v železnom držadle upevnenom v stene, no väčšinou sa ocitli v úplnej tme. " Po nejakom čase, ktorý im pripomínal večnosť, prišli do malej, v porovnaní s tmavými pivnicami, zdanlivo jasne osvetlenej miestnosti. Ťažké dubové dvere do miestnosti boli otvorené a všetkým trom sa cez ňu po​darilo nehlučne prejsť. Tri steny miestnosti tvorili ob​rovské vlhké kamene, ale miesto štvrtej nebolo nič, iba čierna prázdnota podzemnej chodby, ktorá akoby viedla do nekonečna.

Pred chodbou stál stôl, stolička a strážca. Bradou sa opieral o hruď a ticho spal.

Axia sčasti vydýchla od úľavy, keď videla, že strážca spí, zároveň sa však vydesila. Tode povedal, že niečo vy​myslí, keď bude treba, aby sa zbavili stráže. Zatiaľ však nevedel čo. Povedal, že prinajhoršom ostane a bude muža zabávať, kým Axia a Berengaria pôjdu za Jamiem. Keď sa Axia spýtala, čo sa mu stane, ak zistí, že Jamie ušiel, neodpovedal.

Strážca však spal s hlavou na hrudi - a kľúče viseli na stene blízko jeho hlavy. Keby ich Tode potichu zvesil a nezobudil by ho, zvládli by prvý krok.

„Čo sa robí?" znepokojene zašepkala Berengaria.

Axia ju umlčala, bála sa, aby jej hlas nezobudil stráž​cu, potom jej silno stisla ruku, kým pozorovala Toda, ktorý sa plazil dopredu a vzal kľúče zo steny. Keď zaštrkotali, Axia zatajila dych.

„Čo sa robí?" znova sa spýtala Berengaria. Tode sa obrátil a zamračil.

Axia nahnevane stisla Berengarii ruku, aby jej dala najavo, že má mlčať, no keď videla, že otvára ústa a chcem sa niečo spýtať, zašepkala: „Strážca spí."   

Berengaria sa ozvala a normálnym hlasom, ktorý pri vchode do tmavých tunelov znel hlasno ako kanonáda, povedala: „Nikto tu nie je, len my."

Axia mala pocit, že zomrie od strachu. Vystrašene po​zrela na strážcu, no ten spal ďalej.

Tentoraz sa Berengaria ozvala už trocha mrzuto: „Vra​vím vám, že tu nik nie je."

Po týchto slovách Tode, s kľúčmi v ruke, zastal a po​zrel na strážcu. Muž sa nehýbal, dokonca ani hruď sa mu nedvíhala od dychu. Tode sa pomaly, váhavo dotkol mužovho pleca. Telo mal teplé, no keď sa nehýbal, Tode mu položil prsty na krk.

Keď sa ho Tode dotkol znova, strážcovi spadla hlava dopredu. Buchol čelom o stôl a Axia takmer nadskočila.

Až keď Tode oprel mužovo telo o stenu, všimol si na jeho hrudi malú ranu od noža. Nebola veľmi veľká, no nachádzala sa na správnom mieste - ten muž musel zo​mrieť okamžite.

„Jamie!" vyslovila Axia. Pustila kvety, potom vbehla do tmavej chodby nedávajúc pozor, kam ide.

Tode vzal zo steny fakľu, schmatol Berengariinu ruku a kráčal za Axiou tak rýchlo, ako si trúfal, pretože dláž​ka bola nebezpečne klzká.

Odporná malá cela, kde držali Jamieho, bola práz​dna. Ležala tam iba kopa zakrvavených šiat, podľa kto​rých poznali, že tam bol.

„Kde je?" naliehala Axia, akoby Tode a Berengaria poznali odpoveď. Aj keby ju poznali, nečakala na ňu, pretože sa ponorila do tmy chodieb mimo cely. Bola si istá, že Jamie nešiel hore. Tam pobehovalo veľa ľudí, ktorí by ho mohli spoznať. Jediná úniková cesta viedla cez podzemné chodby.

Tode niesol fakľu a s Berengariou, ktorú pevne držal, bežal za Axiou. Dostihol ju, keď sa chystala vojsť do tmavej chodby. „Nesmieme sa rozdeliť," povedal a po​zrel do Axiinej vystrašenej tváre. „Musíme ostať spolu. Ne...?" Zarazil sa, lebo začul zvuk prichádzajúci od vstu​pu do chodieb.

„Je mŕtvy! Vezmite fakle. Chcem ho nájsť!" počuli, ako niekto kričí. „Pozrite, tam je svetlo."

Tode nerozmýšľal, hodil fakľu do vody, ktorá tiekla po chodbe a všetci traja sa ocitli v úplnej tme. V najčernejšej tme.

Keď Tode a Axia váhali, vedenie prevzala Berengaria. „Nasledujte ma," povedala a nikdy v živote nevyslovila slová s takou radosťou. Teraz je vodca a oni sú bezmocní.

Chodby boli špinavé a dávno sa nepoužívali - a ako čoskoro zistila, boli plné nástrah. Miestami sa dlážka prepadla alebo sa zrútil strop.

„Tu dávajte pozor," zašepkala. „Tu je jama. Nestúpte vedľa."

„Ako to vieš?" spýtal sa Tode, držiac ju za ruku. Axia kráčala za ním.

„Toto miesto je menej nebezpečné, ako u nás doma, keď na zemi ležali porozhadzované dýky a meče mojich bratov. A Joby vyhlasuje, že presunúť kus nábytku je ľahšie, ako ho obchádzať." Nemohla si pomôcť, ale napriek nebezpečenstvu sa cítila v novej úlohe silná a zodpovedná. V týchto chvíľach nebola bremenom rodiny, cítila sa potrebná.

Teraz sa sústredila na to, aby ich dostala von. Zastala a poťahovala nosom vzduch.

„Čo to robíš?" spýtala sa netrpezlivo Axia. Kde je ten Jamie?

„Skúšam zacítiť slnko," odvetila záhadne. „Tadiaľto."

Tode musel ťahať Axiu za sebou, pretože sa bál, aby sa nezačala Berengarie vypytovať ako a prečo, lebo jej zvedavosť prekonala strach.

Axia sa občas obzrela, aby zistila, či nezbadá fakle Oliverových mužov. Nevidela však nič. V priebehu asi tridsiatich minút chôdze si uvedomovala, že minuli veľké prekážky a prešli po špičkách okolo jám v dlážke. Pomyslela si, že ke​by videla, považovala by chodbu za nepriechodnú.

„Počkajte!" ozvala sa Berengaria, keď prišli do chod​by, ktorá sa rozširovala. Bola taká široká, že Axia moh​la roztiahnuť ruky a nenarazila na nič. „Niekto tuje."

„Jamie?" spýtala sa Axia, ani nedýchala.

„To neviem, no cítim, že tam niekto je."

„Cítiš ho?" čudovala sa Axia, až to ostatných rozo​smialo.

A práve kým sa smiali, priskočil k nim chlap a polo​žil Todovi nôž na krk. „Ešte slovo, a si mŕtvy," ozval sa drsný hlas vedľa Todovho ucha.

„Jamie!" zvolali naraz Berengaria s Axiou. Axia vy​skočila smerom k nemu a natiahla ruky, aby našla aspoň kúsok z neho.

„Hrom a peklo!" vypustil zo seba šokovane a trocha mrzuto, no v nasledujúcej sekunde si Axiu pritiahol k se​be a pobozkal ju. Držal ju tak silno, ako vládal.

„Jamie, láska moja," zašepkala Axia. „Myslela som si, že bez teba zomriem. Si v poriadku? Neublížili ti?"

„Nie, ani trocha. Oni- Joj! No, troška." Pritúlil sa k nej. „Budeš ma opatrovať, kým sa vyliečim?"

„Budem robiť také veci, ktoré ťa donútia, že budeš chcieť žiť," odvetila hrdelným hlasom. Potom nastalo ticho, pretože sa začali bozkávať. Ich súkromie zahaľova​la tma chodieb.

Len o niekoľko metrov ďalej ich so zmiešanými po​citmi počúvali dvaja ľudia. Veľa rokov si boli Tode a Axia všetkým. Teraz by však povedal, že sa ich pria​teľstvo navždy zmenilo. A Berengaria cítila, ako veľmi jej brat miluje túto ženu, ktorá tak náhle vošla do ich ži​votov a prevrátila ich naruby. Teraz už vedela, že Axia neurobila nič, aby zviedla jej brata. Nič, len to, že ho mi​luje. Úplne a bezhranične a vôbec pri tom nemyslí na se​ba. Berengaria nevenovala veľa pozornosti tomu, keď Axia vyhlásila, že by obetovala vlastný život, aby zachrá​nila Jamieho, teraz však vycítila Axiine obavy o Jamieho bezpečnosť, ako aj to, že ho potrebuje.

Berengariu tešilo, že niekto miluje jej drahého brata tak, ako si to predstavovala, zároveň ňou však prebehla veľká vlna osamelosti. Jamie bol jej najlepší priateľ a je​diný muž, ktorému neprekážalo, že je slepá.

Vo chvíli, keď Berengaria pocítila stratu brata, ju To​de chytil za ruku, naklonil sa k nej a pobozkal ju na kú​tik úst. „Neostaneš sama," upokojoval ju, akoby čítal jej myšlienky. „Nie, kým budem dýchať."

„No tak, škriatok, pusti ma a povedz mi, čo tu robíte. Akoby som to nevedel. Tode! Ako si ju mohol zatiahnuť do takýchto problémov? Oliverovi muži sú dôslední v prenasledovaní maidenhallovských peňazí. Ty si však dovolil, aby Axia..."

„A ja," ozvala sa ticho Berengaria.

Kým Jamie rozprával, Axia hmatom zisťovala, do akej miery je zranený. Cítila, ako poskočil, keď začul sestrin hlas, potom cítila, ako v ňom narastal hnev.

„Potrebovali sme ju," pokúšala sa ho upokojiť Axia. „Berengaria vidí tam, kde my nie."

„Je dosť zlé, že si ohrozil moju ženu, no vziať moju sle - moju sestru," opravil sa. „Tode, beriem ťa za to na zodpo​vednosť. Nemal si do toho zaťahovať ženy. Najmä nie..."

„Pokračuj a dopovedz to!" vychrlila Berengaria. „Že nemal do toho zaťahovať tvoju neschopnú slepú sestru. Toto si chcel povedať, však?"

„Nepovedal som to, ani som to tak nemyslel. Nik z vás tu nemal byť."

„Prišli sme ťa zachrániť, ty nevďačník!" oborila sa naňho Axia. „A aby si vedel, tu dolu Berengaria nie je slepá. Dokáže vycítiť slnko."

Jamie chvíľu váhal a potom sa rozosmial. „Dobre te​da. S týmto nemôžem zápasiť. Tak poďme." Prekvapene zaregistroval, že ho nik nenasleduje. Obrátil sa späť a povedal: „Čoskoro nás budú hľadať. Musíme nájsť vý​chod a to rýchlo."

Axia si založila ruky v bok, hoci vedela, že ju nemô​že vidieť. „Berengaria vidí lepšie ako ty, takže pôjdeme za ňou."

V tejto chvíli si Berengaria uvedomila, že svoju novú švagrinú má naozaj rada. Nikto nikdy nepovedal, že Berengaria dokáže niečo lepšie ako niekto iný. Napriek tomu, že bola slepá, bola Montgomeryová a jej hrdosť narástla. „Poďme. Tadiaľto!" rozkázala a pohla sa opač​ným smerom ako pred chvíľou Jamie.

Jamie bol natoľko rozumný, že jej priznal vodcovstvo, keď v tom nebol najlepší, a tak sa otočil a nasledoval ostatných.

Berengaria ich viedla cez chodby, ktoré nemali konca kraja, a po nejakom čase mala Axia pocit, že aj ona „cí​ti" slnko. Raz narazili na spadnutý strop, ktorý zatarasil cestu. Tode s Jamiem sami odstránili sutiny, ani jeden z nich nedovolil ženám, aby im pomohli.
„Jamie je viac zranený, ako dáva najavo," zašepkala Berengaria a odpila si z fľaše s vodou, akú si každá nies​la so sebou. „Krváca. Cítim to."

Axia sa nadýchla. „Áno, cítila som to, keď som sa ho dotkla. Si si istá, že ideme smerom k východu?"

„Ó áno. Môžem..."

„Berengaria!" zarazila sa Axia. „Cítiš slnko aj keby bola noc?"

Berengaria sa zachichotala. „V skutočnosti necítim slnko, ale to, čo robí so zemou. Vďaka nemu rastú rast​liny a ja cítim tie rastliny a čerstvý vzduch. Zdá sa mi sa​mozrejmé, kadiaľ mám ísť. Ty to nerozoznáš?"

„Nie, ani najmenej. Vedela by si nájsť cestu späť, teda kadiaľ sme prišli?"

„Áno, prirodzene." Nastražila ucho smerom k Jamiemu, ktorý zápasil s kameňmi a ticho povedala: „Môj brat Edward ma zvykol brávať do lesa vzdialeného na míle od nášho domu a nechal ma tam, aby som sama našla cestu späť. Povedal, že keď to dokážu psy, tak by som to mala dokázať aj ja. Keď to urobil prvý raz, mys​lela som si, že tam ostanem a počkám na niekoho, kto ma nájde, a ak nie, zomriem, no potom som si spome​nula, že budeme mať na večeru jahody."

„Nehovor mi, že si ich cítila a hľadala ich podľa čuchu."

Berengaria sa zasmiala, načo sa muži otočili, no ani jedna neprezradila, čo ich tak rozosmialo.

„Nie," odvetila Berengaria. „Vrátila som sa potkýnajúc späť, dôverovala som však svojmu inštinktu a našla cestu."

Skôr ako Axia stihla položiť ďalšiu otázku, im Jamie oznámil, že prekážku odstránili a môžu pokračovať v ceste.

O hodinu neskôr prišli k spleti koreňov, ktoré zata​rasili chodbu. „Tu," povedala Berengaria. „Presekajte to a čoskoro budeme vonku."

A mala pravdu, lebo o chvíľu sa Jamie vrátil a pove​dal, že vidí svetlo.

Ostatní traja jasali, Berengaria si však želala, aby osta​li v podzemných chodbách, lebo vedela, že na svetle sa bude musieť vzdať vedenia, svojej užitočnosti. Keď bu​de na svetle, znova sa stane rodinným bremenom.

Nožom, ktorý stráže nenašli v jeho čižme, Jamie s veľkým úsilím prekopal dávno zakrytý otvor a vynoril sa v lese neďaleko domu Henryho Olivera. Len čo vy​strčil hlavu, zbadal akýsi pohyb. „Ticho!" rozkázal ostat​ným, ktorí boli ešte v tuneli.

V prikrčení rýchlo prebehol po lese pokrytom hrubou vrstvou borovicového ihličia, ktoré tlmilo jeho kroky. Prenikavý jas ranného slnka ho po toľkých hodinách strávených v úplnej tme podzemných chodieb takmer oslepil, takže občas musel privrieť oči pred toľkou žia​rou. Videl však niekoho sa hýbať a pokúšal sa ho prena​sledovať.

Jedným skokom sa naňho vrhol, uvedomil si však, že to malé tielko pod ním patrí dieťaťu. Potešil sa, pretože v tej chvíli sa necítil na zápas s dospelým.

„Ahoj, veľký brat," radostne ho pozdravila Joby a po​zrela naňho so smiechom v očiach. „Chceš so mnou zápasiť?"

Jamie sa z nej s veľkou úľavou odvalil, potom si sadol a pretieral si oči. Nejedol už niekoľko dní a mal veľmi málo vody, potom tu bola tá rana na chrbte a nepridala mu ani dnešná noc strávená v podzemných chodbách. Nebol na tom najlepšie.

„Poď," zavelil. „Musíme ísť po ostatných." Bolestivo sa postavil na nohy a pozrel na batoh, čo mala Joby pre​hodený cez plece. „Asi tam nebudeš mať jedlo, však?"

„Dve kurence, štyri čerešňové torty a niekoľko kúskov mladej mrkvy." Joby s úsmevom potľapkala batoh, ktorý zavŕzgal a poskočil.

„Surové?" spýtal sa so zdvihnutým obočím Jamie.

„Čerstvé," opravila ho. Nechcela, aby videl, ako zle sa cíti pri pohľade naňho. Bol špinavý a pod špinou zasy​chala krv.

„A kto ťa naučil pytľačiť na kurence a kradnúť ko​láče?" spýtal sa znechutene, no bol priveľmi rád, že ju vidí, než aby sa na ňu hneval. Zadíval sa na vrece, čo niesla na chrbte. „Dúfam len, že si nedala dokopy ku​rence a torty."

„Aký by to bol koláč bez trošky kurčaťa..." Pohľad na Jamieho ju donútil uvažovať a radšej vetu nedokončila. „Čo si urobil s Berengariou a ostatnými dvoma?"

Jamie neodvetil, otočil sa a Joby videla, ako sa mykol od bolesti, keď sa pohol späť k východu z podzemných chodieb, kde ho čakali ostatní. Povedal jej len: „Poď," a ona ho bez odvrávania nasledovala.

Slnko bolo nízko na oblohe, v lese zasa chladno a ticho, piati ľudia driemali a čakali na noc, aby pod jej pláštikom unikli. Dva razy počuli zvuk kopýt, prichádzajúci z diaľky, čo im prezradilo, že Oliverovi muži ich ešte stále hľadajú. Jamie sa chcel ponáhľať. Vedel, že jeho bratanci čoskoro dorazia, lebo sa mu podarilo poslať im správu, keď sa prvý raz objavil u Henryho Olivera.

Ostatní ho však prehlasovali, keď ho uvideli v den​nom svetle. Keďže Axia vedela o bičovaní, vzala so se​bou hojivú masť a prinútila ho ležať na bruchu, kým mu ňou natierala otvorené rany.

Teraz, niekoľko hodín po tom, ako sa vynorili z pod​zemných chodieb, sa pomaly prebúdzali z odpolud​ňajšieho spánku a začali byť nepokojní. Do večera sa ne​mohli pohnúť ďalej, a zotmieť sa malo až o hodinu či dve. V Axii narastala obava, že Jamie sa pokúsi byť hrdinom a pôjde k Oliverovi sám, sám bez pomoci. Ve​dela, že len vyčerpanosť ho presvedčila, aby si v to od​poludnie pospal a teraz vyzeral nepokojne.

„Naozaj dokážeš rozoznať vône?" spýtala sa Berengarie. Zúfalo túžila myslieť na niečo iné, ako na to, čím prešli a prečo čakajú. „Vieš, že je to vzácne nadanie? Často som skúšala vyrobiť parfúm tak ako Francúzi. Nestačí jednodu​cho usušiť zväzok fialiek a vyrobiť z nich parfum, ktorý vo​nia ako fialky. Ja som to skúšala. Musíš zmiešať niekoľko rastlín, aby si dostala niečo, čo vonia ako niečo iné."

„Napríklad, že verbena vonia väčšmi ako citróny, než citróny samotné?" spýtala sa Berengaria.
„Áno, presne. Robila som nejaké pokusy, no po šty​roch alebo piatich rastlinách som nepoznala rozdiel medzi špinavými ponožkami a ružami. Keby som však mala niekoho s nosom..."

„Moja sestra rozozná stovky rastlín," zamiešala sa do rozhovoru Joby. Ešte vždy cítila bolesť z Berengariinej zra​dy. Čo sa stalo v podzemných chodbách, že ju to s Axiou natoľko zblížilo, aby sa smiala na všetkom, čo povie?

Po týchto slovách začala Axia trhať nejaké rastliny, a keď ich podržala Berengarii pod nosom, čoskoro sa presvedčila, že je to pravda: Berengaria vedela rozlíšiť dokonca kôry jednotlivých stromov.

„To je úžasné. Skutočne úžasné. Čo by som mohla s tvojou pomocou dokázať!"

„Nestrčíme našu sestru do nejakého obchodu, aby na ňu zízali ľudia," odsekla Joby.

„Aby na ňu zízali? Ach, myslíš preto, že je taká krásna?"

„Nie, pretože je slepá!"

„Kto by sa staral, či vidí, keď má taký nos?"

„Čo?" zalapala po dychu Joby.

Axia sa okamžite ospravedlňovala. „Prepáč. Nemala som v úmysle ju znevážiť. Iba som na chvíľu zabudla, že je slepá. Vykĺzlo mi to z úst."

Nato začala Joby prskať. Berengaria však pokojne po​vedala: „Kiežby všetci zabudli, že som slepá. Rada by som bola niečím iným než rodinným bremenom."

„Bremenom?" usmiala sa Axia. „S tvojím nadaním, ty a ja by sme mohli zarobiť hotový majetok." Videla, ako sa všetky oči upierajú na ňu a pomyslela si, že aspoň na chvíľu zbavila ich mysle starostí.

„S tvojím nadaním by sme mohli vyrobiť skvelý par​fum. Nazvali by sme ho Elizabeth a Jamie by ho pred​stavil kráľovnej." Axia zbadala, ako sa na jej návrh Jamie zamračil, vedela však, že sa už nedokáže zastaviť. „S je​ho Výzorom bude ideálnym človekom, ktorý ju presvedčí. Nik na svete nebude môcť nosiť tú vôňu. Vyrobíme ju len pre kráľovnú Alžbetu a ona dá pokyn všetkým dvorným dámam, aby jej kupovali do daru veľké flakóny."

Axia videla, že Tode sa trošku usmieva a že znepokojenie z Jamieho obŕv sa vytratilo. „Potom vyrobíme ďalšie vône pre ostatné dámy. Jedinou vášňou na kráľovskom dvore sa stane vlastná vôňa."

Berengaria sa usmiala. „Donútime Jamieho, aby ovoniaval dámam krky a vravel im, či voňajú fialkovo alebo jazmínovo."

Až doteraz bola Joby ticho, no keď Axia pokračova​la, Joby zabudla na svoje rozhorčenie. Zatvárila sa ako Jamie, keď o niečom tuho rozmýšľa. Natiahla ruku, ako​by držala ruku ženy a ovoniavala ju. „Áno, áno," pove​dala zamyslene. „Ste plná, zrelá kráska ako... hm, áno, ako pižmová ruža. A vy," povedala a predstierala, že vza​la do ruky ďalšiu ženskú ruku, „ste sladká ako fialky."

Joby pustila imaginárne ruky a zrazu celkom zvážne​la. „Musíme mu dať zoznam všetkých vôní, tak predá všetky."

„Áno, pravdaže," odvetila Berengaria. „A myslím, že by sme mali rozhodnúť, ktorá dáma dostane akú vôňu, skôr než Jamie pôjde na kráľovský dvor, aby sa nepo​mýlil. Muži sú v takýchto záležitostiach takí nemožní. Dovolil by, aby drobná grófka voňala ako ľalie, a žena veľká ako kôň voňala sťa ranná rosa."

„Pokiaľ sa, pravdaže, sama tak nevidí," poznamenala Axia. „Hmm. Čo si o tom myslíš ty, Jamie?"

„Som poctený, že vy tri ste si spomenuli na to, že som tu. Moje činy, môj skutočný charakter ste odhalili bez môjho pričinenia, a teraz ste sa rozhodli, že mi dáte otázku. Konečne, moja česť je zachránená." Usmial sa na ne. „Ale ja nemám v úmysle zúčastniť sa na tom. Ne​strávim život tým, že budem bozkávať ruky a hovoriť že​nám, ako... ako voňajú."

Axia sa uškrnula, potom sa usmiala, lebo jej čosi ziš​lo na um. „Áno! Možno by bola lepšia slepá parfumová dáma."

„Ja?" začudovala sa Berengaria. Bola si istá, že Axia iba žartuje, alebo nie? „Na kráľovskom dvore?"

Axiin hlas znel vzrušene. „Mohla by si sedieť na za​matovom kresle a dovoliť dámam, aby k tebe prichádza​li, aby si im držala ruky a rozprávala sa s nimi. Potom by si rozhodla, aká vôňa im najviac pristane."

„Berengaria nemôže..." spustil Jamie, no Joby ho pre​rušila.

„Ale čo muži?" opýtala sa Joby. „Nezabudni na mužov. Tí takisto budú chcieť vlastnú vôňu. Čo myslíš, ako bude voňať Richard? Zmyselne a okázalo?"

Berengaria sa zachichotala. „Ako by voňal parfum s názvom Henry Oliver?"

„Ako konský pot!" vyhlásila Joby a všetky ženy aj Tode sa rozosmiali. Dokonca aj Jamie sa pousmial, no Joby si to všimla a to jej stačilo na povzbudenie. Vstala, vypla hruď, vystrela plecia, palce strčila za pás a začala vykračovať ako márnivý muž. „Som muž!" vychvaľovala sa. „A chcem niečo mužské. Pre ozajstného chlapa."

Axia podišla k svojej švagrinej a tvárila sa, že jej po​dáva fľašu. „Ach, veľký hrdina, mám tu tú najmužnejšie voňajúcu vôňu, aká bola kedy vyrobená."

„Nechcem kvety!" odvetila Joby hlbokým mrzutým hlasom. „Musím chrániť svoje - svoje jemnejšie partie, ak vieš, dievčatko, čo tým myslím."

„Ó áno, pane," riekla Axia a koketné zaklipkala viečkami, „vidím, že vaše jemnejšie partie sú skutočne jem​né. No zistíte, že sme použili tie najmužnejšie prísady."

„Kvety?" zavrčala Joby.

„Ó nie, nijaké kvety. Nuž, možno jeden."

„Nechcem nijaké kvety! Rozumeli ste, dámička? Som muž a nechcem nijaké kvety! Odchádzam!"

„Ale pane," volala Axia za Joby, ktorá sa jej medzitým obrátila chrbtom. „Je to kvet tchorej kapusty."

Nato všetci vybuchli od smiechu, dokonca aj Jamie, a tak sa Joby vrátila. „Čo je v nej ešte?" spýtala sa po​dozrievavo.

„Zuby z píly."

Dokonca aj Joby takmer zabudla na svoju úlohu a skoro sa usmiala. Bola zvyknutá byť stredobodom po​zornosti a rozosmievať ľudí, no Axia jej bola rovnocen​ným súperom.

„Staré hrdzavé zuby z píly. A polámané meče a blato z miest, kde umierajú muži - samozrejme v boji."

Joby sa usmiala. „Samozrejme."

„A, ako zvyčajne, konský hnoj ako spojivo."

„Nič iné by som ani nechcel."

„A..." Axia sa rozhliadla, akoby chcela zistiť, či sa po​zerá každý. „Pridali sme do nej špeciálnu prísadu."

„Čo je to?" hlasno zašepkala Joby.

„Špina spoza nechta. Špina spoza nechta obrovského Turka, ktorý sa nikdy v živote nekúpal."

„To beriem!" zvolala Joby, pokúšajúc sa prekričať smiech, vrátane Jamieho. „Dám vám šesť hradov a dve​sto jutár zeme. Stačí to?"

„Dajte tristo jutár."

„Sú vaše."

„Tak platí..."

„Ticho!" prikázal zrazu Jamie. Vstal, prešiel na druhú stranu malého táboriska. Rukou im naznačil, aby sa pri​krčili a stíchli, kým pohľadom skúmal les. Tode gestom ochrancu objal Berengariu, aby ju ukryl pred tým, čo vi​del Jamie.

Jamie sa po chvíli slabo usmial a potom sa obrátil k Axii, ktorá takmer ležala na zemi. „To je tvoja sester​nica," oznamoval a v jeho hlase bolo cítiť prekvapenie. „Nádheru tých šiat by som rozoznal všade."

Axia nedôverčivo zdvihla hlavu a pozrela ponad spad​nutý kmeň, za ktorým sa skrýval Tode s Berengariou. A za ním kráčala Frances, akoby mala kopu času.

Len čo Axia uverila tomu, čo vidí, vyskočila a bežala k nej. Potom pred ňou váhavo zastala. Napriek tomu, čím asi prešla, vyzerala rovnako, no súčasne inak. Tak ako Tode, pomyslela si.

„Tak čo?" spýtala sa Frances. „Si rada, že ma vidíš?"

Nato Axia roztvorila náruč a obe ženy sa objali. Axiu prekvapilo, ako rada vidí svoju sesternicu.

V nasledujúcej minúte už stál pri nich Jamie, pripra​vený položiť Frances tisíc otázok. Frances však poveda​la, že nepovie nič, kým jej nedajú niečo najesť. Potom Jamieho šokovala, keď mu prezradila, kam skryla vrece plné jedla.

„Netvár sa tak prekvapene, Axia," vyslovila so smie​chom, keď Jamie odišiel. „Čo myslíš, ako sa moja rodi​na živila predtým, než sa dostala k Maidenhallovým peniazom?"

„Ja... ja neviem."

„Krádežami, tak je to. Už ako štvorročná som bola skú​senou zlodejkou sliepok a vedela som ukradnúť vajcia, len čo ich zniesli." Nato sa obrátila a vybrala sa za ostatnými.

Axia s úžasom pozerala za sesternicou, pretože po ce​lý čas, čo ju poznala, počula iba o tom, že Francesina rodina je tá najláskavejšia a najskvelejšia rodina, akú si vie predstaviť. Keď sa ako-tak spamätala, nasledovala svoju sesternicu do tábora.

O hodinu už bolo jedlo uvarené - pri varení pomáhala aj Frances - a všetci sedeli v kruhu okolo Frances a čakali, kedy im porozpráva o tom, ako ušla.

Axia sa cítila veľmi zvláštne. Mala pocit, akoby sa zmenilo všetko, čo v živote poznala. Jej milovaný Tode, ktorý vždy pozeral na Axiu so zbožňujúcim pohľadom, sa teraz zaľúbene díval na Berengariu. A tá bezmocná Frances sa rozhodla ujsť z kamenného väzenia a nad tá​borovým ohňom opražila slaninu s vajcami, akoby to ro​bila tisíckrát. Axia však vedela, že Frances si nevedela zaviazať dokonca ani šnúrky na topánkach, nieto nakŕ​miť seba a už vôbec nie ostatných.

A v jej správaní bolo čosi inakšie... Axia si myslela, že asi získala viac sebadôvery. Zdalo sa, že Frances je sebaistejšia než predtým.

„Hovorte," naliehala Joby. Natiahla sa na tráve, poze​rala na Frances a nechápala, prečo Jamie odmietol túto ženu a dal prednosť Axii. No s Axiou zažila viac zábavy a... Nuž, možno Axia nieje až taká zlá. „Povedzte nám, ako ste ušli," zopakovala.

„Nakreslila som na steny dvere," odvetila Frances s úsmevom a s očakávaním sa poobzerala po skupinke. Všetci sa však tvárili nechápavo.

Vtom sa rozosmial Tode. „Ako Axia," poznamenal. Keď Frances naňho pozrela, Axia si všimla, že si vyme​nili pohľad, aký med/i nimi nikdy nevidela. Akoby sa delili o niečo súkromné a tajné.

Frances Todovi naznačila, aby to vysvetlil. „Bol to trik, ktorý Axia použila, keď mala dvanásť. Naverbovala všetkých robotníkov na majetku, potom ostala hore celú noc a všade namaľovala polootvorené dvere. Boli tam myšacie diery, vysoké dvere, nízke dvere."

„A niekoľko okien," dodala Frances.

„Kuchárka si dosť vypila a Axia ju takmer priviedla k šialenstvu, pretože niekoľko nasledujúcich dní iba vychádzala z dverí a vzápätí narážala na stenu," riekol s úsmevom Tode.

Axia už celkom zabudla na tú príhodu, teraz si však spomenula na časy, keď na celú stenu vo Francesinej spálni nakreslila sedmokrásky. Keď si uvedomila, čo sa stalo Jamiemu s plášťom, dúfala, že Tode ani Frances sa o tom nezmienia. „Ako si sa dostala von?" súrila, po​kúšajúc sa odviesť Toda a Frances od ďalších spomie​nok na jej detské šibalstvá.

„Spýtala som sa sama seba, čo by Axia urobila v mo​jej situácii, a potom som to urobila," pyšne odvetila Fran​ces. Potom pozrela na Jamieho a doložila. „Vieš, Axia je veľmi múdra."

Po týchto slovách Axia prekvapene otvorila ústa a takmer jej vypadli zuby. Rada by niečo poznamenala, no nebola si istá, či nenastal koniec sveta.

„Musím začať pekne od začiatku," pokračovala Fran​ces. „Najprv bolo všetko v poriadku. Henry bol veľmi milý, pretože sa chcel oženiť iba s Jamieho sestrou. Mal v úmysle vymeniť ma za ňu, no potom prišiel jeho otras​ný brat a povedal: ,Henry, držíš ako rukojemníčku Maidenhallovu dedičku a ty ju chceš vymeniť za nejaké dievča, ktoré si nemôže dovoliť ani opravu vlastnej stre​chy?' A tak povedal Henrymu, že by sa mal oženiť so mnou a aby ma držal až do sobáša v kamennej veži." Frances sa nadýchla a pozrela na svoje publikum. Axiina živosť tromfla každú krásavicu a najmä každý prí​beh, ktorý by rozpovedala Frances. Teraz však každý počúval a pozeral na Frances. A nemohla si nepripome​núť, že sa to čoskoro skončí, keď sa príde na to, že nie je Maidenhallova dedička. Napriek tomu, že ju uniesli a väznili, Frances sa páčilo byť Maidenhallovou dedičkou tak, ako to Axia neznášala.

Potom pokračovala vo svojom príbehu. „Pokúšala som sa donútiť Henryho, aby ma mal rád, a tak som mu po​vedala, že to ja som namaľovala voz s drakom. Ach, ako som sa bála cestou na juh. Keď som si uvedomila, že nie je tým, koho Axia, hm..." Nervózne pozrela z Axie na Jamieho.

„Vie o tom," upokojila ju Axia a kývla smerom k Jamiemu.

„V každom prípade," pokračovala Frances, „Henry si myslel, že som najväčšia maliarka na svete; len som dú​fala, že to nikdy nebudem musieť dokázať. A tak, keď ma neskôr zamkol, zdalo sa mu prirodzené, keď som ho požiadala o farbičky, najmä keď som sa tak začala báť -a bola som taká opustená. Iba Todovi dovolili, aby ma dva razy rozveselil. Keby nebolo jeho, ja..." Nato odvrá​tila zrak a začervenala sa.

To donútilo Axiu, aby zdesene pozrela z Toda na Berengariu, ktorá stisla pery.

Frances pokračovala. „Celé dni som rozmýšľala, ako ujsť, no nič mi neprichádzalo na um, lebo jedlo mi nosil Henry osobne. Možno by som dokázala presvedčiť iného muža, nie však Henryho. Keď sa raz rozhodne, nič to nezmení."

Zastala a usmiala sa na svoje publikum. „Potom som si pomyslela: Čo by urobila Axia? a spomenula som si na všetky tie namaľované dvere. A tak som si vypýtala od Henryho farby, aby som mohla kresliť. Presne, ako som to videla u teba, Axia. Keď mi ich dal, ostala som hore celú noc a namaľovala som na steny trojo dverí a jedno okno, ešte aj s vtáčikom na podokennici."

Pozrela na Axiu a oči jej žiarili. „A vonku na poli rást​la hromada sedmokrások. Videla som Axiu nakresliť peknú kopu sedmokrások, takže v ich kreslení som bola celkom dobrá," dodala so smiechom a pozrela na Axiinu ružovú tvár. „Potom som zatrela ozajstné dvere, tak​že vyzerali ako kamenná stena."

Ospravedlňujúco pozrela na Axiu. „Moja kresba ne​bola až taká dobrá, no Henry má slabý zrak, a tak som si myslela, že ho na nejakú chvíľu dokážem prekabátiť."

„A to ho oklamalo," pokračoval Jamie, takže každý pozrel naňho. „Neodvážil som sa ujsť z podzemných chodieb zo strachu, čo by urobili Frances, keby zistili, že som ušiel. No po niekoľkých dňoch som počul, ako si stráže klebetili o jej úteku, no tajili metódu, akú pri tom použila. Podarilo sa mi však prehovoriť jedného strážcu, aby mi všetko prezradil. Henry Oliver otvoril dvere do Francesinej izby. Videl, že ticho leží na posteli a nehýbe sa. No keď podišiel k posteli, Frances, ktorá sa skrývala za dverami, vykĺzla von a zatvorila za sebou dvere. Oliver v tej izbe strávil niekoľko hodín, chodil dookola a po​kúšal sa otvoriť dvere aj okno. Pravdu povediac, myslel si, že to bola najobdivuhodnejšia vec, akú kedy videl, a vôbec sa na Frances nehneval, že ušla." Pozrel na Axiu a oči mu žiarili. „Prisahal, že cítil vôňu sedmokrások."

Axia bola priveľmi zaneprázdnená rozmýšľaním, než aby sa usmiala. Nepovedali jej, že Jamieho zbičovali pre​to, že Frances ušla. „No jeho brata to nepobavilo," než​ne vyslovila Axia a jemne sa dotkla Jamieho vlasov.

„To je pravda," ticho odvetil Jamie, Jeho brat bol veľmi nahnevaný." Chvíľu s láskou pozeral na Axiu. Jeho pohľad hovoril za všetko, vravel jej veci, ktoré jej nestihol povedať.

Kým bol v tom väzení, uvedomil si, že jej nikdy nepovedal, ako veľmi ju ľúbi. Myslel na ňu celý čas, čo tam bol, mys​lel na to, ako veľa preňho znamená. Najradšej by ju zabil za to, že ohrozila svoj život, keď sa ho pokúšala oslobodiť. Zároveň ju však za to miloval ešte väčšmi.

Dnes v noci. Dnes v noci ju bude držať v náručí, bu​dú spolu sami a on jej povie, ako sa cítil.

„Už sa stmieva," vyhlásil, „myslím, že by sme sa mali všetci pobrať domov."

Frances sa zdvihla ako prvá, a keď začala baliť, Axia na ňu znova pozerala s úžasom. Keď cestovali na sever, Frances nikdy nepohla rukou, aby pomohla. A keď žili na maidenhallovskom panstve, zdalo sa, že nieje schop​ná niečo robiť.

„Nechápem to," ticho poznamenala Axia, keď sa s Frances ocitli trocha ďalej od ostatných.

„Čo nechápeš?"

„Ako...?" Axia sa pokúšala spamätať. „Frances, si najbezradnejšia osoba, akú som kedy videla, a napriek to​mu si dokázala ujsť, nakŕmila si nás a..."

Jej slová prerušil Francesin smiech. „Axia, nie som bezmocná."

„Ale veď si..."

Frances pozrela Axii do očí. „Iba som to predstiera​la, pretože to je to, čo potrebuješ. Máš rada bezmocných ľudí."

„Čože?" vyhŕkla Axia. Napoly nahnevane a napoly pochybovačné.

„Axia, máš obavy, že nik ťa nikdy nebude ľúbiť alebo mať rád iba kvôli tebe samej. Nezáleží na tom, ako veľ​mi ťa niekto ľúbi, vždy si myslíš, že je to pre peniaze tvoj​ho otca. Keď som prišla na vaše panstvo, bola som len dieťa, no zažila som viac hrôzy, ako by ľudia zniesli za celý život. A rozhodla som sa, že budem hocičím, čo bu​deš chcieť, len aby ma neposlali späť k môjmu otcovi."

„A myslela si si, že potrebujem, aby si bola bezmoc​ná," s trpkosťou v hlase vyslovila Axia.

„Ó áno, Axia. Musíš sa cítiť užitočná, ako to ty na​zývaš. Vždy máš pocit, že musíš ľuďom dokázať, že si cennejšia než peniaze tvojho otca - až do špiku kostí. Nezazlievaj mi to, prosím, si taká užitočná, že všetci okolo teba sa musia cítiť bezmocní. Je to také ľahké sad​núť si a nechať ťa všetko robiť."

Keď sa Axia zmohla na odpoveď, stisla pery. „A aj to je moja chyba, že si zo mňa po celé tie roky ťahala penia​ze? Nikdy si mi nevenovala čas, kým som ti nezaplatila."

„To je pravda," odvetila veselo Frances, „dodnes mám každučkú mincu. Axia, máš tú najúžasnejšiu schopnosť zarábať peniaze. A som si istá, že budeš Jamiemu doko​nalou manželkou, a pri jeho slepej sestre a tej chlapčen​skej Joby budeš mať možnosť byť celý život užitočnou." Usmiala sa. „Axia, som si istá, že ich čo nevidieť vyváľaš v peniazoch. Nájdeš spôsob, ako premeniť vzduch na zlato - presne ako tvoj otec."

Axiu to omráčilo do takej miery, že na chvíľu stratila reč. Nemohla pochopiť, čo Frances povedala. „Všetko sa mení," zašepkala. „Ty si sa zmenila. Tode sa zmenil."

„Áno," prikývla Frances a úsmev jej zmizol z tváre, keď rýchlo pozrela na Toda, ktorý pomáhal Berengarii oprášiť sukňu. Stíšila hlas. „Tode sa ponížil pred Olive​rom, robil si najprimitívnejšie žarty zo svojej tváre a te​la. Bolo hrozné počuť to a ešte horšie vidieť."

Nadýchla sa, akoby sa pokúšala upokojiť niečo v se​be. „Robil to kvôli mne. Vždy som si myslela, že ma nenávidí, alebo aspoň že sa o mňa nestará, no bol..." Rýchlo pozrela na Toda ponad plece a zatvorila ústa.
„Je iný," riekla Axia. „Neviem prísť na to, ale je na ňom niečo iné." Pozrela späť na svoju sesternicu. „Tak ako ty. Čo vás dvoch tak veľmi zmenilo?"

„Axia," naliehavo zašepkala Frances a schmatla ju za plece. „Musím ti niečo povedať. Je to veľmi dôležité a musím ti to povedať skôr, než..."

Nikdy však tú vetu nedokončila, pretože v tej chvíli pribehla Joby. Frances a Axia si to neuvedomili, no Jamie začul prichádzať kone a poslal Joby, aby zistila, kto to je. Všetci dúfali, že tí jazdci sú Jamieho bratanci.

„Je to Maidenhall osobne!" vyhlásila triumfálne Joby a mávala rukami. „A prichádza po svoju dcéru!"

Ani Frances, ani Axia nemali čas premýšľať, nieto ho​voriť. Iba sa pevne chytili za ruky a pozreli smerom, kto​rým Joby ukazovala. Spoza stromov sa vynoril muž, ktorého nikdy nikto nevidel, ktorého však poznali všet​ci. Celé roky sa Axia každého návštevníka vypytovala, ako vyzerá jej otec, a prostredníctvom ich opisov na​kreslila veľa jeho obrazov, dokonca zopár olejomalieb.

Nízky, chudý muž, ktorý sa k nim blížil v ošúcha​ných, vlnených šatách so sivými vlasmi, dlhými až po plecia, bol očividne Perkin Maidenhall - najbohatší muž v Anglicku.

Neomylne kráčal rovno k Axii. „Nuž, dcéra moja, čo môžeš povedať na svoju obhajobu?" Pohľad mal chlad​ný a v hlase mu znel ťažko skrývaný hnev.
Keď sa Axia ani Frances nezmohli na slovo, Maidenhall povedal: „Poď, dcéra moja," potom sa otočil, akoby oča​kával, že ho Axia bude nasledovať, a pohol sa k mužom, ktorí rýchlo obkolesili malé táborisko.

„Obávam sa, že sa mýlite," ozval sa Jamie. V jeho hla​se znelo pobavenie, zatiaľ čo svoju ženu chytil okolo pliec. „Toto nieje vaša dcéra."

Maidenhall sa obrátil a pozrel na Jamieho, akoby ho až teraz zbadal. Bol to malý muž, s očami ako čierne sklo, a keď nimi uprene pozrel na Jamieho, mladší muž pochopil, prečo sa o ňom vravelo, že ho v obchodovaní nik netromfne.

„Chcete povedať, že nepoznám vlastnú dcéru?"

Jamie objal Axiu ešte silnejšie. „Táto žena je moja manželka."

Nato Maidenhall zaklonil hlavu a rozosmial sa škare​dým chripľavým hlasom, z ktorého bolo jasné, že sa často nesmial. „A čo si myslíte, že ste urobili? Oženili sa s Maidenhallovou dedičkou? Vy? Chudobný James Montgomery? Mali by ste sa volať James Bezzemok."

Jamie inštinktívne natiahol ruku k meču, no keď sa pohol, všetci muži, čo sprevádzali Maidenhalla, niektorí na koňoch, iní pešiaci - a mohlo ich byť tristo - vytiah​li meče a namierili ich naňho.

„Prosím ťa," ozvala sa Axia a vyslobodila sa spod je​ho zovretia. „Musím hovoriť so svojím otcom."

„Tvojím...?" zopakoval ohromený Jamie. Výraz jeho tváre sa zmenil. „Chápem," povedal. „Takže toto je to veľké tajomstvo. Myslela si si, že som taký ziskuchtivý, že by som sa zmenil, keby som vedel o tvojom veľkom bohatstve? Toto si si o mne myslela?"

Maidenhall sa ozval skôr, ako stihla Axia odpovedať. „Ale veď je to to, čo ste chceli, nie? Najprv ste dvorili úbohej sesternici Frances, no neskôr ste pozornosť ob​rátili na moju dcéru." Pozrel na Axiu. „Nikdy si sa ne​spýtala prečo? Prečo prestal dvoriť takej krásnej žene ako Frances a obrátil pozornosť na jednoduchú, nevý​raznú osôbku ako ty?"

Akoby čítal jej myšlienky, pretože presne o tom uva​žovala.

„Neviem, na čo narážate..." začal Jamie, no Maiden​hall ho prerušil.

„Hovorím, môj pane," vyslovil ironicky, „že ste pre​kukli hru, ktorú vymysleli dve bláznivé dievčatá a okamžite upriamili pozornosť na tú, ktorá bude mo​jou dedičkou."

„Nevedel som..." nedopovedal Jamie, pretože pozrel Axii do očí a vedel, že uverila svojmu otcovi, alebo as​poň v nich videl pochybnosť. Odtiahol od nej ruku, jeho hrdosť bola ranená.

Axia prvý raz prehovorila. „Chcem hovoriť so svojím otcom osamote," zmohla sa.

„Áno," nahnevane vyslovil Jamie. „Keďže si dcérou veľkého Maidenhalla, je prirodzené, že s ním chceš ho​voriť."

„Jamie," povedala a chytila ho za plece, no on sa ob​rátil, a tak sa vzdialila s otcom za stromy.

Perkin Maidenhall bol nízky a oči mal na úrovni očí svojej dcéry.

„Čo chceš?" spýtala sa chladne. Po celý život túžila stretnúť otca. Robila všetko, aby mu spravila radosť, teraz však bol tu, no v jeho očiach nevidela nič. Nič, iba peniaze. Bola pravda, čím si ju Frances vždy doberala: jej otec sa s ňou nikdy nestretol, pretože na nej nikdy ne​mohol zarobiť - až doteraz.

Nad dcériným úsečným tónom sa Maidenhall po​usmial. „Počul som, že si ako ja a teraz to vidím."

„Neurážaj ma," utrúsila. „Povedz mi o peniazoch. O akú sumu ide?"

Nezaváhal. „Mám zmluvu s Bolingbrookom a musíš si to vážiť."

„Som chybný tovar, už nie som panna, takže nemám cenu nevesty."

„To je v poriadku, pretože Bolingbrookov syn je im​potentný. Keby si čakala dieťa, pýtal by som od neho viac, pretože by si mu dala dediča."

Po tej necitlivej poznámke Axia zbledla.

„Čo sa robí, dcéra? Neveríš tomu, čo si o mne poču​la? Myslela si si, že som naozaj milý mužík, čo má rád psy a malé deti?"

Axia dúfala, že k nej bude milý, k svojmu jedinému dieťaťu, videla však, že tento človek nikdy nikoho nemi​loval. Zriedka videla také tvrdé a bezcitné oči ako jeho.

Vytiahla sa a narovnala. Ak má toto prežiť, musí po​užiť všetko, čo po ňom zdedila. „Som zaňho vydatá."

Maidenhall sa pobavene zasmial. „Nedalo veľa námahy zrušiť to manželstvo. Nemala si moje dovolenie, nespráv​ne si si to vysvetlila, keď si sa zaňho vydala." Oči sa mu leskli. „Pravdu povediac, myslím, že zistíš, že zoznam z far​nosti, v ktorom bol záznam o tvojom sobáši, záhadne zmi​zol a kňaz sa presťahoval do Francúzska. Myslím, že by si mala problémy dokázať, že sa sobáš niekedy uskutočnil."

Axii chvíľu trvalo, kým sa spamätala. V každoden​nom živote a odkedy opustila panstvo, dokázala výhodne zjednať všetky obchody, ktoré chcela. Vždy ľahko presvedčila ľudí, aby konali v jej prospech. Teraz však pozerala do bezcitných očí svojho otca a vedela, že stret​la viac než rovnocenného partnera.

Nadýchla sa. „Čo mu urobíš, ak s tebou nepôjdem?"

Maidenhall sa znova chripľavo rozosmial. „Žeby to bola láska, dcéra? Myslel som si, že som ťa to naučil lep​šie. Odstránil som každého, koho by si mohla mať rada okrem toho zmrzačeného človeka a dievčaťa, ktoré má také vyschnuté srdce, ako má krásnu tvár."

Ustúpil a premeral si Axiu odhora nadol. „Musím po​vedať, že som sa v tebe sklamal. Zaľúbila si sa do prvého pekného muža, ktorého si uvidela. Bol som zvedavý, či odoláš tvári, ako je jeho. On je..."

„Pokračuj, hovor si, čo chceš, ale jeho charakter z toho vynechaj. Nechcem počuť, o čom nemáš právo hovoriť."

Maidenhall sa samoľúbo usmial, čím jej dal najavo, čo si myslí o jej slabosti. „Zlomím ho. Zistí, že mu zhoria stodoly a že mu začne záhadne hynúť dobytok. On a je​ho bezcenná rodina si myslia, že sú teraz chudobní, no keď sa s nimi pokonám, budú sa biť o jedlo so sviňami."

Axia zaťala päste. „To by ťa stálo kopu peňazí. Čo uro​bíš preňho, ak pôjdem s tebou?"

Prvý raz videla Axia v otcových očiach štipku ľud​ského citu. Bola si istá, že sa mýli, no zdalo sa, že ho po​tešila. „Všetko mu vrátim."

„Je hrdý a neprijme od teba nijakú dobročinnosť."

„Potom to narafičím tak, že to bude vyzerať, akoby mal v živote šťastie. Niekto zomrie a odkáže mu svoje pozem​ky. Keď zanesie zrno do mlyna, zistí, že dostane viac, ako tam zaniesol. Jeho stáda oviec sa zdvojnásobia."

„Áno, chápem," povedala a pozrela cez tienistý les tam, odkiaľ ich pozorovali ostatní. Jamieho slepá sestra.
Ako sa môže Berengaria vydať bez vena? Potom tu je je​ho sestra Joby, ktorá, zdá sa, ľutuje, že sa nenarodila ako chlapec. Bude treba zaplatiť veľa peňazí, aby sa s ňou nejaký muž oženil. Čo bude s Todom a Frances? Tode sa teraz rozprával s Jamiem, ktorý stál chrbtom k nej, a Frances stála sama. Výraz jej tváre vyjadroval hrôzu, pretože to, ako sa Axia rozhodne, rozhodne o jej osude.

Axia vedela, že nemá na výber. Ak sa vráti k Jamiemu, jej otec ho zničí. „Idem sa rozlúčiť," zašepkala.

„A povieš mu o svojej šľachetnej obeti?" uškrnul sa Maidenhall. „Vytiahne potom svoj meč, aby ťa ochránil, a urobí mojim ľudom radosť a nechá sa prebodnúť?"

„Ach áno," povedala a pochopila, že nemôže povedať Jamiemu pravdu. Znova mu bude musieť klamať. Pozre​la na svojho otca. „Vedel to? Vedel, že som dedička?"

„Zistil to v dome Lachlana Tevershama. Niekto odtiaľ pracoval na mojom panstve, keď si bola mladšia; nespo​znala si ho. Nadvihol obočie. „Nezačal ti Montgomery dvoriť práve tam?"

„Zdá sa, že toho vieš dosť," poznamenala so stisnutými perami. Potrebovala čas, aby strávila informáciu, že Jamie zistil, že je Maidenhallovou dedičkou, a preto jej začal venovať pozornosť.

„Zistil som, že informácie pomáhajú zarábať peniaze. Vedela si, že tí dvaja démoni, ktorých nazývaš švagrinami, to všetko naplánovali? Zorganizovali dedinčanov z okolia, aby prispeli na veľkolepú garderóbu pre tvojho milenca, aby sa mohol vrátiť s Maidenhallovým zlatom."

Keď videl, že o tom vedela, prižmúril oči. „To ony za​platili Oliverovi, aby ťa uniesol."

„Mňa?" spýtala sa, potom sa samoľúbo usmiala. „Zdá sa, že ťa zle informovali. Oliver chcel dedičku."

„Nie, mal ťa odviesť od ich brata a nechať ho samého s Frances. Posielal o tebe listy domov a ony začali mať obavy, že sa ho pokúšaš odlákať od dedičky."

Keď sa zdalo, že mu ešte vždy neverí, povedal: „Ich privítanie nebolo mimoriadne vrelé, však?"

Neodpovedala mu, no začala uprene pozerať na Ja​mieho, ktorý stál otočený chrbtom k nej, jednou nohou na zemi, druhou na spadnutom kláte. Nevidela, že sa hrá s dýkou, tak ako vždy, keď rozmýšľal. Dokonca aj ke​by ju podviedol a klamal jej, že vie, kto je, neobviňovala by ho. Miloval svoju rodinu a rodina ho potrebovala. A tak, z povinnosti, požiadal Frances, aby sa zaňho vy​dala, no keď mu povedali, že dedičkou je Axia...

Ani sa neunúvala povedať niečo otcovi, vystrela plecia a vykročila po mäkkom borovicovom ihličí k Jamiemu. Vedela, že všetky pohľady sa upierajú na ňu, no nechys​tala sa im niečo povedať. Jeho sestry naozaj najali Olive​ra, aby ju uniesol? Boli také naivné, že si mysleli, že únos je nevinný žart? Frances mohla byť zranená, dokonca za​bitá. A Jamieho by surovo zbičovali.

To všetko pre peniaze, pomyslela si. A z hrdosti. Títo chudobní Montgomeryovci mali príbuzných, ku ktorým mohli ísť, no radšej než odhodiť svoju hrdosť, rozhodli sa ohroziť život ženy, aby získali Maidenhallovo zlato.

A Jamie s nimi vo všetkom súhlasil.

Vedela, že počul, ako prichádza, no neotočil sa. A keď sa postavila pred neho, ani na ňu nepozrel.

„Dobre si sa na mne pobavila?" spýtal sa a pozeral do diaľky. „Úbohý naivný Jamie. Ako ste sa s Frances mu​seli smiať. Od toho prvého dňa, keď som predpokladal, že je dedička, neskôr, keď som povedal, že nemôžeš ísť s nami. Teraz už všetkému rozumiem. Uži dňa. Áno, bu​deš to potrebovať, keď sa ty, malá boháčka, budeš vydá​vať za svojho rovnako bohatého snúbenca."

Keď sa k nej obrátil, oči mal chladnejšie ako jej otec. „Tode vraví, že muž, za ktorého sa máš vydávať, je im​potentný. Urobila si, čo si mohla, aby si získala dieťa, ktoré ti on nemôže dať?"

Napriek tomu, že tie slová boleli, Axia sa mu chcela ho​diť okolo krku a povedať, že ho miluje a že chápe, čo uro​bil a prečo. No čo ak jej verí, odpustí jej? Vybavila sa jej predstava, že Jamie vytiahne meč a napadne všetkých ot​cových mužov. Dokáže sa aj potom napriek stovkám rán, ležiac v kaluži krvi, na ňu usmiať a povedať: „Bolo ich len tristo?" „Áno," odvetila. „Urobila. Vravela som ti, že naše manželstvo nevydrží. Môj otec zničil všetky dôkazy o je​ho existencii. Odchádzam s ním."

Po týchto slovách ju Jamieho oči na zlomok sekundy prosili, aby ostala, no potom sa ich výraz zmenil. „Dú​fam, že to nerobíš kvôli nejakej nehodnej šľachte."

Nepovedal, že on by to urobil, Axia však vedela, že by stačilo jedno jej slovo a on by o ňu bojoval. Na smrť.

Zaklonila hlavu a rozosmiala sa - a dúfala, že to bu​de znieť bezstarostne: „Ach, Jamie, nebuď smiešny. Na​ozaj si si myslel, že sa vzdám Maidenhallovho dedičstva a vydám sa za schudobneného grófa? Pozri na seba! Čo také máš, čo by som chcela? Iba starostlivosť o tvoju výstrednú rodinu by znamenala celoživotný záväzok. Bláznivá matka, slepá sestra a ďalšia, ktorá sa nevie roz​hodnúť, či je chlapec alebo dievča. Prečo by to nejaká žena chcela? Jediné, čo som chcela, bolo zabiť čas, kým po mňa nepríde otec."

„Áno," riekol chladne, „teraz to chápem. Musela si sa dobre zabávať na všetkých tých veciach, čo som ti po​vedal, keď sme boli sami."

„Budem sa na nich baviť ešte roky. Teraz ma ospravedlň, musím už ísť. Čaká ma otec." Nato si odtiahla sukňu a prešla okolo neho. „Poď, Tode," povedala, keď ho míňala.

Tode však pevne držal Berengariinu ruku a odvetil: „Nejdem."

Axia vedela, že keby o tom výroku uvažovala, asi by sa zrútila. Zdalo sa, že dnes prišla o všetko. Obrátila sa, pozrela na Frances a spýtavo nadvihla obočie.

Frances jej okamžite podala ruku a spolu, bez jedi​ného pohľadu späť, prešli obe ženy na miesto, kde na ne čakal Perkin Maidenhall s osedlanými koňmi.
Zajtra sa Axia vydáva.

Nepredstierala, že je šťastná pri pomyslení na svadbu, pretože s istotou vedela, že to bude najne​šťastnejší deň v jej živote. Nie, opravila sa, tým bol ten deň pred tromi mesiacmi, keď naposledy videla Jamieho. Áno, to musel byť najhorší deň v jej živote.

Odvtedy mu chcela veľakrát napísať, vysvetliť, čo urobi​la a prečo, no strach jej bránil spojiť sa s ním. Čo ak jej uveril? ustavične sa pýtala sama seba. Čo ak vedel, že ho miluje, a veril, že jej výmena s Frances bol iba nevinný žart?

Jednou rukou na bruchu sa náhlila k nočníku, preto​že mala nutkanie zvracať, čo muselo byť v ten deň už as​poň po stý raz. Možno kdesi v kútiku duše vedela, že je tehotná, keď opúšťala Jamieho. Možno si uvedomovala, že musí ochrániť svoje dieťa, ako aj svojho manžela.

Jej otec dodržal slovo a odložil svadbu s Gregorym Bolingbrookom, kým neuvidí, že jeho dcéra je tehotná. A keď to zistil, zvýšil cenu nevesty. „Predal vlastné vnúča," zašomrala Axia. Akoby sa jej netýkalo nič z toho, čo sa jej stalo, odkedy opustila Jamieho.

Žena, ktorú najal otec, aby sa o ňu starala, jej pove​dala, že si bude žiť ako kráľovná. Už viac nebude „mu​sieť" šetriť a sporiť; už nebude musieť tráviť dni v kôlni a skúšať miešať parfumy. Odteraz bude mať sluhov, kto​rí budú predvídať každú jej myšlienku. Ľudia ju budú obliekať, vyzliekať, krájať jedlo. „Aj mi ho predžujú?" spýtala sa, no nik to nepochopil. Zdalo sa, že cieľom všetkých ľudí na svete bolo nerobiť nič. Bolo nepredstaviteľné, aby žena, bohatá ako ona, uvažovala o predáva​ní látok z voza podomového obchodníka, ako to bolo v jednej z jej najmilších spomienok.

Axia sa však pokúšala nemať spomienky, nemyslieť a necítiť. Už jej povedali, že dieťa jej vezmú pri narode​ní a dajú do výchovy iným. „Londýn je pre dieťa veľmi nezdravé miesto," vraveli jej.

„Tak prečo musím žiť v Londýne?" zašomrala, nik však nepochopil jej uštipačnú poznámku alebo hnev.

A hnev bolo ďalšie, čo V nej zo dňa na deň rástlo. Pre​čo jej Jamie neveril? Prečo o nej zmýšľal iba zle? A na​ozaj vedel, kto je? Dvoril jej len pre peniaze? Jej otec povedal, že Jamie ju nebude chcieť, ak s ňou nedostane maidenhallovské zlato.

„Je čas ísť do postele," zašepkala pekná žena, ktorá bola pri nej. Všetky ženy, ktoré najal otec, boli pekné. Nie také krásne ako Frances, no krajšie než Axia.

Axia so vzdychom zdvihla ruky a dovolila ženám, aby ju začali vyzliekať z ťažkých saténových šiat, takých naškro​bených, že jej bránili v pohybe. Cítila sa v nich ako vo vä​zení. Na háku v stene viseli jej svadobné šaty. Boli zlaté, zdobené ťažkou zlatou stuhou. Mala obavy, že sa v nich nedokáže ani pohnúť.

A zajtra sa stretne s mužom, za ktorého sa má vydať. Počas uplynulých troch mesiacov ani on, ani jej otec ne​prejavili ani najmenší záujem navštíviť ju, pretože išlo o jej peniaze, nie o ňu.

Keď slúžky Axiu prezliekli do nočnej bielizne, odtiahli prikrývku a ona vyšla po schodíkoch do postele. Iba v no​ci mala aké-také súkromie, takže len vtedy mohla plakať.

Dnes však neplakala. Keď osamela vo svojej izbe a vy​hasli sviece, oči mala horúce a suché a jediné slovo, kto​ré jej myseľ opakovala, bolo Jamie. Jamie, kde si? Jamie myslíš niekedy na mňa? Chýbam ti tak ako ty mne? Jamie miloval si ma vôbec?
Bolo veľmi neskoro, keď konečne zaspala. Aj tak však bola nepokojná, prehadzovala sa na posteli, myslela si, že počuje čudné zvuky, zobúdzala sa a potom znova za​spávala a snívalo sa jej, že ju prenasledujú nejakí ľudia.

Keď sa zobudila, bolo to zo strachu, pretože niekto jej rukou zakryl ústa a niekto ťažký na nej ležal. Od stra​chu nevládala zaostriť zrak.

Potom si uvedomila, že je to Jamie. Vtom ju pochyti​li obavy, bála sa o jeho život. Ak ho tu nájde jej otec, dá ho zabiť.

„Mlč," riekol ticho. Všimla si, že má krv na tvári a ka​bátec má roztrhnutý na viacerých miestach. Čím asi pre​šiel, kým sa k nej dostal?

„Bol som vo Francúzsku a našiel kňaza, ktorý nás zosobášil," zašepkal, „A našiel som svedkov a takisto zá​znam z fary. Ak si želáš, môžem dokázať, že sme sku​točne zosobášení." Zaváhal. „Iba ak si to želáš. Ak sa chceš vydať za Bolingrooka..."

Nedopovedal, pretože Axii sa podarilo vytiahnuť si ruky spod prikrývky, objať ho okolo krku a prisať sa pe​rami na jeho ústa.

„Na toto nemáme čas," zašepkal, no veľmi sa neusi​loval od nej odtiahnuť.

Axia napokon odvrátila tvár. „Nemôžem ísť s tebou," zašepkala. „Môj otec.."

„Dopekla s tvojím otcom!" prudko vyslovil Jamie. Axia mu rýchlo položila ruku na ústa a so strachom po​zrela na dvere.

Jamie jej ruku odtiahol a začal bozkávať. „Otec ma vydedí," povedala. „Nič mi nedá a bude ti robiť hrozné veci. Ty ho nepoznáš."

„Viem, že je iba bohatý; nie je kráľ, nevládne nad ži​votom a smrťou. Chcem teba, nie tvoje peniaze."

Axia zaklipkala viečkami. „A čo tvoja rodina?"

„Presťahovali sme sa k bratancom Montgomeryovcom."

„Ach, Jamie, to si nechcel urobiť. Nebude sa ti páčiť žiť z dobročinnosti niekoho iného."

Nežne ju pobozkal. „Urobím čokoľvek, aby som bol s tebou. Milujem ťa viac než svoju pýchu."

Axii chvíľu trvalo, kým pochopila, čo hovorí. Vedela, aké je to romantické, no aj to, aké nepraktické. „Tvoje sestry ma nenávidia. Ony..."

Jamie ju umlčal bozkom. „Ak sa na niekoho hnevajú, tak som to ja. Každému veľmi chýbaš."

Nato sa Axia zatvárila pochybovačné, pretože si spo​menula, že práve Berengaria a Joby zosnovali jej únos.

Keď Jamie zbadal ten pohľad, usmial sa. „Veľa sa sta​lo počas obdobia, čo si bola preč. Tode a Berengaria sa majú radi a chcú sa vziať. Mala si pravdu, Berengaria vra​ví, že Tode je najkrajší muž, akého kedy videla, a skúša namiešať parfúm, no tvrdí, že k tomu potrebuje teba."

Jamie ju pozoroval a vedel, že urobil malý pokrok, keď zbadal iskru v jej očiach pri slove potrebovať.
„Joby ma nechce," poznamenala Axia.

„Joby sa cíti ešte horšie, pravdaže, ako ja. Vraví, že si ma tak milovala, že kvôli mne si bola ochotná vzdať sa Maidenhallovho bohatstva. Tvrdí, že by nikdy tak nedo​kázala milovať muža. Naozaj? Až tak veľmi ma miluješ?"

Axia sa zhlboka nadýchla. „Viac ako veľmi. Milujem ťa..." Pokrútila hlavou a odtlačila ho. „Nie, nie, to nebu​de fungovať. Môj otec ťa zruinuje. Bude..."

„Áno, viem, ale ani tvoj otec nie je taký mocný ako montgomeryovský klan. Ak budeme musieť, budeme žiť v Škótsku. Moja rodina tam vlastní miesta, ktoré ani Boh nenájde. Ale to je všetko na tebe, Axia, láska moja. Ak ma však budeš nasledovať."

Pozrela naňho a pohladila ho po líci. „Nasledovala by som ťa na kraj sveta."

„Aj keď nemám zlato?" spýtal sa ticho.

„Dal si mi všetko zlato, čo som chcela," odvetila a myslela tým dieťa, ktoré nosí. Teraz mu však o tom ne​povie. Až neskôr.

Po chvíli sa odtiahla a povedala: „Ako sa odtiaľto do​staneme? Stráže môjho otca..."

„Poď," riekol a ťahal ju z postele. Keď sa potkla, zdvi​hol ju na ruky a preniesol k oknu. O štyri podlažia nižšie pri svetle prebúdzajúceho sa slnka zbadala čosi, čo vy​zeralo ako armáda: tisíce mužov na koňoch.

„Kto?" zmohla sa na otázku.

„To sú Montgomeryovci z Anglicka, Škótska, írska a Francúzska. Priviedol by som ich viac, no tí, čo žijú v Amerike, nestihli prísť načas."

„Jamie," zašepkala. „To si urobil kvôli mne?"

„To a ešte viac. Milujem ťa, Axia. Z celého srdca a z celej duše. Milujem ťa viac než zlato, viac než seba." Zastal a rýchlo ju pobozkal. „Pôjdeš teraz so mnou... že​na moja?"

„Áno," prikývla. „Budem ťa nasledovať, manžel môj, kamkoľvek."
Čo je to?" spýtala sa ospanlivo Axia. Teraz, keď už bo​la v poslednom mesiaci tehotenstva, zdalo sa, že jediné, po čom túži, je spánok. Po zdĺhavom rozhovore s Jamiem trvala na tom, aby žili v hlbokých a vzdialených škótskych vrchoch, ďaleko od každého, kto by ich mo​hol nájsť. Jamie ostro protestoval, no keď zistil, že Axia je tehotná, podriadil sa, len aby sa cítila v bezpečí. A bezpečnosť ďaleko od jej otca bolo to, čo potrebovala najväčšmi. Nič, čo Jamie povedal, nedokázalo zmierniť jej strach z otca. Podľa nej bol všemocný a schopný všet​kého zlého a nik na svete ho nemôže premôcť.

„Prišli nejaké listy," riekol Jamie a zdvihol kožené vrecko, ktoré prezrádzalo výsledok jeho cesty po mori a cez hory. Odkedy boli v dobrovoľnom vyhnanstve, po​čuli veľmi málo o vonkajšom svete a Axii to tak vyho​vovalo. Bála sa správy, že jej otec prevrátil svet naruby, aby ju našiel, potom počula, ako Jamie prisahal, že za​bije otcových poskokov, len čo ich zbadá. Alebo ešte horšie, možno jej otec ponúkol obrovskú odmenu za Jamieho hlavu.

„Axia," trpezlivo ju presviedčal Jamie, „pre dieťatko nieje dobré, aby si bola taká vystrašená."

S ťažkosťami si sadla. „Ak nás môžu nájsť listy, môže aj on."

Jamie sa nemusel ani pýtať, o kom hovorí, a tak si len vzdychol a sadol si k nej na posteľ. „Tieto listy poslali môjmu strýkovi a on ich poslal po jedinom poslovi sem."

„Určite ho sledovali."
„Áno," odvetil uštipačne Jamie, „a nepochybne bu​dem mŕtvy, len čo sa zotmie. Nepozeraj tak na mňa, Axia! Bol to len žart." Po niekoľkých minútach sa mu podarilo uvoľniť šnúrky, ktoré sťahovali vrecúško a jeho obsah vysypal na posteľ. Vypadli z neho dva listy. Axia zalapala po dychu, lebo na jednom spoznala známe pís​mo jej otca.

„Našiel nás," prudko vydýchla.

„Nie, jeho list k nám dopravili. Axia, neskrývaj sa pod prikrývky, poď a čítaj, čo píše ten muž."

„Bude nám hroziť smrťou. Bude..."

„Tento je od Frances," oznamoval Jamie a zdvihol druhý list.

Axia na sekundu onemela. O Frances nepočula ani slovo, odkedy ich rozdelil jej otec po príchode do Lon​dýna. Často sa pýtala, no nik jej neodpovedal.

„Ktorý mám prečítať najprv?" spýtal sa Jamie a zdvi​hol ruky s oboma listami do výšky. „Francesin," odpove​dala Axia. Chcela oddialiť otcove hrozby, ako sa len dalo.

Jamie s úsmevom otvoril Francesin list, keď ho však chvíľu ticho čítal, výraz tváre sa mu zmenil. „Hrom a peklo," zamrmlal a vytreštil oči.

Axia mu vytrhla list z rúk.

„Moja najdrahšia sesternica," čítala nahlas. „Viem, že si si vždy myslela, že som bezradná a hlúpa, ale chcem, aby si vedela, že som sa od teba niečomu priučila. Po​tom, ako ťa Jamie uniesol, prišiel tvoj otec a povedal mi, čo sa stalo. Áno! Je to pravda: prišiel za mnou osobne, aby mi to povedal. Nevyzeral nahnevaný, bol iba smut​ný a ja som si bola istá, že preto, lebo nedodržal dohodu s Bolingbrookom. Viem, že sa hovorí, že nik ho nepre​koná, ak ide o obchod, no takisto sa hovorí, že keď Perkin Maidenhall uzavrie dohodu, vždy ju dodrží."

Ach, Axia, neviem, kde som nabrala silu urobiť, čo som urobila, no predstavovala som si, že som ty a ničoho som sa nebála. A tak som sa s tvojím otcom dohodla. Keďže ťa Bolingbrooke nikdy nevidel, zhodli sme sa, že asi ne​bude nešťastný, keď ma uvidí stáť vedľa seba pri oltári."

Axia pozrela na Jamieho, vytreštila oči a v nasledujú​cej sekunde čítala ďalej.

„A tak som sa vydala za Gregoryho Bolingbrooka a te​raz ma poznajú ako Maidenhallovu dedičku. Myslím, že ti to nebude prekážať, pretože viem, ako veľmi neznášaš tituly. Ale tak ako ich ty, Axia, neznášaš, tak ich ja obľu​bujem. Pozor! Nosím tie najprepychovejšie šaty!

Som však presvedčená, že toto ťa nezaujíma. Tvoj otec na mňa prepísal dosť peňazí, takže som neskutoč​ne bohatá, a ak to nie sú všetky peniaze, čo má, nik to nevie, iba on.

Axia, viem, že si myslíš, že som hlúpa, no niečo ti musím povedať. Zverila som tento list do rúk Jamieho príbuzných a nikomu inému, pretože ho musíš spáliť. Ak by sa zverejnilo, čo ti teraz poviem, mohlo by ma to zničiť.

Axia, som tehotná a nosím Todovo dieťa."

Keď Axia prečítala poslednú vetu, ostala taká ohro​mená, že pustila list, a tak ho Jamie zdvihol a začal čítať.

„Nikdy to nesmieš povedať Berengarii, ktorá je teraz Todovou manželkou, iba Jamiemu, pretože si myslím, že on pochopí, ako to bolo vtedy, keď Toda a mňa držali v zajatí. Bol ku mne taký dobrý, Axia, veľmi dobrý."

„To by som povedal, že bol," poznamenal Jamie. Axia mu vytrhla list z ruky a pokračovala v čítaní.

„Axia, nie je to irónia, že Todovo dieťa sa stane de​dičom Maidenhallovho bohatstva? Nanešťastie je iró​niou, že sa o to môžem podeliť iba s niekoľkými ľuďmi.
Nikdy som ti nepoďakovala za všetko, čo si pre mňa urobila. A neurobím to ani teraz. Musíš s Jamiem prísť k nám a poďakujem sa ti osobne. Mimochodom, celkom mám rada môjho manžela, a hoci sa ma nikdy nedot​kne, veľmi sa teší dieťatku a nikdy sa ma nespýtal na to, kto je jeho otcom. Ani jeho otec.

Pozdravuj odo mňa Jamieho a povedz mu, že som veľ​mi šťastná, že sa so mnou neoženil. S láskou Frances."

Keď Axia dočítala, oprela sa o vankúše. „Nikdy v ži​vote som nič také nepočula. Tode! A Frances! A robili to, kým som sa o nich bála, že sú v zajatí. Oni..."

„Ak ešte povieš ďalšie slovo, budem si myslieť, že žiarliš. A teraz by sme mali prečítať tento," vyhlásil a v ru​ke držal otcov list.

„Nie," začala Axia, Jamie si ju však nevšímal, rozlo​mil pečať a začal čítať.

Mojej drahej dcére, ako vieš, ľudia veria, že viem o obchode viac ako všet​ci ostatní v Anglicku. Viem, ako si vyberať tovar, rozoznám dobrú látku od zlej. Rozoznám kvalitu kožušín, potravín, pôdy aj lodí.

A viem posúdiť kvalitu človeka.

Myslíš si, že som ťa nemal rád, pretože som ťa nikdy nevidel. Si však jediné, čo som kedy ľúbil. Zamkol som ťa a chránil, aby si bola v bezpečí. Keby si žila medzi ľuďmi ako moja dcéra, tvoja duša by bola poškvrnená, skazená mocou peňazí. Dal som ti, čo si nemôžeš kúpiť: slobodu byť človekom a nie vrecami so zlatom, za čo ťa podľa teba ľudia považovali.

A áno, vybral som ti manžela. Tak ako som vyberal žrebca pre najlepšiu kobylu na svete, hľadal som, kým som nenašiel Jamesa Montgomeryho. Jeho poctivosť, odvaha, starostlivosť, záujem a láska k ostatným ľuďom sa nedala prehliadnuť. Nijaký muž, bohatý či chudobný sa mu nevyrovnal.

Pretože som však obchodník, nespoliehal som sa na názory druhých. Postavil som ho pred rozhodujúcu skúšku: láska verzus peniaze.

Napriek tomu, že si myslíš, že ťa nepoznám, dozvedel som sa o tvojich husárskych kúskoch. Od mojich „špe​hov", ako si ich nazývala. Áno, odstránil som každého muža či ženu, ktorí si ťa nezaslúžili. Keď som videl, že sa k tebe niekto priveľmi priblížil pre tvoje peniaze, prepus​til som ho. Iba Tode a Frances v tej skúške obstáli. Tode ťa miloval, s peniazmi či bez, a hoci sa to nezdalo, Fran​ces ti bola oddaná, a domnievam sa, že to aj dokázala.

Vybral som ti dobrého muža, tvojho mladého Jamieho, potom som ho donútil, aby to dokázal tebe, mne a možno dokonca aj sebe. Keby som navrhol sobáš me​dzi ním a Maidenhallovou dedičkou, som si istý, že by privolil. Potom by si ty, moja drahá dcéra, strávila celý život v domnení, že ťa nemiluje. Ja som však vedel, že áno. Akoby nemal? Zdalo sa, že každý mladý muž, kto​rý ťa stretol, ťa požiadal o ruku. Nevedela si o tom, však? Všetkým som povedal nie. Ak sa vrátili, povedal som im, že ak sa vydáš proti mojej vôli, vydedím ťa a po​tom sa už nikto z nich nevrátil.

No tvoj Jamie áno. Bojoval za teba aj s drakmi. Ris​koval všetko, však?

A teraz vieš, že ťa miluje. Nie tvoje bohatstvo, ale teba.

Nie si vydedená. Všetko bude tvoje, pretože som Fran​ces sľúbil iba zlomok. Veľká časť peňazí je teraz tvoja. Môžeš mať koľko chceš, pretože som našiel radosť v za​rábaní, nie vo vlastnení. Myslím, že v tomto smere som ako moja dcéra.
Prajem ti v živote veľa šťastia a ty ho budeš mať, lebo viem, že máš dobrého manžela. Ako som povedal, som vynikajúcim znalcom kvality, mužov aj dcér.

Máš všetku moju lásku, moja drahá dcéra. Všetko mo​je bohatstvo a všetku moju lásku.

Tvoj milujúci otec

Perkin Maidenhall

Keď Jamie pozrel na Axiu, po lícach jej stekali slzy.

„Myslel som si, že toto ťa urobí šťastnou," riekol než​ne, pretože nevedel, že bol súčasťou Maidenhallovho ob​chodu. Keď si však pritiahol Axiu k sebe, cítil jej veľké bruško a nezáležalo mu na tom, ako ju dostal. Záležalo jedine na tom, že je jeho a že sú slobodní.

„Som najšťastnejšia osoba na svete," vyhlásila, kým vzlykala do jeho košele. „Skutočne najšťastnejšia."

„Až po mne," zašepkal Jamie a pobozkal ju na vlasy. „Až po mne."

